Lumea se înclină în fata mea, 
eu mă înclin în fața lui Peter Deunov. 
Albert Einstein 


* 


GHID SPIRITUAL 
AL SĂNĂTĂȚII 


Prefaţă 


Trebuie să spun că, pentru mine, a scrie o prezentare a 
acestei lucrări este, în primul rând, o mare onoare, dar și o 
responsabilitate covârșitoare. Cel mai în măsură, cred eu, să scrie 
cuvintele de început ale acestei cărți era Maestrul meu, mult 
regretatul profesor Dan Seracu. Harul, cunoașterea, bunătatea și 
puterea de sacrificiu ce îl caracterizau îl puteau pune pe același 
piedestal cu Deunov. Totuși, cu umila mea cunoaștere, am 
încercat să răspund la această provocare de dragul prietenului 
meu, editorul acestei lucrări, şi să conturez, atât cât m-am 
priceput de bine, o prezentare. Nu vă ascund faptul că am citit și 
recitit această lucrare de trei ori, înainte de a înmâna 
prezentarea. De fiecare dată am recorectat-o și am mai adăugat 
câte ceva. 

Am regăsit atâtea răspunsuri importante descrise în această 
lucrare (unele dintre ele le cunoșteam sau le intuiam și le-am 
împărtășit deseori doar cu cei mai apropiaţi prieteni), încât o 
consider cu adevărat necesară pentru a fi parcursă de oricine își 
dorește să trăiască sănătos și să evolueze în armonie cu această 
planetă. Mai mult, i-am spus prietenului meu, editorul acestei 
cărți, că sper să mă înșel, dar că marea majoritate a oamenilor nu 
sunt încă pregătiţi pentru a înţelege și a accesa aceste învățături. 
Probabil că mulţi dintre cei care vor răsfoi această lucrare nu vor 
putea să înţeleagă mai nimic și se vor grăbi să judece, dar nu ei 
sunt cei cărora le este ea dedicată. Importanţi sunt cei puţini, cei 
câţiva care vor deţine înţelegerea și vor putea vedea dincolo de 
cuvinte. Pentru mine este cea mai complexă lucrare pe care am 
îndrăznit să primesc a o prefața. Sunt sigur că, odată 
redescoperită, va fi din ce în ce mai căutată de toţi cei ce caută 
Lumina. 


Încă de la început, îmi exprim părerea că este o lucrare 
extraordinară, ce împletește știința spirituală cu anatomia, 
fiziologia, comportamentul uman și starea de sănătate. 

Regăsim în această vastă lucrare o abordare 
pluridisciplinară, integrată într-o viziune unicistă care porneşte 
de la definirea corpului uman și a constituţiei sale (capitolul I), 
continuă cu boala și sănătatea (capitolul II), apoi abordează 
conceptul de vindecare (capitolul III), cu prescripţii pentru boli 
concrete (capitolul IV) și, în final, ne direcționează către un mod 
de viaţă în concordanţă cu legile naturii vii (capitolul V). 

Ce poate fi mai de actualitate decât acest subiect de a trăi în 
concordanţă cu legile naturii vii? 

Să nu uităm că, nu mai departe de finele anului trecut, în 
2017, Premiul Nobel pentru medicină a fost decernat pentru trei 
cercetători, americanii Jeffrey C. Hali, Michael Rosbash și Michael 
W. Young, tocmai pentru „descoperirile privind mecanismele 
moleculare în controlul ritmului circadian”. Mai pe înţelesul 
tuturor, cei trei cercetători americani au realizat un studiu 
elaborat pe musculița de oţet (Drosophila melanogaster), același 
„actor” pe care, pornind de la studiile lui Mendel asupra 
plantelor, zoologul american Thomas Hunt Morgan și-a întemeiat 
teoria cromozomială a eredității în cele două lucrări esenţiale: 
Mecanismul eredității mendeliene (1915) şi Teoria genelor 
(1926). În lucrările lor, Jeffrey C. Hali, Michael Rosbash și Michael 
W. Young au reușit „să vadă” în interiorul ceasului nostru 
biologic și să elucideze cum funcționează. Potrivit descrierii 
Academiei Suedeze, descoperirile lor explică științific cum 
plantele, animalele și oamenii și-au adaptat ritmul biologic astfel 
încât să se sincronizeze cu revoluțiile Pământului. Adică tocmai 
ce înseamnă a trăi în concordanţă cu legile naturii vii. Acest fapt 
este cunoscut de secole, dar... neexplicat, din punct de vedere 
științific, până acum. 

Se poate spune că în lucrarea sa, Despre sănătate, Peter 
Deunov reușește să înglobeze atât elemente aparţinând științei 


spirituale, aşa cum aminteam în rândurile de mai sus, cât și 
influențele acestora asupra comportamentului uman. Putem 
observa noțiuni de psihodiagnostic sau medicină psihosomatică 
„arhaică”. Este, poate, pentru prima oară când se vorbeşte nu 
doar despre influenţa gândului, a psihicului asupra organelor, ci 
și despre influenţa afecțiunii unor organe asupra gândurilor și a 
comportamentului uman. Este o legătură uimitoare și, chiar dacă 
le-am putea numi ipoteze arhaice sau spirituale, ele pot fi 
dovedite astăzi experimental și clinic. 

Înainte de a începe lecturarea acestei lucrări este bine să 
cunoaştem câteva lucruri despre filosoful și îndrumătorul 
spiritual Peter Deunov, cunoscut și sub numele Beinsa Douno. 
Acest mare maestru spiritual de origine bulgară a trăit între anii 
1864 și 1944 și a dat naștere unei mișcări importante definite de 
elemente creștin-ezoterice, fondând, la începutul anilor 1900, 
Frăția Universală Albă. Unul dintre discipolii săi, poate cel mai 
important, a fost Omraam Mikhael Aivanhov, cel care a continuat 
opera Maestrului Deunov. 

„Fiecare om este ca o coardă a instrumentului divin, la care 


entităţi invizibile cântă cu arcușul lor. 
Corpul omului este rezultatul energiei divine care a creat 


organismul de azi”. 
Aşa ne introduce Deunov în lucrarea sa, făcând referire la 


constituția omului. O definire mai degrabă ezoterică decât 
științifică. Acest aspect ezoteric o să-l întâlnim pe tot parcursul 
acestei lucrări. 
„Dacă eşti făcut din carne, vei mânca, vei dormi, vei munci. 
Dacă vii de la Spirit, vei lucra pentru el în lumea spirituală şi 
în lumea divină. 


Fie că vrea sau nu, omul slujeste atât trupul, cât şi spiritul 


| aal, 
„Omul trebuie să respecte legea ierarhică din cele trei lumi. 
In planul fizic, trebuie să știe să se hrănească, să respire, să bea 


v 


apă şi să primească lumina, adică să aibă un corp fizic bine 


constituit. Ca să intre în lumea spirituală, corpul lui astral trebuie 
să fie bine organizat. De asemenea, ca să intre în lumea mentală, 
omul are nevoie de un corp mental bine format. Cel care şi-a 
dezvoltat aceste trei corpuri se poate numi ființă înţeleaptă, 
inteligentă, conștientă. Corpul astral. corpul mental şi corpul fizic 


sunt la fel de importante”. 
Cât de frumos exprimă ceea ce, mai târziu, psihologul 


american Abraham Maslow, într-o abordare umanistă, defineşte 
în 1954 (apoi revizuieşte în 1970): ierarhizarea nevoilor umane, 
încadrându-le în bine cunoscuta piramidă ce îi poartă numele și 
pornind de la faptul că ființele umane nu sunt împinse sau atrase 
numai de forţe mecanice, ci și de anumiţi stimuli, de anumite 
obiceiuri sau impulsuri instinctive. Astfel, el susține că ființele 
umane sunt motivate de anumite nevoi nesatisfăcute și că 
nevoile situate pe treptele inferioare ale piramidei trebuie 
satisfăcute înainte de a se putea ajunge la cele superioare. Două 
abordări diferite, dar care converg către același adevăr. 

Viziunea complexă a lui Deunov abordează elemente de 
medicină ayurvedică, făcând referire la termeni precum „akasha”, 
„prana”, „eter” şi „spaţiul universal”: 

„Hinduşii spun că akasha este un element etern care umple 
tot spaţiul. Din această substanţă este format orice lucru. [...] Al 
doilea element este prana, forță eternă şi ea. Ea furnizează 
electricitatea și magnetismul. Ea creează formele. Eterul, aerul 


apa, cometele, planetele, toate provin din prana și akasha”. 
Definind sistemul nervos, Deunov compară ramificaţiile 


acestuia cu rădăcinile, coroana și ramurile a doi arbori ce se 
împletesc armonios în interiorul corpului uman. 

„Omul este un copac, format el însuşi din doi arbori care 
corespund cu sistemul cerebral și cu sistemul nervos simpatic. 
Ramurile celui dintâi, ale sistemului cerebral, coboară până la 
extremităţile corpului, pe când rădăcinile sale se găsesc în partea 
de sus. În creier. Al doilea arbore, sistemul nervos simpatic, 
numit și creierul stomacului, este format din numeroşi ganglioni. 


Aceştia sunt dispuși în principal în regiunea abdominală, unde 
sunt implantate rădăcinile sistemului simpatic, adică în creierul 
abdominal, şi ramurile i se ridică în sus. Aşadar, ramurile celor 


doi arbori se întrepătrund”. 
Maestrul Deunov face referire alegoric la forța omului 


legând-o direct de sistemul simpatic, folosind mai multe 
construcții metaforice pentru a ilustra importanţa și necesitatea 
păstrării acesteia. 

„Forţa omului este ascunsă în sistemul simpatic, de aceea nu 
trebuie să-l lăsaţi deschis ca să poată intra şi ieşi oricine după 
dorință. Închideţi-l cu nouă chei, dar instalaţi și nouă robinete, 


pentru ca însetaţii să poată bea”. 
În cele ce urmează, vom regăsi o afirmaţie pe cât de 


curajoasă, pe atât de pertinentă, privind alcătuirea creierului și a 
conștiinței spirituale ce transcende, deopotrivă cu ființa umană, 
dincolo de experienţele acestei vieți pământene: 

„Creierul este format din două feluri de materie: una e fizică 


şi se descompune: cealaltă e subtilă, spirituală şi nu se 
degradează. Toate gândurile omului sunt imprimate în materia 
spirituală. Tocmai aceasta este materia ne care omul o ia cu el 


după ce moare şi formează imaginea defunctului”. 
Cât de aproape poate fi de ultimele cercetări de natură 


genetică și de biologie moleculară: 


„Oamenii de astăzi nu ştiu că celula are conştiinţă şi nu 
bănuiesc marea ei inteligenţă. Sănătatea, posibilităţile și virtuțile 


voastre depind îndeosebi de celule...” 
Ce definiție superbă a ceea ce Gregor Mendel, abate și 


cercetător, supranumit „tatăl geneticii moderne”, descria în urma 
studiilor sale pe mazăre (Pisum sativum) și fasole (Fhaseolus 
vulgaris), subliniind importanța factorilor ereditari în 
transmiterea caracteristicilor fiecărui individ. Mai târziu, Thomas 
Morgan introduce termenul de gene, pentru a caracteriza acești 
purtători ai informaţiei ce ne definesc însușirile în funcţie de 
moștenirile noastre. Astăzi, se vorbește adesea despre memoria 


celulară și despre transmiterea informaţiei la nivel de genotip, 
acestea fiind astăzi dovedite științific. 

De la elemente de anatomie, biologie moleculară și genetică, 
se trece treptat către cele mai actuale elemente de psihologie 
aplicată şi psihosomatică, discutându-se despre influenţa 
gândurilor și a psihicului uman asupra stării de sănătate. 


„Dacă omul trăieşte bine, conform cu legile iubirii, pulsul îi 
este normal. Dacă încalcă această lege, pulsul se modifică. Fiecare 
stare negativă prin care trece omul (îndoială, descurajare sau 
incredulitate) se reflectă în puls. Deoarece nu cunoaște această 
lege, omul este artizanul propriei nefericiri. Cu gândurile şi 
sentimentele negative, omul modifică ritmul pulsului cosmic 
purtător al binecuvântării divine. 

„Gândurile și sentimentele vă determină situaţia în lume: 
prietenii, locul în societate, starea de sănătate, totul depinde de 


felul în care gândim”. 
Cu toţii știm astăzi că stresul reprezintă un factor decisiv de 


influență a stării de sănătate. Se discută despre influența 
gândurilor negative asupra stării de sănătate a organelor, dar, 
deşi ea reprezintă o realitate, rareori se discută despre influența 
unei afecțiuni organice asupra psihicului și a comportamentului 
uman. 


„Starea bună sau rea a ficatului se reflectă în sentimente şi 


invers, sentimentele influențează starea de sănătate a ficatului”. 
In cele ce urmează, o descriere pe scurt a iridologiei ne 


poartă către științele de graniță ale medicinei alternative și 
diagnoza specifică acestora: 

„Loate stările maladive se reflectă în ochi. Acolo se poate 
vedea creşterea liniilor concentrice care arată întreruperea 


curenților energetici”. 
De la medicina alternativă se trece la elemente specifice 


artelor marţiale interne, Qi Qong, Tai Chi și de respirație Hatha 
Voga. 


„Omul respiră și prin pori în mod inconștient. Prin pori 


primeşte din aer prana care îi reînnoieşte organismul”. 
Revenim la elemente de psihologie, limbaj nonverbal și 


comportamental: 

„Când omul își încrucișează mâinile şi braţele, aceasta arată 
că vrea să se izoleze, că e blocat sau că încearcă o oarecare 
tulburare în suflet”. 

În ceea ce urmează, Deunov ne vorbeşte despre o realitate 
nicicând mai de actualitate ca acum, în special pentru România, 
când tăierea, nu doar a copacilor, ci a pădurilor întregi, a 
arborilor seculari, și mărirea cotelor de vânătoare sunt lucruri 
normale, pe care le auzim și le vedem zi de zi. lată ce ne spune 
Maestrul Deunov despre ceea ce se întâmplă astăzi și la ce ne 
putem aştepta: 


„Din cauza tăierii copacilor şi a uciderii mamiferelor, 
oamenii întâmpină mari suferinţe, fără să ştie cum să scape de 


ele. Nu bănuiesc că animalele şi plantele sunt rezervoare de 


energie vie pentru dezvoltarea lor”. 
Mai apoi el face o clasificare a bolilor de care suferă oamenii, 


înglobând cauze emoționale, mentale şi fizice. În zilele noastre, 
acest lucru este dat uitării și negat cel mai adesea; puţini medici 
sau psihologi acceptă să facă distincţia între boli ale sufletului, 
ale mentalului și ale trupului. lată că Maestrul Deunov clasifică 
afecțiunile în funcţie de cele trei structuri, oarecum asemănător 
cu viziunea academicianului Eugen Macovschi din „Teoriile 
biostructurale ale materiei vii” și în consens direct cu al său 
contemporan, recunoscutul filosof Rudolf Steiner, întemeietorul 
antroposofiei. 

„În prezent, bolile de care suferă oamenii sunt din trei 
categorii principale: 

- fizice, ale corpului: 

- emoţionale, ale sentimentelor; 

- mentale, ale gândurilor. 


Bolile corpului fizic se tratează într-un fel, cele ale 
sentimentelor, în alt fel, și bolile gândirii, cu totul altfel. Medicina 
actuală nu dispune de nicio metodă care să vindece definitiv 
bolile”. 


„Sănătatea omului depinde de patru lucruri: forţa minţii, 
bunătatea sufletului, lumina intelectului și blândeţea inimii. 


Sănătatea nu este legată numai de lumea fizică, ci și de lumea 


xn 


sentimentelor și de lumea mentală”. 
O viziune karmică? Cauza bolilor să reprezinte suma 


greșelilor noastre? Este o afirmaţie pe care o veți regăsi adesea în 
lucrarea Maestrului Deunov. 


„Nu uitaţi că boala este consecinţa unei nesocotiri comise în 
trecutul sau în prezentul vostru. Neștiind asta. medicii cred că 
sunt în măsură să facă faţă bolilor. Cât timp va continua asta? 
Până în momentul în care oamenii vor reuşi să înțeleagă că 
trebuie să caute cauzele bolilor în ei înșiși şi, după ce le găsesc, să 


ştie să le îndepărteze”. 
Cât de frumos descrie rolul muzicii și al armoniei în viaţa 


noastră: 


„Bolile şi stările maladive sunt provocate de absenta muzicii 
şi a armoniei din corpul omului”. 

„În lumea fizică, muzica este indispensabilă pentru stabilirea 
ordinii materiei dezorganizate. Lumea fizică este dezorganizată. 
Prin muzică, materia vibrează în mod armonios”. 

„Muzica este o forță. Prin muzicalitate în sentimente, în 
gânduri, în acte, totul e posibil. Acolo unde participă intelectul, 


inima şi voința, muzica se manifestă ca o mare putere”. 
In speranţa că v-am trezit curiozitatea de a parcurge această 


fascinantă lucrare, de a-i descoperi misterul dincolo de cuvinte, 
doresc să închei cu două mici citate ce le veţi regăsi în cadrul 
lucrării. Eu cred că acestea sunt definitorii operei Maestrului 
Deunov: 


„lubirea vindecă bolile incurabile”. 


„Ca să evite bolile, omul trebuie să se hrănească cu roadele 


spiritului: iubire, pace, bucurie, răbdare, blândeţe, sobrietate și 
compasiune”. 


TEODOR VASILE 
februarie 2018 


NOTA EDITORULUI 


Cititorii trebuie să aibă în vedere că recomandările și 
prescripțiile conţinute în această carte nu pot fi citite 
independent de abordarea spirituală a autorului. Acesta 
urmărește să favorizeze trezirea divină în om și armonizarea sa 
cu legile naturii în viaţa cotidiană, fără să se substituie medicinei. 


CUVÂNT ÎNAINTE 


Această carte a fost realizată de un grup de discipoli pe baza 
conferințelor maestrului Peter Deunov. Recomandările adunate 
de-a lungul anilor se adresează oamenilor cu orientări diferite. 
Ele au fost grupate după un plan logic astfel încât să favorizeze 
exactitatea textelor originale răspândite în diferite cărți, riscând 
mai degrabă să repete decât să-i lipsească pe cititori de o 
informare aprofundată și completă, repetiţia constituind ea 
însăși o metodă pedagogică. De asemenea, pentru a respecta 
integralitatea gândirii maestrului, am considerat preferabil să nu 
disociem principiile de înaltă spiritualitate de practicile vieţii 
zilnice. 

Atenţiei fiecăruia și deschiderii sale spirituale îi este 
încredințată punerea în perspectivă a acestei înţelepciuni 
imemoriale care se exprima deja cu o astfel de profunzime a 
cunoaşterii încă de la începutul secolului al XX-lea. Scopul final 
este reconcilierea omului cu divinul din el, aflată la baza oricărui 
demers spre o stare existenţială mai bună, în acord cu legile 
naturii, pentru ca fiecare să înţeleagă cauzele bolilor sale și să 
găsească mijloace de vindecare mai potrivite omului de azi. 


Cap. I - CORPUL UMAN ȘI CONSTITUȚIA SA 


CONSTITUȚIA 

Întreaga Creaţie divină există în miniatură în om. 

Fiecare om este ca o coardă a instrumentului divin la care 
entități invizibile cântă cu arcușul lor. 

Corpul omului este rezultatul energiei divine care a creat 
organismul omenesc de azi. 

Omul are 12 corpuri, dar, deocamdată, sunt în activitate 
numai patru: corpul fizic, corpul astral sau corpul emoțiilor, 
corpul mental și corpul cauzal. 

Celelalte opt corpuri subtile se află încă în stare embrionară, 
dar se vor manifesta în viitor. Când omul va atinge lumea 
spirituală, se vor manifesta patru corpuri și, când va intra în 
lumea divină, se vor dezvolta celelalte patru. Fiecare dintre ele se 
va dezvolta și se va manifesta la timpul lui. 

Sufleul omului posedă propriul corp specific cu care se 
poate înălța. Acest corp este atât de elastic, atât de bine făcut, 
încât poate să-și reducă dimensiunile sau să și le mărească. Acest 
corp construiește corpul fizic și toate celelalte corpuri. 

Intelectul și inima și corpul fizic sunt la fel de importante. 
Acesta din urmă reprezintă baza din care omul își ia forțele 
vitale. 

Corpul fizic reprezintă un înveliș divin care se reînnoiește 
încontinuu. Se schimbă la fiecare şapte ani. Graţie acestei 
ameliorări permanente, omul este sănătos, plin de energie și 
bună dispoziţie. 

În prezent, corpul nostru spiritual este în formare, căci nu 
este terminat; fruntea, nasul, gura, oasele, craniul, creierul, 
mâinile nu sunt încă elaborate în întregime. Mâna astrală e pe 
cale să se formeze. Substanța astrală se condensează, se 


pregăteşte pentru o viață superioară mai pură. În prezent, 
seamănă eu ceva fluid, asemenea unui lichid. 

Omul are forma unui con, mai lat sus, la nivelul umerilor, 
mai îngust în partea de jos. Aceasta dovedește coborârea lui în 
lumea fizică, adică în lumea materială. 

Capul omenesc este rodul a diferite culturi prin care au 
trecut oamenii. Construirea corpului fizic este rezultatul unei 
existenţe animale. Materia lui este rezultatul acțiunii plantelor. În 
faza vegetală, omul a selectat materialele care intră în construcția 
corpului său în faza animală, și-a format corpul; când a ajuns în 
faza umană, şi-a creat capul și fața. Dumnezeu a suflat viaţă în om 
și acesta a devenit un suflet viu. 

Substanţa din care este creat omul este diferită de cea a 
animalelor și a altor creaturi. 

Formele care compun corpul unui animal sunt elaborate de 
forțe și de materiale specifice. Această materie nu e ușor de 
transformat. Fiecare om este și el creat dintr-o materie formată 
din elemente specifice: unii oameni au mai mult aur în sânge, 
alţii, mai mult argint, mai mult fier, mai mult cupru etc. 

Aurul din sânge nu reprezintă mai mult de o zecime de 
milionime de gram, dar acţionează în profunzime asupra 
caracterului omului. Dacă cercetătorii vor dori să descopere 
acest aur cu balanţele și instrumentele lor de măsură, nu vor 
reuși. Totuși, influenţa lui este puternică la cei care îl au în sânge 
în cantitate mai mare. În afară de aur, există o altă substanţă, iar 
cel care o are în sânge ar putea să facă miracole. Substanţa 
inițială de la care a fost creată lumea era de mii de ori mai diluată 
decât a hidrogenului. Forţele inițiale care au lucrat în această 
materie erau la origine atât de puternice, încât astăzi, dacă am 
putea să obținem măcar un gram din ea, am reuși să facem să 
funcționeze toate întreprinderile industriale de pe pământ, zi și 
noapte, fără întrerupere, trei mii de ani. 

Conform științei inițiatice, materia care formează omul nu 
provine numai de pe pământ. Materia din care a ieșit omul 


cosmic provine, la origine, din tot universul, din toți sorii și din 
toate planetele. Corpul omului de azi este construit din 
particulele lor cele mai infime. De aceea, influenţa lor, în plan 
fizic şi psihic, depinde de cantitatea și de calitatea a ceea ce am 
luat din diferitele corpuri cerești. 

Cu cât omul e mai bun, raţional, conştient și puternic, cu atât 
mai bine îi sunt construite organele: sunt mai rezistente, mai 
rafinate. Un astfel de om este sănătos și are o bună constituţie 
corporală. Așa cum haina pe care o poartă un om ne oferă 
indicaţii despre cultura și calităţile lui interioare, conformaţia 
organelor sale interne, părților corpului și a membrelor externe 
ne arată forțele organismului său. 

Organele sunt create de anumite virtuţi. În consecinţă, 
fiecare deficiență a unui organ influenţează virtutea aflată la 
originea lui. 

Dacă aţi ști câte entităţi suferă și se sacrifică pentru a ţine 
corpul sănătos! De aceea, nu aveţi dreptul să credeţi că ceea ce 
posedaţi vă aparţine. Nimic nu e al vostru. Tot ce posedaţi îi 
aparține lui Dumnezeu. Mulţumiţi-i, spuneţi-i doar atât: „Îţi 
mulțumesc, Doamne, că m-ai luat la sânul Tău”. 

Fiecare organ exercită o funcţie dublă, internă și externă, 
adică spirituală și materială. 

Adevărul cel mai simplu este indispensabil pentru stabilirea 
echilibrului organismului; el menţine sistemul digestiv în stare 
bună. La baza bunei funcţionări a inimii se află dreptatea. Fa 
întreține activitatea regulată a inimii și a plămânilor. Acolo unde 
lipsește dreptatea se strecoară melancolia. 

Un om bine dezvoltat este acela care are proporții corecte și 
raporturi armonioase între talie și corpolenţă, între braţe și 
picioare, între cap, corp și membre. Raporturi definite există 
între numerele care guvernează diferitele părţi ale corpului. 
Orice modificare la unul dintre aceste numere duce la o 
schimbare simultană celorlalte. 


Dacă omul ar ști cum să gândească, ar fi în măsură să-și 
construiască un corp sănătos, o față frumoasă și perfectă. 

La bărbatul și la femeia care s-au dezvoltat normal, 
lungimea picioarelor trebuie să fie o șesime din talie, înălțimea 
feței, o zecime, cea a cutiei toracice, un sfert, iar lungimea 
mâinilor, o zecime. 

Fruntea este măsura lui Dumnezeu. Nasul e măsura 
îngerilor. Bărbia e măsura omului. 

Sprâncenele trebuie să fie la fel de lungi ca nasul, gura la fel 
de lungă ca sprâncenele. Natura însăşi ne dă aceste dimensiuni. 

In general, partea superioară a corpului, mai exact toracele, 
trebuie să fie larg, iar talia și abdomenul, delicate și subțirele. 

Deocamdată, inteligența și conștiința omului își au sediul și 
funcționează în principal în corpul fizic, astral, mental și cauzal. 
Nu încape îndoială că omul are și alte corpuri, dar, în prezent, nu 
sunt trezite. Acestor corpuri diferite le corespund organe ale 
corpului fizic. De exemplu, creierului îi corespunde corpul 
mental; sistemului simpatic, numit și creierul stomacului, îi 
corespunde corpul spiritual; ficatului, splinei şi stomacului îi 
corespund nivelurile inferioare ale corpului astral. 

Dacă ficatul este deranjat, sunt perturbate și sentimentele, 
ceea ce-l poate face pe om taciturn și prost dispus. Ficatul ajută la 
digestie. Toxinele care n-au fost eliminate în stomac și ficat vor fi 
absorbite în sânge. De aici va rezulta un deranjament în corpul 
astral şi forţele corpului astral nu vor trece în mod normal în 
corpul fizic. De exemplu, în caz de disfuncţie a stomacului, 
memoria slăbește şi, dacă această stare se agravează, ficatul 
influențând în mod indirect sistemul nervos simpatic, se poate 
ajunge la neurastenie. Când funcţia unui organ este împiedicată, 
se vor face simţite repercusiuni asupra celorlalte organe. Dacă nu 
le stăpâniţi, sentimentele vă vor perturba ficatul care, la rândul 
lui, va genera tulburări în tot organismul. 


Fiecare element își are locul lui în organism. De exemplu, 
locul oxigenului este în sânge, al azotului, în creier și în sistemul 
nervos, al hidrogenului, în stomac, al carbonului, în oase. 

Toate organele omului sunt în corelație strânsă cu 
caracterul și sufletul lui. Cum e sufletul, așa e și constituția 
corpului. Cum e inima, așa e și gura. Cum e nasul, așa e și 
inteligenţa. Cum sunt mâinile, așa e și simţul dreptăţii. 

În planul fizic, funcţionarea sistemului digestiv constă în 
digerarea hranei, dar, în plan spiritual, rolul său este să dizolve 
pasiunile și dorinţele inferioare, adică să le facă fărâme și să le 
ardă. La nivel fizic, plămânii și inima purifică sângele și, în plan 
spiritual, ei sunt ca foalele și vatra prin care trebuie să tranziteze 
sentimentele pentru ca să se separe ce e pur de impur. 

Sistemul cerebral trimite ordine la diferitele organe pentru 
ca acestea să acționeze în lumea spirituală. Creierul omului 
definește folosirea și locul fiecărui gând. Nu amestecați gândurile 
pure cu gândurile impure! Gândurile sunt legate de dorinţe, 
dorinţele de acţiuni, acţiunile de consecinţe. 

Asemenea creierului, inima și plămânii au și ele o funcţie 
dublă, psihologică și fiziologică. Astfel, inima nu purifică numai 
sângele, ei și sentimentele. Plămânii nu purifică numai aerul, ci 
este și altarul purificării gândurilor, sentimentelor și dorințelor. 
Pe acest altar ard focurile sacre ale sanctuarului care purifică și 
făuresc orice lucru. 

La om, fiecare organ și fiecare sistem al corpului sunt în 
raport cu viața pe care o duce. De exemplu, stomacul este în 
raport cu viaţa fizică. Atunci când omul și-a reglat bine treburile 
materiale, stomacul îi funcționează bine; dacă a făcut greșeli în 
acest domeniu, stomacul îi e perturbat. Pe de altă parte, se poate 
observa că un om poate să aibă o formă fizică bună, fără să fie 
totuși puternic. De unde vine atunci forța omului? Fi bine, de la 
plămâni! Un om puternic este acela care respiră așa cum trebuie. 

Stomacul este organul care are sarcina să furnizeze 
materialele indispensabile construcției corpului fizic. Deseori, 


înainte de construirea unei case, ridicăm o cabană în care 
depozităm scândurile, cimentul şi alte materiale. Putem compara 
pe drept cuvânt stomacul cu această cabană. Într-adevăr, în 
stomac sunt depuse materialele de construcţie care vor fi 
repartizate în întregul organism. 

Prin plămâni, omul intră în legătură cu heruvimii. Uniţi-vă 
prin respiraţie cu ei și cu înţelepciunea lor! Da, înţelepciunea 
poate să fie obținută prin respiraţie, în timp ce, prin inimă, omul 
este legat de o ierarhie numită Tronurile, sediul inteligenţei 
divine. Bătăile inimii arată legătura noastră cu această ierarhie. 
Prin stomac, suntem legaţi de alte ierarhii sau sedii ale Fiinţelor 
Nobleţei. De aceea, când e bine hrănit, omul e mai bine dispus, 
mai nobil și gata să se sacrifice. De la stomac trecem la ficat, care 
e legat de o ierarhie numită Puterile sau Forţa Divină. Prin vezica 
biliară, omul este legat de Fiinţele Bunătăţii. Când vezica biliară 
funcţionează normal, bunătatea și iubirea cresc. Când ura crește, 
iubirea scade. Aceasta este o lege care guvernează relaţiile dintre 
forţe şi nimeni nu poate merge împotriva ei. După ficat, splina îl 
leagă pe om de ierarhia Stăpânirilor, numită și Dreptatea Divină 
sau Victoria asupra lumii. Apoi, întâlnim altă ierarhie, 
Arhanghelii sau Ființele Slavei Divine. Fi au sarcina să conducă 
popoarele. Fi au legătură cu rinichii. Ajungem apoi la ierarhia 
îngerilor, care este în legătură directă cu baza vieţii. 

Sistemul digestiv guvernează omul fizic; sistemul nervos 
simpatic, legat de cerebel și de partea posterioară a creierului, 
guvernează omul spiritual; creierul și măduva spinării 
guvernează omul spiritual cu inteligența trează. 

Astăzi, gândurile se exprimă prin creier, sentimentele, prin 
sistemul simpatic și îndeosebi prin plexul solar, numit impropriu 
inimă. Voința se exprimă prin braţe, mâini și picioare. 

Trei factori iau parte la procesul de digestie. Primul factor 
este stomacul, care furnizează hrană materială întregului 
organism. Plămânii sunt al doilea factor: absorbind aerul prin nas 


și gură, reușesc să purifice și să oxigeneze sângele. Al treilea 
factor este creierul, care trimite energii în tot corpul. 

Digestia se reflectă în circulația sangvină, circulaţia, în 
sistemul respirator, sistemul respirator, în sistemul nervos și 
acesta în creier, sediul gândirii. Dar creierul și sistemul nervos nu 
sunt locuri unde se creează gândurile, în realitate, ele doar le 
transmit și le elaborează. Există o lume superioară unde se 
creează gândurile. Ele sunt apoi trimise spre noi prin intermediul 
creierului și sistemului nervos, care sunt conductori. 

Principiul intelectului este condiţionat de sistemul nervos în 
care creierul, nervii și simțurile joacă un rol esenţial. Principiul 
inimii sau puterea emotivităţii este legată de sistemul respirator, 
precum și de circulația sangvină și de digestie. Voința omului 
este strâns condiţionată de facultatea sa superioară care se 
numește conștiința de sine sau superconștiinţa; ea se manifestă 
prin forța motrice a mușchilor. 

Omul este cu adevărat conştient de el însuși doar când ştie 
să folosească ansamblul organelor corpului său. 

Lumea sintezei este capul. Plămânii și inima, care ritmează 
viaţa și fac sângele să se miște, reprezintă lumea spirituală. 
Stomacul reprezintă lumea fizică sau materială. În consecinţă, 
omul trebuie să ştie să trăiască în aceste trei lumi. 

Omul se deosebește de toate animalele prin capul său. 
Acesta reprezintă o primă lume. A doua lume pornește de la gât 
şi cuprinde toracele cu inima, plămânii și o parte din stomac. A 
treia lume începe cu stomacul și cuprinde intestinele, ficatul şi 
rinichii. 

Lumea fizică corespunde cu sistemul digestiv. Ea cuprinde 
trei regiuni: infernul, care e intestinul gros; purgatoriul, care e 
intestinul subțire; paradisul, care e stomacul. 

Lumea spirituală cuprinde plămânii. Binele trece prin 
plămânul drept, iar răul prin cel stâng. Plămânul drept reprezintă 
paradisul, plămânul stâng reprezintă infernul. 


Capul omului, unde se găsește creierul, reprezintă lumea 
divină. Partea frontală a capului și partea superioară a craniului 
reprezintă binele sau paradisul, iar partea posterioară a craniului 
reprezintă infernul. Altfel spus, omul are capacitatea de a trăi 
simultan în lumea fizică, în lumea spirituală și în lumea divină. 

Sănătatea se sprijină pe o glandă situată la baza sternului, 
exact deasupra plexului solar. Dacă reușiţi s-o puneţi în contact 
cu energiile solare și știți în ce moment sunt mai nobile aceste 
energii, puteți să obţineţi rezultate importante. Cunoscând 
această lege, fiecare om ar putea să stabilească un contact între 
această glandă și energiile solare și astfel să trăiască oricât de 
mult ar dori. Dacă vrea să-și dezvolte intelectul, omul trebuie să 
lege această glandă, pe de o parte, de energiile luminoase ale 
lunii şi, pe de altă parte, de energiile creierului, care sunt de alt 
ordin. Intelectul îi slujeşte omului numai în această lume. Ceea ce 
percepe intelectul este adevărat în principal pentru lumea în care 
trăim, dar ceea ce poate să spună despre cealaltă lume, invizibilă, 
nu corespunde realității. Prin inimă vom cunoaște cealaltă lume; 
ceea ce inima crede este adevărat pentru lumea interioară. Ca să 
avem acces la lumea spirituală, trebuie să ne bizuim pe puterea 
de penetrare a inimii noastre. 

Primul lucru pe care îl constatăm în organismul nostru este 
existența unei ordini stabilite între toate organele, a unei 
interdependenţe în activităţile lor și a unei armonii între toţi 
„muncitorii” lor care îşi cunosc perfect treaba. În corpul omului, 
organele n-au interese personale; toate au în vedere binele 
comun care îl bucură pe om. Acesta este secretul care asigură 
reuşita comună. În organismul sănătos, nu există arbitrariu, acte 
întâmplătoare, acolo domnește unitatea. Când o celulă devine 
bolnavă sau suferă, toate celulele din jur se grăbesc să suprime 
prin toate mijloacele, cât mai rapid posibil, acea stare. În 
interiorul corpului, totul este repartizat cu o exactitate 
matematică; această ordine echilibrează energiile organismului 
și creează armonia. Această stare o numim sănătate. 


Trăsăturile predominante ale caracterului dau formă 
urechilor, ochilor, sprâncenelor, părului, care sunt fine sau 
groase, degetelor, care sunt scurte sau lungi. 

Compoziţia salivei se schimbă în orice moment și indică 
modificările care se produc în psihic. Aici este o întreagă știință 
care se va studia în viitor. 

Într-una dintre epistole, Sfântul Pavel zice: „Am slujit 
păcatul cu trupul meu și cu spiritul slujesc legea iubirii”. Cine ne 
va salva din această situaţie? Fi bine, nimeni. Omul trebuie să 
slujească în același timp și trupul, și mintea. 

Dacă ești făcut din carne, vei mânca, vei dormi, vei munci. 

Dacă vii de la Spirit, vei lucra pentru el în lumea spirituală și 
în lumea divină. 

Fie că vrea sau nu, omul slujește atât trupul, cât și spiritul. 

Indiferent ce se spune sau se citește în textele sfinte, este 
imposibil ca omul să se elibereze de propria-i natură. Lupta 
dintre trup și spirit a existat şi va exista întotdeauna. Cu cât viața 
spiritului şi cea a trupului luptă mai mult între ele, cu atât sunt 
ele mai indispensabile pentru evoluția omului. 

Fără viaţa trupului, nu putem exista și nici evoluţia nu e 
posibilă. Nu vă fie așadar teamă de trup, dar încercaţi să-l 
supuneţi ca să poată deveni slujitorul spiritului. În orice 
împrejurare, educaţi-vă trupul! 

Hindușii spun că akasha este un element etern care umple 
tot spaţiul. Din această substanţă este format orice lucru. Este 
aici, imuabilă și nemișcată, semănând cu un mare aristocrat 
inactiv și într-un repaus veșnic. Al doilea element este prana, 
forță eternă și ea. Ea furnizează electricitatea și magnetismul. Ea 
creează formele. Eterul, aerul, apa, cometele, planetele, toate 
provin din prana și akasha. În spatele acestor prana și akasha se 
află alte substanțe a căror existență și esență ne sunt 
necunoscute. Ca să beneficieze de prana, omul trebuie să înveţe 
legile care o guvernează, deoarece diferitele maladii (dureri de 
cap, tuberculoză, probleme digestive) provin din proasta ei 


distribuţie în corpul omenesc. Dacă muşchii sunt lipsiţi de ea, 
apare reumatismul articulaţiilor. 

Știința acestei prana are ca scop distribuirea în mod regulat 
a energiei între organe și celule ca să nu sufere. Omul nu poate 
pretinde să fie sănătos dacă nu înţelege legile care guvernează 
prana. În acest sens, respiraţia nu este altceva decât o metodă 
esenţială pentru a acumula această prana. De ce trebuie omul să 
se comporte bine? Ca să poată primi această prana și s-o 
folosească așa cum se cuvine. Dacă omul nu-și face inteligenţa, 
inima și voinţa să lucreze corect, se lipsește de această prana 
indispensabilă vieții. 


SISIEMUL NERVOS 


Când studiem fiziologia sistemului nervos, ajungem la 
concluzia că el este o instalaţie traversată de forţele naturii vii. 
Filamentele nervoase sunt celule vii. Sunt conductorii energiei 
nervoase care circulă prin ele așa cum apa circulă prin ţevile de 
irigație. Dacă apa conţine nisip, acesta formează treptat depuneri 
de calcar care, atașându-se de pereţii ţevilor, pot într-o zi să le 
înfunde definitiv. Astfel se formează dopurile în canalizări. 
Acelaşi proces se produce în sistemul nervos al omului. Ce 
trebuie făcut? Trebuie să scoatem dopurile, știind să ne triem 
gândurile și sentimentele. 

Omul este un copac format el însuși din doi arbori care 
corespund cu sistemul cerebral și cu sistemul nervos simpatic. 
Ramurile celui dintâi, ale sistemului cerebral, coboară până la 
extremităţile corpului, pe când rădăcinile sale se găsesc în partea 
de sus, în creier. Al doilea arbore, sistemul nervos simpatic, 
numit și creierul stomacului, este format din numeroși ganglioni. 
Aceștia sunt dispuși în principal în regiunea abdominală, unde 
sunt implantate rădăcinile sistemului simpatic, adică în creierul 
abdominal, și ramurile i se ridică în sus. Așadar, ramurile celor 
doi arbori se întrepătrund. 


Prin ce se deosebesc aceste două sisteme? Prin rezultatul 
acțiunii lor. Sistemul cerebral este purtător de electricitate și, 
dacă e mai dezvoltat decât celălalt, omul începe să se usuce. 
Electricitatea îi ia organismului toată umiditatea și din cauza asta 
omul e uscat, duce lipsă de apă. Sistemul simpatic produce 
rezultate inverse. Este purtător de magnetism. Când e dezvoltat, 
omul se îngrașă; se produce o acumulare, un surplus de materie 
care se transformă în grăsime. Aceste două sisteme se pot 
corecta reciproc. 

Sediul conștiinței se află în cap și parţial în coloana 
vertebrală. Conștiinţa se manifestă prin creier și prin măduva 
spinării. Cândva, sediul conștiinței se afla în altă parte decât în 
creier; era situat în sistemul simpatic numit astăzi plex solar. 
Acolo se găsea în trecutul îndepărtat, și omul gândea graţie 
plexului său solar. 

În toate împrejurările, succesul omului depinde de sistemul 
simpatic. Bucuria, buna dispoziţie, inspiraţia se bazează pe el. Era 
ceva ce se cunoștea înainte, dar s-a uitat și de aceea trebuie 
învăţat din nou. Acum trăim perioada muncii de organizare a 
inimii pentru a intra în concordanţă cu sistemul nervos simpatic. 
Energia divină este furnizată de sistemul simpatic. Forța 
spirituală a omului este situată în plexul solar, pe care îl numesc 
„creierul vieţii”. Creierul, care în prezent nu e încă organizat, și 
plexul solar, creator de viață, trebuie să se armonizeze. Acest 
lucru este indispensabil, deoarece nu aparţineţi numai lumii în 
care trăiţi, ci şi unei lumi superioare. Forţa omului este ascunsă 
în sistemul simpatic, de aceea nu trebuie să-l lăsaţi deschis ca să 
poată intra și ieşi oricine după dorință. Închideţi-l cu nouă chei, 
dar instalaţi și nouă robinete, pentru ca însetaţii să poată bea. 

Sistemul nervos simpatic primeşte direct adevărul și 
realitatea, pe când creierul doar le reflectă. Sistemul simpatic 
este deranjat când curenţii pe care îi dirijează spre creier sunt 
întrerupţi. Activitatea celor două sisteme este atunci perturbată. 
De exemplu, ura perturbă activitatea acestor două sisteme. Ca să 


întineriţi, faceţi zilnic, 15-20 de minute, exerciţii pentru sistemul 
simpatic. 

În sistemul simpatic sunt ascunse rădăcinile vieţii. Când 
există condiţii de dezvoltare a lor, omul se îngrașă. Omul zvelt 
gândește mai mult. Omul gras e mai sensibil și mai emotiv. 

Dacă studiem sistemul simpatic, constatăm că rădăcinile îi 
sunt implantate în regiunea abdominală, unde există glande 
numite creierul stomacului sau plexul solar. Ramurile acestuia se 
îndreaptă spre creierul principal și, de acolo, energiile sunt 
trimise spre partea de jos. Dacă sistemul simpatic n-ar fi 
controlat de creierul principal, omul s-ar fi aflat în stadiul animal, 
condus de legea conservării. 

Inima fizică a omului se află în stânga, dar inima spirituală 
se găsește în centru, exact deasupra sternului. Este locul cel mai 
fragil pe care omul trebuie să-i protejeze cu mare atenţie. 

Plexul solar se află sub influența ficatului, pe care omul 
trebuie să-l întrețină în formă bună. Cum? Prin plexul solar. 
Toate impurităţile din lumea mentală și din lumea emoţională 
trec prin ficat și, de acolo, se îndreaptă către centrul pământului 
spre a fi eliminate. În acest sens, plexul solar este un fel de canal 
de purificare pentru gândurile și sentimentele impure. Sănătatea 
omului depinde de starea bună a ficatului. 

Inima interioară nu este aceea care împinge sângele, ci 
aceea care formează sentimentele și pe care omul o numește 
plexul solar. Este organul care acumulează energia solară. 
Intelectul este instrumentul care acumulează energiile lunare, 
energiile celorlalte planete și ale stelelor. El condensează lumina 
și formează materialele subtile, adică imaginile gândirii. 

Pentru a dobândi cunoştinţe oculte de cel mai înalt nivel, 
omul trebuie să aibă un sistem nervos foarte sănătos și o 
rezistență foarte mare, căci gândurile și sentimentele superioare 
cer un sistem nervos sănătos și în stare foarte bună. Gândurile, 
sentimentele și actele grosolane deteriorează creierul. 


CREIERUL 


Când vorbim despre lumea divină, adică despre o lume cu o 
cultură superioară, avem în vedere creierul omului. Lumea 
divină este o lume organizată, unde nu se produc aproape deloc 
schimbări. La fel creierul, care suferă prea puţine schimbări. Nu 
se epuizează asemenea corpului, materia lui e caracterizată de o 
mare rezistenţă. În creier se găseşte un capital imens. Creierul a 
creat fața. După aspectul feţei, recunoaștem starea creierului 
după ochi, urechi, miros, gust sau după pielea feţei, se poate 
înțelege în ce stare se află. Dacă am putea să cunoaștem starea 
creierului, am ști în ce situaţie este corpul cu organele sale. 

Gândurile nu iau naștere în creier, nici în sistemul nervos; 
acestea doar le primesc și le modelează. Există așadar o lume 
superioară unde sunt create gândurile. De acolo, sunt trimise în 
lumea noastră prin intermediul creierului și al sistemului nervos, 
conductori ai tuturor ideilor și gândurilor. 

Credința face posibilă secretarea unui hormon. Dacă nu 
poate să atragă sângele în creierul vostru, credinţa este slabă. 
Speranța produce și ea un hormon specific. Dacă nu vă poate 
atrage sângele în creier, speranţa e slabă. Dacă rațiunea nu poate 
să atragă sângele în creierul vostru, este la fel de slab dezvoltată. 
La fel, muzica trebuie să atragă sângele spre centrii muzicali 
situaţi în creier. Omul nou este acela ai cărui centri și ale cărui 
glande ale creierului sunt bine irigate. Când glandele și centrii 
cerebrali vor fi bine dezvoltați și reînnoiţi, atunci va fi creat omul 
nou. Cauzele întineririi și chiar ale nemuririi sunt ascunse în 
glandele cu secreție internă. Nemurirea este pusă în om, dar el 
nu știe cum să ajungă la ea. Rațiunea este pusă în om, dar el nu 
ştie cum s-o folosească. Toate virtuțile sunt puse în om, dar el nu 
știe să le dezvolte. 

Așa cum grădinarul udă legumele din grădină, omul trebuie 
să-şi orienteze gândirea spre centrii creierului ca să le aducă 
energii care îi hrănesc. Dacă „udă” doar câţiva centri și îi 


neglijează pe ceilalți, omul se dezvoltă numai parțial. Oamenii 
sunt nefericiți deoarece sunt parţial dezvoltați. 

Foamea este legată de simţul apetitului, al cărui centru este 
situat lângă tâmple. Oamenii la care acest centru este bine 
dezvoltat au un mare apetit. E nevoie să ne hrănim, dar trebuie 
să știm cum s-o facem. 

Unii oameni de știință și unii ocultiști au remarcat că în 
creierul omului încep să se dezvolte fire albe, să se constituie 
unele forme ale viitoarelor organe pentru noua omenire. Până 
când oamenii nu vor crea aceste noi organe multe lucruri le vor 
rămâne inexplicabile. Oamenii noi trebuie să fie conștienți de 
materia nouă. 

În creier există celule specializate care captează toate 
tonalităţile luminii soarelui care sunt în număr de 52. Noi captăm 
numai două dintre aceste tonalități. Alte celule captează energiile 
pământului. Altele sunt specializate pentru științe, arte, muzică, 
intuiție etc. Toate aceste celule au o foarte mare inteligenţă. 

i În corpul omului, creierul este organul cel mai puțin sensibil. 
Il putem chiar atinge, nu simte nimic. Doar când acumulează un 
surplus de energie începe să sufere. 

Pe vremuri, oamenii lucrau cu emisfera dreaptă a creierului 
și mâna stângă le era dezvoltată mai mult. Astăzi, deoarece 
emisfera dreaptă este obosită, activitatea trece în emisfera 
stângă, de aceea omul contemporan lucrează mai mult cu mâna 
dreaptă. Minţile inteligente care conduc omenirea au făcut în așa 
fel încât în epoca actuală omul să lucreze cu emisfera stângă și cu 
mâna dreaptă. 

Unii vin pe lume cu o memorie foarte bună, transmisă de 
multele generaţii precedente care au lucrat la dezvoltarea ei. 
Fiecare om se naște cu posibilitatea de a-și dezvolta memoria. 
Oamenii cu fruntea puţin dezvoltată au o memorie mai bună 
decât cei cu fruntea mare. Aceștia din urmă au multe idei și sunt 
foarte întreprinzători, dar distraţi. 


Creierul este format din două feluri de materie: una e fizică 
și se descompune; cealaltă e subtilă, spirituală și nu se 
degradează. Toate gândurile omului sunt imprimate în materia 
spirituală. Tocmai aceasta este materia pe care omul o ia eu el 
după ce moare și formează imaginea defunctului. 

Suprafaţa creierului și a corpului omenesc reprezintă, în 
întregime, un receptacul pentru energiile multiple care vin de 
peste tot, din întreaga natură. 

Creierul, care este foarte rezistent, nu este niciodată bolnav. 
Cauza bolii este ascunsă în altă parte. Doar într-un caz din zece se 
poate să fie atins de o boală care vizează mai degrabă partea sa 
posterioară, provocată de o ciocnire generată de un conflict între 
intelect și inimă. 


CELULELE 


Sursa celulelor e Cel Mare, care nu are nici început, nici 
sfârșit. Viaţa îşi are originea în Esenţial, în Mare, nu în mic. 
Oamenii de ştiinţă spun că viaţa a provenit dintr-o celulă mică. În 
realitate, celula este ca robinetul prin care curge apa, dar apa 
vine din altă parte. Viața provine de altundeva și celula e 
conductorul ei, dar unul inteligent. Unele categorii de celule 
formează creierul, altele, stomacul, altele, plămânii, altele, 
sistemul nervos etc. Sunt chimiste excepţionale care știu cum să 
combine elementele. Celulele sunt chiar mai inteligente decât 
omul în care se găsesc. Omul se consideră stăpân pe corpul lui, 
dar, în realitate, unii dintre slujitorii lui sunt mai inteligenți decât 
el. Stăpânul trebuie să-i se adreseze Domnului cu aceste cuvinte: 
„Doamne, aş vrea să am cel puţin tot atâţia slujitori câţi 
sălășluiesc în capul meu”. Trebuie să devenim puţin mai umili și 
să ne recunoaștem ignoranţa. Dacă nu are sângele pur și nu are 
noroc, se poate spune că omul e învăţat? Încă nu cunoaşte mare 
lucru! 


Ce este omul? Miliarde de mici suflete și entități îmbinate 
care s-au pus de acord în numele iubirii divine să intre și să 
lucreze într-un corp ca să-i dea o manifestare omenească. 

S-au sacrificat pentru el și au devenit slujitoarele lui. 
Deoarece el nu le înțelege, spune că trupul nu este nimic altceva 
decât o mașină. 

Există în lume o materie înzestrată cu inteligență care 
pătrunde în toate celulele corpului. Nici măcar nu-i bănuim 
existența. In jurul acestei materii inteligente circulă o forță 
inteligentă; ambele se conjugă, înglobează toate celulele și 
pătrund până în particulele cele mai mici ale organismului 
nostru. 

O celulă nemuritoare, primordială se află în organismul 
omului. Fiecare trebuie s-o descopere. Este strămoașa tuturor 
celulelor. Acea celulă vie inițială se deosebește de celelalte, 
deoarece conține o substanță precum cornul. Elementele 
nutritive sunt acolo mai abundente decât în celelalte celule. 
Mulțumită nucleului său dur, care o face foarte rezistentă, e 
capabilă să suporte condiţiile cele mai dificile. 

Organismul omului este format din aproximativ 60 de 
trilioane de celule diferenţiate, înzestrate cu o inteligenţă foarte 
mare. Toate aceste celule au calități și competențe asemănătoare 
cu cele ale fiinţelor din diferite regnuri ale naturii și cu diferite 
inteligenţe. De exemplu, unele celule ale organismului poartă în 
ele cultivarea plantelor, altele cunosc bine chimia sau fizica, 
altele sunt agronomi excepționali și știu să aleagă condiţiile 
favorabile dezvoltării lor. Cunosc cel mai bun sol și ce nu li se 
potrivește. Unele celule cunosc legea cristalizării. Altele au trecut 
prin cultura peştilor, a păsărilor şi a mamiferelor. În fine, există 
celule care au trecut prin cultura unor entităţi înalt evoluate și 
conștiente. Astăzi, aceste celule formează creierul omului. Unele 
celule joacă rolul celor mai mari medici. Cel care se îmbolnăvește 
și se încredințează acestor celule se poate vindeca, întrucât ele au 


un laborator unde prepară medicamente capabile să vindece 
toate maladiile. 

Omul e definit prin cap. Fără cap, corpul omului semănă cu 
cel al unui animal. Prin cap s-a despărţit treptat de celelalte 
fiinţe. 

Soarele și celulele au o structură asemănătoare. Soarele este 
format din trei părţi. Una prepară energia, a doua o acumulează 
și o transformă, iar a treia o trimite spre Pământ. Celulele au și 
ele tot trei părţi: una exterioară care primește energia solară, una 
intermediară care o acumulează și a treia, în centru, care o 
transformă în forță vie. Aceste trei părţi există în organism sub o 
formă mai dezvoltată. Le distingem mai ușor în fetus: învelișul 
exterior numit ectoderm, partea intermediară sau exoderm și 
partea interioară sau endoderm. 

Celulele care nu mai sunt de folos devin nocive și 
periculoase pentru sănătatea celorlalte, de aceea sunt eliminate 
de corp pentru binele întregului organism. Sănătatea noastră se 
sprijină pe această lege naturală a prevenirii. 

Oamenii de astăzi nu știu că celula are conștiință și nu 
bănuiesc marea ei inteligenţă. Sănătatea, posibilităţile și virtuțile 
voastre depind îndeosebi de celule. De aceea, în fiecare 
dimineaţă, trimiteţi le un gând bun. În sfintele Scripturi se spune: 
„Suntem templul lui Dumnezeu și Duhului Lui sălășluiește în noi”. 

De mii de ani, Duhul sfânt lucrează în noi. Ne-a dăruit un 
organism cu picioare, mâini, creier, inimă etc. Dacă în viaţa 
noastră prezentă nu suntem în stare să ne controlăm organismul 
și energiile sale (ale creierului, inimii, arterelor şi ale tuturor 
micilor celule care fac parte din ele), ce putem spera? Vă sculaţi 
în fiecare dimineaţă fără să vă gândiţi la corpul vostru. Faceţi 
așadar o rugăciune pentru el și trimiteţi un gând luminos spre 
celule care formează stomacul, creierul și toate organele. 
Meditaţi la munca pe care o fac entităţile vii care locuiesc în el, 
mulțumiți- le, trimiteţi-le binecuvântarea voastră așa cum ar face 
un stăpân bun faţă de slujitorii lui. Daţi-le forţe și se vor bucura, 


vorbiţi-le și vor înțelege tot. Există o lege divină care le dirijează. 
Incurajaţi-le, căci sunt entități inteligente și conștiente. Fiţi 
conștienți şi voi, atenţi cu ele şi vorbiţi-le cum ar face un stăpân 
bun. 


INIMA 


Când Pământul a deviat eu 23 de grade de la traiectoria lui, 
inima s-a deplasat și ea cu 23 de grade; de aceea nu se află în 
mijlocul pieptului, ci puţin spre stânga. Într-o zi, când Pământul 
îşi va relua poziţia iniţială, inima va reveni în mijloc ca în timpul 
creării primului om. Medicina contemporană descrie inima ca pe 
o pompă care, prin contracţii și dilatări, trimite sângele în corp. 
Este parţial adevărat, dar, în realitate, nu numai ea face să circule 
sângele. Există o forță vie la baza intrării sângelui în inimă, care 
vine ca un curent în organism și provoacă pulsaţia celulelor 
inimii. Regulatorul acestei forţe este situat în creier. Celulele 
inimii sunt aşadar ființe conștiente. Ocupă locul doi ca inteligență 
după celulele creierului. 

Contractarea și dilatarea inimii provin din electricitate, care 
coboară dintr-o regiune specifică a universului. Creierul 
regularizează zonele inimii. Mulţi oameni mor prematur pentru 
că întrerup curentul electric care vine din exterior. Așa cum 
roțile sunt puse în mișcare de o forță dinamică, și inima este 
guvernată de o forță cosmică venită din univers. Graţie acestei 
forţe, inima se contractă și se dilată, adică în ea se produce un 
proces continuu de flux și reflux. La fiecare contracție, primește 
sângele și, la fiecare dilatare, îl trimite în tot corpul. 

În realitate, inima ca organ fizic nu are forţă ca să împingă 
sângele. Pulsaţia inimii se explică prin electricitatea și 


magnetismul cosmic care aduc viața. Când se rupe armonia 
acestor forțe, activitatea inimii este perturbată. 

Sângele este un conductor al vieţii omenești. În funcţie de 
calitatea și cantitatea sa, viața ia amploare sau se diminuează. 
Sângele este format în esență din două elemente: plasma lichidă 
și globulele roşii și albe. El transportă globulele în corp și aduce 
organismului oxigenul necesar vieții. la gazul carbonic care se 
formează, deoarece acesta este o otravă. Sângele venos îl 
conduce în exterior. Această purificare este un proces continuu. 
Când gândurile noastre nu sunt pure, gazul carbonic crește. Dacă 
gândurile se purifică, oxigenul crește și gazul carbonic scade. 
Dacă inima ne este pură și gândirea corectă, oxigenul crește, și 
invers. La fel în privinţa faptelor noastre. Dacă ne otrăvim plasma 
din sânge cu sentimentele, gândurile și faptele noastre, cine va 
putea să ne ajute? Treptat, vom începe să ne sufocăm. 

Inima este pulsul întregului cosmos. În matematica 
superioară, există calcule pe care nu le cunoaștem încă. Există și 
unele tabele cu ajutorul cărora sunt realizate calcule pentru 
definirea pulsaţiei inimii tuturor oamenilor. Nu există două inimi 
care să bată în același fel. La unele persoane, după zece pulsaţii, 
inima face o mică pauză. La altele, o face după douăzeci de 
pulsaţii sau după treizeci, sau după a o suta pulsaţie etc. Știţi de 
ce există acest scurt răstimp? Deoarece inima este în relaţie cu 
alte lumi. Astfel, ritmul acestor intervale arată cu care lume din 
Calea Lactee sau din constelații se află în relație omul. În acele 
momente scurte, alte lumi îi comunică sufletului omenesc diferite 
virtuţi. 

În ceea ce priveşte bătaia inimii, se observă că, în primele 12 
ore ale zilei, inima bate mai repede, este într-o fază ascendentă. 
În următoarele 12 ore, bate mai lent şi se află într-o fază 
descendentă. Același lucru se observă legat de lunile anului. În 
primele 14 zile de după luna nouă, inima este în fază ascendentă 
și, în următoarele 14 zile, este în fază descendentă. În prima 
parte a anului, începând de la data aniversară, este în fază 


ascendentă, iar în a doua parte este în fază descendentă. Este 
important ca omul să știe când inima îi e în fază ascendentă sau 
descendentă. 

Dacă omul trăiește bine, conform cu legii iubirii, pulsul îi 
este normal. Dacă încalcă această lege, pusul se modifică. Fiecare 
stare negativă prin care trece omul (îndoială, descurajare sau 
incredulitate) se reflectă în puls. Deoarece nu cunoaște această 
lege, omul este artizanul propriei nefericiri. Cu gândurile și 
sentimentele negative, omul modifică ritmul pulsului cosmic 
purtător al binecuvântării divine. 

Pulsul nu vă este normal când consumaţi alimente indigeste 
sau când vă aflaţi într-o situaţie dificilă. În prezent, sistemul 
cerebral și cel digestiv nu sunt în stare bună. Și așa va fi până la 
restabilirea unor raporturi bune între creier, plămâni şi stomac. 
Atunci, pulsul se va regulariza. Când apare un sentiment 
dizarmonic, de exemplu ura, pulsul nu mai bate corect. 

Din când în când, omul trebuie să-și ia pulsul ca să se 
asigure de regularitatea ritmului. Un puls neregulat arată 
prezenţa unei perturbări sau a unei deformări în sentimente. 

Gândurile corecte nu perturbă niciodată nervii. Nu 
amestecați funcţiile inimii cu cele ale creierului. Obiectivul inimii 
este să trimită sânge impur spre plămâni ca să fie purificat și, de 
acolo, sângele arterial să fie răspândit în tot corpul. Inima nu 
purifică numai sângele, ci și sentimentele. 

Omul are trei inimi: una se află deasupra sternului, a doua, 
între plămâni, a treia, în spatele capului. Când aceste trei inimi 
funcţionează regulat și inima principală îşi face treaba așa cum se 
cuvine, omul este într-o stare normală. 


SISTEMUL DIGESTIV 
Omul care are un sistem digestiv sănătos și în stare bună 


este bine dispus, vesel, plin de viaţă. Dacă întâlniți pe cineva tras 
la față, palid, nu foarte bine dispus la muncă, trebuie să știți că 


sistemul lui digestiv este în stare proastă; nu poate să 
muncească, punctul lui de vedere e pesimist în toate, nu are 
încredere în viaţă. Ca să nu ajungeţi într-o astfel de situaţie, 
păstraţi-vă sistemul digestiv în stare bună. Starea de bine a 
omului în plan fizic depinde de el. E prima treaptă a vieţii. 

Creierul și stomacul sunt cei doi poli ai vieţii. Dacă vă doare 
capul, trebuie să ştiţi că stomacul este în dezordine. Dacă vă 
doare stomacul, trebuie să știți că, în mod sigur, capul nu se 
simte bine. 

Când aveţi porii bine deschiși, stomacul vă funcționează 
corect. Porii reprezintă canalele prin care energiile naturii se 
infiltrează în organism. Un sistem digestiv sănătos, normal 
asigură o bună funcţionare a creierului și, astfel, un sistem 
respirator în stare bună. 

Iadul, simbolic vorbind, se găsește în intestine. De aceea, 
când trebuie să se trateze de ceva, primul lucru pe care trebuie 
să-l facă omul este să-și curețe stomacul și intestinele. 

Cu cât stomacul lucrează mai mult, cu atât creierul 
funcţionează mai puţin, și invers. 

În timpul digestiei, nu este de-ajuns să se formeze sucuri 
gastrice, ci este indispensabil să se asigure oxigenarea care îi 
conferă sângelui o culoare roşie și pură. Sângele pur conţine 
elemente vitale cum ar fi energia cinetică și energia potenţială, 
care se află la originea formării gândirii. În cursul circulaţiei 
sângelui, care nu este numai un proces fizic, ci și spiritual, se 
efectuează un curent contrar care hrănește corpurile subtile. Prin 
procesul fizic, înţelegem numai ce e vizibil și experimental, dar 
există lucruri pe care nu le putem vedea, nici să le supunem unor 
metode tradiționale. 

Când digestia e defectuoasă, în prima fază se formează 
depuneri în organism ce produc un anumit ser în care se 
înmulţesc bacilii. În a doua fază, materiile fecale sunt invadate de 
microbi care provoacă inflamații. 


FICATUL 


Ficatul este un organ esenţial în funcționarea corpului 
omenesc. Dacă ficatul își opreşte funcționarea, omul moare, în 
condiţiile actuale, ficatul decide totul. Dacă e deranjat, omul 
devine indispus, posac, arțăgos, pesimist, nu e atent când 
vorbește, nutrește ură, ia în rău situaţiile, se ofensează și e în 
stare să ajungă până la asasinat. Toate aceste efecte negative 
sunt generate de ficat. 

Dacă ficatul unui om este dereglat, prin intelectul lui trec 
gânduri negative și neplăcute. Deranjarea ficatului duce la 
cruzime, este legată de sentimente inferioare. Știind aceasta, să 
aveţi o atitudine sfântă față de viaţa şi de sănătatea pe care vi le-a 
dăruit Dumnezeu. 

Omul trăiește cu cele patru corpuri ale sale= fizic, astral, 
mental şi cauzal. Fiecare corp, format într-un mod specific, 
efectuează o anumită activitate și fiecare organ fizic este legat de 
un organ din lumea astrală, care este lumea emoţiilor. Acesta din 
urmă regularizează sentimentele inferioare, absoarbe toxinele 
organismului și le transformă. Dacă este deranjat, toxinele se 
propagă în întregul organism și omul moare. O legătură foarte 
strânsă există între ficat și vezica biliară. Dacă această legătură se 
întrerupe, viaţa e în pericol, căci ficatul e legat de entităţi din 
lumea astrală inferioară care încep să-l influențeze pe om și să-i 
insufle gânduri pesimiste, care îl împing spre autodistrugere sau 
sinucidere. Aceste entități sunt puternice, dar neorganizate. Nu 
înțeleg viaţa și sunt gata să ucidă tot ce întâlnesc în cale. Când 
aveţi o stare de spirit agitată, trebuie să știți că aţi căzut în 
regiunea materiei neorganizate. Sfinții au un ficat excelent și, 
prin urmare, o bună organizare a sentimentelor superioare. Un 
ficat bine organizat este cel mai bun slujitor al inimii. 

Dereglarea ficatului provoacă diferite boli, de exemplu 
neurastenia. Cel care nu e pregătit să facă servicii celorlalți nu se 
află în comuniune cu Dumnezeu, are ficatul bolnav. Când te 


mânii, întoarce ţi faţa către Dumnezeu și roagă-l să-ţi dea mai 
multe cunoștințe și să te lumineze ca să-ți rezolvi problemele de 
la ficat. Dacă nu-i suporţi pe ceilalți, dacă treburile nu-ţi merg 
bine, dacă nu ești capabil să studiezi, vinovat e întotdeauna 
ficatul. Starea lui proastă afectează capacitățile mentale, 
sentimentele și capacităţile spirituale. Sentimentele inferioare 
devastează ficatul ca termitele care distrug totul. Omul care a 
reușit să pună ordine în sentimente și gânduri și-a organizat 
ficatul. Este pregătit să se împace cu toată lumea. Înțelegeți 
importanţa ficatului! Are o relaţie şi cu credinţa. A crede în 
Dumnezeu înseamnă a avea un ficat bine organizat, dar și 
inteligenţa, inima și sufletul bine organizate. Prin sintagma 
„credință în Dumnezeu” se înţelege o stare divină în care ne 
simțim capabili să săvârşim lucruri mari, tot ce dorim. Credinţa 
este acea forţă prin care totul este posibil; ea este indispensabilă 
pentru organizarea ficatului. 

Starea bună sau rea a ficatului se reflectă în sentimente și, 
invers, sentimentele influențează starea de sănătate a ficatului. 

Injuria pe care o trăiţi ca pe un sentiment amar, greu de 
depășit, influenţează ficatul. Dacă vedeți că apare pe faţa cuiva 
culoarea galbenă sau un exces de roșu, căutaţi cauza la ficat. 

Dacă ficatul e bolnav, vindecarea e foarte dificilă. La om, 
ficatul este legat de cerebel. 

Ficatul este un organ indispensabil, dar, când e prea mare, 
vin mari nenorociri. Nici să fie prea mic nu e bine. Ficatul trebuie 
să funcţioneze ca să formeze bila. 


PĂRUL 


Părul slujeşte la regularizarea energiilor din organismul 
omului. Părul este centrul unei forțe dinamice care ajută la 
răspândirea sângelui pe suprafaţa corpului. Părul este la fel de 
indispensabil pentru om ca plantele pentru pământ. 


Părul este o antenă dăruită omului de natură, antenă cu care 
comunică nu numai cu locurile cele mai îndepărtate de pe 
Pământ, ci şi cu celelalte planete. Aceasta înseamnă că părul este 
în stare să perceapă vibraţiile Soarelui, ale Lunii, ale lui Marte, 
Venus, Jupiter şi să comunice eu ele. 

Totuşi, nu toate firele de păr sunt în stare să capteze 
vibraţiile în mod egal. Așa cum ochii nu primesc la fel lumina, 
unul primind mai multă decât celălalt, și aşa cum degetele mânii 
nu au capacitatea identică de receptare. Corpul este un ansamblu 
de antene multiple. În acest sens, el reprezintă un centru 
înzestrat cu numeroase antene prin care intră și ies nenumărate 
gânduri, sentimente și dorințe. 

Se știe că plantele și copacii rețin umiditatea solului. Ele 
sunt pompe care extrag umiditatea ca s-o aducă la suprafața 
pământului. Părul are o funcţie asemănătoare pentru organismul 
omului, regularizează umiditatea în corp. 

Aveţi pe cap 250 000 de fire de păr, ca o podoabă frumoasă. 
Unele sunt implantate în centrul credinţei, altele, în centrul 
conștiinței, al echităţii, al moralei sau al milei etc. Aceste fire de 
păr fac o muncă grandioasă. A gândi înseamnă a primi. Să nu 
credeţi că putem crea gânduri noi înșine. Gândurile, mă refer la 
cele armonioase, le trageţi de la entităţile aflate la nivel superior. 
Ca să aveţi sentimente nobile, trebuie să le faceţi să vă parvină de 
la entitățile superioare. 

Părul nu este făcut în mod identic. Chiar și într-o mică 
măsură, fiecare păr se deosebește de celelalte prin culoare, 
desime și calitate. 

Nu sunteţi singurii proprietari ai pârului vostru; el aparţine 
generaţiilor precedente. Aveţi așadar la dispoziție radio- 
receptorii strămoșilor! Capul este un aparat de radio, părul este 
antrena și, când aparatul de radio este bine reglat, nu există 
paraziți, gândurile sunt transmise cu claritate. 

Fiecare fir de păr este o antenă, un conductor de lumină. 
Nici nu bănuiţi care sunt relaţiile dintre păr și forțele exterioare 


ale naturii. De aceea, trebuie să-l îngrijim și să-l întreţinem bine. 
Ca să-i stimulaţi capacitatea, treceţi- vă deseori mâinile prin păr. 
Când sunteţi prost dispuşi, enervaţi, vă recomand să vă umeziţi 
puţin părul și să-l aranjaţi cu degetele sau eu un pieptăn. 

Este preferabil ca femeile să poarte părul lung. 

Dacă aţi ajuns prea slabi, moleșiţi și lipsiţi de voinţă, e bine 
să vă tundeți pârul ca soldaţii. În schimb, omul care e brutal, 
violent trebuie să-și lase părul să crească. 

Părul trebuie ţinut întotdeauna bine aranjat. Le recomand 
oamenilor nervoși să-și ciufulească puţin părul în fiecare seară, 
să-şi treacă de mai multe ori degetele prin el și să-l pieptene bine 
dimineaţa. 


SIMȚURILE 


Primul om a fost creat după chipul și asemănarea lui 
Dumnezeu. El dispunea de 12 simţuri. În procesul de involuţie a 
pierdut succesiv unele simţuri, iar astăzi nu mai dispune decât de 
cinci. De aceea, cunoștințele și posibilităţile lui actuale, 
comparate cu cele din trecut, se situează într-un raport de 5/ 12. 

Întâi a apărut pipăitul, apoi, gustul, mirosul, auzul şi, la 
sfârşit, văzul. Cele cinci simţuri corespund cu cele cinci culturi. 
Ele rezumă istoria spiritului omenesc până în zilele noastre. În 
viitor, omul trebuie să dezvolte și alte simţuri. Urechile și ochii se 
vor modifica și vor primi o formă ţintind spre perfecţiune. Peste 
3 000 de ani, va exista o diferenţă enormă între acea omenire și 
cea a timpului nostru și, în ochii succesorilor, oamenii de azi vor 
apărea ca niște sălbatici. 

Ochiul a apărut ultimul. Este de origine superioară. Toţi 
adepţii, clarvăzătorii și maeștrii din lume citesc și se instruiesc cu 
ajutorul ochilor. 

Materia din care au fost creaţi ochii provine din altă parte, 
pe Pământ fiind doar o proiecţie. Un organ mutilat, de exemplu 


ochii, nu poate fi reparat cu adevărat, căci părţile sale subtile nu 
se află aici, pe Pământ. 

Forţele care exprimă inteligenţa și înțelepciunea omenească 
au creat nasul și urechile. Forţele și energiile prin care se 
exprimă iubirea au creat gura. Adevărul a creat ochii, genele și 
sprâncenele. Înţelepciunea a creat fruntea. După părerea mea, 
frumos este cel care are ochii, urechile și gura sănătoase. Ochii 
sunt legaţi de creier, urechile, de inimă şi de sistemul simpatic, 
gura, de stomac și de ficat. Construcţia nasului, lățimea, mărimea 
depind de starea plămânilor și forma lui corespunde cu forma 
plămânilor. 

Ce reprezintă nasul? Este un centru de curenţi electrici și 
magnetici. Este ca un vârf pe care se depun energiile naturii. 
Gândurile rele acționează asupra nasului şi, de acolo, asupra 
sistemului respirator. Dacă acest sistem nu funcționează bine, 
sistemul digestiv suferă. Rezultatul este distrugerea armoniei 
dintre sistemul cerebral și cel simpatic. 

Este bine uneori să ne aşezăm degetul la rădăcina nasului, 
între ochi, ca să ne concentrăm. Oamenii distraţi pot să pună 
degetul pe vârful nasului ca să gândească mai bine. Învăţaţi să vă 
concentrați, să vă adunaţi gândurile. Așezaţi- vă încet degetul 
între sprâncene, acolo unde începe nasul, sau pe vârful lui. 
Mâinile reprezintă o forță foarte puternică cu doi poli; mâna 
dreaptă este forța pozitivă (emisivă), mâna stângă este forța 
negativă (receptivă). 

Toate stările maladive se reflectă în ochi. Acolo se poate 
vedea creșterea liniilor concentrice care arată întreruperea 
curenților energetici. 

Ochiul este o formă divină, vie, în care sunt înscrise 
structura cosmosului, sistemul solar și compoziţia vieţii. 

Nu există organ care să întreacă în perfecțiune ochiul 
omului. 


Lumina puţină pe care o primiţi se transformă și luminează 
tot corpul și, când această lumină se răspândește în exterior, 
luminează lumea întreagă. 

Oamenii care au ochi căprui au nevoie de căldură, trebuie 
să-şi spele picioarele în fiecare seară cu apă caldă la temperatura 
de 35-41*C Cei care au ochi albaștri au nevoie de umiditate și, 
dacă extremităţile încep să se răcească, trebuie să bea trei-patru 
căni de apă caldă. Sunt remedii foarte ușor de utilizat. Pentru 
persoanele cu ochi albaștri și cenușii sunt recomandate liniștea 
interioară și calmul. Mintea trebuie să le fie mereu ocupată nu cu 
probleme grandioase și dificile, ci cu cele care reprezintă condiţii 
pentru evoluția lor. Natura le-a conferit ochilor nuanţe diferite 
(maronii, albastre, negre, cenușii) ca să-i arate omului ce-i 
lipsește. Oamenii care au ochii căprui sunt plini de tandreţe și se 
îndrăgostesc ușor. Cei care au ochi albaștri sunt consideraţi 
idealiști, preferă să se gândească la subiecte elevate și sunt puţin 
cu capul în nori. Nevegetarienii cu ochi maronii trebuie să 
mănânce mai multă carne de miel. Cei care au ochii albaștri 
trebuie să se hrănească însă cu mai mult pește. 

Sensibilitatea degetelor noastre depinde de toate micile 
papile. Diferitele manifestări de delicateţe și de rafinament 
depind tot de ele. Nu trebuie să le rănim, să le supunem unor 
diferenţe excesive de temperatură. 

Patru degete de la mână sunt legate de lumile îngerilor, 
serafimilor, heruvimilor şi arhanghelilor. Degetul mare este legat 
direct de lumea divină. Ştiind aceasta, mângâiaţi-vă des degetele 
ca să vă legaţi de forţele care le traversează și să stabiliți 
contactul cu ele. 

Nu vă ascundeţi niciodată degetul mare în mână. Prin 
degete, omul intră în legătură cu lumea spirituală în care trăiesc 
ființe inteligente gata oricând să-l ajute. E o adevărată nenorocire 
dacă unul dintre degete este deteriorat, mai ales cel mare. Mâna 
omului e foarte frumoasă. Evoluţia creierului și a inimii depinde 
de ea. 


Degetul mare este legat de față, reprezintă divinul în om. 
Degetul arătător reprezintă noblețea, bunăvoința, onoarea. 
Mijlociul vede totul în bine sau în rău, este degetul dreptăţii, al 
logicii, dar e sever. Frumuseţea și distincţia sunt reprezentate de 
inelar; este degetul soarelui. Degetul mic este al punerii în 
aplicare a socotelilor și al raporturilor cu ceilalți. 

Starea voastră de bine este degetul mare. El reprezintă 
divinul și trebuie să le domine întotdeauna pe celelalte degete, 
nu-l ascundeţi! 

Dacă inteligenţa, inima și voinţa acţionează convenabil, în 
acel moment degetul mare se mișcă ușor. Când inteligenţa 
funcţionează bine, la fel și degetul mare de la mâna dreaptă. Dacă 
inima merge bine, degetul mare de la mâna stângă se comportă 
aşa cum trebuie. Dacă cele două degete mari se mișcă bine, 
voinţa e bună. Dacă o persoană este bolnavă mental, aceasta se 
reflectă asupra degetelor mari și a celorlalte degete. 


CORPURILE SUBIILE 


Duhul divin, virgin, coboară ca un val care se rostogolește 
prin şapte câmpuri, şapte lumi. În perioada lui Saturn, a ajuns 
până în lumea mentală şi a format corpul mental al omului. În cea 
de a doua perioadă, perioada solară, spiritul a coborât în lumea 
astrală și a format corpul dorințelor sau corpul astral. In cea de-a 
treia perioadă, lunară, duhul a coborât în domeniul eteric și a 
format învelișul eteric al corpului. În cea de-a patra perioadă, 
perioada terestră, duhul a ajuns în planul inferior al lumii fizice și 
a format corpul fizic. 

În prima perioadă, când Duhul divin a lucrat şi a creat omul 
după chipul și asemănarea lui Dumnezeu, omul nu avea nicio 
grijă. În cea de a doua perioadă, el a început să cadă; în cea de-a 
treia perioadă, a urmat decăderea lui, iar în cea de-a patra 
perioadă, perioada terestră, cea mai de jos a involuţiei sale, a 
ajuns cel mai jos în căderea sa. Omul coboară și pătrunde în 


materie ca să îmbrace învelișuri din ce în ce mai dense, apoi își 
reîncepe ascensiunea şi se manifestă în forme superioare. În 
fiecare perioadă se face o coborâre și o ascensiune parţiale, ca 
într o mișcare ondulatorie. Mișcarea finală este ascendentă. 

Corpul cel mai cunoscut corpul fizic, este format din trei 
învelișuri. Primul este eteric şi depăşeşte corpul cu 1-2 cm. 
Forţele fizice trec prin el, ca şi electricitatea și magnetismul. Așa 
cum ne îmbrăcăm corpul cu haine groase sau subțiri ca să-l 
apărăm de frig sau de căldură, și învelișul eteric este haina de 
sănătate a corpului nostru, pe care îl protejează de agresiunile 
exterioare. 

Invelișul eteric este legat de cel de-al doilea înveliș, numit 
astral, care dirijează pasiunile. El îl protejează pe om, de 
exemplu, de furie, de dorinţa de răzbunare etc. Învelișul astral 
este legat de lumea astrală, subconștientă. 

În ziua în care oamenii îşi vor dezvolta cel de-al șaselea simţ, 
vor vedea corpul fizic înconjurat de emanaţii eterice. Cât timp ea 
există, omul este sănătos, căci este o protecţie care regularizează 
căldura în organism. Uneori, sub influenţa unei vieţi depravate, 
acest înveliș magnetic se rupe și atunci agresiunile exterioare 
pătrund în corp și provoacă multe maladii. Această haină 
magnetică înconjoară stomacul, plămânii, toate organele 
interioare și în special celulele. 

Atâta timp cât omul se află pe pământ, lucrează în principal 
cu corpul fizic, care este instrumentul cel mai adaptat pentru 
această planetă, dar gândește, simte, caută cauzele și 
consecințele lucrurilor. Cu ce gândește? Cu corpul mental. Cu ce 
simte? Cu corpul astral. Cu ce caută cauzele și consecinţele? Cu 
corpul cauzal. Așa cum corpul fizic nu este dezvoltat la fel la toți 
oamenii, nici corpurile mai subtile nu au un nivel egal de 
dezvoltare. Asta înseamnă că o muncă grandioasă îl așteaptă pe 
om, scopul fiind să-și dezvolte toate corpurile până la 
perfecțiune. 


Prin sentimentele sale, adică prin corpul astral, omul este 
legat de lumea astrală numită și corp spiritual. Lumea astrală 
este formată din două părți: una inferioară, legată de 
sentimentele inferioare, și alta superioară, legată de sentimentele 
superioare. Consistenţa lumii astrale este lichidă, asemenea apei. 
Fiinţele care trăiesc acolo sunt ca niște peşti în apă. 

Omul trebuie să respecte legea ierarhică din cele trei lumi. 
În planul fizic, trebuie să ştie să se hrănească, să respire, să bea 
apă și să primească lumina, adică să aibă un corp fizic bine 
constituit. Ca să intre în lumea spirituală, corpul lui astral trebuie 
să fie bine organizat. De asemenea, ca să intre în lumea mentală, 
omul are nevoie de un corp mental bine format. Cel care și-a 
dezvoltat aceste trei corpuri se poate numi ființă înţeleaptă, 
inteligentă, conștientă. Corpul astral, corpul mental și corpul fizic 
sunt la fel de importante. 

Pe Pământ, omul trăiește și în corpul său mental și corpul 
cauzal, care sunt legate de lumi situate deasupra lumii fizice și a 
celei astrale. Așadar, omul are patru vehicule: fizic, astral, mental 
și cauzal. Dat fiind că este format dintr-o materie specială, fiecare 
corp îndeplinește o muncă specifică. Fiecare organ al corpului 
fizic este legat de una dintre cele patru lumi. De exemplu, ficatul 
este legat de lumea astrală, adică de lumea sentimentelor și a 
spiritelor, regularizând sentimentele inferioare la om, absorbind 
otrăvurile din organism și transformându-le. Dacă e dereglat, 
toxinele se răspândesc peste tot și omul moare. 

Ca și corpul fizic, corpurile subtile (astral, mental, cauzal) au 
anatomia și fiziologia lor, asemănătoare cu cele ale corpului fizic. 

În cursul vieţii omului, după fiecare perioadă de șapte ani, 
începe o nouă fază legată de dezvoltarea unui nou corp. Aceste 
corpuri sunt în număr de șapte. La omul înalt spiritual se 
formează încă trei corpuri, apoi altele două în cazul celui mai 
evoluat. În total, omul poate să dezvolte 12 corpuri. 

În partea frontală a creierului se găseşte un fel de reţea de 
fire albe prin care se manifestă inteligenţa și rațiunea omului. 


Conștiința de sine este legată de dublul nostru, adică de corpul 
eteric, care este mediator între noi și forţele naturii. Corpul fizic 
al omului trăiește graţie dublului său. Dacă raportul între dublul 
eteric și corpul fizic este normal, echilibrat, armonios, omul va fi 
întotdeauna sănătos. Dacă aceste două corpuri nu sunt legate așa 
cum trebuie, apar stări maladive. Când unele organe sunt 
bolnave, înseamnă că armonia dintre dublul eteric și corpul fizic 
este perturbată. Pentru rezolvarea problemei, este neapărat 
necesar ca persoana respectivă să-și îndrepte întâi atenţia spre 
restabilirea bunelor relaţii dintre corpul fizic și corpul spiritual. 

Când efectuaţi o muncă spirituală, se acumulează un surplus 
de energie care poate să provoace stări periculoase. Omul 
spiritual devine prea sensibil, totul îl afectează. Dublul lui eteric 
se prelungește mai mult spre exterior, corpul astral i se lărgește 
și persoana începe să se plângă că nu mai suportă prezenţa și 
influenţele celorlalți. 

Trebuie să înţelegem legea și să știm cum intrăm în noi 
înșine. După ce vom învăţa această lege, nu-i veţi mai permite 
dublului eteric că iasă în exterior. Acolo unde influenţele sunt 
benefice, armonioase, vă puteţi lărgi cât doriţi, dar, dacă vă 
menţineţi în condiţii de viață defavorabile, va trebui să știți să vă 
întoarceţi în voi înșivă. 

Când îl părăsește dublul său, omul începe să ducă o viaţă 
aproape animală; mănâncă, bea, nu se gândește la nimic. Știind 
aceasta, fiți foarte vigilenţi, foarte prudenţi. Aveţi grijă să nu vă 
speriaţi unii pe ceilalți, mai ales în somn, căci în acel moment 
dublul eteric iese și se deplasează în spaţiu. Când omul doarme, 
dublul îi este legat de corpul fizic cu sfoara de argint. Dacă o 
persoană se trezește brusc, dublul ei n-are timp să revină în corp, 
rămâne amestecat în spaţiu cu alte dubluri şi, dacă nu știe cum să 
se desprindă, acea persoană riscă să se cufunde în nebunie. 

Potrivit ştiinţei ezoterice, fiecare corp al omului prezintă o 
anumită constantă, indiferent că e vorba de corpul fizic, astral, 
mental sau cauzal. Fiecare dintre cele patru corpuri are energii 


specifice. Trebuie să cunoaşteţi aceste energii ca să le puteți 
transforma și să le faceţi să circule de la o lume la alta. 

Corpurile materiale sunt tridimensionale, nu și sufletele. 
Lumea emoţională are patru dimensiuni, lumea mentală cinci și 
lumea cauzală, șase. Sufletul aparține lumii celei de-a șaptea 
dimensiuni. Spiritul face parte din cea de-a zecea dimensiune. 
Lumea de deasupra noastră este, pentru lumea noastră, ceea ce 
lumea noastră este pentru lumea animalelor. 

Sufletul omului are un corp aparte care îi permite să se 
ridice după moarte. Acest corp este atât de elastic şi atât de bine 
făcut, încât poate să devină mic sau mare. Acest corp construieşte 
corpul fizic și toate celelalte corpuri subtile, în număr de șapte, 
dar care, după părerea mea, sunt de fapt douăsprezece. Cele 
spuse de mine astăzi se vor confirma și se vor dovedi în viitor ca 
o realitate indiscutabilă. 

Corpul fizic ne furnizează materie brută și slujeşte la 
construirea corpului spiritual, prin care ne materializăm și ne 
dematerializăm la trecerile noastre în lumea spiritelor. Dacă 
sufletul n-a reușit să construiască un corp spiritual în corpul fizic, 
după moarte rămâne ca un mic orfan, sărac, devine neputincios, 
căci nu ştie de unde să-și ia forţele. 

Corpul omului este o închisoare în care sufletul rămâne 
temporar. 

Spiritul, sufletul și intelectul nu mor, sunt principii 
nemuritoare. Corpul fizic este rezultatul intelectului uman, cel 
care poate să-și formeze corpul pe care îl doreşte. 

Nu vă străduiţi să învingeţi trupescul din voi. Spiritualul nu 
poate să se dezvolte fără trup, care e un fel de portaltoi pe care se 
poate grefa o plantă sau un copac. 

Trupul și spiritul luptă până când spiritul, adică altoiul, se 
prinde de portaltoi. Când altoiul a prins bine şi începe să se 
dezvolte liber, seva portaltoiului începe să circule în sus, spre 
altoi și, în același timp, seva altoiului începe să coboare spre 
portaltoi, și astfel viaţa circulă în mod normal. Se poate spune 


atunci că lupta dintre trup și spirit a încetat. Aceasta se numește 
și transformarea energiilor. Fiecare ființă omenească trebuie să 
cunoască această lege și s-o aplice bine în viață. Pentru aceasta 
trebuie să se roage. 


ENERGIILE 


Fiecare energie fizică este manifestarea lui Dumnezeu. 

Energia vieții noastre fizice, mentale și psihice vine de la 
soare. Nu mă refer la soarele fizic, la acel disc pe care îl vedem, ci 
la alt soare, invizibil, din spatele soarelui fizic, care produce toate 
rezultatele invizibile. 

Când energia invizibilă care coboară de la soare ajunge pe 
Pământ, principiul feminin o transformă în lumină. Soarele, 
principiu masculin, a emis această energie și pământul mamă a 
dat naștere luminii pământești. Tot așa, energia emisă de creierul 
și de capul vostru este primită de plexul solar, creierul 
stomacului, unde se transformă în viață, care începe să 
funcționeze și să se manifeste. 

Fiinţele vii sunt porți, conductori de energie. Prin om, forma 
cea mai evoluată de pe pământ, trec energiile cele mai elevate. 

Cu cât e mai intensă energia conținută în corpul nostru, cu 
atât e mai benefică şi, cu cât e mai puţin intensă, cu atât mai mult 
efectele îi sunt negative. 

Multe fiinţe care trăiesc în lumea fizică se află pe un plan de 
evoluţie inferior și, în consecinţă, își iau forţele de la fiinţele care 
au un nivel superior de evoluţie. Dacă vă aflaţi în drumul lor, nu 
vor scăpa ocazia să vă ia din forțe şi vă veți simți slăbiţi, epuizați. 


Ca să înlocuiţi această energie pierdură, trebuie să stabiliți 
contactul cu lumea superioară și să luaţi și voi de acolo energii. 
Orice aţi face, este imposibil să vă eliberaţi singuri de influenţele 
lumii inferioare. De aceea, dacă unele entități vă iau din forţe, 
sunteţi obligaţi să luaţi și voi dintr-o altă sursă de energie. Cu alte 
cuvinte, când se află pe pământ, omul își pierde încontinuu 
energiile. Trebuie să se branșeze la energiile solare ca să se 
reîncarce. 

In corpul nostru se află 700-800 milioane de nervi diferiţi 
prin care primim energiile naturii. Știţi câte milioane de ființe au 
lucrat la elaborarea acestor canale? 

Energia conținută în fiecare celulă a omului este atât de 
puternică încât este în măsură să deplaseze axa Pământului cu 1 
m. Ce putere ar reprezenta omul dacă toate celulele sale ar 
coabita în relaţii de înţelegere și armonie! Astăzi, oamenii își 
folosesc forța mai mult ca să distrugă decât ca să construiască 
sau să creeze. Gândirea ar putea să producă rezultate 
extraordinare, imense, puternice dacă ar fi folosită numai ca să 
creeze și să construiască. 

Omul primește forţe vitale din mai multe surse: alimentele, 
aerul, apa şi lumina; dar el dobândește energii din gândurile, 
emoțiile și actele sale. Pentru dezvoltarea lui, poate să ia energii 
din lumină, dacă îi cunoaște legile, din viață, dacă o înţelege, și 
din iubire, dacă aspiră la ea. Omul poate să se alimenteze din 
aceste trei surse care îi dau forță, viaţă și sănătate. 

Organismul n-are nevoie de niciun surplus de energie, ci 
doar de cât îi este necesară. Excedentul trebuie să se întoarcă în 
natură. 

Omul reprezintă un triunghi echilateral cu un centru comun 
spre care i se îndreptă toate energiile. Altfel spus, omul este o 
sumă de energii care converg spre un centru. Invers, este o sumă 
de energii care provin dintr-o sursă comună și se difuzează în 
direcţii diferite. 


Ce este corpul fizic? Este un conductor, adică o instalaţie 
grandioasă în care pot să circule forțele naturii. Prin această 
instalație trec doi curenţi naturali: electricitatea pozitivă şi 
negativă și magnetismul pozitiv și negativ, în prezent, circulaţia 
acestor curenţi în corpul nostru fizic este defectuoasă, adică unii 
au o cantitate mai mare de electricitate sau de magnetism 
negativ, alții mai multă electricitate sau magnetism pozitiv. 

Numai energiile negative sunt creatoare. Dacă sunteţi 
clarvăzători, veţi vedea lumina apărând numai la polul negativ. 
Se spune că un om este agreabil când posedă energie negativă, 
adică magnetism, acest om având ceva de dat celorlalţi și ceva de 
primit de la ei. 

Magnetismul și electricitatea - nu mă refer aici la forțele 
mecanice - sunt forţe care vin de la Dumnezeu. Când acești doi 
curenţi coboară de la Dumnezeu, magnetismul intră în inimă, iar 
electricitatea, în cap. Mulțumită lor, omul poate să depășească 
multe obstacole care îi stau în calea evoluţiei. 

Magnetismul este forţa care face universul să evolueze și 
favorizează dezvoltarea tuturor fiinţelor vii. Mișcarea Lunii în 
jurul Pământului, a Pământului în jurul Soarelui, a Soarelui în 
jurul altor sori, toate acestea sunt generate de acțiunea 
magnetismului care întreține armonia vieţii în întregul univers. 
Dacă magnetismul se pierde, viaţa nu poate să se manifeste. 
Omul care își pierde magnetismul devine nemulțumit, taciturn, 
totul i se pare întunecat. Celui care are puţin îi e tot timpul frig și 
trebuie să stea la cald. Graţie magnetismului, omul devine 
atrăgător și afabil. Energia magnetică vie circulă prin coloana 
vertebrală, care este un loc dintre cele mai fragile, supus la cele 
mai mari șocuri. 

Energiile magnetice se difuzează în unde curbe, se rotesc 
formând spirale și produc căldură. Sănătatea noastră este bazată 
în mare parte pe circulația forțelor magnetice în organism. 
Energiile electrice se mișcă mai mult în linie dreaptă. Omul 
trebuie să înțeleagă legile ca să reușească să elimine surplusul de 


electricitate și de magnetism din corp. Electricitatea și 
magnetismul sunt forţe care acționează în exteriorul nostru. Ele 
se polarizează reciproc și, dacă omul cunoaște legile mișcării lor, 
le poate transforma în mod conștient. 

În prezent, energia vitală care circulă în natură, ca și în toate 
elementele sale, numită prana de hinduși sau electricitate 
însuflețitoare, nu a fost descoperită încă. 

Organismul conservă această energie grație oxigenului și 
hidrogenului, care sunt purtătorii ei, dar nu sunt energia însăși. 

Prana are diferite stări, poate să fie fizică, astrală sau 
mentală. Fără ea, gândirea nu ar putea să se formeze, nici 
emoțiile să se manifeste, nici voința să acționeze. Prana se află la 
baza creaţiei și a manifestării gândurilor, sentimentelor. și 
acțiunilor omului. Asta nu înseamnă că sentimentele și gândurile 
tuturor sunt identice. Fiecare om, în acord cu propria-i evoluţie, 
va primi ce are nevoie și va exprima ce e capabil să exprime. 

Hindușii au o teorie științifică despre originea și formarea 
acestei Prana în organismul omului. Omul capabil s-o utilizeze în 
mod conștient și corect se poate vindeca de toate bolile de 
stomac, de plămâni, de ochi etc. 

La începutul primăverii, Prana există în cantitate mai mare 
și organismul o poate capta mai bine. Vara, căldura e mai mare, 
nu și Prana. Există unele indicii prin care se poate recunoaște 
abundența de Prana în natură. 

Munţii sunt rezervoare ale căror energii însuflețitoare ne 
ajută pe toţi să ne transformăm stările negative. 

Prana este indispensabilă pentru organism, de ea depinde 
sănătatea, de aceea recomandăm ieşiri și plimbări foarte 
devreme dimineaţa, ca să primim o cantitate cât mai mare. Apoi, 
această energie captată trebuie transformată și folosită cu 
discernământ, căci, rău utilizată, poate să provoace probleme. 

Ființe dintr-o lume superioară coboară și transformă 
energia mentală ca s-o adapteze la puterea de înţelegere a 
oamenilor. Să nu credeți că stomacul și creierul au nevoie de 


aceeași energie. Energiile ficatului și ale stomacului diferă de cele 
ale plămânilor și ale creierului. 

Pentru ca o idee nobilă, elevată să poată căpăta formă în 
creier, se cere o energie specifică, menită să se adreseze părții 
superioare a frunţii. Partea inferioară nu este în măsură să 
înțeleagă acest gen de idei. 

Așadar, omul trebuie să înţeleagă legile circulaţiei 
electricității şi magnetismului vital, numit şi Prana. Captatorul și 
emițătorul principal al acestei Prana este măduva din coloana 
vertebrală, care atinge întâi cerebelul și apoi ajunge în creier. 
Dacă există blocaj la nivelul cerebelului, drumul său spre creier 
nu se poate face și asta provoacă un deranjament în întregul 
organism. 

Sentimentele sunt polul negativ și gândurile sunt polul 
pozitiv; creierul este pozitiv şi sistemul nervos simpatic este 
negativ. În partea stângă a corpului, energia coboară spre gamba 
și laba piciorului stâng și urcă prin piciorul drept și partea 
dreaptă. Un curent electromagnetic se formează în jurul fiecărui 
organ. De exemplu, energia pozitivă trece prin sprânceana 
dreaptă și se desfășoară până sub ochiul drept, unde se 
transformă în energie negativă. De acolo, urcă deasupra ochiului 
stâng, unde devine din nou pozitivă, după aceea coborând din 
nou sub același ochi ca energie negativă. În această mișcare, 
energia formează într-un fel un circuit în formă de opt. În punctul 
situat între sprâncene, la rădăcina nasului, se află un centru care 
regularizează curentul în jurul ochilor. 

Energiile din creier se divizează în trei zone principale. 
Prima este situată în spatele urechilor, unde își au sediul 
energiile inferioare, pe care le putem compara la om cu iadul. A 
doua înglobează energiile care acţionează în regiunea frunţii, 
domeniul vieţii omului. A treia zonă, comparabilă cu raiul, este 
cea a părții superioare a creierului, unde circulă energii de valori 
morale şi spirituale. În consecinţă, când omul îşi zădărniceşte 
calitățile superioare, energiile din această regiune coboară în 


zona situată în spatele urechilor, adică în iad. Ca să se evite asta, 
omul trebuie să deschidă calea sentimentelor și gândurilor bune, 
să nu le înăbușe. 

Ştiţi că în fizică energia polului pozitiv este transferată 
polului negativ. Cunoaşteţi drumul energiei pozitive? În mod 
normal, ea iese din emisfera dreaptă a creierului, circulă la 
suprafaţă, trece, rotindu-se sub emisfera stângă, apoi deasupra, 
și revine sub emisfera dreaptă. Acolo, în polul negativ, se 
formează lumina. Astfel, gândirea vine din emisfera dreaptă, 
trece în emisfera stângă și de aici rezultă producerea de lumină 
în mental. 

Există un curent lunar și unul solar. Curentul solar vine din 
emisfera dreaptă a creierului, pătrunde în emisfera stângă și iese 
prin partea de jos a coloanei vertebrale numită coccis. Acesta 
este procesul inteligenței inițiale a omului. Celălalt curent lunar 
vine din partea stângă și trece în dreapta. Același proces se 
produce prin nări în momentul respirației. 

Există un curent al intelectului și un curent al inimii. Ambele 
se mișcă într-un circuit în formă de opt. 

Energia părții drepte a creierului trece în partea stângă, de 
aceea omul modern gândește numai cu emisfera sa stângă. Tot 
aceasta este și cauza asimetriei feței omului. Dacă observăm cu 
atenţie cele două părţi ale feţei, stânga și dreapta nu sunt 
niciodată simetrice. Această simetrie se observă la ochi, urechi, 
gură, mâini și la întregul corp. 

Dacă energia se acumulează în emisfera dreaptă și lipsește 
în emisfera stângă, omul devine prea activ, nervos, nu poate să 
stea locului. Omul trebuie să ajungă să lucreze cu cele două părți 
ale creierului, pentru ca energiile să-i fie distribuite în mod 
echitabil. 

Oamenii contemporani nu respectă această lege și, în 
consecință, suferă de o altă insuficiență psihologică, aceasta 
constând într-o distribuţie neregulată a sângelui la organele 


corpului. În același fel, gândirea trebuie să pătrundă toate 
celulele organismului, numai așa poate omul să fie sănătos. 

Când atingeţi mâna unui om sănătos, observați că o față 
rămâne caldă și cealaltă rece, după cum o jumătate de cap este 
caldă și cealaltă, rece. La omul bolnav, nu este așa. Curenţii din 
corpul lui devin când calzi, când reci, deoarece este rupt 
echilibrul de forțe din organism. Dacă el restabilește echilibrul 
interior al acestor curenţi, îşi redobândeşte sănătatea. 

Asemenea Pământului, omul are doi poli, nord şi sud, care 
sunt rezervoarele sale de energii. Intelectul vostru produce un 
curent rece, iar inima, un curent cald. Aceste două curente 
formează un fel de mișcare turbionară care aduce viaţa însăşi, 
este circulaţia internă a omului. Contradicţia survine atunci când 
intelectul produce o răcire mai mare decât este necesară și inima 
dezvoltă un surplus de căldură. 

Cu cât omul este mai evoluat, cu atât emană mai multă 
lumină. Un astfel de om are un magnetism care acţionează 
asupra inteligenţei şi a inimii celor apropiaţi. În prezenţa lui, 
chiar cei mai agitaţi și mai nervoși se liniștesc. Magnetismul este 
un curent care curge liber și independent de voinţă, nu trebuie să 
fie întrerupt. Cine poate să întrerupă curentul magnetic la o 
persoană? Un om rău şi vicios. 

Cum știți că aveţi magnetism? Dacă sunteţi bine dispus, aveţi 
magnetism; dacă sunteţi prost dispus, enervat, îl pierdeţi. 
Magnetismul insuflă bună dispoziţie. Nimeni nu e mai magnetic 
decât copiii, de aceea vă atrag. 

Electricitatea îl usucă pe om, îl face să slăbească și să fie 
delicat. Uneori, această uscăciune poate fi atât de accentuată, 
încât duce la slăbirea nervilor, care nu mai sunt în măsură să 
reziste la condițiile mediului înconjurător. Umiditatea 
regularizează electricitatea în organism. În schimb, dacă se 
impune magnetismul, omul începe să se îngrașe prea mult. Un 
astfel de om poate să nu mănânce mult și totuși să ia în greutate. 


Când un om este gata să se încaiere cu toată lumea, asta 
arată că partea dreaptă a creierului său este încărcată cu un 
exces de electricitate. Proasta dispoziţie, stările depresive, 
pesimismul arată că emisfera stângă a creierului este încărcată 
cu un exces de electricitate. 

Electricitatea acţionează în partea frontală a creierului, şi 
magnetismul, în partea din spate. Forţele organismului se 
echilibrează astfel și omul poate gândi corect și se bucură de 
sănătate. 

Excesul de energie provoacă multe maladii. Când omul gras 
se îmbolnăvește, trebuie să-i se introducă în organism 
electricitate și, din contra, magnetism în organismul omului prea 
slab. Oamenii slabi ar trebui să-i frecventeze pe cei grași ca să 
facă între ei schimburi profitabile! 

Sistemul cerebro-spinal este un dinam, un acumulator de 
electricitate, iar sistemul nervos simpatic, un acumulator de 
magnetism. Neurastenicii simt deseori furnicături la picioare și la 
coloana vertebrală provocate de moleculele de electricitate sau 
chiar pișcături generate de exploziile energiei electrice. O 
preponderență a electricităţii îl epuizează pe om și-l usucă. 
Sistemul nervos simpatic este ca un acumulator pentru forța 
magnetică vie care vine de la soare. Când forțele magnetice încep 
să se restabilească la bolnavii neurastenici, aceștia simt un fel de 
căldură plăcută care le inundă corpul. Într un organism normal, 
electricitatea și magnetismul reunite formează o căldură plăcută, 
rezultat al unui echilibru al forțelor. 

Când apar două gânduri armonioase, unul dintre ele este 
pozitiv și legat de curenţii reci ai naturii, celălalt este negativ și 
legat de curenţii calzi ai naturii. Cât timp omul se mișcă între 
aceşti doi curenţi, se simte bine, e sănătos, în acel moment, într 
una dintre emisferele cerebrale se formează curenţii reci, și în 
cealaltă, curenţii magnetici calzi. În schimb, dacă se încălzește 
prea tare capul, aceasta provoacă o stare maladivă. Pentru 
restabilirea sănătăţii, este necesară o sciziune ca să se creeze din 


nou doi curenţi opuși în emisferele creierului. Circulaţia sangvină 
se normalizează astfel și omul își redobândește echilibrul. 

Poate un om să fie sănătos dacă nu-și spală niciodată 
picioarele, mâinile, faţa și corpul? Porii trebuie să fie întotdeauna 
deschişi, niciodată astupaţi. Ei sunt înconjurați de un înveliș 
magnetic protector. Într-o zi, când oamenii îşi vor dezvolta cel de 
al șaselea simţ, vor vedea în jurul corpului învelișul fluidic care 
regularizează căldura organismului. Cât timp există, omul este 
sănătos. Uneori, sub influența unei vieți dezordonate, acest 
înveliș se rupe și lasă să intre influenţe exterioare care provoacă 
maladii. Acest veșmânt magnetic învăluie stomacul, plămânii și 
toate celulele. 

Omul respiră și prin pori în mod inconștient. Prin pori 
primește din aer Prana care îi reînnoiește organismul. 

La omul sănătos există un flux vibrator continuu de 
magnetism și de electricitate. Când acest flux e normal, 
transpiraţia este evacuată prin pori, eliminând toate toxinele. Un 
astfel de om este virtuos. Corpul oamenilor virtuoși este sănătos 
graţie unei purificări continue de tot ce e nociv. Nu-l purifică apa, 
ci vibraţiile produse de corpul lui care îl curăţă. Ele nu permit 
nicio astupare a porilor. Numai astfel de oameni sunt foarte 
sănătoși. 

Prin organismul omului circulă două curente. Unul pornește 
de la buric, urcă, capătă formă în cap și se îndreaptă către centrul 
soarelui. Celălalt pornește de la buric, coboară și se îndreaptă 
spre centrul pământului. Acesta din urmă înglobează toate 
energiile inferioare acumulate de impulsurile inferioare și 
animalice ale omului. Un al treilea curent de sinteză le leagă și 
formează aura omului. Dacă aprofundăm studiul structurii 
corpului, vom vedea că aceste două curente fuzionează. Pot fi 
observate și în gândurile și sentimentele oamenilor. 

Sângele circulă nu numai în ritmul inimii, ci și sub influența 
electricității naturale. Dacă se află sub influenţa electricităţii vii, 
inima bate într-un ritm regulat și trimite sânge în tot organismul. 


Fără curent electric, circulaţia n-ar fi posibilă. De ce? Pentru că 
rezistența opusă de artere şi vene la mișcarea sângelui este atât 
de mare, încât inima singură n-ar putea să-l împingă, fiind 
neapărat necesar să primească energia electricităţii naturale. 

În consecinţă, dacă vreţi să aveţi o inimă bună, trebuie să vă 
păstraţi în stare bună creierul, prin care trec curenții electrici ai 
naturii, precum și plexul solar, pe unde trec curenţii magnetici 
vitali. Ca să aveţi creierul în stare bună, feriţi-l de gânduri 
contradictorii. Ca să vă menţineţi în stare bună plexul solar, nu 
permiteți ca inima să vă fie invadată de sentimente negative. 

Lumina primordială face sângele să circule. Circulaţia 
sangvină are un ritm, un impuls care provine din această energie, 
electricitatea universală. Electricitatea este una dintre formele 
luminii. Lumina este impulsul acelei Cauze iniţiale a lumii, ea 
umple tot spaţiul din univers. 

Inima nu are ca funcţie doar împingerea sângelui în corp. Ea 
este polul energiei electrice care se transmite spre toate celulele 
și care le conferă posibilitatea de a participa la viaţa organică în 
întregul ei. 

Ficatul și plămânii sunt transformatoare energetice. 
Plămânii transformă energiile intelectuale și dirijează energia 
gândurilor spre creier; ficatul transformă energiile emoționale și 
le dirijează spre sistemul nervos simpatic. Sentimentele nu se pot 
manifesta fără ficat. 

Energii specifice vin de la toate glandele. Dacă omul nu este 
în măsură să creeze în el energii mentale sau spirituale, aceasta 
arată că organele corespunzătoare nu sunt dezvoltate. Omul 
trebuie să lucreze asupra lui ca să reușească să disocieze 
energiile și să le aleagă pe cele mai subtile, care îi vor permite să 
îndeplinească o muncă mai bună. De exemplu, se știe că iubirea 
are trei poli legaţi la trei centri diferiți: centrul iubirii de 
Dumnezeu îşi are sediul în partea superioară a capului, centrul 
iubirii de cei apropiaţi se găsește în mijloc, în partea frontală a 
capului, centrul iubirii de sine își are locul în cerebel. Acesta din 


urmă este cel mai grosolan din cauza forţelor egocentrice pe care 
le dezvoltă. Oamenii de astăzi trăiesc în această iubire și, în 
consecință, se gândesc în principal la ei. Centrul iubirii de 
Dumnezeu este cel mai important. 

Mâinile sunt ca un dinam cu cei doi poli prin care trec 
curenţii unei pile electrice. Buna lor circulaţie și regularitatea 
circuitului depind de poziţia mâinilor. Dacă vă ţineţi mâinile 
relaxat şi molatic, veţi fi întotdeauna slabi. Dacă vreţi să 
întrețineți un contact cu forțele luminoase ale naturii, 
dinamizaţi-vă mâinile. Dacă vreţi să stabiliți un contact cu un 
curent terestru, întindeţi-vă mâinile, picioarele și mușchii 
corpului. În doar câteva secunde, vă puteţi regulariza propriii 
curenți. 

Palma mâinii stângi este legată de latura negativă; ea îi 
transmite corpului vibrații domoale, magnetice, în timp ce dosul 
mâinii este pozitiv, adică electric. Lucrurile stau invers în cazul 
mâinii drepte. Aceasta înseamnă că omul posedă două feluri de 
electricitate și două feluri de magnetism, unele difuzate de mâna 
stângă și celelalte de mâna dreaptă. 

Indiferent de poziţia mâinilor, există întotdeauna un flux de 
energie care circulă. Energiile naturale sunt mai bine utilizate 
când vă împreunaţi mâinile, dar, ca să evitaţi blocajele, nu staţi 
prea mult timp în această poziţie. Cel mai bine este să vă atingeţi 
mâinile numai cu vârful degetelor. Când omul își încrucișează 
mâinile și braţele, aceasta arată că vrea să se izoleze, că e blocat 
sau că încearcă o oarecare tulburare în suflet. 

Partea exterioară a braţului este încărcată cu electricitate 
pozitivă, de aceea este păroasă. Partea interioară este pasivă, 
acumulează electricitate negativă. 

Nici argintul, nici aurul, nici măcar lumina nu emană o 
energie comparabilă cu aceea care ţâșnește din vârful degetelor 
mâinii omului. Fiecare deget este legat de un centru din creier, el 
însuși legat la un organ. Fiecare organ este legat la forțe specifice, 
ele însele în contact eu regiuni și lumi de inteligenţă superioară. 


Este de ajuns ca omul să ridice un singur deget ca să stabilească 
un contact între organul ce corespunde acelui deget și lumea 
Inteligenţei universale de unde provin toate energiile. 

O energie foarte puternică iese din degetul mare, celelalte 
degete asigurând ariergarda. Prin fiecare deget trebuie să treacă 
toată energia necesară omului pentru dezvoltarea sa. Aceasta 
înseamnă că prin degete el primeşte energii care vin dintr-o lume 
superioară. În natură totul este definit şi ordonat: fiecare deget, 
fiecare mână primește cantitatea de energie prevăzută, nici mai 
mult, nici mai puţin, altfel omul ar fi obligat să plătească 
excedentul primit de la natură. Cum va achita? Prin maladii, crize 
și încercări de tot felul. 

Centrul creierului conține ceea ce se numește „ochiul 
înaripat al sufletului” sau „soarele interior”. El funcționează ca un 
transformator. Dacă acest soare nu strălucește, omul nu e bun de 
nimic. Când energia exterioară pătrunde în creier, acest centru, 
„Ochiul înaripat al sufletului”, o transferă întregului organism. Pe 
lângă transformarea energiei solare, el are şi alte capacităţi și 
proprietăți de care depind sănătatea corpului și starea de bine 
emoţională. În concluzie, se poate spune că acest ochi este un 
transformator de energie divină. El creează condiții pentru 
exprimarea ființei omenești. 

Îți spun, ca discipol, învaţă întâi să-ți controlezi creierul. 
Când primeşti energii de la natură, transferă-le spre plexul solar, 
inimă, gât, frunte, spre partea posterioară a capului, apoi, fă-le să 
circule în jurul corpului. Astfel, vei începe să faci dușuri 
magnetice până la formarea unei aure luminoase și magnetice 
care să-ţi învăluie corpul şi, din acel moment, te vei simţi liber. 

Dacă mâncăm prea mult, o mare parte a energiei cerebrale 
pleacă spre stomac și diminuează activitatea creierului. Creierul 
este un acumulator de electricitate și de magnetism. De aceea, 
abia a reușit să adune ceva din aceste energii și ele sunt 
absorbite de stomacul încărcat de alimente. Aceasta înseamnă că 


el a lucrat numai pentru stomac. De aceea, toţi trebuie să știm 
când, cât şi ce să mâncăm. 

Omul trebuie să-și studieze stările sufleteşti, precum și 
energiile creierului ca să le poată transforma. Dacă e furios, 
supărat sau prost dispus, trebuie să știe că această stare de furie 
este provocată de energia acumulată în jurul urechilor, spre 
partea din spate a capului. Trebuie să știe cum să distribuie și să 
transforme această energie ca să evite exploziile distrugătoare. 
Această energie poate fi pusă la lucru și utilizată în mod 
conștient. 

Furia este o energie prost dirijată și prost utilizată. După o 
criză de furie, fiecare simte o slăbiciune, o demagnetizare. Furia, 
melancolia, proasta dispoziţie sunt excedente de energie care pot 
să fie transformate luând o lopată și săpând pământul 10-15 
minute. 

Fiecare tristeţe, fiecare dificultate provine dintr-un surplus 
de energie stagnantă neutilizată. De aceea, trebuie să vă decideţi 
să învăţaţi legea transformării energiei. Unii știu să-și transforme 
nu numai propria energie, ci și pe cea a apropiaților și a 
societăţii. A transforma energiile înseamnă a le face să treacă de 
la un nivel inferior la unul superior. 

Puteţi să vă regularizaţi singuri un exces de electricitate 
acumulat în una sau alta dintre părţile creierului. De exemplu, 
dacă electricitatea este acumulată în emisfera dreaptă a 
creierului, nu vă atingeţi capul cu mâna dreaptă (ar accentua 
această stare), ci treceți-vă mâna stângă peste partea dreaptă a 
capului. În schimb, dacă aveţi un exces de energie în partea 
stângă a capului, mângăiaţi-l cu mâna dreaptă, și astfel veţi 
constata o acalmie și o schimbare a stării voastre. 

De aceea, vara, când soarele vă arde capul, mângâiaţi-vă 
părul cu amândouă mâinile. Cu mâinile veţi putea să îndepărtați 
electricitatea care se acumulează în creier și să evitaţi astfel 
insolaţia. 


Deoarece creierul este legat de toate părțile și de toate 
organele corpului, polarizarea acestor centri se reflectă imediat 
asupra organelor corespondente. În acest fel, ele iau parte la 
acumularea de energie. Știind asta, ar trebui să căutaţi modalităţi 
și de transferare a excesului de energie de la un centru la altul în 
organism. 

Când un exces de energie se acumulează în centrul situat în 
spatele urechilor, omul începe să se irite, e gata să se bată cu 
toată lumea. Dacă ar putea să transforme această energie - care e 
un fel de energie electrică aparte -, dacă ar pune-o la treabă, s-ar 
elibera ușor de furie. Găsiţi modalităţile de a stăpâni surplusul de 
energie acumulată în spartele urechilor, de exemplu mergând la 
tăiat lemne sau săpând pământul. Dacă nu aveţi această 
posibilitate, atingeţi ușor vârful nasului de patru-cinci ori. 
Important este să găsiți un mijloc de a vă transforma furia în 
muncă. 

Păcatul este generat de sentimente prea personale 
alimentate de o energie cosmică specifică, în stare să provoace 
explozii dacă nu e transformată și repartizată la toţi centrii 
creierului. În apropierea centrului sentimentelor personale se 
găseşte centrul remușcărilor prin care trebuie să treacă în mod 
obligatoriu. Vi se cere să învăţaţi legile transformării energiilor și 
să le dirijaţi de la un centru cerebral la altul. Trebuie să lucraţi ca 
natura, fiecare lucru are un moment precis. Când omul înţelege 
viața, respectă toate regulile și legile naturii vii. 

Sunteţi un punct focal prin care trec atât energiile solare, cât 
şi cele terestre. De dimineaţa până la amiază, sunteţi traversaţi 
de energia solară care se îndreaptă spre centrul pământului. 
După-amiază, mișcarea se inversează, energiile telurice din 
centrul pământului trec prin picioare și se îndreaptă spre soare. 
Aşadar, dacă faceți anumite mișcări dimineața și seara, 
rezultatele vor fi diferite. Unele persoane sunt prost dispuse în 
cursul după-amiezii, pentru că sunt atunci traversate de curenţii 
pământului. 


Trebuie să știm să polarizăm și să concentrăm forţele 
naturii. Nu le opriţi, deoarece riscaţi, înăbușindu-le, să vă 
provocaţi mari perturbări. Trimiteţi aceste forțe în sus. 

Fiecare om își ia energia din lumea spirituală. Altfel, nu 
poate să trăiască în lumea fizică, unde i se sustrage din energie și 
unde este supus unei intoxicații permanente. 

Diferitele elemente aduc energii diferite în organism. De 
exemplu, aurul aduce un fel de energie, argintul, alta, fierul, alta. 
Putem să tragem concluzia că oamenii se deosebesc conform 
diferitelor categorii și cantităţii de metale și de energii care îi 
formează. 

După părerea mea, vibraţiile a două corpuri nu sunt egale. 
Corpul care are vibrații mai puternice îl influenţează pe cel care 
are vibrații mai slabe. Dacă se întâlnesc două corpuri cu vibrații 
egale, se armonizează pe deplin. 

Oamenii sunt uniţi între ei prin legături invizibile ce exercită 
asupra lor un rol de care sunt sau nu conștienți. Sunt asemenea 
unor „vase comunicante”. La fel ca lichidul transvazat, ei pot să 
realizeze transferuri de energie de la unul la altul. 

Energia dinamică specifică pe care o radiază și care 
acţionează asupra celor apropiaţi este atât de mare, încât poate, 
dacă omul e sănătos, să vindece un om bolnav numai prin 
transmiterea energiei sale. Omul sănătos transmite energie; 
omul bolnav primește energie. 

Aura omului are o formă sferică diferit colorată şi grosimi 
diferite de la individ la individ, în relaţie cu starea sa mentală. 
Este vizibilă aura? Da, pentru unii, nu, pentru alţii, în mijlocul 
aurei există un centru de unde curg energiile; cele care se găsesc 
deasupra acestui centru sunt legate de capacități mentale, iar 
cele de dedesubt, de sentimente. Energiile de sus sunt seniorii, 
cele de jos sunt slujitorii. 

Aura omului este o protecţie naturală. Din această cauză, 
nimeni n-are dreptul să intre în aura altuia fără permisiunea sa. 
Trebuie să respectăm o distanță de 50-70 cm, pentru că o 


apropiere prea mare riscă să creeze o dizarmonie în relaţiile 
dintre persoane. Cea mai sensibilă începe s-o simtă, e perturbată 
și suferă. 

Dacă doi prieteni se apropie, corpurile lor astrale se leagă și 
energiile unuia încep să treacă în corpul celuilalt și reciproc. Dacă 
unul se îmbolnăvește, se îmbolnăvește și celălalt. Dacă o femeie 
îşi iubește soțul și acesta moare, părăsește şi ea această lume la 
puţin timp după aceea. La fel şi în cazul bărbatului care își 
iubește soţia. Se întâmplă când legăturile sunt foarte strânse. 

Când un maestru le vorbește discipolilor adunaţi în jurul lui 
- foarte apropiaţi unii de alţii nu se poate spune că între ei se 
produce un schimb negativ. De ce? Deoarece gândurile tuturor 
sunt concentrate asupra unui subiect comun. Dar, dacă două 
persoane cu gânduri contradictorii se apropie una de cealaltă la 
mai puţin de 50 cm, aurele se întrepătrund și se produce un 
schimb negativ de energie. Nu treceţi dincolo de această incintă 
sacră stabilită de natură. 

Energia de care dispune natura este definită în mod 
matematic și exact. Fa este distribuită corect la toate fiinţele vii. 
Energia consumată de fiecare este exact determinată, indiferent 
că este vorba de cea furnizată de alimente sau de cea creată de 
gânduri și de dorinţe. 

Vă place un spiritualist și doriţi să staţi cu el ore întregi ca să 
vă scăldaţi în aura lui. Aceasta reprezintă un pericol și chiar un 
delict. Trebuie să vă scăldaţi în aura lui exact timpul necesar, nu 
ore și zile, ca şi cum aţi bea fără oprire. 

Rolul animalelor este să acumuleze magnetism. Cât ele sunt 
sănătoase, oamenii sunt și ei sănătoși. Când se îmbolnăvesc, 
oamenii se îmbolnăvesc și ei. De aceea, trebuie să fim prietenoși 
cu animalele, ca să beneficiem de forţele lor magnetice. 

Din cauza tăierii copacilor și a uciderii mamiferelor, oamenii 
întâmpină mari suferinţe, fără să ştie cum să scape de ele. Nu 
bănuiesc că animalele și plantele sunt rezervoare de energie vie 
pentru dezvoltarea lor. Energia vitală a mamiferelor se 


răspândește în spaţiu pentru că sunt ucise. Oamenii nu numai că 
nu sunt capabili să se lege direct la energiile naturale, ci se și 
lipsesc astfel de cele acumulate de animale. 

Omul începe să îmbătrânească atunci când fluxul de energii 
din organism scade. În organismul unui tânăr, insuflarea de 
energii ale naturii este un proces permanent. Cel care știe să 
coordoneze fluxurile și refluxurile de energii din corp și pe cele 
ale naturii poate să întinerească. 

Deoarece este bogat în energie, omul o consumă anapoda. 
Nu știe că natura ţine cont de fiecare energie care i-a fost dată. Fa 
acordă credite fiecăruia, dar, într-o zi, omul va trebui să plătească 
pentru energiile prost utilizate sau pierdute în mod inconștient. 
Energia divină trebuie să fie folosită în mod conștient. 

Dacă cineva duce o viață obișnuită și se expune la soare, cu 
capul descoperit la amiază, face insolaţie, căci energia divină care 
vine de la soare și coboară spre pământ modifică unele vibrații și 
poate să provoace o încălzire a creierului. În schimb, dacă duceți 
o viață conștientă, cu o atitudine plină de iubire față de toate 
ființele vii, veţi fi în stare să transformați această energie în 
akasha. Apoi, veți simţi în interior o muzică divină, grandioasă, 
corpul vă va vibra în mod sublim și veţi dori să dăruiţi această 
energie întregii lumi. O astfel de manifestare va fi posibilă numai 
când veţi ajunge la viaţa conștientă. 

Când suntem bolnavi un timp, pierdem o parte din energia 
vitală. În acest caz, se prinde lobul urechii între două degete și se 
trage ușor în jos, apoi se masează mica ridicătură osoasă aflată în 
spatele urechii. Observaţi schimbările care se produc în 
organism. Faceţi aceste încercări nu numai când sunteţi bolnavi, 
ci şi când sunteţi prost dispuși. 

Ce se poate face în caz de perturbare sau de indispoziţie? 
Apucaţi-vă urechea cu degetele mâinii drepte și începeţi să 
meditați. După unu-două minute, veţi constata că vă va crește 
moralul, se va produce un schimb mai bun între energiile 
intelectuale și energiile emoţionale. Fiecare stagnare a energiilor 


vitale din organism este generată de o circulație sangvină 
proastă. Această stagnare blochează activitatea gândirii. Știind 
aceasta, respectaţi-vă urechea și nasul ca organe care vă creează 
condiţii pentru o bună receptare și transmitere a energiilor. 


Cap. II - BOALA ȘI SĂNĂTATEA 
BOLILE 


În lumea divină nu există boli. Ele sunt o creaţie a omului, nu 
a lui Dumnezeu. Omul își creează propriile boli, nu Dumnezeu. 

Legea e următoarea: când corpul suferă, e spre binele 
sufletului. 

Ca să poată suporta vibraţiile lumii spirituale, oamenii 
trebuie să-și întărească sistemul nervos. Astăzi, întreaga rasă 
umană se adaptează puţin câte puţin la viaţa spirituală. 
Suferințele prin care trece sunt o pregătire pentru lumea 
invizibilă, pentru ca oamenii să poată stabili contactul cu 
entitățile din lumea superioară. 

Bolile dovedesc devierile noastre în raport cu marea viaţă 
divină, mai exact, cu gândirea corectă. 


În prezent, bolile de care suferă oamenii sunt de trei 
categorii principale: 

- fizice, ale corpului; 

- emoționale, ale sentimentelor; 

- mentale, ale gândurilor. 


Bolile corpului fizic se tratează într-un fel, cele ale 
sentimentelor, în alt fel și bolile gândirii, cu totul altfel. Medicina 
actuală nu dispune de nicio metodă care să vindece definitiv 
bolile. 

Ce este un bolnav psihic? Acela care e nemulțumit, se 
îndoiește, nu-și controlează inteligenţa, inima, voinţa. 

Omul bolnav suferă în trupul lui și în felul acesta studiază 
legile vieții. Fiecare boală arată că omul a nesocotit o virtute. 
Durerea de ochi, de cap, în piept, la stomac sau la oricare alt 


organ arată o insuficiență undeva. Dacă omul dobândește ceea 
ce-i lipseşte, sănătatea se restabilește. 

Boala este aşadar o consecinţă. Cât timp vor trăi oamenii în 
condiţii obișnuite, nu vor face altceva decât să utilizeze 
experienţa din trecut. 

Cum se poate ajunge la perfecțiune? Prin suferință! Prin ea, 
omul coboară în materia densă ca să se instruiască. Dacă nu 
suferă, nu are viitor. Suferinţa este o materie brută care cere să 
fie transformată. Dacă omul o transformă, creşte în bucurie. 
Dumnezeu, Tatăl nostru, ne cere să fim perfecţi. Vrerea lui 
Dumnezeu este să mergem la școală ca să învăţăm, și asta trebuie 
să devină dorința noastră. 

Lucrul cel mai bun pe pământ este suferinţa. Acolo unde este 
Dumnezeu sunt suferinţe. Dacă nu există suferință, Dumnezeu nu 
e prezent. Binefacerile vieţii vin din suferință. Dacă ar fi fost 
posibil fără ea, Hristos ar fi început prin a salva lumea, fără să 
sufere. Mare este cel care poartă conștient suferințele, dar noi, 
prin neînţelegerea și ignoranţa noastră, le provocăm. Cel mai mic 
gând impur, cel mai mic sentiment sau dorință negativă e o 
stavilă în calea purității vieţii noastre. 

Când vorbesc despre partea pozitivă a bolilor, nu înseamnă 
că omul trebuie să fie bolnav. Bolile nu sunt numai fizice, fiecare 
indispoziţie, fiecare suferinţă, fiecare tristețe sunt deja stări 
maladive care se reflectă în organism. În acest sens, bolile sunt 
vizibile și invizibile, fizice și psihice. Important este să găsim noi 
înșine metode care ajută la depășirea lor în mod conștient. Deși 
învăţat, omul este permanent nemulţumit și nesatisfăcut, dispus 
aşadar la boală. 

După ce vom înţelege sensul profund al suferinței, vom 
pricepe că acest proces permite formarea caracterului nostru. 
Este o metodă de care se folosește natura ca să atenueze 
sentimentele brute ale omului. După ce suferă un timp, omul 
renunţă la încrâncenare și începe să gândească, să înţeleagă 


situaţia săracilor și a celor care suferă. Fără suferinţă, cruzimea și 
brutalitatea omului nu se pot atenua. 

Suferințele sunt mijloace prin care natura vă elimină 
impuritățile din organism. Știind asta, mulțumiți pentru 
suferinţele pe care vi le dăruiește, căci fără ele aţi fi putut să vă 
otrăviți. 

În viață, omul trece în mod obligatoriu prin unele suferințe 
prevăzute de natură. Ele sunt indispensabile și asemănătoare cu 
greutatea încărcată pe o navă ca s-o echilibreze și să-i asigure 
funcţionarea, mișcarea. Tot așa și suferințele, care sunt greutăţi 
ce menţin echilibrul forțelor în organismul omului. Prin ele, ieșim 
întotdeauna câștigați. Cel ce nu suferă stagnează, cel care suferă 
evoluează. 

Stabilirea ordinii în lume e opera Domnului; sarcina omului 
este să pună ordine în mica lui lume. Dar cum? Suferințele îl 
învaţă ce trebuie făcut. 

Când Dumnezeu vrea ca omul să-l cunoască, îi trimite 
suferințe. 

Care este rolul bolilor? Când o ființă vie nu folosește cum 
trebuie forțele primite, natura îi trimite bolile ca s-o limiteze. În 
consecință, boala nu este altceva decât o limitare temporară a 
libertăţii omului sau a ființelor vii în general. 

Astăzi, oamenii se îngrijorează de orice, nici măcar nu 
bănuiesc că bolile au și ceva bun în ele. Este întotdeauna o 
problemă de rezolvat. Cel care a rezolvat convenabil problema 
primeşte binele ascuns al bolii. Dacă în loc de asta omul se 
plânge, se lipseşte de acest bine. Cu cât se plânge mai mult și 
respinge boala, cu atât mai mult e atacat de ea. 

Boala îl face pe om mai delicat, mai fin. Bolile de lungă 
durată dezvoltă delicateţea, rafinamentul și noblețea. Natura 
oamenilor care n-au fost niciodată bolnavi este mai brută, mai 
plină de cruzime. Nu mă refer aici la bolile psihice, deoarece ele 
au alt caracter și nu-l fac pe om mai nobil, ci mai agresiv. 


Boala este ceva viu. Când îl atinge pe om și găsește în el o 
hrană convenabilă, rămâne. Altfel, pleacă. În consecinţă, 
îndepărtați toate condiţiile favorabile bolilor și vă veţi elibera de 
ele. 

Fiecare dificultate introduce deșeuri, reziduuri, materii 
inerte în organism, care trebuie să găsească modalităţi să le 
asimileze ca să nu se îmbolnăvească. De aceea, natura a acceptat 
bolile ca metodă de tratament. Boala nu e o pedeapsă, ci un 
stimulent, un mijloc de a-l obliga pe om să elimine toate 
impurităţile din corp. 

Deseori, providenţa îi trimite unui om o mare suferință ca 
să-l salveze de o nenorocire și mai mare. 

Dacă vreţi să vă vindecaţi, va trebui să mergeţi până în 
adâncul suferințelor voastre și să treceţi prin foc ca să vă 
purificaţi. Dacă nu puteţi să dobândiţi o puritate absolută, nu veţi 
găsi ce căutaţi și purificare e imposibilă fără suferință. Dacă 
sunteţi impuri, veți trece prin suferință. 

După fiecare boală, după fiecare suferință, omul dobândește 
o anumită experienţă care îl face mai elevat. Cu cât boala e mai 
gravă, cu atât mai puternic devine omul. Bolile au rol educativ, 
întăresc organismul și prelungesc viaţa. S-a observat că oamenii 
care au fost bolnavi în copilărie și-au întărit organismul și au 
ajuns mai rezistenți. 

Guturaiul este asemenea curăţeniei de Crăciun, febra e 
asemenea curățeniei de Paști. Aceste două curăţenii sunt diferite. 

Când gândurile, sentimentele și actele omului sunt pure, 
acesta n-are nicio teamă, nu se îngrijorează de nimic, nu e 
încordat. Aproape nicio boală nu-l poate ataca. Chiar dacă se 
îmbolnăvește, boala vine și pleacă, nu lasă sechele. Mulțumită 
cui? Purităţii sângelui. Ca să faceți față bolilor și suferințelor, ca 
să depășiți cu ușurință propriile contradicții, purificaţi-vă 
gândurile, sentimentele și faptele. Pe aceasta se bazează 
puritatea interioară care face sângele pur. Sănătatea, forţa și 
starea de bine a omului provin din puritatea sângelui. 


Prin boli, vă plătiți datoriile. Dacă vă bazaţi viața pe dorința 
de a-l sluji pe Dumnezeu, el vă acordă „un credit” și vă vindecațţi. 
Omul obișnuit cu suferințele suportă mai ușor boala decât cel 
care n-a fost niciodată bolnav. 

Răul conţine mai multă forţă, binele, mai multă blândeţe. 
Forţa este unită cu blândeţea. Dacă manipulaţi simultan binele și 
răul și decideţi să le despărțiți, vă veți crea o boală incurabilă. 
Dacă suprimăm bolile din viața lor, oamenii vor avea parte de un 
rău şi mai mare decât în vremea în care sufereau de ele. Bolile îi 
îmblânzesc pe oameni sunt metode pentru regularizarea 
surplusului de energie acumulată în organismul lor. 

Când vă apropiaţi de oamenii blânzi, simţiţi o anumită 
plăcere, căci blândeţea este un veșmânt plăcut care îi învăluie. 
Acest înveliș cald și favorabil creează la oamenii blânzi o 
imunitate împotriva tuturor bolilor. Sănătatea omului depinde de 
blândeţea lui. Când o pierde, începe să se usuce, să se solidifice și 
să devină ușor vulnerabil în fața bolii. Oriunde își îndreaptă 
privirea vede răul și nemulțumirea devine tovarășa lui. 

Suferința este un proces spiritual care reprezintă lucrul cel 
mai grandios din viaţă și pune în funcțiune cea mai mare mișcare 
de forțe ale organismului până la echilibrarea lor. Deseori, 
oamenii au mari dificultăți interioare generate de astuparea 
porilor corpului și atunci este necesară o mare suferință pentru 
curățarea lor. A-i spăla cu apă și săpun înseamnă a-i debloca doar 
la exterior, dar canalele care duc în interior rămân astupate. În 
corpul omului există în jur de 7 000 000 de pori, care sunt 
principalele supape ale organismului omenesc. Când toţi porii 
sunt deschiși, omul e perfect sănătos. Această deschidere se 
realizează prin spălarea interioară numită transpiraţie. 

Microorganismele în afinitate cu omul vin să viețuiască în el. 
Ele îi devin atunci asociaţi și încep să se hrănească din energiile 
sale. Omul ajunge, fără să-și dea seama, victimă și se 
îmbolnăveşte. 


Se spune că Dumnezeu trăieşte în noi, dar avem reumatism 
și reumatismul rămâne. Se spune că Dumnezeu trăiește în noi, 
dar avem o tumoare, şi această tumoare rămâne. Dumnezeu nu 
poate să sălăşluiască într-un corp în care există ulcere sau alte 
boli. Când corpul devine perfect sănătos și liber de orice boală, 
Duhul Sfânt poate să coboare în el. În condiţiile prezente, când vă 
doare capul sau vă dor picioarele, Dumnezeu e departe de voi. 

Ce este o boală? Materie dezorganizată, energie 
dezorganizată, gândire dezorganizată. 

Bolile sunt barometrele voastre. Graţie lor, înțelegeţi unde 
sunteţi, ce vă lipseşte. Când treceţi prin boală, mulțumiţi-i 
Domnului și rugaţi-vă să vă ajute să înţelegeţi ce vă lipseşte. Până 
acum, bolile erau partea cea mai negativă a vieţii voastre, dar, în 
ziua în care veţi găsi modalitatea de a le face față, veți avea acces 
la partea pozitivă a vieții. 

O fractură la picior este consecința unui gând negativ sau a 
unei erori. Nu există legi care să judece gândurile, dar omul este 
întemnițat de durerea pe care o simte. Medicul îi dă narcotice ca 
să-l opereze și bolnavul nu simte durerea, dar, după operaţie, 
durerea revine și mai intensă. Natura este atât de inteligentă, 
încât pedeapsa pe care i-o aplică omului ca să-i corecteze nu 
poate să fie evitată; astfel restabileşte armonia. Când sufăr, pot să 
înțeleg mai bine că există o entitate invizibilă care îmi sugerează: 
„Corectează-ţi greșeala, altfel o voi face eu!” 

Stările maladive precum guturaiul, febra nu sunt adevărate 
boli, ci curăţări ale tuturor impurităților și ale reziduurilor 
acumulate. În schimb, tuberculoza, cancerul sunt boli adevărate. 
Există şi boli psihice. Cel care se învinovăţește fără să se 
corecteze este deja bolnav. 

Un lucru i se cere omului: puritatea sângelui. Sângele pur 
poate să învingă fiecare boală, căci nu permite dezvoltarea 
bacililor. Vibraţiile sângelui pur sunt atât de puternice, încât 
toate bacteriile sunt eliminate. 


Bolile și capacitatea de muncă a omului depind de vibraţiile 
sângelui și ale creierului. 

Cauza tuturor bolilor, tuturor insuficienţelor și tuturor 
nefericirilor din viață este natura spirituală și non-fizică. Dacă 
vreți să fiți sănătos, nu acceptaţi în inteligenţa, în inima voastră 
niciun gând și niciun sentiment negativ. Ele sunt paraziți și nu 
trebuie lăsate să se dezvolte în capul vostru. 

Dacă bolnavul trebuie să se abţină de la anumite lucruri, nu 
este vorba de aer, ci mai degrabă de alimente. Trebuie să se 
hrănească mai puţin, dar mai bine, cu alimente bine alese. Boala 
îi este dată ca să-şi educe stomacul. Daţi-i bolnavului un măr copt 
în cuptor, câteva nuci și o bucată mică de pâine prăjită. A doua zi, 
în loc de măr, daţi i-o pară coaptă. 

Dacă aveți un furuncul, să știți că răul iese prin el. Fiecare 
gând negativ, fiecare sentiment, fiecare act negativ se manifestă 
în furuncul, în reumatism sau în alte boli. Prin guturai și prin 
tuse, omul își curăță plămânii și întregul sistem respirator de 
depunerile interne. 

Febra curăță arzând deșeurile. Când un organ se 
îmbolnăvește, suferă întregul organism. Echilibrul este restabilit 
când toate organele sunt sănătoase. 

Bolile vin în lume periodic. Cu cât vor fi mai multe crime față 
de iubire, cu atât numărul bolilor și al anomaliilor va crește în 
viaţa oamenilor. Când aplicaţi legile iubirii în familie, în societate, 
în rândul poporului, bolile se răresc imediat. Nu mă refer la 
iubirea omenească, ci la iubirea divină, care înalță sufletul și 
rezolvă toate problemele. 

Sănătatea se restabilește prin gândire și se întreține prin 
sentimente. 


SĂNĂTATEA 


Sănătatea omului depinde de patru lucruri: forța minţii, 
bunătatea sufletului, lumina intelectului și blândeţea inimii. 
Dobândirea acestor calităţi necesită cunoștințe. Fiecare om are o 
minte, un suflet și un intelect, dar nu le-a putut dezvolta ca să se 
bucure de o sănătate perfectă. 

Ce este sănătatea? Capital depus la bancă. Dacă luaţi zilnic 
din acest capital fără să puneţi la loc, ajungeţi la faliment. Dar, 
dacă zilnic depuneţi ceva, capitalul creşte, sănătatea se va întări. 
Dacă știți asta, nu vă întrebaţi de ce, după ce aţi fost sănătos, vă 
îmbolnăviţi pe nepusă masă. Mulţi dintre voi își cheltuiesc 
„capitalul” fără să depună nimic la bancă și fără să observe că, 
puţin câte puţin, l-a cheltuit. 

Omul cu adevărat sănătos este omul sănătos fizic, psihic și 
emoțional. 

Sănătatea nu este legată numai de lumea fizică, ci și de 
lumea sentimentelor şi de lumea mentală. Fa este rezultatul 
activității legilor superioare, adică a legilor lumii inteligenţei 
divine. Să fii foarte sănătos presupune să fii în armonie cu Cauza 
inițială a lucrurilor, cu cei apropiaţi şi cu tine însuţi. 

Sănătatea fizică se bazează exclusiv pe virtuțile omului. 
Omul cu adevărat bun nu e bolnav. Când începe să se îndoiască 
de ea, începe să fie bolnav. Dacă bolnavul crede în bunătate, se 
vindecă în mod sigur. Un om care comite greşeli iese din 
domeniul bunătăţii, deschide el însuși poarta răului și începe să 
se îmbolnăvească. După boală, vine moartea. 

Dacă în cursul vieţii, de la tinereţe până la bătrâneţe, omul 
nu a admis niciun gând negativ în intelect, niciun sentiment rău 
în inimă și dacă, cu voinţă, nu a comis nicio faptă nocivă, nicio 
boală nu-l poate atinge. Multe microorganisme pot să treacă prin 
el, dar toxinele lor nu-l vor afecta. Cel care vrea să aibă o sănătate 


înfloritoare trebuie neapărat să fie legat de Dumnezeu și să lase 
să circule liber în el fluxul de energie divină. 

Nu puteţi să fiți sănătoși dacă nu aveţi magnetism. Când 
cineva se simte epuizat nervos, înseamnă că s-a lăsat 
demagnetizat. În acea stare, gândurile divine trec prin el fără să 
lase vreo urmă, nu le poate reține. Ce ar deveni o plantă dacă n-ar 
absorbi și n-ar utiliza picăturile de ploaie? Credeţi că omul se află 
pe pământ ca să trăiască aici? Nu, se află aici ca să treacă prin 
încercări. După trecerea încercărilor, este trimis în altă parte. 

Un om poate să fie sănătos fizic, să aibă poftă să mănânce, să 
bea, dar să nu aibă o sănătate spirituală bună, adică să nu fie 
dispus să îndeplinească o faptă bună. Omul se hrănește spiritual 
când face bine și, dacă nu are dorinţa să înfăptuiască binele, este 
bolnav spiritual. Să fii spiritual sănătos înseamnă să ai 
sentimente stabile și curate. 

Fiecare persoană poate să dobândească o sănătate foarte 
bună, chiar într-un minut doar, dacă se supune influenţei 
curenților specifici care există în natură. În soare sunt raze 
deosebite, curenţi speciali în stare să-l aducă la viață pe ora, cu 
condiţia să știe cum și când să le capteze ca să profite de ele. 

Sănătatea depinde de inteligența superioară a omului. 
Pacea, sănătatea, puterea, sentimentele bune și toate forțele care 
există în om provin din această inteligenţă. Cel ce sălășluiește în 
conștiința sa superioară este liniștit chiar fără bani în buzunar, 
nimic nu-l sperie, căci și-a concentrat gândurile asupra lumii 
superioare. Nu trece o jumătate de oră fără să vină ajutorul; 
pâinea e aici, la fel și mașina. Acest om are conștiința și 
inteligenţa treze și nu abuzează niciodată de posibilitățile care i 
se oferă. 

Cei mai mulți oameni cred că, indiferent ce mănâncă și care 
le sunt gândurile și sentimentele, își vor păstra sănătatea. Dar e 
imposibil. Sănătatea se bazează pe gânduri și sentimente pure, pe 
o hrană sănătoasă şi pe un mod de viaţă echilibrat. 


Figura unui sfânt este luminată, tenul nu-i e niciodată palid, 
ochii nu-i sunt afundaţi în orbite, fața nu-i e descărnată așa cum 
se crede deseori. Nici slabul și nici grasul nu pot să fie sfinți. 

Când omul gândește, forțele creierului se îndreaptă spre 
sistemul nervos simpatic și ajung în sistemul nervos cerebro- 
spinal. Când energiile sale circulă așa cum trebuie, omul este 
sănătos, gândurile și sentimentele îi sunt în armonie. 

Sănătatea e un proces interior. Dacă organismul nu este 
sănătos în interior, nu poate să utilizeze condiţiile exterioare, nici 
pe cele mai bune. Ce îi este indispensabil omului ca să-și păstreze 
sănătatea? Întâi, să-și definească atitudinea față de Dumnezeu, 
apoi față de sufletul său, față de cei apropiaţi și, dacă a stabilit 
relaţii bune cu acestea trei, are o sănătate bună. 

Forţa și sănătatea nu provin din hrana exterioară. 
Dumnezeu îl hrănește pe om din interior şi îi conferă forţă și 
viață pentru munca, pentru rezolvarea problemelor sale. Cel care 
mănâncă prea mult trebuie să plătească scump. 

Sănătatea este rezultatul unui bun schimb de energie în 
organismul omenesc și între toate sufletele oamenilor. Apariţia 
unei boli arată o încălcare a legii schimburilor. 

În organismul sănătos, sângele este distribuit în mod egal 
între toate organele. Energia care iese din creier trebuie să fie și 
ea repartizată în mod egal, astfel gândirea poate să pătrundă în 
toate celulele corpului. 

Relaţiile bune dintre particulele materiei care formează 
organismul favorizează armonia și echilibrul tuturor organelor 
care, la rândul lor, aduc armonie în gânduri, sentimente și fapte. 

Ca să întrețină armonia în organism, omul trebuie să-și 
hrănească mentalul cu gânduri luminoase, inima, cu sentimente 
curate, plămânii, cu aer curat și stomacul, cu hrană sănătoasă. 

Cel care vrea să fie sănătos trebuie să sporească în el 
volumul de iubire și de energie. Cel care vrea să fie vesel și plin 
de viaţă trebuie să se lege mai mult la energia soarelui. Dacă vreţi 
să vă prelungiţi viața, bucuraţi-vă de răsăritul soarelui. 


Legea purității este una dintre principalele legi ale creaţiei. 
Starea de sănătate și de igienă a sufletului depinde de ea. Toate 
bolile infecțioase sunt generate de impuritate. Așa cum există 
microbi în planul fizic, există microbi și în planul spiritual și în 
cel intelectual. Omul care vrea să-și întreţină sănătatea trebuie să 
nu se enerveze și să fie pur, iar microbii nu pot acționa asupra 
unui astfel de om. Lucraţi așadar asupra corpului vostru, 
eliberaţi-l de toate impurităţile și de tot surplusul, de depuneri și 
grăsimi. Dacă observați o acumulare de grăsime în unele părți ale 
corpului, aplicaţi imediat un regim spartan. Fără puritate, 
sănătatea este irealizabilă. Așa cum e omul în corpul lui este și în 
suflet. Cum e în mintea lui, este și în corp. Unii cred că un bolnav, 
un plăpând poate să fie și el genial, dar e imposibil. Geniul are o 
construcţie a corpului specifică şi, chiar dacă se îmbolnăvește, își 
depășește cu ușurință problemele de sănătate. 

La omul sănătos, fiecare organ are un sunet anume, precum 
și o vibraţie aparte. Dacă acțiunea le face să vibreze și să lucreze 
în bună înţelegere, organele produc sunete armonioase și 
plăcute. Corpul unui om perfect sănătos vibrează muzical, cântă. 
Fiecărui sunet muzical îi corespunde și o culoare precisă. 

După ce se recunoaște un om sănătos? După parfumul foarte 
plăcut pe care îl răspândește corpul lui când se află într-o stare 
de bine. Dacă sentimentele îi sunt elevate, se degajă alt parfum, 
iar dacă gândurile sale sunt luminoase, vorbim despre al treilea 
parfum. Inima, intelectul și corpul emană așadar trei parfumuri 
diferite. Dacă unul dintre ele lipseşte, omul are un organ bolnav. 

Putem recunoaște dacă un om e sănătos și după 
comportament. E agil, ușor, gata de muncă de dimineaţa până 
seara. Nu se plânge de nimic, nu știe ce e boala și e permanent 
gata să-i ajute pe ceilalți. Când aruncă o privire spre cer, seara 
sau în timpul zilei, se bucură, se simte fericit și mulțumește 
pentru toate. Cel care nu poate să se bucure privind cerul și nu 
mulțumește pentru tot ce i s-a dat este bolnav. 


Este cu adevărat sănătos cel care are privirea limpede, 
deschisă, concepții și puncte de vedere corecte, care vibrează de 
energia vieții și simte plăcere în pofida greutăților vieţii. 

Mulţi mă întreabă de ce omul trebuie să fie bun. E simplu: 
bunătatea și virtutea sunt primele condiţii ale sănătății omenești. 

Omul care e binevoitor și are voință puternică poate să fie 
sănătos. Sângele lui e pur, membrele și coloana vertebrală îi sunt 
sănătoase. Corpul sănătos este rezultatul unei voințe bune și 
conștiente. 

Sănătatea depinde întâi de gândire și, dacă îi cunoaște legile 
şi le aplică aşa cum trebuie, omul își poate asigura starea de bine. 

În general, devenim asemenea eu ceea ce gândim. Gândiţivă 
aşadar la oameni sănătoși! 

Când în partea dreaptă circulă curenţi electrici reci și în 
partea stângă curenţi calzi, omul este sănătos. Capul trebuie să 
rămână răcoros și picioarele, calde. În caz contrar, trebuie găsită 
o metodă de remediere a acestei stări. 

Menţineţi-vă permanent nasul în condiţii bune. Ocrotiţi-l și 
respectaţi-l ca pe un organ sfânt. Omul este sănătos dacă nasul e 
perfect sănătos, iar ochii, urechile și gura sunt și ele în aceeași 
stare. De aici putem ameliora plămânii, inima și stomacul. 
Problemele de la nivelul nasului duc treptat la o degradare a 
organismului. Protejaţi-vă bine nasul, el reprezintă un măreț 
„vârf de munte” unde se transformă energiile organismului 
uman. Cel care nu cunoaște importanța nasului nu poate să 
aprecieze în ce măsură este o binefacere a vieţii. Atâta timp cât 
veţi avea nasul sănătos, Dumnezeu vă va vorbi prin intelect și 
prin inimă. Observaţi că nasul ocupă un loc central în mijlocul 
feței. Dumnezeu se manifestă pe pământ în trei feluri: prin 
gânduri, prin sentimente și prin faptele omului care lasă urme pe 
nas. Aveţi grijă să nu pierdeţi curba nărilor. Este o adevărată 
nenorocire dacă nările se aplatizează, este nenorocirea de a nu 
avea nas. 


Trebuie să vă ţineţi mereu capul drept, nu priviţi niciodată 
în jos. Capul și coloana vertebrală trebuie să fie permanent 
perpendiculare cu pământul. Când staţi în picioare, vă legaţi la 
energiile solare și la partea pozitivă a vieţii. Capul trebuie să fie 
întotdeauna plasat astfel încât să lege soarele și centrul 
pământului, ca să primească cât mai bine vibraţiile lor conjugate. 
Trebuie să ştim cum să ținem capul în raport cu centrul soarelui. 
Țineţi-vă capul vertical în raport cu soarele și cu pământul. 

Ca să nu cădeţi, ca să nu vă luxaţi piciorul sau să vă loviți la 
cap, învăţaţi să mergeţi corect, să aveţi o poziţie corectă, să vă 
aşezaţi corect. Dacă aveţi des probleme de acest fel, înseamnă că 
nu știți să mergeţi bine, picioarele nu adoptă poziţia bună în 
raport cu centrul pământului și capul nu se află într-un raport 
corect cu centrul soarelui. 

Pe plan fizic, omul trebuie să-și păstreze căldura normală a 
organismului, căci de ea depinde sănătatea lui. Pe plan spiritual, 
trebuie să-și păstreze focul interior, să nu-l stingă niciodată. Se 
numește „focul sacru”. Păstrarea acestui „foc sacru” aprins în 
permanenţă depinde de buna circulaţie a sângelui, de lumina 
gândurilor, de căldura sentimentelor și de corectitudinea 
faptelor. 


CAUZELE BOLILOR 


Cel care nu cunoaște cauza apropiată sau îndepărtată a unei 
boli oarecare nu se va putea vindeca. Atunci când omul îi 
imprimă o direcţie bună vieţii, fără să încalce regulile naturii, își 
rezolvă cu ușurință problemele. Fiecare nesocotire sau deviere 
duce la boală. Această nesocotire a regulilor s-a putut produce cu 
mulți ani în urmă, dar îi simțim consecinţele astăzi. Cel care 
găseşte cauzele bolii sale își poate restabili ușor sănătatea, altfel 
boala nu-l părăsește. 


Maladiile sunt generate de încălcarea legilor divine, a legilor 
naturii vii. Cel care nu trăiește în acord cu aceste legi acumulează 
tot felul de reziduuri în organism. 

Natura îi iubește pe cei care îi aplică legile, le dăruieşte o 
viață îmbelșugată şi îi face să evolueze. În schimb, cel care nu le 
respectă este considerat nedemn de binefacerile ei. Îl lipseşte de 
drepturile „civice” în regatul ei! Acest om este expus la multe boli 
și la multe nenorociri. Veţi putea să vă trataţi sau să vă vindecaţi 
dacă veţi fi în stare să vă corectaţi greșelile și să înțelegeţi că 
nesocotirea regulilor v-a creat bolile. 

Cum se poate explica faptul că bolile sunt generate de cauze 
spirituale? Întâi, gândurile şi sentimentele distrugătoare, 
negative se acumulează în corpurile subtile: astral, mental etc. 
Apoi, prin vibraţiile lor, coboară în corpul eteric și, de acolo, în 
corpul fizic. Prin acest proces, ele ating organele în afinitate cu 
ele la nivel vibrator. Pot să atace rinichii, ficatul, inima, plămânii 
etc., să le destabilizeze şi să le predispună la boală. Începând din 
acel moment, dacă se ivește cea mai infimă cauză exterioară, 
aceste organe se îmbolnăvesc. 

Nu uitaţi că boala este consecinţa unei nesocotiri comise în 
trecutul sau în prezentul vostru. Neștiind asta, medicii cred că 
sunt în măsură să facă față bolilor. Cât timp va continua asta? 
Până în momentul în care oamenii vor reuși să înţeleagă că 
trebuie să caute cauzele bolilor în ei înșiși și, după ce le găsesc, să 
știe să le îndepărteze. 

Bolile voastre se explică prin două cauze principale: ori nu 
iubiţi, ori duceţi lipsă de iubire. 

Natura trimite bolile ca modalitate de corectare a încălcării 
regulilor ei. Pentru vindecarea lor, trebuie ca medicii să știe în 
viitor să le descopere cauzele profunde. 

Unora le este teamă de legea eredității, dar această lege este 
o binecuvântare, întrucât, mulțumită ei, se poate elimina o 
greșeală făcută până cu patru generaţii în urmă. Un gând bun se 
transmite și la numeroasele generaţii următoare, adică binele e 


mai puternic decât răul. Dacă, în acest timp, nu sunt comise 
greșeli, mii de ani după aceea puteţi profita de o binefacere 
făptuită de un strămoș. În schimb, dacă îşi permite o încălcare 
gravă și n-o corectează imediat, destinul îi va urmări 
descendenţii timp de patru și chiar zece generaţii. Așadar, bolile 
organice își ascund deseori originea în trecutul îndepărtat al 
omului și al strămoșilor săi. 

Tatăl este uneori genial, nu şi fiul. În privinţa transmiterii 
geniului la copii, taţii sunt mai slabi decât mamele. Geniul se 
transmite pe linie maternă, pe cale emoțională. 

Cauzele bolilor se găsesc în planul astral și consecințele se 
manifestă în planul fizic. De aceea, oamenii se plâng de dureri de 
cap, de inimă, de stomac etc. Cel care vrea să se vindece, trebuie 
să găsească întâi cauza bolii în lumea astrală. Dacă reușește s-o 
descopere şi s-o elimine, boala îl părăsește. 

Dacă s-a instalat în corpul astral, o boală trece încet în 
gândire și de acolo în corpul fizic. Ca s-o scoată din corp, omul 
trebuie să-și elibereze mintea de această boală, adică să nu se 
mai gândească la ea. Sentimentele amare sau gândurile 
contradictorii stau la baza bolilor fizice. Transformaţi-le ca să 
evitaţi bolile. 

Multe boli sunt generate de tulburări ale sentimentelor și de 
gânduri dezordonate care determină consecinţe în sistemul 
muscular și la plămâni. Tulburările emoţionale ating deseori 
inima, ficatul, sistemul circulator și sistemul respirator. 

Bolile și stările maladive sunt provocate de absența muzicii 
și a armoniei din corpul omului. 

Dacă vă doare capul, cauza este stomacul; dacă vă doare 
stomacul, cauza este capul bolile se supun legii corespondenţei. 

Există în natură un fir invizibil care vehiculează curenţii 
buni și curenţii răi ai întregii creaţii. Această lege se află în 
fiecare om. Fiecare om este înconjurat de curenţi luminoși și de 
curenţi întunecaţi. Dacă un curent întunecat trece pe lângă el, va 
fi indispus. Dacă trece un curent luminos, se va simți bine. 


Această intersectare de curenţi luminoși și întunecaţi creează 
încontinuu o succesiune de stări pozitive şi negative la om. 
Curenţii luminoși trebuie să întreacă pe cei întunecaţi. 
Sentimentele morale frumoase, luminoase, nobile sunt rodul 
curenților luminii. 

Există fiinţe invizibile care au interesul să incite energiile 
omului pentru a se hrăni cu ele. Când el este furios, aceste 
entități îi utilizează energiile și, în consecinţă, îl slăbesc. Observ 
cum se întâmplă; deseori, aceste entităţi vin în grup, se instalează 
în jurul omului și încep să-i sugereze gânduri negative până când 
îl condiționează. După ce-și ating scopul, se îndepărtează și îi 
observă comportamentul, în spatele fiecărei boli se ascund 
entităţi de diferite niveluri de dezvoltare; puternice și slabe, bune 
și rele. Cele mai multe sunt entități rele, dintr-o cultură 
inferioară. Aceasta nu este o explicaţie științifică şi cei mai mulţi 
oameni vor spune că e o falsificare a adevărului. Oricum, eu spun 
că în spatele fiecărei boli sunt ascunse entităţi înapoiate din 
punctul de vedere al dezvoltării spirituale. 

Când faceţi o greşeală, simţiţi o durere fie la stomac, fie la 
inimă, la plămâni, la picioare, la coate, la intestine, la degete, la 
coloana vertebrală sau la ficat. Localizarea tulburărilor și a 
bolilor poate oferi o indicație despre greșeala comisă. Medicina 
naturii este absolut extraordinară și ciudată. 

Dacă râdeţi de boala cuiva, s-ar putea s-o faceţi și voi. 
Atunci, mergeţi la acea persoană și cereţi-i scuze. Dacă vă veţi 
pune în situaţia celui care suferă, boala vă va părăsi. 

Câteva dintre stările și bolile voastre sunt stranii, căci sunt 
simţite prin sugestie. De exemplu, vedeți pe cineva cu un picior 
rupt, vă impregnaţi de situaţia lui și mai târziu s-ar putea să 
simțiți o durere asemănătoare în același loc. Deoarece această 
durere s-a produs prin sugestie, trebuie să dispară în același fel. 

Când o persoană vă disprețuiește, vă fulgeră cu privirea. E 
posibil să păţiți ceva rău dacă sistemul vostru nervos nu este 


rezistent. Unele persoane rostesc cuvinte de blestem atât de 
puternice, încât invectivele lor pot să se realizeze. 

Pământul, ca entitate vie, are propria-i temă astrologică, 
drumul personal pe care se deplasează. În zilele noastre, ca în 
trecut, acest drum nu este lipsit de obstacole. Uneori, pământul 
este traversat de anumite perturbări ce îi afectează pe oameni și 
generează tot felul de epidemii care, în scurt timp, aduc moartea 
a mii și milioane de oameni. 

Medicul vine, îl examinează pe bolnav, îi ia pulsul, îi prescrie 
medicamente și pleacă. Bolile nu trebuie tratate și vindecate în 
acest fel! Există boli care provin din deznădejde, altele, dintr-o 
supraîncărcare, altele pur şi simplu dintr-o răcire. Cauza unor 
boli se găsește în partea din spate a creierului. Unele sunt 
generate de o supradezvoltare a capacităţilor distructive ale 
omului, altele, de o nutriție dezordonată și prea abundentă. Mai 
multe boli sunt cauzate de amestecul de alimente incompatibile, 
altele, de dezacordul dintre intelect și inimă, altele, de 
nerespectarea legii iubirii. Se pot enumera mii de alte cauze. 
Încălcarea legii credinţei provoacă tulburări ale sistemului 
nervos. Dezacordul dintre sistemul nervos simpatic şi sistemul 
nervos cerebro-spinal duce și el la deranjamente. Descurajarea, 
deznădejdea generează un dezacord între mușchi și oase, căci 
unele locuri sunt mai mult irigate de sânge, altele acumulează 
mai multă energie. Cauza reumatismului nu este umiditatea 
dintr-o încăpere. Dacă ar fi fost așa, cum se explică faptul că 
locuitorii din casele sănătoase și confortabile contractează și ei 
aceeași boală? Toate bolile din lume sunt rezultatul nesocotirii 
legilor divine. 

Unele boli provin dintr un conflict al omului cu ceilalți sau 
cu sine. Când tatăl și mama se ceartă, copiii încep să fie bolnavi. 
Când e iubire între părinţi, copiii sunt sănătoși. După cum vedeţi, 
nu e deloc simplu să fii un medic adevărat, nu este de ajuns să 
posezi doar învăţătură sau diplomă! 


Nu este necesar să căutăm foarte departe cauza bolilor. Am 
putea să ne purificăm imediat corpul de toate deșeurile și să ne 
eliberăm de toate bolile dacă am trăi în acord cu legile divine. 
Unii fizicieni presupun că, dacă am supune organismul omului la 
o descărcare electrică de înaltă tensiune de 10 000-20 000 V sau 
chiar de 100 000 V, acesta s-ar reînnoi în foarte scurt timp. 

Dacă nu daţi curs liber unui impuls divin, vă blocaţi dorința 
de bine și provocaţi o saturație de energii care vă expun la tot 
felul de boli. Toate bolile provin exact din acest blocaj provocat 
de neîmplinirea impulsului divin care vă incită să faceți bine. 

Oamenii se îmbolnăvesc dintr-un singur motiv: întreruperea 
legăturii cu lumea divină care îi lipsește de energiile ei. 

Există saturări în lumea materială, spirituală și divină. Peste 
tot vedem oameni saturați. Bolile se produc în saturație. Cât timp 
omul respectă legile divine, fiecare celulă a organismului se 
regenerează, altfel celulele încep treptat să se distrugă. Fiecare 
gând și fiecare sentiment negativ provoacă tulburări specifice, 
explozii în celule. Toate aceste lucruri se reflectă negativ asupra 
organismului. Cauzele bolilor sunt ascunse în gândurile negative 
și deformate. 

Gândirea omului pătrunde în spaţiul intermolecular al 
sistemului nervos cerebro-spinal și sentimentele în spaţiul 
intermolecular al sistemului nervos simpatic. Tocmai în asta 
constă diferenţa dintre gândurile și sentimentele omului. Dacă 
omul blochează un gând sau nu-i oferă posibilitatea să se 
realizeze, aceasta va provoca o explozie în sistemul cerebro- 
spinal. Tot așa, un sentiment refulat va provoca o explozie în 
sistemul nervos simpatic. 

Mulţi oameni se plâng că nu pot să suporte forța soarelui și 
spun că el acționează în mod nefast asupra organelor. Dar nu 
soarele este în cauză, ci gândurile și sentimentele negative ale 
oamenilor, care formează un strat tenebros în jurul soarelui și îi 
refractă razele astfel încât să-i rețină o bună parte. Astfel 
refractate, ele formează un fel de „lumină neagră” și îndeosebi 


aceste raze negre provoacă multe boli precum bronzarea, 
periculoasă pentru piele când e excesivă. De aceea, se poate trage 
concluzia că începutul a numeroase boli se ascunde în această 
refracție interioară specifică luminii solare. Lumina care se 
refractă în niveluri descendente își pierde calităţile și provoacă 
întotdeauna stări maladive. 

Nu staţi niciodată în umbra unui copac sau în umbra unui 
om. E o regulă pe care fiecare o poate testa. Multe maladii sunt 
provocate de umbre. Fiecare rază care ia contact cu omul este 
absorbită de organism și iese apoi, în parte, sub formă de lumină 
moartă. În umbra unei flori, a unui copac, a unei case există încă 
lumină care provine de la razele directe ale soarelui, dar această 
lumină nu există în razele indirecte, adică în razele umbrei. Nu 
staţi niciodată în această umbră, căci nimic nu creşte acolo! 

Nu putem să reținem o idee fără ca să nu producă un anumit 
efect fiziologic asupra creierului și a sistemului nervos. Dacă vă 
cunoașteţi forța gândurilor, a sentimentelor şi a actelor, fiți atenţi 
la ele. Un gând, un sentiment, o vorbă pot să provoace asupra 
creierului și inimii omului o tensiune atât de mare încât să le 
zdruncine. 

Nu există otravă mai puternică decât gândurile, 
sentimentele și stările negative. Teama, ura, îndoiala, bănuielile 
sunt otrăvuri de acest gen. Ele formează deșeuri care otrăvesc 
sângele. Este posibil să fii sănătos în astfel de stări? 

Gândurile dizarmonice deranjează sistemul nervos cerebro- 
spinal; sentimentele dizarmonice deranjează sistemul nervos 
simpatic și actele dizarmonice deranjează sistemul muscular și 
sistemul osos. Viaţa fizică și cea psihică sunt strâns legate. 

Gândurile şi sentimentele impure formează uneori deşeuri 
în mintea noastră. Aceleași reziduuri se acumulează în corpurile 
subtile, provoacă perturbări interioare și apar stări maladive. 

Unele maladii nu sunt altceva decât rezultatul blestemelor 
din trecut. Pentru fiecare faptă negativă, nenorocire sau 


nedreptate trimisă cuiva, omul primește în schimb un blestem 
care introduce dizarmonie în organism şi predispune la boală. 

Indiferent de dorinţele (bune sau rele) pe care oamenii le 
trimit semenilor lor, tot la ei vor reveni până la urmă. Gândurile 
omului au o mare putere. 

Cuvintele, gândurile, sentimentele grosolane îi provoacă 
sistemului nervos zdruncinări asemănătoare cu cele ale unei 
mașini pe un drum plin de gropi. 

E cumplit să păstrezi în minte un gând foarte rău față de 
cineva. Gândurile nedrepte se adună ca deșeurile și se imprimă 
în creier și în intelect, provocând dificultăți mari și suferinţe. Ele 
îl fac pe om nervos și prost dispus. Eliberarea de gânduri și de 
sentimente distrugătoare cere un efort conștient asupra sinelui, 
ca să învăţăm să le controlăm și să le transformăm în gânduri și 
sentimente binefăcătoare. 

Dacă omul gândeşte așa cum trebuie, știe să găsească locul 
corect al fiecărui cuvânt și, rostindu-l, nu-și murdărește niciodată 
limba. Dacă limba e curată, corpul este sănătos. Dacă introduce 
un cuvânt impur în limbaj, omul introduce o murdărie în gândire. 
Dacă gândirea îi e pătată, își introduce în organism o otravă care 
poate să provoace boli. 

Cuvintele rele se reflectă asupra ficatului. Igiena omului 
interzice folosirea de cuvinte negative, răutăcioase, dizarmonice. 
Dacă omul se opune acestei igiene, își dereglează ficatul. Un ficat 
dereglat atrage după sine dereglarea sistemului nervos și o 
asimilare defectuoasă a alimentelor. În general, cuvintele rele au 
consecințe negative asupra sănătății. Dacă vreţi să vă protejaţi 
sănătatea, folosiți cuvinte bune și pozitive. 

Căldura și lumina care se formează în gândurile și 
sentimentele omului au consecințe  binefăcătoare sau 
distrugătoare în funcţie de vibraţiile lor. Cu cât vibraţiile au o 
frecvenţă mai înaltă și o intensitate mai mare, cu atât acţiunea lor 
va fi mai benefică asupra organismului. 


Fiecare gând neplăcut nu este nimic altceva decât un suflet 
rătăcitor care a păcătuit pe pământ, nu și-a terminat evoluţia și 
nu reușește să-și găsească locul. Atunci, cântaţi-i ceva, adresaţi-i 
o vorbă bună. Toate gândurile triste care vă invadează uneori 
sunt ca nişte suflete disperate, blocate între lumea astrală și 
lumea fizică, fără să poată evolua. 

Ca să înfăptuiască legea divină, omul trebuie să se gândească 
la el maximum 50% și 50% la cei din jur. Nu trebuie să se 
neglijeze, dar nici să-și neglijeze aproapele, căci şi asta ar 
provoca dezechilibre. 

Dacă îşi sporeşte activitatea intelectuală, omul îi diminuează 
activitatea fizică a corpului. Aceasta este cauza nervozității 
multor oameni de azi. Cu cât e mai mare activitatea intelectuală, 
cu atât mai slab e corpul. Pentru ca sistemul nervos să nu se 
epuizeze, o parte dintre forțele mentale trebuie să se transfere în 
inimă. Forţele organismului sunt rezultanta forțelor intelectuale 
și a celor ale inimii. 

Dacă veți căuta cauza bolilor de urechi și de ochi, o veţi găsi 
în partea posterioară a creierului. Disfuncţia acestei părţi 
provoacă dureri de urechi și de ochi. Dacă partea temporală a 
creierului nu funcţionează bine, omul se plânge de dureri de 
gură. Deoarece ştiţi că se află la originea celor mai multe boli, 
păstraţi creierul în stare bună. Când vorbim despre starea bună a 
creierului, ne referim la gândurile care trec prin el, de aceea 
considerăm gândurile responsabile de starea bună a creierului și 
sentimentele, de sănătatea inimii. Fiecare gând, precum și fiecare 
sentiment şi fiecare dorință îi aduc omului binefaceri sau 
otrăvuri. În plus, unele gânduri acţionează imediat asupra 
organismului, altele, mult mai târziu. 

Vă spun că, introducând în intelectul unui om chiar cu un 
psihic mai puternic gânduri contradictorii, el se va deteriora în 
mod sigur, deoarece acestea generează o situaţie critică în 
sistemul nervos și deranjează armonia interioară. Altfel spus, în 
limbaj ezoteric, dublul eteric al omului iese din corpul fizic ca să 


lase locul altei entităţi. Cel care cunoaște bine legile este în stare 
să aducă înapoi dublul eteric și să restabilească astfel starea 
normală. 

Două cauze provoacă slăbirea vederii: neliniștea și gândurile 
incorecte. Dacă le putem depăși, vederea se ameliorează. 
Dumnezeu n-a creat omul cu ochelari! 

Slăbirea văzului provine din faptul că oamenii din ziua de 
astăzi nu au o gândire filosofică profundă aşa cum primii oameni 
aveau înțelepciunea străveche. Azi, oamenii trăiesc fără să ştie de 
ce, sunt tulburaţi și n-au habar ce le rezervă viitorul. Cum 
răspund ei la întrebarea: „De ce trăiţi?” Unii vor spune: „Trăim ca 
să ne perfecționăm, trăim pentru Dumnezeu!” Bine, dar, dacă 
sunt puși în faţa unui examen, a unei încercări, le vor trece? Dacă 
omul trăiește pentru o idee, e gata să-i sacrifice totul. De aceea, 
ideea pentru care face sacrificii trebuie să merite. 

Ochii sunt în slujba inteligenței omului. Dacă intelectul 
funcționează bine, ochii sunt sănătoși, dar, dacă începe să 
slăbească, vederea slăbește și ea treptat. Dacă simțul carităţii 
este bine dezvoltat, urechile și ochii sunt sănătoși. 

De ce orbește omul? Pentru că n-a trăit după legile naturii. 
Marile îngrijorări generează întâi efecte nefaste asupra 
sistemului digestiv și, de acolo, tulburările se răsfrâng asupra 
plămânilor, de la plămâni asupra creierului și de la creier asupra 
nervului ocular. Acesta slăbește și omul își pierde treptat 
vederea. Ca s-o redobândească, trebuie să facă drumul invers, 
restabilind starea normală a organelor respective: întâi creierul, 
apoi plămânii, după aceea stomacul, de unde a provenit primul 
șoc. La sfârșit, trebuie să găsim cauza care a provocat acest șoc și 
s-o eliminăm. 

Dacă ne referim la știința iniţiatică, orbii, handicapaţii care 
trăiesc pe pământ, toți sunt discipoli care n-au reușit să treacă 
examenul şi, în consecinţă, au părăsit şcoala. 

Neurastenia răspândită acum în toată Europa este o 
epuizare a rasei albe. Toate creierele omenești sunt în întregime 


ocupate cu gânduri care vizează case, bani, confort. Bunurile 
materiale au luat locul gândurilor luminoase și sentimentelor 
pure care dau forță omului. 

Dacă omul virtuos se lasă perturbat, își va pierde sănătatea. 
Dacă omul corupt e nepăsător și-și păstrează pacea interioară, va 
fi întotdeauna sănătos. Dumnezeu i-a dat omului intelectul să 
gândească, nu ca să se chinuie. 

Sa observat că gândurile și sentimentele bune au 
consecințe salutare asupra sistemului digestiv; în schimb, 
gândurile rele și sentimentele triste au consecințe nefaste. 

Lăcomia și dorința nemăsurată de plăceri dereglează 
sistemul digestiv și, când stomacul nu funcționează bine, 
sistemul nervos cerebro-spinal se dereglează și el. Dacă întâlniți 
un om supt la față, palid, nedispus să muncească, să știți să 
sistemul lui digestiv nu e sănătos. Nu e apt de muncă, are privirea 
încruntată, și-a pierdut încrederea în viață. 

Durerile de cap sunt provocate de încălcarea legilor gândirii 
corecte. Corectaţi-vă gândurile și durerile de cap vor dispărea. 

Irascibilitatea şi nervozitatea provin dintr-un exces de 
energie intelectuală care se acumulează în nas și deranjează 
sistemul nervos. Așadar, nu vă supraîncărcaţi inutil gândirea cu 
griji şi meschinării. 

Vă întrebaţi ce generează necazurile în viață? Una dintre 
cauzele esenţiale este masacrarea fără noimă a mamiferelor și 
apoi masacrarea oarbă a oamenilor. Când ajung în lumea astrală, 
sufletele victimelor creează condiţii pentru apariția unor boli 
nervoase și a unor tulburări între oameni. Derbedeii asasinați se 
deplasează liber printre oamenii slabi și le inspiră sentimente de 
răzbunare. 

Bolile, gândurile sau sentimentele nefaste care vă apar pot fi 
provocate de suferința unor mamifere. Ca să vă eliberaţi, trebuie 
să vă îmbunătăţiţi și să vă armonizaţi relaţiile cu animalele. 
Foarte des, ura unui câine poate să aibă o influenţă la fel de mare 


ca ura unui om. Să nu credeţi că sentimentele animalelor sunt 
foarte slabe, nu, sunt foarte periculoase pentru lume. 

La omul bun, sunt în stare bună picioarele, la omul corect, 
mâinile, la omul raţional, urechile, iar la cel care iubește 
adevărul, ochii. La omul care îl iubeşte pe Dumnezeu, intelectul 
va fi bine dezvoltat. Când omul neglijează sau pierde una dintre 
aceste virtuţi, organul care corespunde acestei virtuți devine 
simultan deficient. Dacă a căzut în păcat și e imoral, omul începe 
să se atrofieze treptat. 

Astăzi, toată lumea suferă de tot felul de boli și, cum nu li se 
cunoaște cauza, nu se reușește vindecarea lor. Cauzele bolilor 
sunt psihice. De exemplu, cauza apariției unei tumori se ascunde 
în alterarea exprimării iubirii. Alt exemplu: apariţia avidităţii 
este un semn că un grup de celule se diferenţiază și vor să 
trăiască independent, fără să se supună ordinii stabilite în 
organism. Separându-se de celelalte, aceste celule își creează 
propriul sălaș, formează un nou stat cu un guvern independent. 
Și lucrează zi, luni, ani până la sosirea medicului care, cu 
„artileria” lui, începe să-i atace și să-i bombardeze pe acești 
cetățeni nesupuși. Dar, deseori, medicina nu reușește să-i elimine 
și atunci agravarea îl trimite pe bolnav pe lumea cealaltă. 

Există şi altă modalitate de vindecare: grefa. Așa cum altoim 
pomii fructiferi, putem să facem la fel cu organismul omului, 
obligând astfel sucurile să urce spre partea de sus a corpului. 
Când energiile sunt blocate într-un loc, acolo apare o excrescență 
pe care medicii o numesc tumoare. Cel care cunoaște legile grefei 
ar putea să dirijeze energiile şi să le facă să circule în organism 
prin această excrescenţă care, în acest fel, va dispărea. Dacă noile 
celule reușesc să absoarbă secrețiile care formează tumoarea, 
aceasta nu va mai avea condiţii de dezvoltare și va dispărea 
complet. 

Când lumea va deveni slujitoare a iubirii, nu vor mai fi 
bolnavi. Dacă aveți reumatism, iubirea voastră e slabă. Fiecare 


boală e cauzată de o insuficiență interioară sau de o insuficiență 
de lumină, de bunătate sau de forţă. 

Iubirea omenească trebuie să fie purificată permanent, altfel 
va introduce impurități în organism. Ea se află la baza impurităţii 
sângelui. A purifica iubirea omului înseamnă s-o înlocuiești cu 
iubirea divină. 

Când iubirea scade, scade şi fosforul din creier. Toate 
elementele din domeniul fizic, mental și spiritual sunt supuse 
iubirii. 

Când speranţa scade, apar bolile. Când credinţa scade, apar 
alte boli, dar, când lipseşte iubirea, bolile sunt și mai rele. Dacă 
întăriți speranţa, credinţa, iubirea, bolile vă vor părăsi. 

Oamenii se îmbolnăvesc și pentru că încalcă legile 
adevărului. Cel care vrea să-și restabilească viața, sănătatea 
trebuie să-și restabilească iubirea pentru adevăr. 

Orgoliul este cauza a numeroase boli, care pot fi vindecate 
prin contrariul lui: modestia. 

Fiecare defect fizic are origine spirituală. Sentimentele de 
ură atrag consecințe supărătoare asupra pieptului și a 
plămânilor. Gelozia afectează inima. Dacă ne încearcă invidia, 
gelozia, îndoiala, bănuielile, va suferi ficatul. Lăcomia afectează 
stomacul. Furia cauzează constipaţie și, dacă promitem fără să ne 
respectăm cuvântul, apar durerile de cap. 

Când găsiți cauza adevărată a bolii, puteţi să restabiliți 
echilibrul și armonia în organism. 

Dacă vă doare capul, încercaţi să vă restabiliți relaţiile cu 
lumea divină. Dacă suferiţi de piept sau de plămâni, corectaţi-vă 
relaţiile cu lumea spirituală. Dacă vă doare abdomenul, corectaţi- 
vă relaţiile cu lumea fizică. Bolile nu apar la întâmplare, ci au 
cauze profunde. Știința contemporană și medicina nu le caută 
încă; ele observă faptele și fenomenele din natură și din viață 
numai din punct de vedere material. 

De unde vin durerile bruște din diferitele părţi ale corpului? 
Ele sunt cauzate de contracția vaselor capilare. Se știe că acestea 


servesc la circulaţia sangvină, transportă sângele în toate părţile 
corpului. Când vasele capilare ale pieptului sunt contractate, 
electricitatea din organism care aduce lumina nu poate să circule 
în mod normal în corp și e blocată în unele locuri. Surplusul de 
energie care se acumulează atunci acționează ca presiunea 
aburului într-un cazan și provoacă puncte dureroase. Deseori, 
electricitatea din atmosferă se asociază cu electricitatea corpului 
omenesc și această întâlnire produce o mică explozie pe care 
omul o simte ca durere. Ce să facem ca să ne eliberăm de ea? Să 
introducem mai multă căldură în organism. Asta înseamnă să ne 
schimbăm natura sentimentelor și să trimitem mai mult sânge în 
partea dureroasă a corpului. Prin căldură, durerile vor dispărea. 
Mai trebuie să bem apă caldă și, în același timp, să ne tratăm cu 
gânduri și sentimente intense și pozitive. 

Omul trebuie să trăiască normal, să respecte legile naturii ca 
să nu provoace o contracție prea mare a capilarelor care atrage 
inflamații și, mai departe, umflături, dureri, sincope etc. Fiecare 
gând, fiecare sentiment negativ îngustează capilarele și întrerupe 
curenţii electrici și magnetici ai organismului, schimbă ritmul, 
provoacă dizarmonie și gata boala! 

Natura se folosește de simboluri și amprente. Nu există 
greșeli sau binefaceri făcute de om pe care natura să nu le 
imprime pe corpul lui. Ea îl însemnează cu toate crimele și toate 
virtuțile dobândite. 

Cauza fiecărei boli este de origine spirituală. Relaţiile 
incorecte dintre apropiaţi, părinţi, copii, tată, mamă, fraţi, surori, 
soț, soție provoacă boli diferite. Dacă aceste relaţii sunt corectate, 
boala dispare. Acasă, dacă există un dezacord între părinţi, copiii 
vor suporta inevitabil consecințele în planul sănătăţii. Copiii sunt 
sănătoşi și bine educați când tatăl și mama trăiesc în armonie. 

Dacă fiul intră în conflict cu tatăl și gândirea tatălui e mai 
puternică, fiul va pleca pe cealaltă lume înaintea tatălui. Dacă nu 
vă iubiţi mama, aceasta va pleca înainte de vreme. Dacă ea nu vă 
iubește, nu veţi trăi mult timp. lubiţi-vă mama și tatăl, fraţii și 


surorile ca să vă menţineţi sănătatea, căci, dacă îi provocaţi prin 
ură, gândurile lor referitoare la voi vă vor distruge. Dacă sunteţi 
ţinta dispreţului, înconjuraţi-vă permanent de rugăciuni și 
formule. În astfel de cazuri, e mai bine să folosiţi legea iubirii. 
Este recomandat să vă iubiţi aproapele ca să fiți sănătos, într-o 
familie, când toți membrii familiei se iubesc, boala nu apare în 
casă şi, chiar dacă se întâmplă, dispare repede. 

Ruptura cu regnul animal cauzează imediat deranjarea 
sistemului digestiv. Nu încercaţi să vă eliberaţi de latura voastră 
animalică, fiți conştienţi de relaţiile pe care le întrețineţi cu 
animalele. Există trei lumi-, a animalelor, a oamenilor și a 
îngerilor; toate sunt interdependente și legate între ele. De aceea, 
stomacul trebuie să fie în armonie cu plămânii și plămânii, cu 
creierul. Sensul acestor lucruri nu este să ne eliberăm de latura 
animalică, ci s-o regularizăm, s-o educăm și să supunem 
dorinţele și sentimentele inferioare celor care sunt superioare. 

Cauza tuturor micilor ulcere stomacale se ascunde în 
minciună. Minciuna schimbă compoziţia chimică a sângelui și a 
țesuturilor organice. Cum se explică această modificare? Prin 
teamă. Celui care minte începe să-i fie teamă, şi aceasta produce 
îngustarea vaselor sangvine și a țesuturilor. 

Fiecare exces în plan fizic, în plan spiritual sau în plan 
intelectual determină o saturație ce duce la stări maladive. Se 
spune că omul trebuie să muncească bine, dar fără exagerare. O 
supraîncărcare nu e permisă nici în muncă. Omul trebuie să 
muncească atâta timp cât asta e pentru el o plăcere. Adevărata 
muncă este aceea care organizează forțele organismului. 

Există o stare de care nu sunteţi conștienți, aceea în care 
încercați doar să luaţi, să posedaţi și să nu daţi nimic în schimb. 
In această situaţie, boala apare ca o deposedare de ceea ce v-aţi 
însușit în plus. 

Trebuie să dăruiţi ca să vă curăţaţi. 

Trebuie să dăruiţi ca să întineriţi. 


Trebuie să dăruiţi ca să evoluaţi; trebuie să dăruiți ca să fiți 
sănătoși. 

Cel care iubește dăruiește. Dumnezeu dăruiește tot timpul. 

Prin lege divină se subiînțelege și o predispoziţie 
permanentă la a dărui. 

Care este cauza nebuniei? Când oamenii sunt foarte aproape 
unii de alţii, dublurile lor se întrepătrund şi șocul provocat de 
această ciocnire îl poate deteriora pe unul dintre ei. 

Cei care duc o viață destrăbălată își pierd minţile. Trebuie să 
știm că nebunia poate să apară când sistemul nervos este foarte 
deteriorat sau când omul duce o viaţă vicioasă. La omul care duce 
o viață pură și sănătoasă, nebunia este absolut exclusă. 

Cauza nebuniei oamenilor de astăzi se ascunde deseori în 
existenţele lor trecute. În viața actuală, un singur pretext poate să 
determine apariţia nebuniei ca rezultat al încălcărilor din alte 
reincarnări. 

Omul contemporan suferă de lăcomie din toate punctele de 
vedere: alimente, bunuri, plăceri. E bolnav deoarece își însușeşte 
mai mult decât îi este necesar. 

Gâtul nu trebuie să fie gros, deoarece acest loc adăpostește 
glande înzestrate cu funcţii extraordinare. Ca să li se permită 
buna funcţionare, acolo nu trebuie să se acumuleze grăsime, 
aceasta provocând boli pectorale, boli ale amigdalelor și alte stări 
maladive legate de disfuncția acestor glande. 

Cancerul și tumorile de care suferă oamenii sunt cauzate de 
sentimentele ostile și contradictorii, de dizarmonia dintre 
sistemul nervos principal și sistemul nervos simpatic, de o viaţă 
pervertită, de aviditate. Bolile se localizează acolo unde găsesc 
lăcomia și aviditatea. Sunt indispensabile o unitate interioară 
profundă, precum și armonia, băile în apă expusă la soare și băi 
de lumină în culoare violetă. În plus, mâncaţi zilnic ceapă. De 
asemenea, trebuie să grefăm celule noi exact ca altoirea unui 
copac. Bărbaţii, femeile și copiii, toţi sunt nervoși. De ce? Din 
cauza greșelilor lor. „Mama m-a adus pe lume neurastenic”, zice 


un ins. „Nu, prin viața ta dezordonată, ţi-ai creat singur 
neurastenia”. 

Când devine omul nervos? Când povara pe care o poartă e 
mai grea decât puterile lui. 

Ce cauzează neurastenia? Ieşirea dublului eteric. Deseori, 
dublul se deplasează cu 1-2 cm spre exterior, alteori cu mai mult. 
Când depășește normalul, omul devine extrem de nerăbdător. Ca 
să nu se înfurie, trebuie să îmbrace o armură care este blândeţea. 
De aceea, cu cât o ființă e mai sensibilă, cu atât mai mult trebuie 
să se obișnuiască a vorbi cu blândeţe. 

Neurastenia e cauzată de fisurile din sistemul nervos pe 
unde se scurg energii. La omul de astăzi, teama provoacă aceste 
fisuri, ca și furii prea frecvente. Ca să ne eliberăm de neurastenie, 
trebuie să oprim această scurgere de energie nervoasă. Atunci, 
nu vă mai înfuriaţi și depășiţi-vă temerile! Dar cum? Faceţi apel 
la voință, puneţi-o în acţiune și fiți blânzi și curajoşi! 

Dereglările ficatului provoacă diferite boli, una dintre cele 
mai frecvente fiind neurastenia. Fa se răsfrânge asupra 
capacităţilor intelectuale, a sentimentelor și a manifestărilor 
spirituale. Activitatea lumii inferioare în gândurile și 
sentimentele omului influențează ficatul şi distruge ca termitele 
care devorează tot. Intreţineţi-vă ficatul în stare bună ca să vă 
ameliorați gândurile şi sentimentele. 

Mulţi devin neurastenici din cauza căldurii produse de 
emoţiile situate în partea din spate a creierului. Această căldură 
se răsfrânge în mod nociv asupra sistemului digestiv și a 
plămânilor. Vindecarea constă în transformarea acestei energii în 
magnetism, care va spori forța vitală a organismului. Există 
medici magnetizatori capabili să-i elibereze pe om de căldura 
nocivă din organism. Apa absorbită în doză homeopatică joacă un 
rol important în tratament. Adusă la creier, ea elimină combustia 
și bolnavul se vindecă. Pentru rezultate în activitatea lui, medicul 
trebuie să aibă nu numai o diplomă de la facultatea de medicină, 


ci şi o a doua diplomă din partea naturii vii, care să asigure un 
acord perfect între forțele organismului și cele ale naturii. 

Una dintre cauzele neurasteniei este legătura slabă dintre 
organism și energiile solare. Dacă întăriți această legătură, 
neurastenia va dispărea. Cel care este legat la soare duce o viață 
bună şi e bogat în virtuţi morale. 

Omul devine neurastenic când nu reuşeşte să-și satisfacă 
sentimentele şi dorinţele. Cu cât îi sunt mai mari şi mai 
numeroase dorinţele, cu atât mai mari îi sunt suferințele. Când 
dorinţele nu sunt stăpânite, survine furia. Aceasta este o energie 
prost utilizată. Puneţi bariere în calea realizării aspirațiilor unei 
persoane şi veţi constata că va deveni curând neurastenică. 
Îndepărtaţi-i aceste bariere din drum și neurastenia îi va 
dispărea. 

Un exces de zahăr se depune în sângele oamenilor foarte 
nervoși. Oamenii veseli, bine dispuși nu-l au. Un număr mare de 
dorinţe cresc și ele zahărul din sânge. 

Omul e liber cât timp nu acceptă în el însuși o dorință care îl 
înrobeşte. Din momentul în care acceptă şi începe s-o alimenteze, 
își pierde libertatea. Fiecare dorință pe care o aveţi este 
manifestarea unei entităţi situate la niveluri fie inferioare, fie 
superioare și care vă influențează. Legându-vă de această 
dorință, vă legaţi de această entitate și, ca rezultat, ajungeţi 
dependenţi de ea. Fiecare dorință reprezintă o legătură cu alte 
entități care trăiesc în altă parte, acea legătură nu este doar 
exterioară, îşi ascunde profund rădăcinile în natura omenească. 

Astăzi, mulţi se plâng de proastă dispoziţie spirituală, de 
epuizare, de nervozitate. Care este cauza? Dorinţele lor multiple 
și excesive. Toți au multe dorinţe și foarte puţine mijloace de 
bază ca să le realizeze. Ca un copac să fie mare, el are nevoie de 
pământ ca să-și dezvolte rădăcinile. 

Dacă omul nu știe bine să transforme energiile propriilor 
sentimente inferioare, se poate îmbolnăvi și aceasta se va 
răsfrânge asupra sentimentelor și a vieţii sale spirituale. De 


aceea, deopotrivă cu anatomia și fiziologia corpului fizic, trebuie 
să studiem anatomia și fiziologia corpului astral. Bolile omului de 
astăzi sunt cauzate de neînțelegerea legii transformării 
energiilor. 

Când mergeţi, când vorbiţi, gesticulaţi prea mult cu mâinile 
și trebuie să vă stăpâniţi aceste gesturi. De ce vă încruntaţi 
sprâncenele, vă contractaţi gura, vă mijiţi ochii? Făcând toate 
aceste mișcări artificiale, vă deformaţi trăsăturile, dar vă 
provocaţi și prejudicii. Deformându-vă expresia când sunteţi 
îngrijoraţi, accentuaţi problemele și provocaţi necazul. Toate 
bolile mentale provin din insuficienţa luminii. Toate bolile de 
inimă provin din insuficiența căldurii. Toate bolile de suflet 
provin din insuficienţa adevărului. 

Părul crește sub influenţa căldurii. Când căldura începe să 
scadă, părul începe să cadă. Calviţia e cauzată de lipsa de căldură, 
ea însăși legată de magnetism. Părul cade din cauza pierderii 
magnetismului, din cauza numeroaselor griji, a stărilor maladive 
sau în caz de boli grave. 

Ingratitudinea îl slăbește pe om și-l face să îmbătrânească 
înainte de vreme. În schimb, recunoştinţa însufleţeşte şi 
întinerește. De ce se îmbolnăvesc oamenii? Pentru că sunt 
ingraţi. Ce trebuie să facem ca să ne vindecăm? Să aplicăm 
recunoştinţa în viața noastră. Fiţi recunoscători pentru cel mai 
mic bun oferit. Comentând o greșeală, este posibil să provocăm 
moartea a 50.000-60.000 de celule și uneori până la 100.000. 0 
teamă foarte puternică sau deznădejdea duce la moartea a mii de 
celule în organismul omului. 

Ă Îndoiala este un parazit periculos care se înmulțește rapid. 
În 24 de ore, este capabilă să vă otrăvească sângele, după care 
trebuie să facem mari eforturi pentru a-l purifica. 

Tratamentul bolilor trebuie să înceapă cu 20 de ani înainte 
ca ele să apară. Medicii din viitor vor fi capabili să trateze 
oamenii înainte de apariţia bolilor. 


Ce este cancerul? Ce-l provoacă? Cauzele cancerului sunt 
ascunse în contradicţiile sentimentelor. Dacă omul începe să 
ducă o viaţă dezordonată, va fi victima cancerului. Când respinge 
ideile sublime care i-au inspirat viața, deschide calea bolilor de 
piept, devine pesimist și provoacă apariţia tuberculozei. 

Cu cât sentimentele omului sunt mai necontrolabile, cu atât 
memoria sa e mai slabă. Memoria slăbește și din cauza marilor 
tristeți și suferinţe, a fricii nemăsurate, a marilor dureri morale. 

Cel care suferă de palpitaţii este un om orgolios, la fel cel 
care suferă de burtă. Cel care suferă de cap este vanitos. 
Palpitaţiile inimii au cauze psihice, ele se află la baza formării a 
numeroase toxine, a unor elemente străine, a unor substanţe pe 
jumătate organice, care au invadat organismul și trebuie să fie 
eliminate. Palpitaţiile inimii sunt cauzate de un număr mare de 
gânduri, de dorinţe, de sentimente contradictorii care nu sunt 
utile pentru inimă. Ca să ne eliberăm de ele, există diferite 
metode, iar o metodă dintre cele noi este vindecarea eu ajutorul 
muzicii. 

Dacă aveţi palpitaţii, înseamnă că sentimentele vă sunt 
divizate, că are loc o bătălie între două sentimente. Puneţi capăt 
războiului și inima își va relua ritmul normal. 

Aşa cum excesul de alimente este un pericol, există un 
pericol și în a resimţi o bucurie imensă, excesivă. Sistemul nervos 
este creat în așa fel încât nu este în stare să suporte vibraţiile 
unei bucurii imense și sublime așa cum o trăiesc ființele evoluate. 
Dacă omul se găsește în vibrația unei astfel de bucurii, sistemul 
nervos, ca şi creierul se vor deregla, deoarece nu sunt adaptate să 
reziste la ele, indiferent că sunt de nivel superior sau inferior. 

Prin eforturile voinţei, vă întăriţi corpul și toate organele 
vor începe să lucreze mai bine. Slăbirea voinţei este un factor de 
apariţie a bolii. Pe de altă parte, bolile sunt indispensabile pentru 
călirea voinţei. 

Dacă un organ se dezvoltă în detrimentul altuia, dacă o 
celulă întinerește în detrimentul alteia, apar până la urmă 


diferite boli, cum ar fi cancerul. Dacă unele talente sau 
sentimente se dezvoltă în detrimentul altora, organismul se 
îmbolnăveşte. Vi se răcesc deseori picioarele. Introduceţi atunci 
iubirea în voi și căldura va pătrunde până în vârful degetelor. 
Când degetele vi se răcesc, înseamnă că iubirea voastră a dat 
faliment. 

Sentimentele nedrepte influențează circulaţia sângelui. Dacă 
starea sentimentelor se ameliorează, circulația se ameliorează și 
ea, vârful picioarelor și al mâinilor se încălzește. 

Astăzi, oamenilor le este foarte teamă de epidemii, nu și de 
păcate și de vicii care, în realitate, stau la originea lor. 

Prima cauză a anomaliilor în viață sunt alimentele falsificate 
pe care le băgaţi în stomac. Dumnezeu a creat omul pentru a se 
hrăni cu fructe și voi mâncaţi carne! Hrana pe bază de carne a 
introdus asemenea toxine în organism, încât s-au acumulat o 
mulțime de impurități. 

Dacă aţi fi avut simţul mirosului în stare bună, aţi fi stat la 
distanță de cei care consumă carne, căci degajă un miros foarte 
urât. Prima condiţie pentru ameliorarea sănătăţii unui bolnav 
este ameliorarea alimentaţiei. Fructele și carnea conţin elemente 
diferite care, în viitorul îndepărtat, vor produce rezultate diferite. 

Omul din zilele noastre care consumă carne suferă. Numai o 
parte microscopică din carne este asimilată, restul este un deșeu 
ce trebuie eliminat. Deși toate bolile din ziua de astăzi sunt 
cauzate de aceste deșeuri, toată lumea preia ideea că e nevoie de 
mai multă hrană. Nu, indispensabilă este hrana mai puţină, dar 
având o calitate care să dea mai puţine deșeuri. 

Hrana prost digerată împiedică purificarea sângelui, în acel 
moment, în jurul articulaţiilor se acumulează materiale 
semiorganice sub formă de reziduuri. Această disfuncţie a 
organismului cauzează proastă dispoziţie și pesimism. Acţionaţi 
prin forța voinţei ca să vă amelioraţi sistemul digestiv și să evitaţi 
astfel pesimismul și proasta dispoziţie. 


În zilele noastre există atât de mulţi bolnavi de nervi, atâta 
suferință și din cauza alimentaţiei. Roadele pământului sunt 
impregnate cu sângele a milioane de victime, oameni sau 
animale. Pământul îmbibat de sânge omenesc trebuie să fie 
purificat şi asta se va realiza când va trece prin focul divin, prin 
focul iubirii. 

Neurastenia provine şi dintr-un consum excesiv de carne. În 
prezent, singura alimentaţie sănătoasă pentru om este cea 
vegetală, care îi ameliorează natura grosolană. În viitor, 
omenirea va ajunge la un grad atât de înalt de evoluţie, încât va 
putea să extragă elementele nutritive indispensabile direct din 
natura vie, iar acea hrană va fi pură, perfectă și complet 
sănătoasă. În acea fază a evoluţiei, pe pământ nu vor mai exista 
animale. 

Când foloseşte alimente nepotrivite, falsificate, în om se 
formează un reziduu care atrage bacili de la diferite boli, cum ar 
fi holera, tifosul, ciuma etc. Cei care au sângele pur sunt feriţi de 
aceste boli, căci nimic nu afectează omul pur: poate să viziteze 
leproși şi tuberculoşi, fără să se îmbolnăvească mulțumită 
purității și credinţei sale. 

Când alimentele nu sunt bine digerate, nu pot să ajungă în 
sânge și nu pot să hrănească celulele. Ele formează reziduuri în 
jurul articulaţiilor, al vertebrelor şi chiar al vaselor capilare. În 
limbaj medical sunt numite boli reumatismale, iar în limbaj 
ezoteric „spini spirituali”. Cu cât mestecăm mai mult hrana, cu 
atât mai uşor este absorbită o parte dintre substanţele nutritive, 
acestea pătrunzând astfel direct în sistemul nervos. Sucurile 
neabsorbite de gură coboară în stomac, unde se produce digestia 
completă. 

De unde provine durerea de cap? Din consumul prea mare 
de alimente, indigeste pe deasupra, care supraincarcă stomacul. 
In astfel de cazuri, curățarea stomacului nu se poate face așa cum 
trebuie, și atunci apare durerea de cap şi o răsuflare urât 
mirositoare. 


Cauza durerii de cap se află în intestinul subțire și în colon. 
Dacă aceste organe nu sunt în stare bună, capul are probleme. 
Pentru rezolvarea lor, trebuie să faceţi întâi o baie caldă la 
picioare, apoi să vă spălați sau vă goliți intestinele. Când 
intestinele și stomacul s-au eliberat, durerea de cap dispare. 

Ameţelile provin deseori tot de la stomac. 

Uneori, vă simţiți stomacul greu și nu știți de ce. Dacă ați 
cunoaște sistemul nervos simpatic, aţi înţelege că acest 
deranjament al stomacului provine din sentimente, că are 
legătură cu sistemul simpatic. 

Aţi consumat alimente ale căror vibrații nu sunt în acord cu 
sistemul nervos simpatic și, drept consecință, aveţi o stare 
neplăcută. Dacă, într-un fel sau altul, începeţi să vă simţiţi prost 
dispus mintal, înseamnă că indispoziţia a trecut la cap, în 
regiunea tâmplelor, unde se simte o tensiune. De aceea, fiți foarte 
atenţi când vă alegeţi alimentele, observaţi-vă ca să vedeţi care vi 
se potrivesc. 

Dacă mâncaţi prea mult, provocaţi un blocaj al sistemului 
nervos şi de aici decurge o circulație sangvină proastă: energia 
creierului nu se scurge cum trebuie. Așa începe procesul de 
întărire a arterelor care își pierd elasticitatea. Spiritul omului 
este obligat să-și părăsească atunci corpul. 

Mulţi mănâncă prea mult. După a douăzecea înghiţitură, ar 
trebui să ne oprim! 

Bolile sunt produse deseori de materia inertă acumulată în 
corp. În spatele acestei materii se ascunde o entitate cu o 
inteligenţă bună sau rea. Veţi spune că nu vedeți această entitate 
inteligentă. Dacă o vedeţi sau nu, lucrurile nu se schimbă. De 
exemplu, vedeţi un om înjunghiat căzut la pământ. Cuţitul este o 
materie inertă, dar în spatele cuţitului există mâna unei fiinţe 
conștiente care l-a împlântat. La fel în cazul microbilor care 
provoacă diferite boli. În spatele lor sunt ascunse ființe cu un 
anumit nivel de inteligență care acționează asupra omului astfel 


încât să creeze condiţii pentru dezvoltarea bacteriilor. Unele boli 
distrug organismul, altele îl purifică. 

Criteriul pentru recunoaşterea alimentelor bune și 
sănătoase este acela de a observa cum acționează ele asupra 
gândurilor, sentimentelor și actelor voastre. Dacă provoacă o 
diminuare a vieţii voastre intelectuale, aceste alimente nu sunt 
igienice. De exemplu, oamenilor le place să mănânce carne de 
porc, o consumă cu poftă, dar această carne introduce gânduri și 
stări de care se eliberează apoi cu mare greutate. Alimentele îi 
influențează în principal pe oamenii slabi din fire, cu energii 
neorganizate. Asupra celorlalți, mai evoluaţi, nu au o influență 
aşa de mare, pentru că știu cum să le utilizeze. 

Pentru a vă restabili memoria, trebuie să vă eliberaţi de 
acidul lactic acumulat în creier. Cum? Prin purificarea creierului 
și a sângelui. Putem reuși acest lucru prin schimbarea nutriţiei, 
prin gânduri și sentimente pure și prin fapte bune. 

Cauza bolilor se ascunde și în astuparea porilor. Boala va 
apărea exact în locurile unde porii sunt astupaţi, căci organismul 
nu suportă nicio impuritate, nicio substanţă străină. Când se 
acumulează impurități undeva, organismul se îmbolnăvește. 
Fiecare boală cere eliberarea de substanţele străine. De exemplu, 
dacă blocajele survin în canalele coloanei vertebrale, omul își 
pierde vitalitatea. Coloana vertebrală are proprietatea de a 
absorbi Prana din aer, care este energie vitală, și s-o transmită 
întregului organism. 

Când circulația sângelui se face prost, carbonul se 
acumulează în sânge sub formă de gaz carbonic (CO2) și îl face 
impur, energia electrică și cea magnetică a organismului nu 
circulă cum trebuie și sistemul nervos înmagazinează un surplus 
de azot. În consecință, organismul este saturat și sistemul 
respirator se află în dificultate. 

Îngălbenirea ochilor înseamnă proasta funcționare a 
ficatului. Ficatul este legat de digestie și digestia este legată de 


circulația sângelui. De aceasta depinde puritatea sângelui. 
Sângele impur întunecă inteligenţa și deviază gândirea. 

Răcirea extremităților membrelor e cauzată de impuritatea 
sângelui, care produce electricitate în organism. Sângele pur 
produce magnetism. Electricitatea produce frig, iar magnetismul, 
căldură. Cu cât sângele e mai impur, cu atât omul este mai rău. 

Ne purificăm sângele prin exerciţii de respiraţie. Trebuie să 
găsim exerciţii și pentru purificarea gândurilor. Bolile sunt 
cauzate de sângele impur, de alimentaţia impură, care provoacă 
proastă dispoziţie, pesimism, lene. Omul cu sânge pur e plin de 
energie, are corpul foarte agil și spiritul la fel. 

Cel care respiră pe gură nu poate să fie om sănătos. 

Dacă aţi studia procesul din organismul omenesc, aţi 
observa că din centrul fiecărei celule ies energii care se îndreaptă 
spre periferie, în spaţiu. Alte energii vin din exterior și se 
îndreaptă spre centrul celulelor. La intersecția acestor două 
curente de energie se produce procesul vieţii. Dacă unul dintre 
aceste curente de energie, exterior sau interior, se blochează, 
apar diferite stări maladive. Fiecare blocaj întrerupe bunul mers 
al circulaţiei sângelui care, la rândul lui, provoacă o boală. 

De unde vine durerea de cap? Din acumularea de energii 
cosmice în creier. 

Acumularea unui surplus de energie solară în unele părți ale 
corpului creează în celelalte organe multiple stări maladive. În 
general, organele lipsite de energie suferă. Ca să le ajutăm, 
trebuie să le trimitem energie întâi prin gânduri. 

Ar trebui să studiaţi legile transformării energiei și modul în 
care s-o transmiteţi unui organ. Fiecare boală decurge dintr-o 
distribuire inegală a energiilor în organism, care se răsfrânge 
asupra circulaţiei sângelui. 

Forma corpului omenesc din prezent nu reprezintă nimic 
altceva decât Prana în mișcare. Bolile apar când Prana în 
circulaţie nu este bine repartizată în corp. Dacă nu este bine 


repartizată în sentimente, apare nemulțumirea. Când este prost 
repartizată în gânduri, generează stupiditate, nonsens. 

Când pielea, conductoare a energiei vitale a naturii, începe 
să-şi piardă din finețe, circulaţia energiilor este perturbată și 
omul se poate îmbolnăvi. Dar culoarea, asprimea şi aspectul ridat 
sau neted al pielii nu ne permit să-i judecăm calitatea. Există alte 
criterii. 

Dacă am putea vedea nervii și arterele unui neurastenic, am 
observa în mai multe locuri fisuri prin care iese energie. Un astfel 
de om este slab. De ce? În primul rând, din cauza pasiunilor 
necontrolate. 

Cauza nebuniei este faptul că cele două părți ale creierului 
sunt încărcate cu aceeași electricitate, negativă sau pozitivă. 
Starea normală necesită ca printr-o emisferă să circule energie 
pozitivă și prin cealaltă, energie negativă. Dacă cineva devine 
foarte agresiv, adică foarte electric, trebuie să introducă în 
emisfera stângă blândețea, magnetismul. Așezaţi-vă mâinile pe 
capul unui om sănătos și veţi simţi doi curenţi, unul cald. celălalt 
rece; dar pe capul unui om dezechilibrat veţi simți doar un 
curent cald. Ca să ajutăm un astfel de bolnav, trebuie să-i cerem 
unui prieten sănătos să-și aşeze mâinile deasupra capului său ca 
să-i regularizeze energiile creierului. 

Încercaţi să transformați surplusul de energie acumulată în 
voi, îndeosebi cel din partea din spate a creierului, căci el este 
cauza unei mari părți din stările voastre negative și maladive. 
Acumulată în spatele urechilor și în jurul tâmplelor, energia îl 
face pe om foarte nervos, iritat, excitat, gata să se încaiere, să-i 
înjure pe ceilalți pentru te miri ce. 

Cei care au o bună stăpânire de sine sunt în măsură să 
asimileze surplusul de energie acumulată în corp, spre deosebire 
de neurastenici, care nu-l pot utiliza și îl lasă să se piardă. 

Care este cauza bolilor? Este slăbirea energiei vitale care se 
degradează în energie potenţială sau pasivă. Pentru vindecare, 
omul trebuie să transforme energia potenţială în energie 


cinetică. Este posibil cu diferite remedii care stimulează energia 
pasivă. 

Tusea înseamnă o răcire, ceea ce constituie o pierdere a 
forței vitale inițiale, de unde diminuarea vibraţiilor în care 
sănătatea se poate întreţine. 

Tusea apare întotdeauna când organismul este 
demagnetizat. Demagnetizarea poate fi parțială sau generală. 
Dacă cineva se îmbolnăvește, gâtul, plămânii sau întreg corpul 
sunt demagnetizate. În acest ultim caz, omul simte o foarte mare 
oboseală și trebuie să-și restabilească magnetismul în tot 
organismul. 

Dacă aţi răcit, dacă aveți guturai, căutaţi cauza și veţi 
constata că problema provine de la predominanța energiilor 
negative. Tot ce trebuie să faceţi este să le transformați în energii 
pozitive. Fiecare boală este cauzată de un surplus de energii 
negative. Dacă nu sunteţi în stare să le transformați în energii 
pozitive, găsiţi ieşiri ca să le eliminaţi în exterior. Energia 
negativă e un vizitator neinvitat de care trebuie să știți să vă 
eliberați. 

Când energia din organism se îndreaptă spre centrul 
pământului, omul se îmbolnăvește. Ca să se vindece, trebuie să-şi 
reorienteze energiile spre centrul soarelui. 

Dacă dublul eteric al omului iese și intră așa cum trebuie, 
atunci stomacul funcționează bine, creierul este în stare bună și 
el e sănătos. 

Cele mai multe indispoziţii sunt provocate de o anomalie a 
creierului. De aceea, prima voastră preocupare este să vă 
regularizați energiile cerebrale ca să le faceţi să circule bine. 
Aşezaţi-vă des mâinile deasupra capului sau treceţi-le prin păr, 
ca și cum v-aţi pieptăna. 

Multe boli sunt cauzate de tensiunea provocată de 
electricitate sau de magnetismul natural în organe. Când cineva 
se plânge de dureri de cap, de inimă sau de plămâni, înseamnă că 
tensiunea electricităţii atmosferice se răsfrânge asupra acelor 


organe. Uneori, surplusul de magnetism generează unele stări 
maladive. Dacă studiem organismul omului, înţelegem că cele 
mai multe indispoziţii corporale provin de la influenţele 
atmosferice. 

Schimbările care se produc pe pământ au loc și în corpul 
omului. În mare parte, corpul este compus din apă și multe ființe 
suferă de lipsa de apă. În cazul în care cantitatea de apă scade, 
scade și viața. 

Lipsa de apă răcește organele, surplusul le încălzește prea 
mult. În consecinţă, echilibrul termic depinde de cantitatea de 
apă din organism. 

Apa insuficientă îl face pe om nervos, înclinat spre iritare și 
agresivitate. Cum trebuie acționat? Cu apă caldă. Luaţi apă caldă 
și începeţi să beţi lingură după lingură. Dacă nu aveţi la dispoziţie 
apă caldă, încercaţi cu apă rece. Observaţi că după câteva linguri 
revine calmul. 

S-a constatat că unele boli precum hidropizia, pleurezia și 
altele sunt cauzate de surplusul de apă din organism. 

Creşterea temperaturii corpului oferă posibilitatea de a 
elimina acest surplus de apă. Poate să existe și un surplus de fier. 
Atunci, este indispensabil ca bolnavul să fie adus în condiţii 
psihice în care fierul să se topească și să fie eliminat. 

Toate bolile sunt cauzate de dizarmonia dintre sistemul 
nervos simpatic și sistemul nervos cerebro-spinal. 

Voi ziceţi că sistemul nervos este dereglat. Fu aş zice că e 
mai curând blocat, nu dereglat. Voi ziceţi: „Mă doare stomacul”. 
De ce? Nervii măduvei spinării, care vehiculează energia spre 
stomac și abdomen, sunt blocaţi. Expuneţi-vă coloana vertebrală 
la soare ca să-i deblocaţi. Dacă rămân tot așa, durerile vor 
persista inevitabil. Bolile apar când energiile nu au cale liberă. 
Blocajele survin nu numai în corpul fizic, ci şi în corpurile subtile. 

Forţa conținută în azot este legată de sistemul nervos și de 
creier, de aceea, dacă azotul scade, omul începe să fie neliniștit. 
Un om ajunge nebun sau e lovit de apoplexie din lipsă de azot! Se 


produce o scădere a forțelor de azot în substanţa cerebrală care 
provoacă pierderea echilibrului din organism. Circulaţia sângelui 
se face prost, sângele care ajunge în surplus la cap nu se 
evacuează, blochează centrii cerebrali și omul este lovit de 
apoplexie, organele sunt cuprinse de paralizie. 

Bolile care îi afectează pe oameni provin din greşeli trecute 
și prezente. Nimic nu rămâne nepedepsit. Microbii care se 
răspândesc astăzi nu sunt nimic altceva decât otrăvurile fricii și 
ale urii pe care le-au avut boii, oile, găinile când au fost tăiate de 
om. E oare posibil? Da, e posibil! Așa cum un cuvânt jignitor 
otrăveşte și distruge organismul omenesc, frica şi ura animalelor 
ucise de om produc și ele un efect asemănător asupra lui. 

Trebuie să știm că organismul este predispus să atragă un 
microb care îi corespunde. Acesta din urmă devine atunci 
asociatul său și începe să-i consume energiile. Fără să-și dea 
seama, omul se îmbolnăvește și devine victima lui. Este imposibil 
ca un microb să se cuibărească în corpul vostru dacă nu sunteţi 
în corespondenţă cu el. 

Cu cât cantitatea de aur din sângele unui om e mai mare, cu 
atât mai bună e sănătatea lui. Ca s-o creştem, trebuie să ducem o 
viață pură, nobilă. Aurul este simbolul soarelui, al energiei, al 
sănătății şi al purității. În schimb, insuficienţa sau lipsa de aur 
organic în sânge provoacă boli. 

Predominanţa fierului în sânge produce o anumită formă de 
gândire, cea a cuprului, alta. În general, fiecare element (fierul, 
cuprul, staniul, plumbul, argintul, aurul) care intră în formarea 
corpului produce influențe specifice asupra gândurilor și 
sentimentelor omului. De exemplu, oboseala și anemia provin 
din insuficienţa de fier în sânge. Când gândirea unui om e pasivă, 
înseamnă că are puţin fosfor în sânge. 

Fiecare dereglare a corpului fizic, fie în sistemul nervos 
simpatic, fie în sistemul nervos cerebral, înseamnă insuficiența 
sau absența unor elemente în sânge. Elementele lipsă nu sunt 


furnizate numai prin gură și alimente, ci și prin gânduri și 
sentimente. 

Dacă observați mâna omului cu ochiul unui clarvăzător, 
remarcaţi o altă mână, mai luminoasă și mai fluidă, care e dublul 
mâinii fizice. Cât timp dublul mâinii acționează bine, mâna fizică 
este normală. Dacă dublul este handicapat de ceva, mâna fizică 
devine și ea handicapată. 

Ca mâna, corpul are și el un dublu specific. Dacă, în timpul 
vieţii, dublul eteric se deprinde parţial sau total de corpul fizic, 
apar diferite boli și diverse stări maladive. De exemplu, paralizia 
generală sau parțială este cauzată de un fel de dedublare, o 
separare între corp şi dublul lui eteric. Această dedublare 
provine din proasta receptare a energiilor de către membre. 

Corpul fizic trăiește grație dublului său eteric și, dacă 
acordul, relaţiile dintre corp și dublul lui nu sunt nici bune, nici 
armonioase, apar stările maladive. Dublul eteric este un 
instrument, un mediator prin care se manifestă forțele naturii. În 
partea frontală a creierului se găsesc un fel de filamente albe prin 
care se manifestă activitatea inteligenței omului, legată de dublul 
eteric. În realitate, cauza principală a bolilor este dezacordul 
dintre aceste două corpuri. 

Dacă un om își pierde cunoștința, înseamnă că, pe moment, 
contactul dintre corp și dublul său este rupt, că legătura s-a 
întrerupt. 

Suferințele, mai exact la oamenii spirituali, sunt cauzate de 
sensibilitatea lor excesivă. Dublul lor eteric și dublul lor astral se 
deplasează în afara corpului mai mult decât normal. În 
consecință, primesc mai multe impresii și din această cauză 
suferă deseori mai mult. 

Corpul omului, în interior și în exterior, este învăluit într-o 
materie specifică numită matrix. Când această matrix este 
sănătoasă, omul se simte bine dispus, puternic și e sănătos. Când 
apare o fisură în matrix, în organism se produc numeroase 
procese chimice care provoacă stări maladive. Întreţinerea unor 


gânduri superficiale, artificiale, a unor îndoieli, bănuieli și 
calomnii stă la originea fisurilor din matrix. 

Multe dintre stările maladive sau dintre indispoziţii sunt 
cauzate de contracția și dilatarea excesivă a capilarelor sub 
influenţa electricității și a magnetismului natural. La originea 
acestei patologii se află gândurile și sentimentele negative ale 
omului. Fiecare gând rău, fiecare sentiment rău și fiecare acțiune 
rea îngustează capilarele și perturbă curenţii magnetici și 
electrici ai organismului care circulă în meridianele specifice și 
într-un ritm aparte. Când mișcarea liniilor formate de meridiane, 
precum ţi ritmul lor se schimbă, în organism se produce un 
dezacord și omul se îmbolnăvește. 

Încercaţi să vă acordaţi toate mişcările (ale ochilor, mâinilor, 
ale întregului corp). Aveţi grijă la mișcările dizarmonice, 
artificiale şi străine, ca și la imitații, căci deranjează organismul, 
la fel ca hrana incorectă sau de proastă calitate. Observaţi-i pe 
copilașii până la vârsta de 6-7 ani: mișcările lor sunt frumoase, 
naturale. Apoi însă, între 7 și 14 ani, mișcările încep să devină 
artificiale, ceea ce le provoacă deseori boli. 

Mersul omului din zilele noastre nu este bun. Mergând, își 
scutură corpul și provoacă astfel șocuri asupra măduvei spinării, 
care se transmit la creier și, de acolo, se răsfrâng asupra 
întregului sistem nervos. Și apoi ne întrebăm de ce e omul atât de 
nervos! 

Vederea slăbește când omul o folosește cum nu trebuie. Cea 
mai mare parte dintre oameni nu privesc corect. Unii fac ochii 
mari, dar asta nu înseamnă că văd mai bine. Când vreţi să vedeţi 
ceva, nu trebuie să întoarceţi capul, ci mai degrabă să vă 
îndreptaţi privirea în acea direcţie, îndreptaţi-vă ochii în jos, în 
sus, în lateral, în direcția obiectului observat. 

Respirația slabă este una dintre cauzele guturaiului. Dacă se 
repetă des, înseamnă că în procesul de respiraţie există unele 
neregularități ori în privinţa ritmului, ori în privinţa cantităţii de 
aer respirat. Când respiraţia se ameliorează, guturaiul se opreşte. 


Este un semn natural pentru ca omul să se pună pe treabă și să-și 
regularizeze respirația. Dacă nu este atent la acest semnal, 
urmează febra. 

Unii se plâng că nu pot să respire liber sau că au un ritm 
neregulat al inimii. Merg la medic, iau medicamente... degeaba! În 
realitate, cauza se află în diafragma care urcă și comprimă 
stomacul, presează plămânii, jenează inima și provoacă suferință 
în tot organismul. De aceea, trebuie să vă exersaţi respiraţia, să 
vă umpleţi bine plămânii ca să vă poziţionaţi bine diafragma. 

Suferiți pentru că sunteţi în dizarmonie cu culorile. 
Insuficiența unei culori în organism este una dintre cauzele 
bolilor la om. Dacă îi lipsește culoarea roșie a iubirii sau culoarea 
galbenă a înțelepciunii, sau albastrul adevărului, omul se va 
îmbolnăvi cu siguranță. De aceea, trebuie să introducă acea 
culoare atât în organism, cât și în psihic, adică în viaţa 
intelectuală, emoțională și spirituală. 

Știința viitoarei omeniri, care este știința celei de-a șasea 
rase, va începe tocmai cu legea coordonării. Fiecare organ al 
omului trebuie să fie coordonat cu toate celelalte. 

Prin legea coordonării, este prevăzut ca omul să meargă 
zilnic 2,3,4 şi chiar 5 km. Dacă îi e frică și nu face ce i cere natura, 
nu va trece mult timp și ea îl va învăţa minte. Apoi, natura a 
preconizat o hrană bună, sănătoasă și simplă. Ea a determinat și 
numărul de respiraţii pe minut. Unii primesc aerul în mod 
dezordonat, au respirația neregulată, ceea ce provoacă un 
dezacord între organe. Dacă nu există o coordonare completă a 
tuturor organelor, vor apărea stările maladive. 


DIAGNOSTICUL 


Fiecare linie a mâinii, fiecare trăsătură a feţei, fiecare centru 
de pe cap sunt indicii despre viaţa și activitățile omului, din 
trecutul îndepărtat până în ziua de astăzi. 

A defini diagnosticul cu 10 ani înainte de apariţia unei boli 
este o artă care permite luarea unor măsuri preventive. Această 
artă îi este accesibilă numai medicului care cunoaște știința 
ezoterică. Omului care urmează să fie gras trebuie să-i spui 
înainte ce e obligat să facă. 

Ştiinţe cum ar fi chiromanțţia, frenologia, morfofizionomia, 
grafologia, Cabala și toate derivatele lor vor fi studiate în 
profunzime. Aceste științe, care astăzi nu sunt recunoscute, vor 
rezolva problemele în viitor. 

În zilele noastre, dacă medicii ar cunoaşte aceste ştiinţe, n-ar 
fi necesar să deschidă creierul sau stomacul omului ca să pună 
diagnosticul. O observare a irisului ochiului sau studierea mâinii, 
a unghiilor ori analiza horoscopului ar fi de ajuns pentru 
definirea bolii și a cauzelor apariţiei ei. 

Aţi putea să vă ajutaţi singuri, să prevedeți și să evitaţi unele 
stări care vă aşteaptă înainte de a vă îmbolnăvi. 

De exemplu, știința numită frenologie vă poate orienta în 
cunoașterea diagnosticului și a predispoziţiei la numite boli pe 
baza dimensiunilor capului și ale corpului, precum și a 
raporturilor dintre diferitele sale părţi. 

Există unele corespondențe între organe și părţile corpului, 
de exemplu, lățimea bazei nasului și aspectul tâmplelor arată 
care este natura temperamentului (sangvin, coleric, flegmatic, 
melancolic). Lărgimea nărilor este în raport cu lățimea mâinii, 
dar și cu cea a feţei. Constituţia stomacului are legătură cu cea a 
degetelor. Cel care înțelege legea corespondenţei poate să 
definească starea unui organ în raport cu altul. 

Actul de a bea și de a mânca nu trebuie înţeles numai ca un 
proces fiziologic, ci și ca unul mental și emoţional. Cel care 
„mănâncă” în exces într-un domeniu (fizic, mental sau emoţional) 
va suporta consecinţele în acest domeniu. 


Dacă aţi făcut o greșeală, veţi simţi o durere la stomac, la 
plămâni, la picioare, la degete, în coloana vertebrală sau la ficat. 
Localizarea bolilor în corp oferă o indicație asupra greșelii 
comise. 

Fiecare încălcare a legilor lumii fizice produce un 
deranjament la stomac, abdomen și intestinul subțire. Fiecare 
încălcare a legilor spirituale provoacă probleme la plămâni și 
inimă. Fiecare încălcare a legilor lumii mentale aduce o dereglare 
la cap. 

Când vă privesc în ochii, mă gândesc la adevărul vostru. 
Când vă observ urechile, mă gândesc la înţelepciunea voastră; 
când vă privesc gura, mă gândesc la iubirea voastră; când vă 
observ braţele și mâinile, mă gândesc la corectitudinea cu care 
lucraţi. Când vă văd gambele și picioarele, mă gândesc la virtuțile 
voastre. 

Este de ajuns să vedem mâinile unui om ca să știm cât timp 
va trăi pe pământ. Liniile mâinii, lungimea și lățimea lor 
determină durata vieţii. Aceasta este indicată și de mărimea și 
lăţimea nasului. Deschizătura nărilor, care permite o inspiraţie 
mai bună, este un factor de longevitate. Cu cât e mai mic volumul 
de aer inspirat, cu atât mai mică este oxigenarea sângelui. De 
aceea, se produc mai mult acid carbonic și, prin urmare, mai 
multe reziduuri și mai multe boli. 

Buzele foarte subţiri arată că omul își înfrânează emoţiile, că 
nu poate să dăruiască mult. Acestui om nu-i place foarte mult să 
mănânce, nici să se distreze. 

Celulele care formează buzele sunt inteligente. Nu trebuie să 
vă ţineţi buzele foarte strânse, nici deschise. Trebuie să fie abia 
lipite și libere, relaxate. La fel și ochii. Nu priviţi lucruri 
dezordonate sau imagini urâte, îngrozitoare. Nu vă duceţi 
niciodată să vedeţi cum sunt ucise animalele ori cum sunt comise 
asasinate sau delicte. 

Dacă ar fi posibil să observăm cu lupa sistemul nervos sau 
ochii unui om al cărui nivel mental corespunde cu ideile din 


Vechiul Testament și să le comparăm cu cele ai unui om al cărui 
nivel de conștiință corespunde cu Noul Testament, vom constata 
o foarte mare diferenţă în constituirea lor. 

Se pot cunoaște trecutul, prezentul și viitorul unui om după 
ochi. Tot ce se poate produce la un ora este scris în ochi. Indiciile 
privind calităţile și talentele sale, dar și încercările, suferinţele și 
bolile prin care va trece, totul este înscris în ochi. 

Schimbarea de intensitate a culorii ochilor este în raport cu 
starea intelectului. În realitate, slăbirea vibraţiilor creierului 
provoacă această schimbare și se reflectă în strălucirea ochilor și 
a culorii lor. Starea ochilor servește la diagnosticul stării mentale, 
permițând și constatarea stării creierului. Ochii sunt oglinda 
vieţii interioare a omului. 

Uneori, în ochi apar pete ca pe soare. Ochiul poate fi divizat 
în 12 cercuri care reprezintă cele 12 semne zodiacale în mișcare. 
Așa cum petele de pe soare sunt cauza unor catastrofe și 
suferințe terestre, petele de pe ochi sunt indicaţii pentru 
diagnosticarea diferitelor stări maladive. Petele, opacitățile ce 
pot fi văzute în ochi indică anumite boli care se pot declanșa 
peste 10-20 de ani. Cel care înţelege știința ochiului este în 
măsură să evite aceste boli. 

Când vă observ urechile, pot să știu cât timp veţi trăi şi de ce 
boli veți suferi, și de ce veţi muri. Pot s-o știu și după unghii. 
Totul este scris pe om ca într-o carte. 

Există medici care diagnostichează prin studiul mâinii și al 
unghiilor. Ei recunosc nu numai starea prezentă a bolnavului, ci 
şi ce ar putea să-i se întâmple în viitor. Înainte să se 
îmbolnăvească, omul este avertizat de apariţia unor pete Pe 
mâini și pe unghii, ceea ce dovedeşte că nimic nu e ascuns. 

Observaţi-vă unghiile ca să prevedeți stările maladive. O 
pată albă pe o unghie înseamnă o indispoziţie sau un 
deranjament care se poate manifesta prin boală. Petele de pe 
mâna stângă au o semnificaţie, cele de pe mâna dreaptă, altă 
semnificație. În general, ele arată o tensiune mare a sistemului 


nervos care duce la boală. Când remarcaţi apariţia lor pe unghii, 
luaţi măsuri. Introduceţi în minte o idee sublimă, grandioasă, 
capabilă să vă calmeze sistemul nervos. 

Petele albe apar şi în momentele de mare tulburare 
sufletească. Nu e nimic grav, dar sunt semne care vă invită să 
luaţi măsuri contra stărilor maladive care vă ameninţă. 

Petele albe sunt asemenea petelor solare. Cu cât mai 
numeroase sunt petele pe soare, cu atât emană mai multă 
energie, cu atât abundența e mai mare în natură. La fel în cazul 
omului. Cel care are pete albe pe unghii este excesiv de activ, 
consumă mai multă energie și, în consecinţă, se epuizează. Ca să 
scape de aceste pete, trebuie să înveţe să-și concentreze 
intelectul și să-și controleze gândurile. Astfel, în două-trei luni, va 
putea să-și recapete calmul și să elimine petele. 

Dacă vă doare capul, stomacul e dereglat. Capul și stomacul 
sunt legate. Metodele vindecării lor sunt atât de simple, încât 
fiecare poate să le aplice cu ușurință. 

Un om cu gâtul prea gros (de exemplu, 42 cm) este expus la 
apoplexie. Trebuie să facă ceva ca să scadă grosimea de pe gât. La 
o talie de 1,65 m, grosimea gâtului trebuie să fie de 36 cm. Dacă 
însă scade prea mult sub 29 sau 30 cm, persoana este expusă 
altui pericol și ar trebui să se alimenteze mai bine. 

Dacă vă observați pomeţii, puteți înțelege starea stomacului. 
Dacă obrajii sunt supţi sub pomeţi, stomacul e slab. 

Ca să înțelegeţi care este starea ficatului, observați culoarea 
feței, lumina din ochi și vioiciunea lor. Toate acestea contribuie la 
frumuseţea feţei. Când ficatul funcționează bine, faţa are o 
culoare roz plăcută. 

Nasul oamenilor sensibili devine prea ascuţit, ceea ce n-ar 
trebui să se întâmple. E foarte bine să aveţi un intelect vioi și 
ascuţit, dar nu un nas prea ascuţit. 

Una dintre metodele simple pentru determinarea lungimii 
vieţii este următoarea: așezaţi-vă degetul pe piele și apăsaţi ușor; 
dacă pielea face o adâncitură și urma persistă, acest om nu va trăi 


mult timp, dar, dacă urma dispare imediat, are energie și va trăi 
mult timp. 

Un exces de fier în sânge face omul iritabil și agresiv; prea 
mult plumb îl face bănuitor; prea mult cupru provoacă 
instabilitatea sentimentelor. Prezența aurului nu provoacă 
necazuri și suferinţe, dar generează dorinţa de a poseda, nevoia 
de a acumula din ce în ce mai mult. La om, toate elementele 
există în sânge, în sistemul nervos și în celule, dar în mod 
disproporționat, și aceasta este și cauza pentru care apar multe 
dezacorduri. Fiecare trebuie deci să ştie cum să se regenereze şi 
să neutralizeze influenţa negativă a unor alimente în organism. 

Când un om este inspirat de un ideal, merge drept. Când 
devine materialist, începe să se aplece spre pământ. Când își 
pierde încrederea în el și în apropiații lui, începe să se cocoşeze. 
Dacă cineva e adus de spate, asta arată întotdeauna un defect al 
intelectului. Fiecare deviere, fiecare deformare a coloanei 
vertebrale arată un anumit defect de caracter. Poziția normală 
este verticală. 

Omul bun este ocrotit de un înveliş magnetic care nu lasă să 
treacă frigul. Dacă picioarele se răcesc ușor, bunătatea e redusă. 
Dacă mâinile se răcesc, dreptatea e redusă. Dacă ochii nu văd 
bine, înţelepciunea e deficientă. Mâinile jilave arată că 
sentimentele nu sunt naturale și spontane. Dacă sunt uscate, 
inteligența nu e aşa cum trebuie. 

Dacă purtaţi un diamant și i se întunecă strălucirea, 
înseamnă să sunteţi bolnavi. Pietrele preţioase sunt contaminate 
de oameni. 

Omul poate să citească nu numai în trăsăturile feţei, ci şi în 
culorile din jur. Este o putere rezervată clarvăzătorului, nu 
omului obișnuit. 

Cu cât omul e mai sănătos, cu atât e mai spiritual. Cu cât are 
spiritul mai elevat, cu atât mai luminoasă și mai agreabilă este 
aura pe care o emană. Când ne îmbolnăvim, aura se întunecă. 
Această întunecare poate fi parţială sau totală. Partea întunecată 


din aură corespunde cu organul bolnav, întărindu-și gândurile și 
intensificându-și vibraţiile, omul poate să restabilească lumina în 
cap, în stomac, în organele afectate de o boală și astfel să se 
vindece. 


CORPURILE CEREȘTI ȘI SĂNĂTATEA 


Planetele sunt considerate în zilele noastre simboluri, dar, în 
viitor, omul va ajunge la o mare dezvoltare, care îi va permite să 
le pătrundă sensul profund și să le înțeleagă secretul. Încă nu știe 
că planetele sunt fiinţe vii, cu inteligenţă superioară, legate direct 
de viaţa de pe pământ şi de oamenii pe care îi influenţează. Omul 
nu are încă știința astrelor și cunoașterea ființelor care le 
populează. 

Toate planetele sunt transformatoare ale energiei divine 
pentru toate formele de viaţă. Fiecare planetă este populată de 
fiinţe inteligente și conștiente. Jupiterienii au demnitate, amor 
propriu, sunt mândri, dar miloși. Saturnienii sunt filosofi, sunt 
profunzi, însă bănuitori, au simţ critic, dar se îndoiesc 
permanent. Fac parte dintre locuitorii cei mai vechi din sistemul 
solar, după Uranus și Neptun, care îi sunt anterioare lui Saturn. 

Sistemul respirator, cel digestiv și cel nervos, fiecare parte a 
corpului au fost create sub influenţa planetelor, fiecare în condiții 
diferite și timpuri diferite. De exemplu, mâinile se află sub 
influența Gemenilor și a lui Mercur; picioarele, sub influența 
Peșştilor și a lui Jupiter, plămânii, sub influenţa Racului și capul, 
sub influența Berbecului. 

Oamenii din zilele noastre trebuie să studieze dinamica 
trupului omenesc în raport cu influenţele planetare care se 
exercită asupra lui. Astfel, vor înțelege că unele dintre celule se 
află sub influența Soarelui, altele, sub influenţa lui Sirius, altele, 
sub influenţa lui Jupiter etc. În general, cu cât omul e mai legat de 


fiinţe şi planete superioare, cu atât mai elaborată și mai evoluată 
e materia corpului său. Cu cât materia corpului e mai elaborată, 
cu atât mai nobilă e viața omului. Nivelul lui de dezvoltare este 
determinat de materia organismului. Viața omului se manifestă 
în materie. 

Cu cât inteligenţa omului este mai dezvoltată, cu atât mai 
mult omul se leagă de stele și planete. Când omul va ști să 
canalizeze și să utilizeze influenţele tuturor sorilor din cosmos, 
va atinge perfecțiunea. 

Creierul omului conține un soare unic, în jurul căruia se 
mişcă toate planetele. Ceea ce vedem pe cer există și în creier. 
Ceea ce numim mișcarea forțelor și centrilor energetici ai 
creierului nu este nimic altceva decât acţiunea planetelor asupra 
creierului. 

Aproape toate planetele sunt în corespondenţă cu puncte 
din creierul omului. Jupiter este situat în centrul capului, acolo 
unde este moalele capului; Saturn se găseşte în părţile laterale 
superioare ale capului; Venus se află în partea frontală 
superioară și la nivelul cefei; Marte se găseşte în cele două părți 
ale capului de deasupra urechilor; Jupiter conferă nobleţe 
capului și îl face pe om activ; Saturn îi sporeşte intelectul, 
rațiunea și conștiința. Luna dă lățimea frunţii. La fel și Marte. 
Toate planetele, inclusiv Pământul și stelele, influențează 
creierul. 

Energiile solare organizează inima și plămânii; energiile lui 
Saturn, ficatul și oasele; energiile lui Marte, vezica biliară și 
organele genitale; energiile lui Jupiter, stomacul și plexul solar; 
energiile lui Venus, rinichii; energiile lui Mercur și ale Lunii, 
creierul și nervii. 

Luna influenţează și organele genitale ale femeii. Splina este 
conducătoare de energie solară și se află sub influența Soarelui. 

Jupiter controlează timusul, Mercur, tiroida, Saturn și 
Uranus, hipofiza, Neptun, glanda pineală. 


Soarele influențează în principal plexul solar și sistemul 
nervos simpatic. Pentru a-și coordona energiile din organism, 
omul trebuie să-și lege sistemul nervos simpatic de sistemul 
nervos cerebro-spinal, precum și sistemul osos de sistemul 
muscular. Când nu-și poate manifesta așa cum trebuie energiile 
spirituale, devine din ce în ce mai aspru și mai grosolan. 

Datoria omului constă în armonizarea forțelor organismului 
şi stabilirea de raporturi corecte cu toate corpurile cereşti, în 
virtutea percepției sale imperfecte a energiilor universului, 
există în unele locuri din organism un surplus de energie, iar în 
altele o lipsă. Această distribuire inegală creează necazuri mari, 
suferințe, nemulțumire. Chiar și energiile cele mai subtile 
acumulate în surplus pot să creeze stări neplăcute. 

Când un om se îmbolnăvește, trebuie să se lege de energiile 
solare și lunare, direct sau prin intermediul plantelor și 
mineralelor, care sunt bune transformatoare ale energiilor 
Soarelui și Lunii. 

Soarele e o ființă vie, o ființă colectivă care are inteligență 
cosmică, gândește. Sub influenţa Soarelui se trezește inteligenţa 
cosmică a omului, precum și gândirea, iar, când omul se trezește, 
Soarele începe să gândească în el, îi ocrotește sănătatea și îi 
prelungește viața. 

„Lotusul cu o mie de petale” este legat la Soarele fizic și de la 
el primeşte ființa noastră energiile vitale. Spiritul divin îi aduce 
energie Soarelui și acesta o transmite la creier, laringe, inimă, 
suflet. „Lotusul cu o mie de petale” își ia energie și din unele raze 
luminoase ale lui Sirius și Orion. 

Prin culorile și razele sale, „lotusul cu o mie de petale” 
exprimă splendoarea cerească a tuturor planetelor. El este legat 
de mii de centri ai creierului, care emană o lumină de mii de 
culori, cu o strălucire extraordinară. Este strălucirea cea mai 
frumoasă. La rândul lui, Soarele reprezintă „lotusul cu o mie de 
petale” pentru sistemul solar, care este condus de spiritul divin. 


Planetele sunt în relaţie cu anumite elemente și în special cu 
metalele. Luna este în relaţie cu argintul, Soarele, cu aurul, Marte, 
cu fierul. Dacă unul dintre aceste elemente nu se găsește într-un 
procent suficient în sânge, omul se îmbolnăvește. Când în sânge 
se administrează un element în cantitatea necesară, starea 
organismului se ameliorează. Lipsa de elemente în sânge poate fi 
acoperită nu numai prin alimente, ci mai ales prin gânduri și 
sentimente. Organismul simte uneori nevoia să introducă în 
propriul intelect unele gânduri și în inimă, unele sentimente; e o 
necesitate absolută. Știind aceasta, veţi ști să aplicaţi astrologia 
ca mijloc de autoeducare și instruire a sistemului nervos. Apoi, 
prin gânduri sau emoții, îi veţi asigura sângelui toate elementele 
care îi lipsesc. Este o știință pe care o veţi studia nu numai 
teoretic, ci şi practic. Astfel de cunoştinţe se dobândesc treptat. 

Plantele și fructele conțin energii în relaţie cu planetele care 
le influențează. De exemplu, cireașa este sub influenţa lui Venus. 
Planetele sunt și ele legate de stelele din zodiac. Dacă, într-un fel 
sau altul, vreți să exercitaţi o influență asupra propriului caracter 
și a organismului, folosiți alimentele adecvate, care vă vor oferi 
energiile dorite. În viitor, omul se va hrăni conform planetelor 
care dirijează zilele. Luni va mânca alimente care sunt sub 
influenţa Lunii, marți, hrană aflată sub influenţa lui Marte etc. 

Dacă cunoaşteţi influenţa planetelor și a astrelor asupra 
omului, îndeosebi a Soarelui, veţi stabili relaţii bune cu ele. Dacă 
omul este în armonie cu Soarele, va fi în armonie și cu Luna și eu 
Pământul. Influenţa benefică a Soarelui ameliorează starea 
sângelui arterial. Influenţa Soarelui asupra calității sângelui 
arterial este asigurată de armonia dintre gândurile și 
sentimentele omului. Soarele înalță gândurile şi sentimentele 
omenești şi astfel se purifică sângele. În schimb, dacă gândurile şi 
sentimentele sunt în armonie eu energiile Soarelui, ale Lunii și 
ale Pământului, omul se bucură de viaţă și beneficiază de 
binefacerile ei. 


Fiecare blocaj la nivelul sentimentelor aduce o anomalie a 
inimii, în consecință, pulsul se dereglează. Ca să restabilească 
funcţionarea inimii, omul trebuie să restabilească armonia cu 
natura și să lege inima de pulsaţia mare a inimii cosmice. Fiecare 
sistem planetar are propria inimă, care este legată și ea de inima 
cosmică. Inima sistemului nostru solar este Soarele, undele lui 
ritmice determinând mișcarea ritmată a inimii și a sângelui 
nostru. Ca să vă legaţi la ele, faceți dimineaţa, la amiază și seara, 
timp de 10 zile, o scurtă meditaţie ca să vă centraţi pe voi înșivă 
și ziceţi: „Vreau ca bătăile inimii mele să fie ritmice, să fuzioneze 
cu pulsul solar și să-și trimită energiile în lumea întreagă”. 

Tinerii n-au construit încă organele spirituale prin care 
planetele Saturn, Uranus, Mercur etc. ar putea să acționeze 
asupra lor în mod benefic. De aceea, când sunt sub influenţa lor, 
folosesc aceste forțe spirituale pentru nevoile fizice. În 
consecință, devin mai grosolani. Dacă nu poate să dea o direcție 
bună manifestării forțelor spirituale, omul va deveni cu siguranță 
mai grosolan și mai puţin subtil. El nu poate să se îmbogăţească 
spiritual prin eforturi fizice. 

Când venim pe Pământ, trebuie să cunoaștem foarte bine 
astrologia și să știm în ce an, lună, oră, minut și chiar secundă să 
ne reincarnăm. Dacă nu v-aţi născut într-un moment bun, nu veţi 
obține o mare satisfacție în viața voastră, nici rezultate în 
activitate. Asta nu înseamnă că natura nu vă vine în ajutor, ci că 
există un decalaj între alegerea momentului în care aţi venit pe 
lume și influenţele planetelor. 

Când bolnavul vrea să se vindece, să privească Luna în faza 
ei descrescătoare şi să se lege cu ea. În perioada când luna crește, 
e mai bine să închidem obloanele, ca să nu ne intre în cameră 
razele ei. Bolnavii, dar și persoanele sănătoase trebuie să se 
expună influenţei benefice a luminii solare dimineaţa. 

Când un copil se îmbolnăveşte în perioada descrescătoare a 
Lunii, se va vindeca repede. Dacă se îmbolnăvește când Soarele 
trece în emisfera sudică, după 22 septembrie, și în acest caz se va 


însănătoși repede. Dar, chiar și în astfel de condiţii benefice, 
mama ar putea să agraveze situaţia cu gândurile negative, cu 
îngrijorările şi temerile sale. 


ÎMBĂTRÂNIREA 


În prezent, unul dintre scopurile omului este să-și 
prelungească viaţa. 

După cădere, omul și-a scurtat viața, iar acum trebuie să 
trudească să și-o lungească şi să revină în starea de la început. În 
consecință, dacă vrea să-și prelungească existenţa, trebuie să 
ducă o viață simplă, sănătoasă, fără influenţe străine, fără 
aporturi sofisticate. Dacă întâlniți un astfel de om, veți constata 
că viaţa lui e simplă, este modest în privinţa ţinutei vestimentare, 
a alimentaţiei și a relaţiilor. 

Îmbătrânirea este oare un proces natural? Nu, îmbătrânirea 
nu este naturală. Omul îmbătrâneşte doar pentru că nu respectă 
echilibrul care îi e necesar. 

Îmbătrânirea este o patologie cumplită. Gândurile despre 
îmbătrânire sunt deja ca niște microbi care, contaminându-l pe 
om, îl fac să îmbătrânească. Astfel de microbi sunt ca termitele 
care devorează tot ce e sfânt în om și-i lasă numai oasele. 

Oamenii sentimentali îmbătrânesc mai repede decât cei care 
au o gândire corectă. 

Durata vieţii depinde de relaţiile ființei omenești cu Cauza 
inițială, cu apropiații lui și cu el însuși. Linia vieţii sale, lungă sau 
scurtă, e determinată de el însuși. 

Când studiaţi legea eredității, constataţi că generaţii întregi 
au vieţi scurte și altele, vieţi lungi. 

Copiii născuţi din părinți proveniţi din familii care au liniile 
vieţii lungi vor trăi la fel de mult, şi invers. În prezent, durata de 
viață a unui om este prevăzută a fi de 120 de ani. Dacă-și 
părăseşte corpul - haina uzată - înainte, se poate spune că omul a 
plecat prematur. Munca cea mai importantă pentru propria 


evoluţie și evoluţia întregii omeniri se efectuează între 50 și 120 
de ani. 

Omul care e stăpânit de ură devine mai energic, mai 
îndrăzneţ, mai arogant, mușchii i se întăresc, faţa îi devine mai 
grosolană, mai dură. Aspectul celui care dovedește iubire este 
impregnat de blândeţe, de fineţe, viaţa i se prelungește, corpul îi 
rămâne flexibil, mușchii își păstrează elasticitatea. 

Soarele are o influență puternică asupra vieții omului și, 
dacă e bine situat în horoscop, viaţa va fi lungă. 

Dacă ne gândim la noi înșine fără iubire, îmbătrânim. Dacă 
ne gândim la casa, la animalele, la soţia noastră fără iubire, 
îmbătrânim. Dacă ne gândim la copiii noștri fără iubire, 
îmbătrânim. 

Tristețea prelungește viața. Dacă n-ar exista, viața omului ar 
fi mai grea și mai scurtă decât acum. Cu cât nivelul dezvoltării 
intelectuale a omenirii este mai ridicat, cu atât mai mari îi sunt 
suferințele. 

Cel care acceptă suferinţa cu bucurie va trăi mult. Tânărul 
care îi rămâne fidel iubirii va trăi mult. Cel care nu amestecă 
alimentele va trăi mult. 

Dacă ştiţi cum să suferiţi, veţi întineri. Îmbătrâniţi pentru că 
fugiți de suferinţe, fără să le apreciați. Dar, dacă nu apreciaţi 
bucuria, veţi îmbătrâni prematur și în acest caz. La fel dacă n-aţi 
mulțumit pentru tot binele de care v-aţi bucurat. 

Durata vieţii depinde de volumul pulmonar și de cantitatea 
de aer primită prin respiraţie. Pe de altă parte, în natură există 
un puls, un ritm care întreține viața. Faptul că inima are uneori 
un ritm neregulat, ori prea rapid, ori prea lent, depinde de acest 
puls cosmic. 

Încălcările regulilor atrag îmbătrânirea. Nemulţumitul, 
flecarul, cel care îi acuză pe ceilalţi, cel care se plânge tot timpul 
îmbătrânește mai repede. Oamenii îmbătrânesc din ignoranță, 
din prea multă neliniște, din nutriție proastă, din sentimente 
excesive. 


Procesul de îmbătrânire priveşte corpul, nu intelectul 
omului care, dimpotrivă, întinerește. Când corpul îmbătrânește, 
intelectul întinerește. Bătrâneţea este supusă legii întineririi 
spiritului. 

Dacă urâţi pe cineva, vă scurtaţi viaţa. Împăcaţi-vă ca să vă 
lungiţi viaţa. Dacă reușiţi să iubiţi tot ce aţi disprețuit până în 
prezent, făcând toate sacrificiile pentru asta, veţi viețui mult 
timp. Cel care își urăște tatăl nu va trăi mult. 

Dacă începeţi să vă supăraţi, să vă enervaţi pentru nimic, 
începeţi deja să îmbătrâniţi. 

Dacă limba vă devine albă, îmbătrâniţi. Dacă aveţi limba roz, 
întineriţi. Limba albă arată că digestia nu e bună. Faceţi tot ce 
este necesar ca să remediaţi această situație curățindu-vă 
stomacul și limba își va recăpăta culoarea. 

Dacă plexul solar, sistemul nervos cerebro-spinal și sistemul 
nervos simpatic nu funcţionează bine, la ochi se vor forma 
cearcăne negre. Un ficat prea iritat produce același efect. Ficatul 
este un laborator natural unde se nasc toate sentimentele 
inferioare. Proasta dispoziție provine de la ficat. Ficatul are două 
funcţii: facilitează digestia și ajută la stăpânirea naturii noastre 
animalice. 

Oamenii în vârstă suferă foarte des din cauza impurităţii 
sângelui, care provoacă îndeosebi tensiune ridicată. Aceasta e 
cauzată de o acumulare de sânge în vene care perturbă buna 
circulaţie. Acei oameni îmbătrânesc prematur. Cu cât veţi avea 
mai puţine gânduri negative, cu atât vă va fi sângele mai curat. 
Gândurile bune hrănesc sângele arterial. 

De la ce trebuie să ne abținem ca să ne prelungim viaţa? În 
primul rând, să nu mâncăm prea mult. Trebuie să simțim 
întotdeauna puţină foame după ce am mâncat și astfel va rămâne 
o rezervă de energie neutilizată care va reînsufleți organismul. A 
mânea prea mult înseamnă a scurta viaţa. În timpul meselor, 
adoptați o atitudine de mulţumire față de alimente. Nu vă 


îndopaţi niciodată și mâncaţi întotdeauna cu recunoștință şi 
satisfacție: două reguli care prelungesc viața. 

Două lucruri prelungesc viaţa: nutriția fără excese, adică 
respectând un anumit regim, și suferințe normale. Cât timp 
sunteţi tentat de o mâncare prea bună, sunteţi pe drumul morții. 

Cel care mănâncă fără să mestece bine își scurtează viaţa: la 
fel și cel care mănâncă repede. Mestecaţi bine în ambele părţi, cu 
toți dinţii, în stânga și în dreapta. Când sunteţi prost dispus, 
furios sau bolnav, abţineţi-vă de la mâncare. Aveţi răbdare până 
vă calmaţi. 

Ca să trăiţi mult, trebuie să cunoaşteţi și să înţelegeţi 
plantele și să știți să le utilizaţi nectarul. 

Muzica și cântecele influențează psihicul omului în mod 
benefic. Cel care vrea să trăiască mult trebuie să cânte. 

Iubirea reînnoiește viaţa celulelor. 

Întinerirea este un proces psihic interior. În creier și în 
sistemul nervos simpatic există glande specifice pe care omul nu 
este încă în stare să le dirijeze. Oamenii de știință nu cunosc până 
în acest moment rolul acestor glande. În viitor, când le vor 
înțelege funcționarea, vor putea să le utilizeze ca mijloc de 
întinerire. 

Omul poate să întinerească nu numai prin metode alchimice, 
ci şi prin gândire. Gândurile luminoase creează în jurul lui o 
atmosferă plăcută care îl fac apt să simtă frumuseţea și 
splendoarea naturii vii. 

Tânăr este acela care este pregătit clipă de clipă să le facă un 
serviciu celorlalți. Tânăr este acela care își poartă toate 
dificultățile și suferințele cu bucurie, studiază, nu minte, 
curajosul care muncește, cel care e drept și conștiincios. 

Mâncaţi pâine, fără să vă gândiţi care e relaţia ei cu voinţa. 
Beţi apă, fără să înţelegeţi relaţia ei cu viaţa, relaţia ei cu inima. 
Când beţi apă să vă răcoriţi, ziceţi-, „Așa cum apa răcorește, așa și 
sentimentele mele să-l răcorească pe călătorul obosit și însetat!” 
Dacă rostiţi zilnic aceste cuvinte când beţi, inima vi se va reînnoi. 


Este una dintre multele metode de care se folosește natura ca să-l 
întinerească pe om și să-i înalțe sufletul. 

Nu păstraţi în minte nici defectele voastre, nici pe cele ale 
aproapelui. Este și o metodă de întinerire. Mai ales nu reţineţi 
defectele celorlalţi, căci vă contaminează. 

Cel care zâmbeşte întinereşte. Cel care studiază adevărul 
divin nu îmbătrânește. 

Dacă reușiţi să citiți Vechiul și Noul Testament de 99 de ori, 
întineriţi. 

În fiecare dimineaţă, când vă treziţi, prindeţi-vă lobul 
urechii și masaţi ușor osul din spatele urechii ca să intensificați 
circulaţia energiei vitale. 

Postul este preconizat pentru reînnoirea organismului. 
După post, utilizaţi cât mai mult timp un singur aliment pe zi care 
nu cere multă energie pentru digestie și nu vă incită pofta de 
mâncare. Astfel, plămânii vor primi mai multă Prana din aer şi 
din apă și veţi profita mai bine de sucurile din hrană. 

Vreţi să întineriți? Dacă aveţi 50 sau 60 de ani, faceți, timp 
de o săptămână, o săptămână o experienţă. Ziceţi în fiecare seară 
la culcare: „Mâine voi avea cu cinci ani mai puţin decât azi. Dacă 
reușiți să introduceţi acest gând în subconștient, la sfârșitul 
săptămânii veţi avea cu adevărat cinci ani mai puţin. Procedaţi 
astfel câteva săptămâni până întineriţi la vârsta de 25 de ani. 

Dacă decideţi să întineriţi, puteţi să reușiți după maximum 
cinci ani, spunând în fiecare seară că a doua zi dimineaţă veţi găsi 
în cap un fir de păr șaten în plus. În seara următoare, spuneți 
același lucru și, realmente, în fiecare dimineaţă veţi găsi un fir de 
păr şaten în plus. Zi după zi, veţi spori numărul firelor de păr 
şaten până când veţi schimba astfel tot părul alb. Aceasta 
depinde de forța gândurilor și de puterea credinţei voastre. 

Iubirea întreţine viața. Când pierdeţi iubirea, începeţi să 
muriţi. Oamenii mor din lipsă de iubire. Omul care nu iubește pe 
nimeni moare repede. 


Moartea nu înseamnă nimic altceva decât părăsirea vechilor 
veşminte pentru altele noi. Nu poţi avea veșnic o haină nouă și 
curată. 

Dacă un ora pierde jumătate din greutate, moare. Dacă 
echilibrul dintre forţele intelectului și forțele inimii este 
întrerupt, survine moartea. 

Moartea este „ușierul” de serviciu al spiritelor karmice care 
se numesc spirite polițiste. Ele îl asistă pe fiecare defunct și-și 
dispută sufletul lui. 

Pentru fiecare om este fixat felul în care va muri și 
momentul în care va muri. 

Când moare, omul lasă totul pe pământ, mai puţin un lucru: 
„capitalul” investit în creier. În momentul morţii, sufletul 
veghează deasupra capului său și-i așteaptă ultima suflare. A 
lucrat toată viaţa la acest capital organizându-l, transformând 
inferiorul în superior. Acum, revine ca să-i recupereze şi să-l ia cu 
el. la numai esenţa creierului. 


Cap. III - VINDECAREA 
GENERALITĂȚI DESPRE ÎNGRIJIRI MEDICALE ȘI CURE 


Există în om ceva ce are nevoie de o zgăâlţâire interioară. 
Fiecare suferință, fiecare încercare ne este dată ca să ne 
întărească substanţa spirituală. Fără încercări nu ne putem 
dezvolta. 

Există mai multe metode de vindecare. Una dintre ele este 
vindecarea cu ajutorul naturii. Lăsaţi-l pe bolnav în seama 
naturii; nu va trece mult şi-și va redobândi sănătatea. Este cea 
mai bună metodă. 

A doua metodă face apel la medic, care vine, recomandă 
anumite medicamente și, după un timp, starea bolnavului se 
ameliorează. 

A treia metodă este cea divină. Prin ea, bolnavul se vindecă 
imediat, instantaneu. 

Ca să fie sănătos, omul trebuie, înainte de orice, să conteze 
pe el și pe contactul direct cu natura vie. Asta îl va ajuta mai mult 
decât oamenii. Prima condiţie este încrederea nezdruncinată în 
Dumnezeu, apoi, încrederea în natură, după aceea, încrederea în 
sine și, în sfârșit, încrederea în apropiaţi. 


Cele mai puternice medicamente sunt lumina, aerul, 
cuvântul divin. Ele sunt suflarea lui Dumnezeu. Plantele le 
primesc și de aceea au proprietăți medicinale mulțumită luminii, 
aerului, apei şi elementelor nutritive pe care le absorb. In viitor, 
dacă medicii vor accepta vindecarea prin concepte și metode 
naturale, vor obţine rezultate foarte bune. Un medic va fi 
conductor de lumină, altul, de aer, al treilea, de apă, al patrulea, 
de hrană. 


Dacă omul nu e dulce ca fructele, mângâietor ca apa, mobil 
ca aerul și lumina, nu va putea să obţină mare lucru. Dumnezeu a 
intrat în pâine, fructe, apă, aer și lumină. S-a sacrificat. Omul care 
îl iubește pe Dumnezeu și-l percepe ca o parte din el însuși se 
poate vindeca. De aceea, mâncaţi cu iubire, beţi cu iubire, primiţi 
lumina cu iubire! 

Omul se află în contact cu Dumnezeu prin lumină, aer, apă și 
alimente. 

Reţineţi această definiție: omul trebuie să se iubească pe 
sine însuși ca să-şi vindece corpul și să-l iubească pe aproapele 
său ca să-și vindece inima. Cel care vrea să reușească în toate în 
munca lui trebuie întâi să-l iubească pe Dumnezeu. Toate 
binecuvântările și toate bogăţiile se află doar în iubirea de 
Dumnezeu. 

Într-o zi, când vor învăţa legile luminii și ale căldurii, 
oamenii îi vor vindeca pe toţi bolnavii prin energiile lor. Nu vor 
mai fi boli incurabile. 

Dacă urmăriți starea unui bolnav, veţi constata că trei factori 
concură la vindecarea lui: natura, medicul și bolnavul însuși. 
Natura oferă ajutor 50%. medicul, 25%, iar bolnavul, 25% şi el 
are ultimul cuvânt. Dacă nu participă şi omul la procesul de 
vindecare, ajutorul naturii şi cel al medicului vor rămâne fără 
efect, se vor pierde. 

Nu e lucru ușor să-i vindeci pe oameni. Uneori, tratăm pe 
cineva printr o anumită metodă și, în loc de ameliorare, se 
produce agravare. În general, nu toată lumea poate fi vindecată 
cu mijloace identice. Pentru fiecare bolnav, trebuie folosite 
metode specifice. Câte remedii, atâtea boli. Așadar, dacă vreţi să 
vă trataţi în mod adecvat şi, în acelaşi timp, să fiţi utili celor 
apropiaţi, trebuie să studiaţi știința care dezvăluie secretele 
naturii. 

Când cineva mă întreabă dacă trebuie să chemăm un doctor 
când suntem bolnavi, îi răspund: „Această problemă este deja 
rezolvată. Dacă vă conformaţi legilor vechii culturi, chemaţi un 


medic, dar, dacă respectaţi legile Școlii iniţiatice, nu-l chemaţi!” 
Medicul îi tratează și-i vindecă pe oamenii de lume, dar, pentru 
un discipol, boala nu este un lucru întâmplător, are funcţia și 
rolul ei. Pentru sine, pentru suflet fiecare trebuie să-și caute 
medicul interior. 

Este adevărat că omului îi este greu să transfere un gând 
dintr-un loc în altul păstrându-i esenţa. Să presupunem că 
medicul reușește să scoată din capul bolnavului gândul ca să-l 
transfere în altă parte: vindecarea poate fi instantanee. Dacă nu e 
instruit ca să realizeze asta, va folosi una dintre următoarele 
două metode: homeopatia cu dozele sale mici sau alopatia cu 
dozele sale mari de medicamente. 

Dar mai există o modalitate: să lăsăm boala să evolueze până 
la criza maximă și, din acel moment, s-o facem să scadă în 
intensitate până la dispariţia completă. Fiecare om are forțe 
ascunse care trebuie trezite. Dacă puteţi trezi aceste forţe, 
situația bolnavului se ameliorează în mod natural. Dacă forțele 
ascunse ale organismului nu se pot trezi în mod natural prin 
transpiraţii, scurgeri, băi, medicul va prescrie în acel moment 
doze mai mari decât este necesar și, în loc să trezească forțele 
ascunse, le va bloca. 

Două teorii principale există astăzi în medicină: alopatia, 
care preconizează utilizarea de medicamente în doze maxime, și 
homeopatia, care recomandă doze minime. În alopatie, puteţi lua 
o mulțime de medicamente fără nicio reacție din partea 
organismului, fără să simţiţi vreo ameliorare, pe când, cu mici 
doze diluate, ați fi putut obține rezultate foarte bune. Legea zice; 
„Prin eforturi mici, ajungem la același rezultat ca prin eforturi 
mari”. 

Vă recomand tratamentul homeopatic. Cantitățile mici 
produc cele mai mari rezultate. Homeopatia se foloseşte de 
mărimi infinitezimale. O cantitate foarte mică dintr-o substanță, 
de exemplu 1 urmat de 60 de zerouri, este În stare să exercite o 
mare influență asupra organismului. Este de ajuns ca bolnavul să 


ia o picătură din acea substanţă diluată ca să se vindece complet, 
căci acea picătură conţine energia divină. Dacă bolnavul crede în 
forța acelei energii, în două- trei zile se va însănătoși. 

În prezent, nu putem utiliza toate metodele oculte, căci 
există printre ele unele cărora nu le cunoașteţi rezultatele. 

Organismul, creierul, sistemul muscular, arterial, nervos nu 
vor rezista, încă nu sunt adaptate. Hinduşii au sisteme specifice 
pe care le folosesc de mii de ani. Popoarele occidentale nu le pot 
practica, deoarece aceste metode nu sunt, într-un fel potrivite cu 
cultura occidentală. De exemplu, una dintre ele este respirația 
profundă. Dar Frăția Albă Universală folosește și alte metode noi 
naturale care sunt excelente. 

Pentru fiecare om există șapte-opt mijloace diferite de 
vindecare. Unii sunt capabili să se vindece prin modalitatea 
spirituală, dar sunt foarte puţini. Cine sunt? Numai cei care nu au 
nicio îndoială. Bolnavul trebuie să aibă încredere absolută în 
vindecătorul lui, iar acesta trebuie să fie absolut veridic și sincer 
față de bolnav. Dacă între ei nu există încredere, sinceritate, 
vindecarea spirituală nu e posibilă. Trebuie aplicată atunci o 
metodă naturală: apa, plantele medicinale, aerul etc. 

Mai există o metodă eficientă: muzica. 

În zilele noastre, în lăcașurile de sănătate din aproape toate 
țările europene sunt folosite pentru tratament electricitatea și 
magnetismul. Prin aceste metode, se încearcă trezirea forțelor 
organismului și accelerarea vibraţiilor. 

Când vibraţiile organismului cresc în intensitate, omul se 
vindecă. În acest fel, este posibilă chiar vindecarea bolilor cum ar 
fi cancerul și tuberculoza. Folosind aceste tratamente, bolnavul 
trece prin crize mari înainte ca starea să i se amelioreze. Dacă 
rezistă bine la prima criză, următoarele trec mai ușor și scad 
până la dispariţia totală. Prin crize succesive, organismul este 
purificat, curățat de toate elementele toxice și nocive, şi bolnavul 
îşi redobândeşte sănătatea. 


Ca să se vindece, un bolnav trebuie întâi să-şi purifice 
sângele și să facă acest lucru singur. Cum? Respirând aer curat, 
expunându-și spatele la soarele de dimineaţă și consumând 
alimente sănătoase şi simple. Există şi alte metode pentru 
purificarea sângelui. Rezultatul nu se lasă așteptat luni și ani, ci, 
uneori, o singură zi este de ajuns. Depinde de om să aleagă 
metoda potrivită nivelului său de evoluţie. 

Intelectul cunoaște cauzele bolilor, dar nu știe să le vindece. 
Numai sufletul poate să realizeze vindecarea, dacă vrea. 

Un medic adevărat are puterea să alunge bolile și să facă să 
iasă entităţile nocive din pacienţi prin forța cuvântului, rostind 
formule. 

Omul poate să se vindece când se trezește în el rezerva de 
energie vitală care va stimula acțiunea organismului. Pentru 
aplicarea tratamentelor naturale, profitaţi îndeosebi de lunile 
aprilie și mai, când natura este bogată în energie vitală: Prana. 
Fiecare zi din aceste luni valorează milioane. Omul poate să 
dobândească în această perioadă ce nu obţine în niciun alt 
moment. 

În lume, totul este definit matematic. Așa cum este un timp 
pentru semănat, este și unul pentru vindecare. E un principiu 
divin. 

A trata bolnavii nu e lucru simplu. Oamenii cei mai 
nemulțumiți din lume sunt bolnavii. De ce? Pentru că așteaptă 
totul de la medic. Dacă acesta nu poate să-i ajute, sunt 
nemulțumiți. Ca să nu fie confruntat cu nemulțumirea bolnavului, 
medicul trebuie să știe pe cine tratează și cum. De exemplu, dacă 
oasele situate în spatele urechilor sunt bine pronunţate, dacă 
bărbia e lată și maxilarul de jos puţin proeminent, această 
persoană rezistă bine la boli și se poate vindeca cu ușurință. 

Există două modalităţi de vindecare. Una este conformă cu 
natura, cealaltă este metoda instantanee, divină. Vindecarea 
instantanee este posibilă la un om virtuos, nu la un păcătos. 


În zilele noastre, omul îşi tratează numai corpul fizic, 
deoarece este singurul pe care îl cunoaște, și chiar parţial. 
Apostolii și discipolii lui Hristos vorbesc despre corpul spiritual. 
Înţelepții și marii maeștri vorbesc despre şapte corpuri, care 
formează ființa omenească în totalitate. Omul a început deja să 
trăiască în corpul lui spiritual, dar nu are încă nicio noţiune 
despre celelalte corpuri. 

Când o persoană se îmbolnăvește fizic, boala ei determină 
consecințe asupra corpului eteric și a celorlalte corpuri subtile, și 
invers. Dacă se tratează numai prin metode fizice, nu va reuși 
mare lucru. Noaptea, în timpul somnului, omul își părăseşte 
corpul fizic, şi atunci i se purifică trupul și toate celulele. La acest 
proces participă și celelalte corpuri subtile, după ce totul a fost 
bine curăţat, omul se reîntoarce în corpul fizic și se trezeşte. Dacă 
a dormit bine şi spiritul lui și-a recăpătat forţele, omul se trezește 
bine dispus și plin de energie. 

Vă puteţi trata cu medicamente, dar, dacă entităţile 
luminoase din lumea invizibilă nu participă, nu vă veți vindeca cu 
niciun preţ. 

Dacă sunteţi bolnavi, adresaţi-vă întâi lui Dumnezeu, apoi, 
sufletului vostru și în ultimă instanţă medicului. Toată lumea face 
invers şi de aceea vindecarea nu are succes. 

O persoană care se vindecă instantaneu demonstrează că 
spiritul și inteligenţa îi sunt treze. Dacă unui om îi este greu să se 
vindece, inteligenţa corpului și a spiritului său sunt slabe. 

Chiar și un animal, al cărui nivel de evoluţie este inferior față 
de cel al omului, știe cum să se vindece singur, dar noi apelăm la 
medic, deoarece nu avem încredere nici în Dumnezeu, nici în 
natură, nici în noi înșine. 

Trebuie să avem o viziune clară a bolii ca să știm cum s-o 
vindecăm. De exemplu, stomacul se tratează cu adevăr, plămânii 
și pieptul, cu înţelepciune, capul, cu iubire. 

În vindecare, credinţa și voinţa joacă un rol principal. 

Lacrimile vindecă; curăţă intelectul și conștiința. 


Durata vieţii pământești depinde de relaţiile pe care omul 
le-a creat cu sufletul lui. E imposibil să ajungem la o vârstă foarte 
înaintată dacă trăim doar în propria personalitate. Cu cât sufletul 
se manifestă mai mult în viaţă, cu atât organismul este mai 
rezistent. Când vrem să ne vindecăm, trebuie să căutăm medicul 
și remediile întâi în sufletul nostru. 

Știința ezoterică prevede diferite metode de vindecare, de 
transformare a energiilor din negative în pozitive. Studiaţi toate 
aceste metode și experimentaţi-le ca să cunoașteţi care se 
potrivesc organismului vostru. Dacă nu vă găsiți metoda 
potrivită, riscaţi chiar să vă agravaţi situaţia. Tocmai de aceea nu 
acceptă medicii să fie trataţi de colegi. Am auzit un medic zicând: 
„Mi-e teamă să consult un coleg care îmi va da medicamente 
contrare temperamentului și organismului meu. Eu cunosc mai 
bine remediile care mi se potrivesc”. Adică fiecare medicament, 
chiar dacă e destinat să trateze o boală anume, acționează diferit 
în funcţie de organisme diferite. Ca să ne vindecăm, lucrul cel mai 
bun pe care trebuie să-l facem este să știm și să putem să 
depășim noi înșine dificultăţile și contradicţiile. O dificultate, 
precum și o contradicţie pot să provoace o boală. Transformaţi- 
le, îndepărtaţi-le din gânduri ca să vă eliberaţi mintea și astfel 
veţi face să dispară bolile de care suferiți. 

Evanghelia conţine remedii pentru toate bolile și pentru 
toate tulburările sufletului, pentru incredulitate și pentru 
deznădejde, dar trebuie să știi unde să le găsești și cum să te 
foloseşti de ele. 

Dacă omul este supus la un curent electric de 2000V, moare. 
Dar, dacă e supus influenţei unui curent de 20000V și mai mult, 
se reînsuflețește și se purifică, fără să ardă. Fizicienii spun că 
moleculele de electricitate de 2000V sunt atât de mari încât, dacă 
trec prin țesuturile corpului, le distrug, și omul moare. 
Moleculele de electricitate între 20000 şi 50000V sunt însă 
extrem de mici. Fle pot așadar să treacă liber prin țesuturile 
organismului uman, „să le maseze” și, în loc să provoace 


probleme, să le reînnoiască și să le purifice. Se poate spune că 
există mai multe categorii de energie care acționează diferit 
asupra organismului: termică, a luminii, a electricităţii. Cu cât 
particulele acestor energii sunt mai mici, cu atât mai benefic le 
este efectul asupra materiei corpului: ea va fi reînsufleţită, 
purificată, reconstituită prin acțiunea lor. 

Nicio farmacie din lume nu ne poate da ce ne dă natura, și 
omul trezit trebuie să-i acumuleze energiile magnetice ca să le 
transmită celor apropiaţi lui. 

Dacă sistemul digestiv este deranjat, trebuie tratat prin 
nutriție. Dacă este vorba de sistemul respirator, trebuie tratat cu 
lumină, căldură, electricitate și magnetism. În fine, dacă sistemul 
cerebral este dereglat, trebuie să-l tratăm cu gânduri și 
sentimente. Ca să vă vindecaţi creierul, nu trebuie să acceptaţi 
niciun gând negativ, bazându-vă pe legea că Dumnezeu este 
iubire absolută, armonie absolută. 

Nu există doar microbi nocivi, ci și particule microscopice 
care, introduse în organism, pot să-i aducă o ameliorare, în 
practica lor, medicii din viitor vor învăţa să utilizeze influenţa 
benefică a acestor particule microscopice. 

Dacă cineva crede în metodele și în remediile a zece medici 
în același timp, nu se va vindeca niciodată. Ca să te vindeci, 
trebuie să crezi într un singur medic. Dar forțele de vindecare 
sunt întâi ascunse în apă, aer, lumină și alimente. Fiecare om este 
conductor între natură și el însuși, de aceea este posibil să se 
vindece singur, prin el însuși. 

Tratându-se singur, bolnavul câștigă încredere în el și în 
propriile-i forțe. Dacă se lasă tratat de medici, consideră că 
medicul a făcut totul și-și pierde treptat încrederea în propriile 
posibilități. Bolile nu sunt altceva decât probleme pe care fiecare 
trebuie să le rezolve în mod convenabil. Dacă nu vă hotărâți să le 
trataţi singuri, se vor ivi bolile adevărate greu de vindecat. Știind 
aceasta, să nu vă fie teamă de boli. 


Dacă vreţi să vindecaţi un bolnav, ar trebui să semănaţi în el 
adevărul simplu că se va vindeca. Acest adevăr va creşte în el ca o 
sămânță și va da roade. Dacă semănaţi în voi ideea că sunteţi 
sănătos, chiar veți fi. 

Neurastenia înseamnă un surplus de electricitate la nivelul 
nervilor, factor de dereglare a sistemului nervos. Știţi foarte bine 
că în baia voastră există apă caldă şi apă rece. Dacă deschideţi 
numai apa caldă, o să vă frigeţi. Dacă deschideţi numai apa rece, 
o să răciţi. Trebuie să deschideţi încet ambele robinete în același 
timp, până când temperatura apei devine plăcută pentru spălat. 
„Apa rece” provine de la cap şi „apa caldă”, de la sistemul nervos 
simpatic. Trebuie așadar să închidem puţin robinetul cunoașterii 
excesive și să-l deschidem pe cel al iubirii. Amestecul - sinteza 
cunoașterii și iubirii - produce un curent agreabil. Dacă vă 
deranjează reumatismul, deschideţi robinetul iubirii. Dacă vă 
doare umărul, mângâiaţi-l, începeţi să-l iubiţi. 

Puritatea este o condiţie necesară pentru sănătate, pentru 
gânduri, pentru sentimente. 

Ca să vindecăm un om, trebuie întâi să-l eliberăm de toate 
elementele străine, de toate reziduurile depuse în el. Ca să-și 
redobândească sănătatea, bolnavul trebuie să-și purifice sângele 
respirând aer curat, expunându-şi spatele la soare și mâncând 
alimente sănătoase şi de bună calitate. Trebuie să începeţi cu 
foarte mici experienţe, microscopice și, treptat, să mergeţi spre 
mai mari. Ştiinţa respectă deja această metodă, așa că aplicaţi-o 
și voi! 

Ceea ce numim „deochi” chiar există. De exemplu, cineva 
aruncă o privire spre voi și începeţi să vă simţiţi râu, vă doare 
capul. Unele persoane pot să îmbolnăvească un bou sau o vacă 
doar privindu-i. Cauza este forța privirii exercitată asupra 
voastră sau a animalului. Un astfel de efect este produs de 
electricitatea care iese din ochi și este proiectată asupra voastră, 
dar pe care n-aţi putut s-o asimilați: ea se răsfrânge negativ 
asupra organismului. Există bunici care știu cum să vindece 


deochiul. E foarte simplu. lau un ou întreg și-l lovesc de fruntea 
boului sau a omului respectiv și, când se sparge, bolnavul își 
redobândește starea normală. Oul are proprietatea de a primi 
surplusul de energie, dar această metodă poate să fie folosită 
doar de persoanele care sunt bune conducătoare de electricitate, 
căci numai ele sunt în măsură să reziste la emanaţia bolnavului. 
Se poate spune același lucru despre medici. Există mulți medici, 
dar foarte puţini obțin vindecarea completă. Medicul adevărat 
este un fel de canal prin care boala poate să iasă în exterior. 
Medicul trebuie să poată lua și da ceva bolnavului. 

Fiecare proastă dispoziţie fizică sau psihică se tratează ori 
printr-o metodă similară cauzei care a provocat-o, ori printr-o 
metodă contrară cauzei. De exemplu, mâinile și picioarele 
înghețate se tratează prin frig, nu prin căldură. Putem trata 
arsurile cu ulei de măsline, căci are proprietatea de a absorbi 
căldura și de a elibera surplusul de energie provocat de arsură în 
organism. 

Creați un mediu armonios pentru bolnav, și spiritul i se va 
calma. Cel care vizitează un bolnav nu trebuie să aibă niciun gând 
negativ, niciun sentiment pesimist, căci bolnavul este extrem de 
sensibil din cauza măririi dublului său eteric, care îl face ușor 
iritabil. La neurastenic, de exemplu, dublul este prea larg și 
ocupă mult spaţiu în jurul lui. 

Ca să vă eliberaţi de o boală, nu mai vorbiţi tot timpul 
despre ea. 

Bucuria aduce viață. Ca să se vindece, omul trebuie să se 
bucure şi să cânte, indiferent de boală. 

Deseori, ca să ne vindecăm, este de ajuns să ne împrietenim 
cu oameni sănătoși, buni din fire și plini de iubire, îndreptarea 
gândurilor și sentimentelor spre astfel de persoane aduce cel mai 
mare bine. 

Nu recomand tratamentele cu derivate din petrol şi toate 
medicamentele care ard pielea. 


Nu permiteţi să vi de mângâie sau să vi se sărute ochii. Asta 
nu vă va aduce nicio fericire. Ochii nu sunt făcuţi să fie atinși. 
Trebuie să ne bucurăm cu privirea, de departe. 

Nu trataţi ochii cu nimic, doar cu apă curată. Există o apă 
plină de magnetism însufleţitor care îi poate purifica și înviora. 

Un bolnav trebuie să-și atingă deseori partea inferioară a 
urechilor ca să-și întărească vitalitatea. 

Fiecare trebuie să știe că propriul organism reprezintă o 
parte din organismul divin. Și dacă omul provoacă moartea 
fratelui ca să-și apere viaţa, el își degradează prin acest act 
propria viaţă. 

Operaţiile se pot face, dar nu în mod fizic. Ce sens are să 
suprimăm membrele unui corp? Trebuie să începem întâi cu 
psihicul și să mergem spre fizic. Metodele chirurgiei și ale 
medicinei moderne nu sunt bune. Înainte de a elimina o parte din 
corp, trebuie să găsim cauza care a provocat boala și s-o 
suprimăm pentru ca trupul să poată rămâne nevătămat. Părţile 
corpului omenesc nu trebuie să fie mutilate. 

A tăia gamba sau piciorul unui om nu e știință, nici să-i scoţi 
un ochi. Nici a suprima un rinichi nu e știință. Omul poate trăi cu 
un rinichi, dar de ce i a dăruit natura doi? Medicii zic că omul 
poate să trăiască fără apendice. Natura l-a fixat în organism și 
medicii îl îndepărtează zicând că se poate trăi fără el! 

Chirurgia este o știință veche. A scoate amigdalele trebuie să 
fie o metodă pe care o vom utiliza în ultimă instanţă, căci, după 
extracție, starea se agravează deseori. Cu ce se va umple locul 
gol? A restabili ceva, a-l reconstitui, aceasta înseamnă știință. 
Putem să scoatem un ochi cu condiţia de a putea pune altul care 
restabilește vederea. Aceasta este adevărata chirurgie. Oricine 
poate să taie un picior, dar înlocuirea lui cu altul nu e la 
îndemâna tuturor! 

Dacă puteţi, aveţi răbdare să suportaţi o operaţie fără 
anestezie, căci organismul are nevoie de mult timp până să se 
elibereze de produsele anestezice. Pentru operaţii se folosește 


morfina, ca bolnavul să nu simtă nimic, dar după aceea durerea 
revine cu mai mare intensitate. Naturii nu-i place să-i se blocheze 
energiile. Să nu credeți că prin asta veți fi scutiți de suferințe. 

Nu cântaţi când vă duceţi la un bolnav. El trebuie să cânte, 
dacă vrea. Rugaţi-vă pentru el și, dacă e dispus să cânte, cântaţi 
împreună. 

Să ştiţi că un bolnav care se roagă și cântă încetișor în el 
însuși se va vindeca. Dar starea e gravă dacă nu e dispus nici să 
se roage, nici să cânte. O să plece curând în lumea cealaltă. 
Dispoziţia lui față de rugăciune și de cântat este un bun 
diagnostic prin care puteţi să știți dacă omul este sănătos sau 
bolnav, dacă e bun sau rău. Când pierde gustul pentru muzică, 
pentru rugăciune, omul se înăsprește, devine rău şi apoi se 
îmbolnăvește. Recăpătându-și buna dispoziţie, începe să se 
roage, să cânte și își redobândește sănătatea. 

În cazul durerii de cap, faceți o baie caldă la picioare şi 
adăugaţi puţin câte puţin apă și mai fierbinte ca să creșteţi cât 
mai mult temperatura. Înainte de baia la picioare, faceţi şi o 
spălare a intestinelor. 

Dacă vă doare stomacul, treceţi la regim și mâncaţi foarte 
puţin. Beţi în fiecare dimineaţă o ceşcuţă cu ulei de măsline şi o 
cană de apă clocotită. Apoi expuneţi-vă abdomenul la soare, 
dimineaţa devreme, două-trei ore pe zi. 

Celui care are febră foarte mare îi recomand un regim sever: 
să nu mănânce nimic timp de 1-6 sau chiar 7 zile, să lase 
ferestrele camerei deschise, să asigure o iluminare abundentă, să 
nu doarmă mult, să stea treaz și să se roage. 

Dacă aţi răcit şi aveţi febră, beţi 1-5 pahare cu apă clocotită 
sau un ceai de plante până la provocarea unei transpiraţii 
abundente. Apoi scoateţi-vă hainele ude și ștergeţi-vă, reîncepeţi 
să beţi alte câteva căni, apoi masaţi-vă picioarele şi mâinile cu 
ulei de măsline și culcaţi-vă. Veţi fi astfel în afara pericolului. 

Altă regulă: luați un purgativ ca să eliminaţi toate 
elementele inutile din intestine și stomac. Nu mâncaţi timp de 


două zile, dar beţi 3-4 pahare de apă clocotită, apoi două căni de 
zeamă de spanac, în fine, două boluri de supă de cartofi. Şi apoi, 
mâncaţi mai puţin un timp. 

Omul trebuie să transpire nu numai fizic, ci și spiritual prin 
suferinţele care sunt și ele un fel de transpiraţie. Dacă o persoană 
nu reușește să transpire fizic, este expusă la tot felul de pericole. 
La fel în cazul lipsei suferințelor. 

În caz de răceală şi dacă aveţi posibilitatea, mergeţi la 
munte, urcați pe piscuri astfel încât să transpiraţi, dar schimbaţi 
mereu hainele ude cu unele uscate. Beţi și 2-3 pahare de apă 
fierbinte. E foarte benefic pentru cei care suferă de astm sau cei 
care au tendinţa de îngrășare. 

Dacă nu adormiţi ușor, cauza este deseori un surplus de 
energie în creier. Ca să vă eliberaţi de el, faceţi exerciţii destinate 
să dirijeze această energie spre alte părți ale corpului. 
Concentraţi vă gândurile cinci minute pe vârful nasului sau 
spălaţi-vă picioarele cu apă caldă, ca să ajutaţi sângele să coboare 
în picioare. 

La ce folosesc bolile în lume? Ele sunt un mijloc de educaţie. 
Prin ele, lumea invizibilă îi corectează pe oameni. Dacă medicii 
de azi ar reuși să înţeleagă asta, i-ar învăţa pe pacienţii lor cum să 
trăiască. Nu este suficient doar să-i iei pulsul unui pacient și să-i 
prescrii un medicament. Nu, trebuie să-i iei mâna și să-i spui „Te 
voi vindeca dacă ești pregătit să-ţi corectezi greșelile și să duci o 
viață sănătoasă”. Și, dacă bolnavul promite în mod serios să-și 
corecteze viaţa, medicul se angajează să-l vindece. Prin această 
metodă, medicii ar putea să le facă mult bine oamenilor. În 
prezent, ei studiază în principal simptomele bolilor, dar un 
doctor adevărat trebuie să cunoască înainte de orice toate 
manifestările şi semnele unui organism sănătos ca să le poată 
compara cu cele ale unui organism bolnav. E o artă să poţi lua 
măsuri preventive cel puţin cu 10 ani înainte ca omul să se 
îmbolnăvească. Această artă este doar la îndemâna medicului 
care cunoaște științele spirituale. 


După părerea mea, un doctor adevărat este cel care 
cunoaște cauzele fiecărei boli și i le explică bolnavului. Medicul 
este un asistent al naturii, care lucrează în conformitate cu legile 
ei. 

Trebuie să învăţăm limbajul organelor. Fiecare organ are un 
limbaj specific. Ficatul are limbajul lui, stomacul are altul, 
sistemul nervos simpatic și cel muscular, toate au limbajul și 
gramatica lor. Dacă nu știți cum să le vorbiţi, nu vă vor înţelege. 
Există ocultiști care cunosc aceste limbaje și, dacă cunoaşteţi și 
voi limbajul unui organ, îi puteţi sugera idei. Dacă aveţi ficatul 
deranjat, îi puteţi face sugestii și, dacă reușiţi, veţi obţine 
rezultate. Ca să trateze un organ, medicul trebuie să-i cunoască 
limbajul. Cel care vrea să devină un medic adevărat trebuie să 
învețe limbajul fiecărui organ, al ficatului, al stomacului, al 
plămânilor sau al sistemului nervos. 

V-aţi îmbolnăvit? Detașaţi-vă de propria persoană și vorbiţi- 
i organului bolnav cu aceste cuvinte: „Nu trebuie să-ți fie frică, te 
vei vindeca, te vei vindeca, te vei vindeca!” Vorbiţi-i ca unei a 
doua persoane. Dacă vă spuneţi că e imposibil, influenţaţi 
organul care va continua să fie bolnav. Spuneţi-i, de exemplu-, 
„Te vei vindeca. Îţi voi pune o albină, și înțepătura ei te vei 
vindeca deplin!” Toată lumea poate să se vindece. Când? Când 
vom reuși să credem în asta. 

Care este vocaţia medicului? Să-i înveţe pe oameni legile pe 
care se bazează sănătatea și starea lor de bine. 

Vocaţia unui medic nu constă doar în prescrierea unor 
metode de vindecare, ci înseamnă mult mai mult. Înseamnă să-i 
înveţe pe oameni să trăiască astfel corect, conform cu legile 
naturii inteligente, care sunt legile inteligenței cosmice. In viitor, 
medicii vor fi plătiți pentru sfaturile lor. Astfel, ei nu-i vor vizita 
pe bolnavi, ci pe oamenii sănătoși, o dată sau de două ori pe 
săptămână, ca să-i înveţe să trăiască bine şi să-și amelioreze 
viaţa. 


Fără iubire, puterea de vindecare se pierde. Să-i vindeci pe 
bolnavi înseamnă să le poţi lua povara de pe umeri. Totuşi, într- 
un sens, e un lucru bun că oamenii se îmbolnăvesc din când în 
când, altfel ar risca să înfrunte necazuri mult mai mari. Nimeni 
nu poate să evite suferinţa trimisă de natură. Dacă omul ar reuși 
să scape de o suferinţă, altele două-trei s-ar abate asupra lui. 
Natura e foarte severă și exigentă. 

Dacă vizitaţi un bolnav, adresaţi-vă întâi lui Dumnezeu și 
spuneţi-i: „Doamne, te rog, ajută-mă să-l vindec pe acest bolnav!” 
Dacă omul reușește să stabilească legătura cu inteligența 
cosmică, Dumnezeu va începe să lucreze prin el. Este de-ajuns ca 
acel om să-l viziteze pe bolnav, să-și așeze mâna pe el, pentru ca 
după trei minute bolnavul să poată să se ridice din pat. Acest om 
va constata astfel că există o legătură între el și inteligența 
cosmică. 

Când ne ocupăm de vindecarea unui bolnav, intrăm în 
contact cu el. Veţi zice: „Nu-i luăm o parte din suferință?” Nu vă 
gândiţi la asta. Puneţi-vă întâi întrebarea: „Chiar trebuie să mă 
angajez să-l vindec?” Dacă sunteţi sigur că trebuie să-l vindecaţi, 
nu daţi înapoi în faţa niciunui obstacol și nu vă fie teamă de 
consecințe. Dar cum să știm dacă trebuie să ne angajăm? Dacă 
iubiți acea persoană, trebuie să-i ușuraţi suferința. 

Nu ne este permis să vindecăm pe oricine. Dacă un medic 
spiritual eliberează un criminal, îi va purta karma. Există 
criminali, asasini pe care nimeni nu-i poate vindeca, nici măcar 
un vindecător spiritual. 

lisus Hristos n-a vindecat niciodată necredincioși, asasini 
sau criminali. Pentru acest gen de indivizi nu există vindecare 
posibilă. 

În Antichitate trăia un alchimist care avea puterea să 
vindece tot felul de boli. Surzi, orbi, muţi veneau de peste tot și el 
îi vindeca. Dar era foarte mirat că, în loc de recunoștință, oamenii 
lecuiţi de beteșugul lor răspundeau cu cruzime și nemulțumire. 
El i s-a adresat astfel lui Dumnezeu: „Doamne, de ce mă 


persecută aceşti oameni? Le-am deschis ochii, urechile ca să vadă 
și să audă, le-am deschis gura și, cu toate astea, nu-mi dau pace”. 
Și Dumnezeu i-a răspuns: „Am închis ochii, urechile, gura acelor 
oameni, pentru că inima lor e plină de cruzime. Ca să nu mai 
păcătuiască. l-am lipsit de abundența și de dulceaţa lumii 
exterioare. Tu ai intervenit în planul meu, fără îngăduința mea, și 
de aceea trebuie să suporţi consecinţele atitudinii tale. Există un 
sens în deschiderea ochilor și a urechilor orbilor și surzilor, doar 
dacă sunt pregătiţi să mă slujească”. 

Vindecând pentru bani, vă asumaţi o mare responsabilitate. 
Să presupunem că vindecaţi un om, îi luaţi banii, dar, după un an, 
moare. Ce se petrece atunci? Vine să se instaleze în voi și riscaţi 
să-i purtaţi karma. În felul acesta pierdeţi mai mult decât aţi 
primit. De aceea, dacă vindecaţi o persoană, faceţi-o fără să cereți 
bani. Mâna discipolului ocult trebuie să fie curată și 
dezinteresată. 

Cel care e convins că vindecă bolnavii prin el însuși poate să 
ia bani. Cel care crede că Dumnezeu vindecă prin el nu are 
dreptul să ia bani. 

Alimentele, lumina, aerul, relaţiile cu oamenii buni, toate 
acestea vor fi remediile voastre în viitor. Omul bun, omul sănătos 
vă va vindeca, fără să știți că salvarea vine de la el. De aceea, 
medicii trebuie să fie oamenii cei mai buni, cei mai virtuoşi. 


VINDECAREA CU AJUTORUL ALIMENTELOR ŞI A POSTULUI 


Nutriţia este o metodă de vindecare. Nu există metodă mai 
bună, dar trebuie să știți ce alimente să consumaţi și în ce 
moment. 

În perioada bolii şi după, pentru însănătoșşire, omul are 
nevoie de o alimentaţie specifică. De exemplu, cel care a avut 
febră va avea nevoie să mănânce alimente acide. Dacă e vorba de 
altă boală, va avea nevoie de alimente dulci. 


Trebuie să știm că, în natură, fiecare fruct al creaţiei divine 
are o mare predestinare. În consecință, dacă vă hrăniţi cu mere, 
veţi dobândi o anumită calitate și, dacă vă hrăniţi cu prune, o altă 
calitate. Omul devine ce alimente consumă. 

În general, fructele cu formă alungită reprezintă inteligenţa 
și, cele cu formă rotunjită, viaţa şi sentimentele. Fructele nu sunt 
nimic altceva decât un ansamblu de energii care circulă într-o 
formă dată. 

Cartofii îi conferă omului o anumită calitate, îl fac să se 
sature cu puţin. Mărul conferă calități precum blândeţea, 
gentilețea, indulgenţa față de ceilalți și un ten proaspăt. 

Dacă vreți să fiți buni, amabili, mâncaţi struguri. În general, 
alimentele influențează considerabil caracterul. 

Dacă vreţi să vă amelioraţi circulația sangvină, mâncaţi 
cireşe. Ce ascund cireșele? Sentimente profunde și legea 
libertăţii. 

Coarnele ne aduc fier în sânge. Dacă aveți un caracter slab și 
laș, mâncaţi aceste fructe, care conferă stabilitate și rezistență 
caracterului. 

Dacă un copil e anemiat, daţi-i mai multe pere. Dacă are un 
caracter dur, daţi-i mere. Dacă e lipsit de noblețea sentimentelor, 
daţi-i cireşe care, împreună cu pepenele verde, coarnele și 
dovlecii, regularizează şi stomacul. În general, fructele dezvoltă 
noblețea sentimentelor, dar nu trebuie să facem abuz și să ne 
supraincărcăm stomacul. 

Unii spun că sunt neurastenici; să mănânce atunci mazăre! 
Alţii se plâng de ipohondrie; să mănânce grâu! Dacă o persoană e 
prea sensibilă, daţi-i porumb. Altuia, care nu reușește să-și 
asume responsabilităţile, daţi-i secară. Secara care creşte în 
înălțime conţine ceva ideal. Bine asimilată, poate să-i insufle 
omului un ideal înalt. 

Fructele au culori predominant diferite în funcție de felul 
lor. De exemplu, la cireşe predomină roșul. Deci, când o persoană 
anemiată cunoaște legea și mănâncă cireșe într-un mod nou, 


adică cu înţelegere, într-o dispoziţie bună, nu mecanic, va primi 
absolut tot ce are nevoie organismul ei. Cireșele acționează și 
asupra tranzitului intestinal. Ele reprezintă și un simbol al 
naturii. Cireașa roșie, precum și toate fructele roșii provin din 
paradis. 

Mărul a fost creat în lumea astrală; para şi lămâia, în lumea 
mentală. Forma și culoarea tomatei arată că este întârziată în 
dezvoltarea ei. N-a mers mai departe decât viaţa stomacului. 
Materialiștii seamănă cu tomatele. 

Castravetele este foarte benefic pentru sistemul nervos. 
Anemiatul trebuie să mănânce şi el castraveți, dar s-o facă 
dimineaţa și la amiază, căci seara nu sunt toleraţi bine de stomac. 
În general, seara trebuie să mâncaţi înainte de apusul soarelui. 
Dacă n-aţi putut să mâncaţi înainte, e preferabil să nu mâncaţi 
deloc. Beţi un pahar cu apă caldă sau un ceai de plante și culcaţi- 
vă; veţi avea astfel un somn plăcut. 

Ceapa crudă, la cuptor sau fiartă este foarte curativă, dar nu 
mâncaţi ceapă friptă. Numai bolnavii de tuberculoză pot s-o 
utilizeze ca medicament. Când tăiem foarte fin ceapa și o 
perpelim, își pierde din forța magnetică. 

Cel care vrea să fie sănătos trebuie să consume mâncare 
preparată de o persoană care îl iubeşte. 

Contra guturaiului și gripei, folosiți metoda următoare: când 
vine iarna, faceți o rezervă de cel puțin 1 000 de fire de praz și 
mâncaţi praz zilnic. Dacă vi se întâmplă să faceţi guturai sau 
chiar gripă, mâncaţi praz de trei-patru ori pe zi. 

Când vă dor amigdalele, consumaţi usturoi picant. E o 
metodă bună pentru amigdale și un dezinfectant pentru gât. Este 
și un remediu excelent contra insomniei. 

Mulţi oameni mănâncă ardei iuți. Sunt buni contra stărilor 
febrile, dar, pentru omul sănătos, nu sunt recomandaţi, cum nu e 
recomandată nici alimentaţia prea dulce sau prea acidă. 

Dacă vă simţiţi prea nervoși, prost dispuși, mâncaţi două 
pere sau două mere, mari sau mici, nu contează. Forţa constă în 


numărul doi ca principiu, nu ca volum. Numărul doi este 
magnetic, domolește energiile. 

Pentru ochi, mâncaţi linte; pentru rinichi, fasole verde; 
pentru un ten frumos, mazăre. Mâncaţi mai multe urzici și spanac 
ca să vă întreţineţi culoarea părului. 

Dacă sunteţi prost dispus, trebuie să beți sucul a două-trei 
lămâi cu zahăr și apoi să beţi sucul câtorva portocale. Sucul de 
lămâie și de portocală restabilește buna dispoziţie şi ameliorează 
starea stomacului. 

Dacă v-aţi deranjat la stomac, fierbeți coarne sau mâncaţi-le 
proaspete. Cireşele au însă acţiune laxativă. 

Fiecare exagerare poate să ducă la consecințe negative. Aţi 
citit că lămâile sunt utile și faceţi un tratament cu lămăi. 
Aciditatea lămâilor e bună, dar trebuie să știm cum s-o utilizăm. 
Poate să provoace răceală, deoarece ia căldura din organism, 
capilarele se contractă, circulaţia se dereglează și omul se simte 
rău. O lămâie pe zi e de ajuns. Stoarceţi-o, adăugaţi o cană de apă 
caldă și beţi. Nu e indispensabil să beţi mai mult decât sucul de la 
o lămâie. 

În privinţa cerealelor, grâul, porumbul şi ovăzul nu se 
folosesc în același fel. Energiile grâului sunt radical diferite de ale 
celorlalte cereale. Cel care vrea să devină idealist, să mănânce și 
ovăz! Dacă vreţi să dobândiţi o sănătate solidă și să vă întăriţi 
mușchii, mâncaţi grâu! în prezent, alimentul care conferă mai 
multă forță, mai multă sănătate este grâul. 

Alimentaţia dulce aduce blândeţe caracterului. Alimentaţia 
acidă creşte capacitatea de acţiune și întărește voinţa. 

Cireșele și piersicile au calităţi curative. Cireşele sunt 
recomandate contra anemiei și a neurasteniei. Primăvara, puteţi 
să mâncaţi câte doriţi, dar cu iubire. Ca să profitaţi la maximum 
de virtuțile fructelor, trebuie ca ele să fie cultivate de un om bun. 

Merele acționează asupra tonusului sistemul nervos. Nucile 
acționează în mod benefic asupra creierului, grâul, asupra inimii. 
Fiecare fruct are o forţă curativă care trebuie să fie bine utilizată. 


Cel care vrea să fie bine dispus, plin de viaţă și voioșie să 
mănânce primele cireşe! Cel care vrea să fie filosof, înțelept, să 
mănânce fructe târzii, ca strugurii! Cel care are dificultăți mari să 
mănânce ridichi! Ridichea ajută în lupta împotriva multor boli și 
simbolizează depășirea dificultăţilor. Când afacerile nu merg 
bine, mâncaţi ridichi! 

Cel care suferă de neurastenie trebuie să adopte un regim cu 
mazăre. Cel care suferă de ipohondrie, să mănânce grâu! Oamenii 
iuți la mânie trebuie să mănânce porumb şi, persoanele instabile, 
secară! Secara creează condiţii pentru dezvoltarea unui ideal 
înalt. Plantele mici sunt legate de idealuri mici, cele mari, de 
idealurile mari. Ţăranii aspri ar trebui să consume mai multă 
secară, ca să devină mai idealiști. 

Omul care vrea să-și dezinfecteze gura și să-și amelioreze 
starea stomacului şi a plămânilor trebuie să mănânce usturoi, 
dar eu îl prescriu bolnavilor, nu celor sănătoși. 

Dacă vreţi să arătaţi mai frumoși, mâncaţi mazăre. Cei care 
mănâncă fasole uscată învaţă legea generozităţii. Fasolea uscată 
aduce stabilitate și rezistenţă. 

Fructele coapte în nord favorizează gândurile luminoase; 
fructele coapte în sud aduc nobleţe sufletească; cele care se coc 
în est aduc nobleţe de caracter. În fine, cel care vrea să obțină 
cunoștințe și înţelegerea vieţii trebuie să mănânce fructe coapte 
în vest. 

Dacă omul este atins de arterioscleroză, i se recomandă o 
alimentaţie simplă și sănătoasă formată din grâu și orez fiert, 
plus fructe. 

Dacă sunteţi prost dispus, faceţi următoarea experienţă; 
luaţi o jumătate de kilogram de cireşe proaspete și ieşiţi din casă 
la ora 10 dimineaţa. Întoarceţi-vă cu faţa spre soare şi începeţi să 
mâncaţi cireşele lent, calm, preţ de o jumătate de oră, și nu mai 
mâncaţi nimic altceva. 

Contra tusei, folosiţi sucul de ridiche neagră și beţi în fiecare 
seară o ceașcă. Acest suc este foarte bun și pentru stomac. Puteţi 


lua un căţel de usturoi cu puţină sare în fiecare seară până la 
oprirea tusei. 

Dacă bolnavul mănâncă astfel cu recunoştinţă și e conştient 
că Dumnezeu se ocupă de el, situaţia se va ameliora în răstimp de 
o lună. Oamenii îşi scurtează viața mai mult prin saturare decât 
prin lipsă de mâncare. Unele boli se vindecă prin post, dar 
aceasta nu trebuie recomandat pentru toate bolile. 

Postul acţionează bine asupra omului sănătos când aceasta 
îl simte ca pe o nevoie interioară. Unii postesc în mod conștient 
dar li se face repede teamă și renunță. Din această cauză, o 
anumită toxină poate să apară în organismul lor. Postul este un 
stimulent interior pentru întărirea, reînnoirea organismului, dar, 
dacă e practicat cu teamă și îndoială, poate să apară o reacţie 
contrară. 

Postul este recomandat celor bolnavi, celor păcătoşi, nu 
omului sănătos și virtuos. Trebuie să postim când suntem 
bolnavi. Omul sănătos trebuie să mănânce fără saturație. Trebuie 
să ştie că se poate trăi cu puţină hrană. Cel care a mâncat prea 
mult încalcă legile nutriţiei, de aceea trebuie să postească. 

Scopul postului este de a filtra gândurile și sentimentele. Pe 
de altă parte, este indispensabil pentru odihna întregului 
organism. Postul este recomandat mai ales ca mijloc de 
restabilire a sănătăţii. În cursul postului, focul organismului este 
mai intens. Graţie lui, se realizează o combustie mai puternică a 
tuturor deșeurilor care au cauzat diferitele boli, indispoziţiile și 
nemulțumirile. 

A nu ne murdări limba cu cuvinte grosolane este un fel de 
post. A nu ne murdări intelectul, creierul cu gânduri rele este și 
ăsta un post. A nu ne murdări inima eu sentimente negative, nici 
voința cu acte condamnabile este tot post. A ne abține de la 
gânduri și sentimente negative este postul care ascunde în sine o 
forță magică. 

Cel care vrea să-și purifice sistemul nervos trebuie să 
postească de cel puţin patru ori pe lună, dar a ști cum, cât timp și 


când este o adevărată ştiinţă. Dacă vă purificaţi sistemul nervos, 
veți dobândi mai multă energie luminoasă în intelectul vostru. 

Ca să vă odihniţi stomacul, trebuie să postiţi cel puţin o dată 
pe lună. 

Cel care practică un post nu trebuie să meargă la plimbare. 
Este o regulă. În excursie, trebuie să luăm cu noi cel puţin puțină 
apă şi pâine şi să-i mulțumim lui Dumnezeu. Când faceţi o 
excursie la munte, trebuie să vă hrăniţi. 

Lăsaţi bolnavul un timp fără mâncare, ca să treziţi în el un 
stimulent pentru viaţă. Se va vindeca astfel mai repede decât 
dacă ar mânca. 

În zilele noastre, oamenii își satisfac foamea cu hrană fizică, 
dar e posibil să ne hrănim și cu aer, într un mod specific. Cum? 
Prin pori. Din păcate, porii omului de azi sunt astupaţi. În 
consecinţă, nu sunt în măsură să utilizeze aerul ca hrană. Dacă 
porii sunt deschiși, aerul se infiltrează și hrăneşte corpul. Astfel, 
cu puţină mâncare se poate dobândi o mare forță. 

Postul reînnoieșşte și întinerește organismul. După un post, 
utilizați cât mai mult o alimentaţie foarte simplă și disociată, 
adică formată dintr-un singur aliment odată, care cere puțină 
energie pentru digestie, ca să nu provoace apetitul. O astfel de 
alimentaţie este în măsură să dea plămânilor posibilitatea de a se 
dezvolta, de a primi mai multe elemente nutritive din aer și din 
apă și să extragă mai multe sucuri din mâncare. Prin post, 
esenţialul este să primim mai multă forță, mai multă sănătate și 
să ajungem să ne simţim mai bine, dar, mai ales, nu vă lăudaţi și 
nu faceţi din asta o competiţie. 

După un post de 10 zile, puteţi realiza multe lucruri, iar cel 
care a postit 20 de zile se va elibera de multe iluzii. 

Ideea principală a postului este să trezească energia ascunsă 
în celule și să reînnoiască organismul, dar această acțiune trebuie 
să fie rațională și conștientă. În practică, postul trebuie urmat în 
mod gradat, pe paliere. Există legi și reguli ce trebuie respectate. 
Dacă luăm hotărârea să postim fără să ştim de ce, nu e benefic. 


Apoi, trebuie să știm în ce moment să-l facem, respectând 
anotimpurile și zilele săptămânii. De exemplu, dacă începeţi 
postul luni, veţi obține un rezultat, dacă începeţi marţi, alt 
rezultat. Dacă începeţi miercuri, joi, vineri, sâmbătă, rezultatele 
vor fi diferite. În plus, dacă începem să postim dimineaţa, la 
amiază sau seara, rezultatele vor diferi din nou. 

Dacă nu îndepliniţi voinţa divină, nici un post de 20 de zile 
nu va avea vreun efect. Va fi inutil. În schimb, dacă postiţi 10 zile 
şi duceți săracilor ceea ce mâncaţi în mod obișnuit, postul poate 
să vă fie de mare ajutor. Dacă e destinat să vă elibereze de un 
defect, să dobândiţi o bună dispoziţie sau să vă purificaţi 
gândurile și sentimentele, postul este cât se poate de justificat. 

Un post de 24 de ore, dar deplin conștient, poate să 
reînnoiască celulele întregului corp. 

Dacă vreţi să postiţi, începeţi când sunteţi într-o stare de 
spirit ascendentă. 

Trebuie să vă vindecaţi bolile și defectele prin post și 
rugăciune. Dacă sunteți bine dispuși, puteţi practica postul mai 
mult timp, dar, dacă vă simţiţi epuizați, opriţi-vă. 

Regiunea abdominală este în legătură cu sistemul nervos 
simpatic. Nu trebuie să fie încărcată cu un surplus de elemente 
străine. Dacă este, trebuie să vă impuneţi un post ca să restabiliți 
starea normală. Acest post trebuie să fie moderat, conștient, până 
la eliminarea grăsimilor și reziduurilor. 

Oamenii folosesc postul pentru vindecare din timpuri 
străvechi. Postiţi ca să vă restabiliți sănătatea, dar și ca să vă 
creșteți vibraţiile organismului și ale vieții. 

Odată, un tânăr a venit la mine și mi-a spus că, în trecut, 
suferise de o boală incurabilă. Crezuse un timp că va muri, dar, 
după ce a găsit o cărțulie despre vindecarea prin post, a practicat 
postul 22 de zile și mi-a povestit experienţele lui din prima până 
în ultima zi. A făcut totul cu mare încredere în intelectul și în 
inima lui. Rezultatul: boala a dispărut complet. 


Le recomand bolnavilor cel puţin două-trei zile de post. 
Apoi, pot să mănânce două-trei linguri de compot de prune și, 
câteva ore mai târziu, puţină pâine. Mai târziu, după ce îşi mai 
recăpătă din puteri, bolnavul poate să mănânce un măr crud cu 
coajă cu tot, pe care să-l mestece bine ca să-i absoarbă sucurile. 
După aceea își poate relua alimentaţia obișnuită. 

Toate necazurile voastre sunt cauzate de nutriție. Dacă 
oamenii ar ști cum să postească, ar putea să trăiască bine și 
fericiți. Există posturi fizice, mentale și spirituale. 

Ca să vă eliberaţi de aciditatea stomacului, beți apă caldă de 
mai multe ori. Dacă metoda nu dă rezultate, ţineţi post două-trei 
zile. Postul curăță stomacul și eliberează aciditatea. 

Când aveţi o rană, o ulceraţie în organism, pe corp sau în 
interior, ar fi bine să postiţi câteva zile. 

Postitul este o metodă prin care omul poate să rezolve 
marile probleme existenţiale, dar, în acest caz, trebuie să 
postească nu o zi, ci 40. În acea perioadă, intelectul, inima şi 
voinţa se purifică total. 

Unii au postit 10 zile și cred că au făcut ceva grandios. Alţii 
n-au mâncat pui fript, nici n-au băut vin! înseamnă asta a posti? 

Când începeţi un post, deschideţi „blocnotesul memoriei și 
ştergeţi zilnic ceva negativ, iertaţi-i pe toţi, uitaţi datele 
datornicilor. Postiţi și rugaţi-vă. 

Prin post, omul își întărește voinţa și se eliberează de teama 
de a muri de foame. Postul vindecă. De exemplu, reumatismul 
poate fi vindecat complet. Postul purifică trupul, porii se deschid, 
respiraţia devine mai profundă și creşte lumina intelectului. 

Este bine să mâncăm din când în când numai grâu crud. O să 
vă dau un exemplu. Cei care au stomacul și plămânii slabi pot să 
ţină un regim cu grâu una, două sau cel mult trei luni. În acest 
timp, nu se mănâncă decât grâu crud bine spălat, nici măcar 
pâine. Dacă experienţa vi se pare dificilă și prea lungă, ţineţi 
regimul doar o săptămână. Seara, înmuiaţi 100 g grâu în apă 
curată și, a doua zi, împărţiţi-l în trei părți egale, pe care le veţi 


mânca dimineaţa, la prânz și seara, mestecând bine. Dacă vă este 
sete în cursul zilei, puteţi să beţi după dorință. Dacă veţi urma 
acest regim, veți avea dinţi foarte buni și sistemul nervos va fi 
într-o stare mai bună. Acest regim se recomandă numai 
oamenilor calmi, bine dispuși și care au cu adevărat voinţa să se 
vindece. Dacă simţim o stare de dizarmonie, e mai bine să oprim 
experiența 


VINDECAREA CU AJUTORUL APEI 


Când cunoaşteţi calităţile și proprietăţile apei, puteţi să 
vindecaţi cu ajutorul ei toate bolile. Apa folosită la vindecare 
trebuie să fie perfect pură. 

O mare parte din corpul omului este formată din apă. Mulţi 
oameni sunt bolnavi din lipsă de apă în organism. Umiditatea, 
apa stau la baza temperaturii organismului. Carenţa de apă îl 
răceşte, surplusul îl încălzește. Omul trebuie să trăiască bine, să 
utilizeze conștient energiile care vin de la soare ca să creeze în 
jurul lui o atmosferă curată și agreabilă. Dacă duce o viaţă 
convenabilă, omul atrage curenţii solari și devine un fel de oază, 
o sursă de viaţă și de forță. 

Dacă cereți medicamente, ca remedii sau ca mijloace de 
purificare, vă recomand următoarele: beți 2-3 litri de apă curată 
și caldă într-o zi. Dacă puteţi merge, duceţi-vă voi înșivă să 
aduceţi apa de la izvor. A aduce apă de la un izvor montan este 
un demers foarte benefic pentru organism. După aceea, faceţi 
exerciţii de respiraţie profundă, ca să vă lărgiți plămânii. 

Apa fiartă, băută cu înghiţituri mici, purifică sistemul nervos 
de reziduurile care blochează gândurile și sentimentele. Această 


apă eliberează omul de tensiunea provocată de blocajele 
sistemului nervos. 

Vă spun că remediul cel mai puternic din lume e apa caldă. 
Dacă știți unde se găsesc cele mai bune izvoare, mergeţi acolo și 
aduceți din apa aceasta, chiar dacă se găseşte la 5 sau la 10 km! 
Oamenii de astăzi nu știu ce forţă conţine apa. 

Omul din zilele noastre nu ştie cum să bea apa şi în ce 
cantitate. Ca să întrețină umiditatea indispensabilă, organismul 
are nevoie de o anumită cantitate de apă în raport cu cea 
conținută în celule. Dacă organismul pierde această umiditate, 
este expus la deshidratare. Astfel de oameni sunt de obicei 
nervoși, slabi și ușor iritabili. Fără umiditatea interioară și 
exterioară, omul nu poate să-și purifice organismul de deșeurile 
acumulate în el. Depunerile rămase generează boli și stări 
nedorite. Dacă vreţi să fiți sănătoși, întreţineţi în intelect ideea că 
acțiunea apei asupra organismului este binefăcătoare. Beţi apă 
conștient, fără să vă gândiţi la boală. Alimentaţi-vă intelectul cu 
gânduri pentru sănătatea, frumuseţea și măreţia vieţii și nu aveţi 
teamă de nimic. 

Pentru a-l reînnoi constant, natura a instalat în organism 
miliarde de ferestre prin care intră energia vitală: acestea sunt 
porii. Ei trebuie să fie permanent curaţi și deschiși ca să asigure 
schimburile dintre aerul din exterior și cel din interior. Dacă 
aerul e poluat, blocat de tot felul de depuneri, organismul este 
deja predispus la boli. Porii corpului se deschid prin transpiraţie. 
În apă se ascunde o forță magică. Ea curăță, transformă 
organismul, diluează sedimentele și e bună conducătoare de 
magnetism. 

În cazul unor boli, se recomandă masaje până la obţinerea 
transpiraţiei. Transpiraţia este provocată de o forță inteligentă 
care vrea să ne arate că toţi porii corpului trebuie să fie deschişi. 
Înainte de a provoca transpiraţia, trebuie să se spele bine corpul 
și apoi să se bea maximum 1-2 căni de apă caldă. Când bem o 
astfel de apă, aceasta iese prin pori, îi deschide şi restabileşte 


starea de bine. Porii sunt conducte, deschideri ale sufletului. 
Sufletul respiră prin pori. Prin plămâni se realizează respiraţia 
principală, și prin porii pielii se realizează respirația generală. 
Când respiraţia pulmonară și cea generală funcționează simultan, 
omul e sănătos. 

Apa este inteligentă, pentru că e legată de inteligența 
cosmică. Viitorii fiziologi vor explica marile proprietăţi ale apei 
cu ajutorul cărora oamenii se vor putea trata și vindeca. 

Mulţi neurastenici suferă de carență de apă, de lipsă de 
umiditate. Alţii suferă de apa stagnantă în organism, pentru că 
aceasta e blocată. 

Umpleţi un pahar cu apă, priviţi-l, apropiaţi-l de buze și luaţi 
o înghiţitură. În timp ce beţi, gândiţi-vă numai la ea, căci numai 
aşa poate să vă purifice cu adevărat corpul și să vă aducă 
„binefacerile cerului”. 

Priviţi apa ca pe un mijloc de purificare interioară, în zilele 
noastre, toată lumea face băi exterioare, dar rezultatele obținute 
sunt slabe. Nu puteţi conta pe o bună igienă de viață dacă nu 
faceţi în mod regulat o baie interioară cu apă curată, adică să beţi 
apă caldă cel puţin de trei ori pe zi: dimineaţa, la prânz și seara. 
Așa cum primiţi apa, trebuie să primiţi și lumina, și aerul. Aceasta 
vă asigură o sănătate solidă, o stare de bine și gustul vieţii. 

Din cauza unei vieţi neconforme cu natura, omul a acumulat 
în organism o aciditate tisulară și urinară care are consecinţe 
nefaste asupra inimii și a circulației. După aceea, dormim cu greu, 
ne răsucim ore întregi în pat până să vină somnul. Cum se poate 
dormi astfel? Ca să dormim bine, trebuie ameliorată circulația 
sangvină printr-o bună transpiraţie cel puţin de două ori pe 
săptămână. Beţi câteva căni cu apă fierbinte (în care se poate 
adăuga zeamă de lămâie), acoperiţi-vă bine ca să puteţi 
transpira, apoi ștergeţi-vă bine corpul cu un prosop umed și 
schimbaţi-vă hainele. Dacă urmează a doua transpiraţie, ștergeţi- 
vă atunci cu un prosop uscat și repetaţi, dacă e necesar, de câteva 
ori până la oprirea transpiraţiei. După aceea, beţi încă un pahar 


cu apă fierbinte, care eliberează restul acidității acumulate în 
sânge. 

Nu există remediu mai bun în lume decât apa caldă, dar 
trebuie să știm cum s-o fierbem (Anexa 1B). E medicamentul cel 
mai sigur. Chinina nu face doi bani pe lângă apă. Luaţi apă curată 
de izvor, fierbeţi-o într-un recipient din aur la răsăritul soarelui 
sau când e la zenit. Celelalte medicamente stopează boala, dar 
remediul cel mai puternic e apa. 

Trebuie știut că apa e elementul primordial în viață. Beţi 
întotdeauna apă curată și proaspătă, viaţa e ascunsă în ea. Când 
apa dispare din organism, acesta se deshidratează, ca și pielea. 
Oamenii cu caracter înăcrit au foarte puţină apă în corp și 
flegmaticii au apă care stagnează. Apa trebuie să circule 
permanent în organism. 

Chinina întrerupe febra, dar nu poate să vindece cauza, în 
locul ei, beţi apă fierbinte trei zile, fără să mâncaţi. Așa se poate 
vindeca guturaiul. 

Apa tratează toate handicapurile din lume. Observaţi 
influenţa apei asupra organismului iritat, înfuriat sau prost 
dispus. Cum se procedează? Daţi-i persoanei să bea apă fierbinte 
și spălaţi-i corpul. Chiar și ciuma se tratează cu apă fierbinte. Prin 
această modalitate, serul sangvin, cu care se hrănesc microbii, se 
diluează şi le opreşte înmulțirea. În acea perioadă, nu trebuie să 
ne alimentăm, ci să întreținem cu Dumnezeu o legătură foarte 
puternică. Această legătură este o forță care acționează asupra 
microorganismelor ca un fulger electric. Astfel atacați din două 
părți, de „salvele de tun” și de lipsa mâncării, microbii nu se mai 
înmulţesc și mor. O luptă intensă de 24 de ore este de ajuns ca să 
oblige microbii de ciumă să părăsească organismul. 

Bolile nu sunt nimic altceva decât o luptă între om și 
entitățile inferioare. 

Holera se vindecă și ea cu apă fierbinte. Daţi-le celor bolnavi 
de holeră 4-5 căni de apă fierbinte, și a doua zi vor fi vindecațţi. 


Această apă diluează serul care hrănește bacilii și în 24 de ore 
aceştia vor dispărea. 

Facem gripă ca să eliminăm acumularea de impurități din 
inimă şi din intelect. În acest caz, beți apă fierbinte și mâncaţi 
cartofi copți. 

Dacă vă doare capul, beţi trei căni de apă clocotită, apoi luaţi 
un purgativ. După ce aţi eliberat stomacul, faceți o baie caldă și 
mergeţi la culcare. Baia trebuie să fie scurtă. Dacă vă doare 
stomacul, capul suferă și el. Uneori, durerile de cap sunt cauzate 
de o proastă circulaţie sangvină în cap şi în creier. În realitate, nu 
trebuie să avem nici prea mult, nici prea puţin sânge la nivelul 
capului. Când vasele sangvine își pierd elasticitatea, apare 
arterioscleroza. Cel care vrea să-și păstreze sănătatea și să-și 
prelungească viaţa trebuie să-și păstreze elasticitatea corpului. 
Va trebui să bea apă caldă, care facilitează diluţia reziduurilor 
formate prin nutriţie. 

Durerile de burtă vor dispărea prin exerciţiul următor: 
dimineaţa, beţi 10 guri de apă caldă la fiecare 5 minute de mai 
multe ori. Dacă sunteți constipat, luaţi ulei de ricin și beți apă 
caldă. 

Dacă sunteţi prost dispuși sau obosiţi, faceţi o baie cu apă 
caldă. Apa are o acțiune magnetică asupra corpului. Dacă aţi 
răcit, aplicaţi comprese cu apă caldă pe locul suferind. Puneţi 
compresa în apă fierbinte şi imediat pe locul bolnav timp de 2-3 
minute. Schimbaţi compresa de vreo 10 ori și durerea va 
dispărea. 

Este preferabil uneori să vă spălaţi local decât total. 
Persoanelor slabe și obosite, Louis Kuhne le recomandă băi de 
șezut sau spălarea doar a unei jumătăţi din corp: într-o zi vă 
spălați sub talie, a doua zi, deasupra taliei, sau dimineaţa, faţa și 
după-amiază, partea din spate a capului. În acest fel, se realizează 
un metabolism mai bun. Dacă vă spălaţi bine picioarele, aceasta 
se va răsfrânge favorabil asupra mâinilor şi viceversa. În plus, 
când vă spălaţi mâinile și picioarele, faceţi-o fără grabă, căci 


spălatul în fugă înseamnă neînțelegerea regulii. Băgaţi-vă întâi 
picioarele în apă și staţi puţin în această poziţie. Spălaţi-le la 
început cu gândul până când simţiţi o reacție în mâini, un fel de 
plăcere, apoi începeţi să le spălați lent. În acest fel, forţele 
organismului se repartizează corect. Uneori, o persoană face o 
baie caldă și apoi un duș rece. Schimbările atât de bruște asupra 
corpului nu sunt prevăzute pentru omul obișnuit, ci doar pentru 
divinităţi. Cel care nu e călit trebuie să facă băi calde, lăsând 
energia căldurii să acționeze asupra organismului. Dușurile reci 
pe care le întâlnim în natură sunt bune, dar numai în condiţii 
specifice, mai exact, băile de ploaie în mai, în iunie și până la 
jumătatea lunii iulie. Când facem aceste băi, este preferabil să 
purtăm haine subțiri, nu să fim goi. Dacă nu aveţi posibilitatea de 
faceţi băi de ploaie, faceţi dușuri sau băi la o temperatură în jur 
de 34 - 40°C, care este cea mai apropiată de căldura naturală a 
corpului. 

În niciun caz nu vă spălaţi picioarele cu apă rece, mai ales 
după ce mâncaţi. 

În cazul în care cantitatea de sare din organism depăşeşte 
normalul, excedentul trebuie neapărat eliminat. Nu consumaţi 
multă sare. 

Unii recomandă compresele reci, alţii, pe cele calde. 
Aplicarea de comprese reci pe locul bolnav provoacă o îngustare 
a capilarelor, deci o reacție aparte a organismului. În schimb, 
compresele calde generează reacții benefice. Apa caldă dilată 
vasele sangvine și astfel circulația se ameliorează. 

Dușul rece este recomandat doar persoanelor excesiv de 
iritate, nervoase, excitate. Această apă le va elibera de surplusul 
de energie acumulată în organism. Pentru coleric, temperatura 
apei nu trebuie să depășească 10*C. Ca să-i se domolească furia, 
trebuie să facă cel puţin șase dușuri reci în cursul anului și astfel 
îşi va echilibra forțele organismului. 

Colericul pierde o parte din energia organismului greu de 
recuperat după aceea. Omul raţional, conștient își păstrează 


energia, n-o risipește în mod dezordonat. Colericul îmbătrânește 
mai repede. 

Contra guturaiului, trebuie să respirăm de mai multe ori la 
rând pe nări apă sărată și călduţă. Repetaţi asta de 2-3 ori seara 
și dimineaţa, după care guturaiul se oprește, căci apa sărată 
împiedică înmulțirea microbilor care l-au provocat. Dacă vă e 
greu să adormiţi, frecaţi-vă corpul cu un prosop umezit cu apă 
caldă și culcaţi-vă. 

Trebuie să știți că ploaia de iulie la munte este o 
binecuvântare. O astfel de baie de ploaie este egală cu 100 de băi 
obişnuite. În iulie, fiecare picătură de ploaie este plină de 
electricitate și de magnetism. 

Din luna mai până la jumătatea lunii iulie, de câte ori plouă, 
expuneţi-vă la ploaie până vă udă bine, apoi intraţi în casă și 
ștergeţi-vă corpul cu un prosop curat. Schimbaţi-vă hainele și 
beţi o cană-două de apă caldă. 

Roua dimineţii, adunată foarte devreme pe timp senin, este 
foarte benefică pentru sănătate. Puteţi umple câteva sticluţe 
cărora să le puneţi ceară la gură. Cel mai bun moment este 
înainte de răsăritul soarelui, în lunile mai şi iunie. 

Cum putem vindeca alcoolismul? Obligaţi-l pe alcoolic să bea 
2-31 de apă pe zi şi se va vindeca. Pentru aceasta, bolnavul 
trebuie să înceapă cu o cantitate foarte mică de apă și s-o 
mărească treptat. În prima zi, să bea o cană de apă; a doua zi, 
două căni; a treia zi, trei căni și apoi patru, cinci, șase, până la 15- 
20 de căni pe zi. Dacă se supune acestei prescripții, poate să 
renunţe la alcool în foarte scurt timp. Când unui beţiv va începe 
să-i placă apa, nu va mai bea alcool. 

A ne spăla este un act sacru. Trebuie să ne spălăm lent, fiind 
foarte bine concentrați. Luaţi un lighean curat, turnaţi în el apă 
călduță, stropiţi-vă bine faţa, în mod energic, și ştergeţi ușor 
umiditatea cu un prosop moale, ca și cum aţi mângâia-o. Faţa e 
sensibilă și delicată, de aceea trebuie s-o atingeţi foarte ușor. 


După ce aţi spălat-o, priviţi-vă în oglindă și, dacă nu sunteţi 
mulțumiți de fața voastră, mai spălaţi-o o dată. 

Înainte și după fiecare activitate, spălaţi-vă faţa și mâinile. 
Spălaţi-le de vreo 10 ori pe zi. Aruncaţi apa folosită la flori, la 
pomi, în niciun caz într-un loc circulat și murdar. Când vă aflaţi în 
apropierea unui izvor curat, luaţi apă într-un recipient și spălaţi- 
vă mâinile, picioarele, dar staţi departe de izvor, ca să nu-i 
murdăriți apa. Udaţi-vă capul, beţi puţină apă, dar nu aveţi voie 
să aruncaţi pietre sau obiecte în izvor. Aceeași regulă e valabilă și 
pentru râuri, lacuri și puțuri. 

Spălarea diferitelor părți ale corpului produce schimbări 
psihice în creier. Pentru tratament şi pentru vindecare, este 
posibil să vă folosiți de apă nu numai în mod fizic, ci și prin 
gândire, și va avea același efect. Imaginaţi-vă o fântână sau un 
izvor aflat foarte departe de voi; apoi imaginaţi-vă că v-aţi 
deplasat în apropierea lui ca să luaţi apă într-un urcior și că 
reveniți acasă. Vă scoateţi hainele, turnaţi acea apă pe coloana 
vertebrală şi ştergeţi umiditatea imaginară cu un prosop moale. 


VINDECAREA CU AJUTORUL RESPIRAȚIEI 


Aerul este depozitarul energiei divine. Este cea mai mare 
rezervă în care viaţa și-a stocat energiile. 

Întâi, voi spune că aerul, purtător al gândurilor divine, intră 
la început în sistemul respirator, unde se transformă și, de acolo, 
se îndreaptă în creier pe cale sangvină. Așadar, omul nu primește 
gândurile divine direct prin creier, aerul fiind purtătorul lor 
principal. În condiţiile prezente ale vieţii, dacă omul este lipsit de 
aer, nu va putea să capteze niciun gând. În acest sens, respiraţia 
este un act sacru. De aceea, trebuie să învăţăm să respirăm bine 
ca să putem capta gândurile conţinute în aer și le transmitem 
apoi la creier. 


Fiecare energie divină care coboară trebuie să treacă întâi 
prin sistemul respirator și, de acolo, să urce la creier ca după 
aceea să coboare în inimă. 

Respirația fiecăruia este diferită și corespunde cu gradul de 
evoluţie al omului. De obicei, bolnavul respiră rapid, la fel și 
animalele, în timp ce omul sănătos respiră regulat, calm și în 
funcţie de dezvoltarea personală. 

Indiferent de boala de care suferiţi, căutaţi ajutor în 
respiraţia profundă. Nu există boală care să nu poată fi vindecată 
prin respiraţie. O viață lungă este rezultatul unei respiraţii 
profunde și regulate. Respirația în sine depinde de gândirea 
corectă, pozitivă și de calitatea emoţiilor. Respiraţi profund și 
gândiţi-vă că binecuvântarea divină ajunge la om prin aer. 

Respirația este un proces dublu, fiziologic şi psihologic. 
Obiectul său final, ca proces psihologic, este purificarea 
gândurilor. 

Plămânii sunt un laborator complicat în interiorul căruia se 
conjugă câteva energii. Prana din aer pătrunde în plămâni și 
ajută la ozonarea sângelui chiar şi acolo unde aerul ajunge cu 
greu. În sângele astfel purificat sunt depuse elementele vieţii. 

Pentru că aerul conţine lumină și prana, când respiră, omul 
primeşte două elemente indispensabile sângelui. 

În afară de stomac, omul se hrănește și prin plămâni şi 
creier, de unde primeşte o hrană superioară hranei fizice, în 
viitor, ființa omenească se va hrăni numai prin plămâni și prin 
creier. 

Când omul se îmbolnăvește, respiraţia se accelerează. Acest 
fapt se observă mai ales la persoanele cu o constituție pulmonară 
mai puţin viguroasă. Ele își accelerează conștient respirația 
deficientă crezând că se ajută în acest fel. În realitate, starea li se 
agravează. Respirația normală trebuie să corespundă cu ritmul 
natural, cu ritmul cardiac. Acest ritm este bun pentru sănătate. 

Respirația bună depinde de calitatea aerului inspirat și de 
răstimpul retenţiei sale. Cu cât este reținut mai mult în plămâni, 


eu atât mai eficient este acest aer. Reușita fiecăruia depinde de 
asta. Unii inițiați au reușit să rețină aerul o jumătate de oră și 
Chiar o oră. 

Cei care și-au pierdut echilibrul respiră foarte accelerat. 

Când respirația e rapidă, sângele se oxigenează foarte 
repede și purificarea lui e parţială. De aceea, cei mai mulți 
oameni au mai mult sânge venos, adică sânge impur. Din cauza 
acestei oxigenări prea rapide, arderea în organism se face 
neregulat, o parte dintre materiile care îi sunt destinate nu pot fi 
arse și se acumulează pe artere și vene sub formă de reziduuri. 

Pe lângă plămâni, care au legătură directă cu aerul, omul are 
şapte milioane de pori prin care e în contact cu el. 

Dacă omul nu respiră bine, pielea feţei și a mâinilor sale face 
riduri prematur. Ridurile sunt cauzate de dereglarea ficatului și 
de respiraţia proastă. 

Concentrarea gândurilor este în relaţie cu respiraţia. Cu cât 
omul respiră mai adânc, cu atât se concentrează mai uşor. 

Pentru fiecare om, există metode deosebite de respiraţie. 
Fiecare poate să le aleagă pe cele care îi convin, recomandate de 
maestrul sau de medicul lăuntric. Învăţaţi să ascultați medicul 
lăuntric, adică partea divină din voi. 

Acum, când vorbesc despre respiraţia profundă, n-am 
intenția să vă recomand exerciţii speciale cum au hindușii, 
deoarece nu se pot aplica la europeni, ci vă spun pur și simplu să 
respiraţi adânc, străduindu-vă să păstraţi un ritm egal. 

Trebuie să știți că multe dintre regulile și metodele hinduse 
nu corespund cu regulile naturii vii universale. De exemplu, dacă 
aplicăm în Occident știința respirației utilizată de hinduși, la noi, 
rezultatele obținute vor fi contrare și negative. De ce? Pentru că 
ea a fost dobândită în perioada descendentă a omenirii, adică în 
conformitate cu legea involuţiei. 

Hindușii practică intens respirația profundă și completă, 
acumulând astfel multă energie, pe care europenii n-ar ști cum s- 
o folosească. Până la urmă, în loc să-și facă bine, şi-ar face rău. 


lată ce scrie în Sfânta Scriptură: „Și Dumnezeu i-a suflat în 
nări suflare de viaţă și omul a devenit un Suflet viu”. Așadar, 
respirând aerul, omul a primit viaţa divină. De aceea, când se află 
în dificultate, trebuie să respire, căci aerul este purtător de 
electricitate şi de magnetism care, trecând prin nas, reînnoiește 
sistemul nervos. Puteţi, prin respiraţie, să vă obligaţi creierul să 
gândească absolut corect și stomacul să lucreze normal. 
Respirația neregulată stă la baza multor boli. Vă dor picioarele 
pentru că nu respiraţi bine: la fel capul, inima sau coloana 
vertebrală. Respirația rapidă și superficială este periculoasă, 
ducând la diferite boli. 

Forţa însufleţitoare care vindecă este Prana răspândită în 
aer! Între iubire şi viață există o forță: Prana. Ea reînnoieşte 
gândirea. În momentul respirației, gândiţi-vă că absorbiți Prana 
prin toate celulele, nu vă gândiţi la soţie, la copii, la ce e de 
interes secundar; lăsaţi-vă deoparte vitele, albinele, alimentele, 
preocupările zilnice. Prin concentrarea gândurilor, puteţi să vă 
vindecaţi de orice boală, să vă protejaţi de necazurile care vă 
ameninţă. Deplasându-vă în afara traiectoriei lor, chiar cu foarte 
puţin, vor trece pe lângă voi fără să vă atingă. 

Cu cât rețineți mai mult aerul în plămâni, cu atât primiţi mai 
multă energie. Astfel, chiar poluat, aerul nu va avea tot atâta 
influență negativă. Când scade numărul respiraţiilor, viaţa se 
prelungește și viceversa. Dacă ajungeţi la o singură respiraţie pe 
minut, deja aţi câștigat mult. Respiraţi cu bucurie, cu iubire, cu 
chipul surâzător, adoptați o poziţie corectă: coloana vertebrală să 
formeze o linie paralelă cu cea care unește centrul soarelui cu 
centrul pământului, pieptul în față, nu retras spre interior. 
Respirând astfel, intraţi în contact cu ritmul naturii și vă întăriţi 
corpul și mintea. 

În plămâni există celule vegetale care au nevoie de acid 
carbonic. Respirația profundă cu retenţie facilitează acumularea 
de acid carbonic, întăreşte celulele vegetale și le prelungește 
viaţa în plămâni. Dacă le face mai puternice, omul este sănătos. 


Sănătatea este legată de respirația conștientă. De aceea, cel 
puţin de trei ori pe zi (dimineaţa, la prânz şi seara), omul trebuie 
să consacre 10-15 minute respirației și să facă exerciţii. Trebuie 
să mulțumească pentru aerul inspirat și pentru binefacerea 
primită prin el. Aceasta este respiraţia conștientă. 

Respiraţi profund ca să primiţi cât mai multă Prana 
însuflețitoare. Ea are diferite proprietăţi: fizice, emoţionale, 
mentale. Fără Prana. gândurile nu se pot forma, emoțiile nu pot 
să se manifeste și voinţa nu poate să acţioneze. 

Când respiră, omul trebuie să simtă că aerul este 
inestimabil. Prin plămâni, omul intră în contact cu iubirea. Cel 
care iubește creşte în același timp cu plămânii săi. 

Când vorbesc despre puls regulat, de bătaie ritmică a inimii, 
apare imediat întrebarea: Ce este o respirație corectă și 
profundă? Aproape toată lumea respiră greșit; inspirăm şi 
expirăm aerul numai cu partea superioară a plămânilor. Din 
cauza acestei respiraţii superficiale și slabe, nu mai există forță 
pentru respingerea completă a aerului în exterior. În consecinţă, 
o parte din aerul viciat rămâne în plămâni și formează reziduuri. 
Dacă vrem să regularizăm circulația sangvină, este indispensabil 
întâi să inspirăm profund aerul, să-l reținem un timp în plămâni 
și apoi să-l expulzăm lent. Când omul practică așadar corect 
respiraţia, se reînnoiește și se eliberează de stările maladive 
fizice şi psihice. 

Există o Prana asimilabilă prin nara stângă și o Prana 
asimilabilă prin nara dreaptă. Prin nara stângă, primim curentul 
magnetic legat de plexul solar numit „curent solar”. Prin nara 
dreaptă, primim curentul electric legat de creier numit „curent 
lunar”. Când vrem să ne dezvoltăm mai mult intelectul, trebuie să 
inspirăm aerul prin nara dreaptă şi să-l expirăm prin cea stângă. 
Când vrem să dezvoltăm mai mult inima, trebuie să inspirăm pe 
nara stângă și să expirăm pe cea dreaptă. Alternând respiraţia, 
prin nara stângă și apoi prin nara dreaptă, armonizăm cei doi 


curenţi și asimilăm electricitatea și magnetismul în mod 
echilibrat. 

Aşa respirați profund și conștient. Dacă sunteți prost 
dispuși, trişti, respirați profund. Dacă vă doare coloana 
vertebrală, spatele, respirați profund. Dacă vă dor picioarele, 
mâinile, respiraţi! Aveţi dureri de stomac, de cap, de burtă, 
respiraţi profund! 

Când omul nu asimilează destulă Prana din aer, se simte 
slab, temător, fără viaţă și fără putere. Cine e de vină? El însuși. 
Depinde numai de el să primească mai multă Prana, căci se 
găseşte din abundență în natură. 

Trăind pe pământ, omul are nevoie de aer ca să-și 
alimenteze dublul eteric și corpul astral. Aerul conţine energia 
specifică numită de hinduși Prana. Unii oameni de ştiinţă o 
numesc electricitate însuflețitoare sau magnetism însuflețitor. 
Mergeţi la munte nu numai pentru aer curat, cum cred cei mai 
mulți dintre noi, ci și pentru Prana. Dimineaţa, foarte devreme, 
expunându-vă la soare, asimilați razele luminoase care aduc 
Prana pentru intelect și raze de căldură, care aduc Prana pentru 
inimă. Şi plămânii asimilează cel mai bine dimineaţa Prana din 
aer. 

S-a observat că omul, eu cât respiră mai profund, cu atât mai 
mult reține aer în plămâni și cu atât mai largi îi sunt nările. Nasul 
mic și plat arată că respiraţia și circulația sangvină sunt slabe. 
Dacă nasul e prea ascuţit, omul e iritabil, nervos, coleric. Ca să se 
calmeze, trebuie să respire adânc. 

Unora le este teamă să respire aerul rece ca să nu răcească. 
Dacă respiraţi pe gură, da, aveţi dreptate să vă fie teamă, dar 
natura a prevăzut și asta. A format nasul ca un filtru care reţine 
impurităţile și încălzește aerul. Mucoasa și secrețiile nazale 
regularizează aerul și îl adaptează la plămâni. Când ieşiţi în ger, 
nu inspirați aer mult dintr-odată, ci în doze mici, lent, ca să vă 
adaptaţi la temperatura de afară. Începeţi încet cu respiraţii 


scurte și creșteţi treptat cantitatea de aer inspirat. O respiraţie 
corectă respectă un ritm regulat. 

Întâi, inspirați lent, calm. fără grabă, apoi rețineți în plămâni 
aerul inspirat. Nu există beneficiu mai mare pentru omul care 
inspiră lent când reține aerul și primeşte Prana, adică energia 
însuflețitoare pe care o conţine. 

Respirația obișnuită este de aproximativ 15 respiraţii pe 
minut. Când faceți exerciţii respiratoare, încercaţi să ajungeţi 
treptat la o respirație completă pe minut (inspiraţie, reţinere, 
expiraţie). Dacă reușiţi, veţi fi în măsură să vindecaţi toate bolile, 
chiar tuberculoza. 

Practicaţi exerciţiul următor: îndoiți mâinile pe umeri, 
întindeţi apoi încet braţele și mâinile la orizontală, inspirând 
adânc; rețineţi aerul și începeţi să coborâţi braţele pe lângă corp 
expirând lent. Veţi primi astfel mai multă Prana, circulaţia va fi 
stimulată și capilarele se vor lărgi. 

Ca discipoli, trebuie să învăţaţi să vă vindecaţi prin 
respirație profundă. Dacă vă doare stomacul sau burta, faceți 
şase exerciţii de patru ori pe zi în felul următor: puneţi palma 
mâinii stângi pe abdomen, palma mâinii drepte pe mâna stângă. 
Respirând profund, trebuie să reușiți să simţiţi contracția și 
dilatarea diafragmei. Cel care nu știe să respire bine nu poate fi 
discipol al învăţăturii Noii. 

E bine să respirăm întâi pe nara stângă până la 10-15, apoi, 
să astupăm nara stângă, să ţinem aerul în plămâni 30-40 de 
secunde și după aceea să expirăm lent în același ritm. Când 
respiraţi pe nara dreaptă, închideţi gura. În timpul ţinerii aerului 
în plămâni, ambele sunt închise. Aceste exerciţii le sunt 
indispensabile tuturor - și persoanelor sănătoase, și celor 
bolnave -, dar mai ales celor care practică o activitate 
intelectuală. 

Respiraţi calm, neîntrerupt și într-un ritm stabilit. Ca să vă 
trataţi, faceţi între 12 și 19 respiraţii dimineaţa, înainte de masa 
de prânz şi de seară (fiecare respiraţie, reținere, expiraţie este un 


exercițiu). Făcând aceste exerciţii, intelectul trebuie să fie 
concentrat. Diafragma coboară, urcă, se contractă și se dilată 
într-o mișcare regulată. Diafragma este frontiera dintre lumea 
spirituală și lumea fizică. Cauza unor palpitaţii, a unor probleme 
respiratorii, a astmului, a bolii de plămâni este deplasarea 
diafragmei în raport cu poziţia naturală. Dacă se găsește prea sus, 
inima și plămânii nu funcţionează bine. Prin practicarea unor 
exerciţii respiratorii, plămânii umpluţi cu aer împing diafragma 
și o obligă să coboare la locul ei natural. Prin expiraţie, trebuie să 
intervină mușchii abdominali, care exercită o presiune asupra 
aerului şi îl propulsează afară. 

Este bine să faceţi exerciţii respiratorii rostind rugăciuni, 
cum ar fi Tatăl nostru. Respiraţi lent, profund, în ritmul stabilit, 
fără să vă gândiţi la altceva. Cel care nu are exerciţiul respirației 
trebuie să înceapă prin a reţine aerul 2-3 secunde și să crească 
treptat intervalul cu 1 secundă de fiecare dată, până la 30 de 
secunde. Dacă ajunge să țină aerul în plămâni 30 de secunde, 
poate să rezolve multe probleme de sănătate, cum ar fi dureri de 
cap, probleme cu plămânii, cu stomacul, paralizie. Toate vor 
dispărea! îngrijiți-vă înainte de a vă îmbolnăvi. Dacă omul nu 
respiră profund, niciun medicament nu-l poate ajuta. Răsuflarea 
și transpiraţia celui care a ajuns la o respiraţie foarte bună sunt 
parfumate și circulația sangvină e regulată. Indiferent de boală, 
căutaţi ajutor în respiraţia profundă. Nu există boală care să nu 
poată fi vindecată cu ajutorul respirației profunde. 


EXERCIŢII DE RESPIRAȚIE 

1. Inspirând, duceţi-vă foarte lent braţele lateral și la 
orizontală. Reţinând aerul, prelungiţi mișcarea până la verticală. 
Expirând, duceţi mâinile în spatele capului și coborâţi braţele 
până la poziţia iniţială. 


2. Inspiraţi ridicând braţele lent în față până deasupra 
capului. Privirea însoțește mișcarea. Reţineţi aerul un moment. 
Expiraţi lent coborând încet braţele. Privirea urmează mișcarea 
până jos. 

3. Poziţie inițială: braţele sunt la orizontală de fiecare parte 
a corpului, palmele deschise în sus. 

Inspiraţie: inspirați lent, îndoind toate degetele, cu degetul 
mare pe degetul mijlociu. În același timp, imaginaţi-vă că, odată 
cu aerul, primiţi iubirea divină care pătrunde în voi, inclusiv 
aerul, căci Dumnezeu pătrunde peste tot, căci Dumnezeu e iubire. 

Reţinere: ţineţi aerul cât mai mult în plămâni gândindu-vă 
să asimilați iubirea care pătrunde în întreaga natură, în cursul 
reţinerii aerului, îndoiţi lent braţele, menţinând mâinile strânse, 
şi duceţi-le în faţa pieptului. 

Expiraţie: dezdoiţi lent braţele de fiecare parte a corpului 
până la orizontală, apoi deschideţi lent mâinile. În cursul 
expiraţiei, gândiţi-vă că vedeţi lumina care provine de la iubirea 
voastră pentru lumea întreagă. 

4. Inspiraţi pe 16 unităţi de timp, reţineţi aerul pe 16 unităţi 
de timp, expirați pe 32 de unităţi de timp. Faceţi acest exercițiu 
de 3 ori pe zi (dimineaţa, la prânz și seara), de 6 ori la rând. 
Inspirația se face prin nara stângă și expiraţia prin nara dreaptă. 
Practicaţi acest exerciţiu 2-3 luni. 

5. Exerciţiu de respiraţie pentru creşterea reţinerii aerului. 
Pentru acest exerciţiu, nu ne folosim de unităţi de timp. Trebuie 
să respirăm lent și profund, să reținem aerul cât mai mult și să-l 
dăm afară cât mai lent. Timpul reţinerii aerului în plămâni poate 
crește cu 1 minut, 1 minut și jumătate, două minute etc. 

6. Când sunteţi nervoși, iritaţi, furioși, faceţi exerciţiul 
următor: blocaţi nara dreaptă cu arătătorul de la mâna dreaptă și 
inspirați pe nara stângă, numărând 7 unităţi de timp. Ţineţi aerul 
10 unităţi de timp, apoi blocaţi nara stângă și expiraţi în 9 unităţi 
de timp. Acest exercițiu ajută la regularizarea sistemului nervos, 
la calmarea creierului şi la întărirea memoriei. Dacă faceţi acest 


exercițiu dimineaţa, înainte de amiază, inspirați pe nara stângă și 
expirați pe cea dreaptă; seara, inspirați pe nara dreaptă și 
expiraţi pe cea stângă. Faceţi acest exerciţiu de 21 de ori pe zi: 7 
dimineaţa, 7 la prânz și 7 seara. 


RECOMANDĂRI 

1. În timpul exerciţiilor de respiraţie, puteţi să rostiți în 
gând anumite formule. Exemplu: „îţi mulţumesc, Doamne, din 
toată inima, din tot sufletul, cu toată puterea pentru 
binecuvântările tale”. Rostiţi această formulă în timpul unui 
exercițiu complet (inspiraţie, reținere, expiraţie). 

2. Puteţi să recitaţi în gând Tatăl nostru în timpul respirației 
complete. Faceţi acest exerciţiu de 10 ori la rând, dimineaţa, la 
prânz și seara. 

3. În timp ce inspirati, rostiţi în gând cuvintele forță, viată, 
sănătate de 3 ori la rând, precum și cât timp ţineţi aerul în piept 
și pe când expiraţi. Repetaţi de 10 ori la rând acest exerciţiu, 
dimineaţa, la prânz și seara. 

4. Inspiraţi adânc rostind în gând cuvântul viaţă. Țineţi 
aerul în plămâni gândindu-vă la forță și expiraţi cu sănătate. 
Faceţi acest exerciţiu lent, calm, în acord cu un ritm stabilit, 
meditând la cuvintele viată, forță, sănătate. 

Energia vie, care ne regenerează organismul, vine prin 
coloana vertebrală. Măduva spinării are capacitatea să absoarbă 
Prana din aer și s-o transmită întregului organism. Reţineţi 
formulele de rostit în gând în cele trei faze ale respirației: 
inspiraţie, reținere a aerului, expiraţie. 


Exemplul 1 
Inspiraţie: „Mulţumesc, Doamne, pentru viața divină pe care 


ai răspândit-o în aer și pe care o primim prin aer”. Reţinere: 
„Primesc viaţa divină prin aer, ea pătrunde în toate celulele mele 
și aduce forță, viață și sănătate”. Expiraţie: „Această viață divină 
mă întărește și se manifestă în faptele mele”. Prin viață divină se 


înțelege Prana. Trebuie să ne imaginăm foarte intens Prana ca 
fiind o picătură care se transmite de la o celulă la alta, de la un 
organ la altul și pătrunde în toate. 


Exemplul 2 
Inspiraţie: „Numele Domnului fie slăvit în mine!” Reţinere: 


„impărăţia Domnului și dreptatea sa să sălășluiască în mine!” 
Expiraţie: „Facă-se voia Domnului!” Puteţi să faceţi acest 
exercițiu de 5 ori, inspirând pe nara dreaptă şi expirând pe nara 
stângă; apoi, de 5 ori, inspirând pe nara stângă și expirând pe cea 
dreaptă. 


Exemplul 3 

Inspiraţi: „Doamne, îți mulțumesc că vii la mine”. Reţinere: 
Doamne, îți mulţumesc că rămâi în mine”. Expiraţie: „Doamne, îţi 
mulțumesc pentru binecuvântarea ta”. 


Exemplul 4 i 
Inspirați pe nara stângă, cu nara dreaptă blocată. În același 


timp, rostiţi formula: „Numai iubirea divină e iubire”. Rețineţi un 
moment aerul și începeţi să expiraţi rostind aceeași formulă. 
Faceţi acest exerciţiu de 3 ori pe zi, dimineaţa, la prânz și seara, 
când sunteţi bine dispus și aveţi timp. Repetaţi fiecare exerciţiu 
de 3 sau de 10 ori la rând. 


VINDECAREA CU AJUTORUL SOARELUI 


Energia vieții noastre fizice, mentale și chiar morale provine 
de la soare. El aduce viaţa. 


Numai energia solară poate să restabilească forța și 
sănătatea omului. 

Nu există boală care să nu poată fi vindecată cu ajutorul 
soarelui. 

Razele soarelui reprezintă milioane de milioane de ființe 
inteligente care vin pe Pământ ca pentru o expediţie. Fiecare 
dintre aceste fiinţe își aşază amprenta pe faţa oamenilor. 

Soarele este sursa de energie vie pentru tot sistemul solar. 
În raport cu pământul, energia solară e pozitivă. Ea se dezvoltă în 
electricitate pozitivă şi negativă și în magnetism pozitiv şi 
negativ. Energia terestră este negativă în raport cu soarele. În 
realitate, pământul are ambele feluri de energie, dar mai mult 
energie negativă. Şi soarele are aceste două energii, dar mai mult 
energie pozitivă. Viaţa pe pământ se produce prin întâlnirea 
acestor două energii. Mediatorul care leagă și transformă aceste 
energii se 

numește „eter”. El se răspândește în spaţiu și pătrunde în 
pământ. Spiritualiştii îl numesc „plasmă vie”, misticii, „spirit”. 

Soarele conţine toate medicamentele în el. Nicio boală nu 
rezistă la acțiunea razelor sale. 

Ca să se îngrijească, omul trebuie să treacă razele solare prin 
diferite prisme, fie materiale, fie imaginate de mentalul lui. 

Energia solară coboară pe Pământ ca un val mare, îl învăluie 
de la un pol la altul și revine la Soare. Ea se transmite la plante 
prin „plasma creatoare de viață”. Când plantele simt 
manifestarea acestei energii potenţiale, se pregătesc și încep să 
formeze muguri. Când energia se intensifică, se deschid și se 
străduiesc s-o asimileze total ca s-o fructifice. 

În cazul în care constată că organismul este lipsit de o 
energie deosebită, omul iniţiat o caută în soare. Știe că soarele îi 
poate furniza toată energia care îi lipsește. 

Energiile pe care Pământul le primește de la Soare sunt 
modificate în mod considerabil când pătrund în straturile 
terestre, căci acestea absorb toate elementele nutritive. Rămân 


atunci doar energiile inutilizabile care, astfel modificate, nu au 
nicio utilitate pentru dezvoltarea noastră, de aceea sunt trimise 
înapoi de pe Pământ spre spaţiul cosmic. Apoi, pe căi specifice, 
revin la Soare, care le trimite la Soarele Central pentru o 
transformare ulterioară şi pentru a le reda ritmul iniţial. 

Energia pe care Pământul o captează de la Soare poate 
comparată cu sângele arterial și cea pe care o elimină, cu sângele 
venos. Soarele nostru joacă rolul unei inimii. Acest rol este și mai 
bine manifestat de Soarele Central. Așa cum sângele impur din 
țesuturi ajunge la inimă și de acolo este trimis spre plămâni ca să 
fie purificat, energiile terestre revin și ele la Soare ca să-și 
redobândească ritmul iniţial. 

De la miezul nopţii la amiază, pământul este negativ, adică, 
numai în unele locuri, mai receptiv. De la amiază la miezul nopții, 
este pozitiv, aşadar mai emisiv. La apusul soarelui, este pozitiv și 
oferă maximum. Începând de la miezul nopţii, Pământul trimite 
în spaţiul cosmic energie negativă, apoi primește de la Soare 
energie pozitivă. Procesul de respingere a energiei pozitive 
terestre spre spaţiul cosmic începe după-amiaza. Când Pământul 
a respins suficient, devine din nou negativ, adică primește mai 
multe energii. 

Suntem o parte a organismului terestru. Când acesta din 
urmă primește, organismul nostru primește și el. De aceea, 
primele raze de soare acționează cu mai multă intensitate, căci 
organismul nostru este în acel moment mai receptiv la energiile 
lor. Dimineaţa, Prana însuflețitoare este întotdeauna mai 
abundentă decât la amiază și organismul absoarbe energiile 
pozitive cele mai puternice maximum până la amiază. Apoi, 
începe refluxul, care atinge maximul la apusul soarelui. Astfel, în 
cele 24 de ore ale zilei, energia solară trece prin ciclurile 
următoare: de la miezul nopţii la amiază, influx de energie solară, 
cu un maximum la răsăritul soarelui; de la amiază la miezul 
nopții, reflux de energii terestre. 


Cu o oră înainte să răsară, soarele exercită o influență 
psihică asupra celulelor noastre și dă un impuls nou activităţii 
lor. Tocmai înainte de răsăritul soarelui, razele, refractându-se în 
atmosferă, acţionează mai mult asupra creierului. În momentul 
răsăritului, ele ajung direct și acționează mai mult asupra 
sistemului respirator și asupra sensibilităţii. In apropierea 
amiezii, razele exercită influență asupra sistemului digestiv. De 
aceea, forța curativă a razelor solare este diferită în funcție de 
momentele zilei. Inainte de răsăritul soarelui, este bună pentru 
sistemul nervos și pentru creier; în momentul răsăritului, pentru 
ameliorarea sistemului respirator și, între 9:00 şi amiază, pentru 
sistemul digestiv. In general, soarele are după-amiaza foarte 
puţine proprietăţi terapeutice. Este perioada în care capacitatea 
de absorbţie a pământului este cea mai slabă. La fel și cea a 
organismului uman. 

„Să trăieşti răsăritul soarelui” înseamnă să iei în mod 
conștient contact cu el ca să le dai posibilitatea forțelor sale să 
circule în organism. Dacă reușește să ia contact cu soarele pe 
plan fizic, omul intră în contact, simultan, cu alţi doi sori; cu 
soarele lumii spiritelor și cu soarele lumii divine. Dacă „nu 
trăiește răsăritul soarelui” fizic, omul nu poate să fie sănătos. 
Această lege este cunoscută nu numai de oameni, ci şi de toate 
fiinţele vii. 

Cauza arsurilor solare este următoarea: gândurile, 
sentimentele și dorințele noastre produc un fel de evaporare 
care formează un strat opac în jurul Pământului. De aceea, razele 
solare sunt refractate și ne ard pielea. 

Dacă studiaţi influenţa luminii, veţi constata că, la anumite 
ore ale zilei, razele solare sunt binefăcătoare pentru Pământ, 
îndeosebi de dimineaţă până la amiază. La alte ore, 

aceste raze nu sunt benefice, sunt numite raze negre sau 
raze negative. Ca să vă feriţi de influenţa lor, aveţi grijă să nu 
dormiţi în cursul zilei și mai exact atunci când razele solare sunt 
active. Altfel, o să vă simţiţi prost dispuși, obosiţi, cu mintea 


ostenită. Ne putem expune razelor solare în orice moment din 
timpul zilei, cu condiţia de a avea mintea concentrată, pozitivă şi 
de a fi în stare să primim numai raze pozitive. Concentraţi-vă 
bine, dar aveţi grijă să nu adormiţi. Cu vibraţiile negre și negative 
ale soarelui se amestecă și vibraţiile terestre care acționează 
negativ asupra organismului. Cât timp nu cunoașteţi bine legile 
reflecției, fiți atenţi la aceste vibrații. De aceea, se recomandă să 
vă expuneţi numai la orele dimineţii, până la amiază cel mai 
târziu. Protejaţi-vă mai ales de razele de după-amiază. Cel mai 
bun moment pentru tratament cu razele solare este între 8:00 și 
10:00 dimineaţa. 

Când e vreme închisă, trataţi-vă în cameră. De exemplu, 
trataţi-vă arsurile cu ulei de măsline sau ceapă. Când e timp 
frumos însă, expuneţi-le la razele solare. Dacă există un schimb 
bun între energiile solare și energiile voastre, veţi fi mereu 
sănătos. Numai omul sănătos poate să înţeleagă ideile din 
învăţătura cea Nouă. 

Hristos recomandă soarele ca pe o metodă de vindecare. 
Dumnezeu a pus soarele pe cer ca să primiţi de la el lumină și 
căldură, dar voi căutaţi medici ca să vă prescrie tratamente cu 
lumini artificiale. Acesta nu este un tratament. Expunându-vă 
zilnic la soare o jumătate de oră, dar conștient, cu participarea 
gândirii, veți primi mai mult decât dacă aţi căuta remedii în cărți 
sau la medici. 

Dacă suferiți de paralizia unui picior sau a unui braţ, dacă 
ochii sau memoria vă slăbesc, totul este cauzat de insuficiența de 
energie, de insuficiența alimentării cu sânge și cu elemente 
nutritive ale acestor organe. Omul iluminat și conștient va zice.-. 
„Aceasta este voința Domnului”. Dar se va pune pe treabă ca să-și 
procure ce-i lipsește și va acumula astfel energie ca să se vindece. 

Faptul că nu reușim să ne bronzăm arată o sănătate 
deficientă pe care soarele n o poate vindeca, întrucât între soare 
și om sunt necesare schimburi bune de energii. Dacă omul se 
bronzează, înseamnă că soarele absoarbe toate reziduurile, toate 


impuritățile materiei dense. Dacă nu se bronzează această 
materie rămâne în organism și creează stări maladive. 

Dacă vă bronzaţi, bine înseamnă că soarele, dăruindu-vă 
energiile lui, și-a pus amprenta. 

La răsăritul soarelui, vreo zece minute sunt de-ajuns ca să 
primim tot ce e indispensabil pentru organism. 

Dacă aveţi cunoștințe, puteţi primi de la soare atâta energie 
cât să vă vindecaţi de fiecare boală. Dacă știți să utilizaţi energia 
solară, veţi fi în stare să acționaţi asupra boabelor de grâu până 
la a le face să crească cât un ou și, tot dacă aţi ști să utilizaţi 
energia introdusă în boabele de grâu, ce treabă aţi putea realiza! 
Trebuie să studiaţi energiile care vin de la soare. 

Dacă sunteți conștienți că la răsăritul soarelui primiți mai 
multă iubire divină și mai multă viaţă divină, razele solare vor 
exercita asupra voastră o acţiune terapeutică mai bună. Dacă nu 
sunteţi legaţi în gândire, dacă nu sunteţi prezenţi, răsăritul 
soarelui devine un proces mecanic care nu vă va aduce mare 
lucru. 

Organismul nostru este format din miliarde de celule care 
au, ca pământul, proprietatea de a capta razele solare, de a le 
transforma şi de a reține numai Prana necesară regenerării și 
vindecării lor. Dacă sunteți prost dispuși, ieșiți din casă, 
expuneţi-vă spatele la soare și veți primi de la el ceea ce niciun 
gând filosofic nu vă poate da. 

Când faceți băi de soare, e preferabil să fiți îmbrăcat în alb 
sau în verde-deschis, căci aceste culori sunt benefice. Importantă 
este transpiraţia. Când vreţi să vă trataţi cu ajutorul soarelui, 
dacă sunteţi în aer liber, ca să provocaţi transpiraţia, acoperiţi-vă 
cu o pânză sau o haină impermeabilă. E necesar să vă concentrați 
gândurile, să stabiliți contactul cu natura binefăcătoare ca să vă 
vindece. 

Băile de soare de la munte sunt de preferat, căci, la 
altitudine, ritmul energiilor solare nu este deranjat de norul 
gândurilor astrale care învăluie orașul. 


În funcție de anotimpuri, razele solare acționează diferit. 
Primăvara, au o capacitate curativă mai mare, căci pământul, 
negativ, captează mai mult. Începând de la 22 martie, pământul 
devine treptat pozitiv până în vară, când e deja pozitiv. În acea 
perioadă, razele solare acționează mai slab. 

Pentru regenerare, cea mai bună perioadă începe la 22 
martie și continuă toată luna aprilie și luna mai, până la 22 iunie. 
De la acea dată, creşterea se opreşte. 

In unele zile de septembrie, puterea energiei vii este la fel de 
eficientă ca în luna mai. Profitaţi de razele solare din acele zile. 
Veţi constata și prezenţa unor ființe luminoase în jurul vostru. 

Multe boli se pot trata cu ajutorul energiei solare. În plus, 
este dovedit că există un timp propice pentru vindecarea fiecărei 
boli. Unele sunt eliminate cu ușurință în luna mai, altele, în iunie, 
în iulie etc. 

Între 8:00 şi 9:00 dimineaţa, acţiunea soarelui este mai 
curativă. La răsăritul soarelui, razele sunt foarte beneficie pentru 
oamenii anemiaţi. Pe la amiază, sunt prea puternice și nu 
acționează bine asupra organismului. 

Există și un anumit unghi în care trebuie să vă expuneţi 
spatele ca să beneficiaţi mai bine de acţiunea soarelui. 
Schimbând această înclinaţie, nu veți putea profita de inteligența 
razelor solare. Când vorbim despre soare, nu avem în vedere 
numai soarele fizic, ci şi soarele spiritual ca manifestare a 
forțelor înzestrate cu inteligență, ca dovadă a ființelor purtătoare 
de iubire şi de înțelepciune. 

În viitor, când oamenii vor ajunge la această cunoaștere, îi 
vor trata pe bolnavi numai cu ajutorul razelor solare. Vor şti ce 
raze se potrivesc la o anumită boală sau la un anumit defect și 
cum să le poată folosi. Conștiința cosmică a omului se va trezi sub 
influenţa soarelui. 

Energiile care ies din soare au mari rezerve de forţe vii și 
curative. Dacă vrea să profite de ele în mod conștient, omul 
trebuie să-și expună spatele la razele matinale și chiar înainte de 


răsăritul soarelui. Energiile pe care le primește în acel moment 
sunt egale cu energiile pe care le-ar fi primit dacă s-ar fi expus 
întreaga zi la soare. Chiar și pe timp noros, puteţi ieși înainte de 
răsăritul soarelui să vă concentrați gândurile, să meditaţi cu faţa 
spre el. Norii doar vă împiedică să vedeţi soarele, dar energiile lui 
însuflețitoare sunt prezente și trec prin toate. Niciun obstacol nu 
poate să împiedice pătrunderea razelor solare. 

Dacă suferiți de eczemă, dacă părul a început să vă cadă. 
dacă aveţi reumatism, dacă vi se umflă abdomenul, construiți-vă 
o terasă cu geamuri expusă la soare (desigur, dacă aveţi 
posibilitatea). Dezbrăcaţi-vă până la brâu, întindeţi-vă cu capul 
spre nord și picioarele spre sud. Expuneţi-vă pieptul la soare o 
jumătate de oră, dar protejaţi-vă capul. Apoi, întoarceţi spatele 
spre soare și staţi aşa încă o jumătate de oră. Puteţi continua 
astfel, alternând spatele și pieptul până provocaţi o transpiraţie 
abundentă. Dacă puteţi să faceţi 20, 30, 40 de băi de acest fel, 
toate bolile și indispoziţiile vor dispărea. Astfel, vă puteţi expune 
corpul, numai s-o faceţi înainte de ora 10:00 dimineaţa. Dacă 
aceste băi de soare provoacă o reacție a coloanei vertebrale, a 
creierului, a plămânilor, întregul corp se va bucura de aceste 
binefaceri. Creierul e ca o pilă electrică. Dacă începe să primească 
bine și să se încarce de energii solare, le va trimite apoi spre 
toate părţile corpului, care se vor vindeca treptat. 

Cu cât veţi primi mai multă lumină solară, cu atât mai mult 
vă va creşte blândeţea și magnetismul vi se va dezvolta. 

Când omul deschide mâinile cu palmele spre soare, corpul 
întreg se poate încălzi. 

leșiţi în fiecare dimineaţă la soare între orele 700 şi 8:00, 
expuneţi-vă spatele întâi spre sud, apoi puţin spre nord și puţin 
spre est. Îndreptaţi-vă gândurile spre Dumnezeu şi rostiţi această 
formulă: „Doamne, luminează-mi intelectul, dă sănătate tuturor 
oamenilor și mie odată cu ei”. Începeți să vă gândiţi la cele mai 
frumoase lucruri pe care le cunoașteţi. Făcând această experiență 
timp de un an, veţi constata binefaceri 99%. 


Influența bună a soarelui asupra omului se exprimă prin 
calitatea sângelui arterial. Soarele înalță gândurile și 
sentimentele, ceea ce purifică sângele. 

Unele boli nu se tratează cu niciun medicament, dar se 
vindecă sub influenţa blândă a razelor solare. De exemplu, orice 
umflătură și excrescenţă dispar în două-trei luni. Când omul e în 
contact cu Dumnezeu, e pătruns de lumina divină, umflăturile și 
tumorile scad până la dispariţie. 

Cel mai bun chirurg pe care îl cunosc este natura, razele 
solare. Ele disecă perfect și îndepărtează partea bolnavă, fără să 
se atingă de cea sănătoasă. 

Dacă vreți să vă trataţi, expuneţi-vă spatele la razele solare 
dimineaţa foarte devreme. Dacă vreţi să dobândiţi liniște 
sufletească, expuneţi-vă spatele la soarele ajuns la apus, stând cu 
fața spre răsărit. 

Vă spun deseori că omul trebuie să înveţe să dialogheze cu 
lumina. Vă doare spatele, expuneţi-l la soare, gândiţi-vă la lumina 
solară, la ee conţine, iar durerile vor dispărea. Toate bolile 
intelectului provin de la lumina insuficientă, cele ale inimii, de la 
căldura insuficientă, cele ale sufletului, de la adevărul insuficient. 

O persoană care se îmbolnăvește trebuie să intre în contact 
cu energiile soarelui și ale lunii. Dacă nu poate direct, să 
folosească plantele și mineralele capabile să transforme aceste 
energii. 

Există modalități deosebite de a capta lumina solară, nu 
numai cu ochii. De altfel, nu vă uitaţi la soare când e foarte 
puternic, ci doar când răsare. Foarte puţini oameni știu să 
folosească bine lumina, aerul și apa; cei mai mulți respiră numai 
prin plămâni și ignoră corpul astral și dublul eteric, prin care se 
poate, de asemenea, respira. 

Expuneţi-vă spatele la soare și, indiferent de cauză, 
indispoziția vă va dispărea. Dacă e provocată de gânduri 
negative, expuneţi-vă spatele spre sud și fața spre nord. Dacă 
aveți guturai sau aţi răcit, staţi cu spatele la soare spre sud. Dacă 


energiile care v-au provocat indispoziţia sunt pozitive, expuneţi- 
vă fața spre sud și spatele spre nord. Razele solare vindecă toate 
bolile. 


VINDECAREA CU AJUTORUL CULORILOR 


Fiecare boală este vindecabilă cu ajutorul razelor luminoase 
(roșii, albastre, galbene, portocalii, violete) şi culoarea se alege în 
funcție de boală. 

Pentru voi, important nu e să trăiţi în culori diferite, ci în 
energiile acestor diferite culori. 

Cel care vrea să-și transforme viaţa trebuie să se conecteze 
la lumină și să se alimenteze din energia ei. 

Veţi găsi cele mai frumoase culori la plante. Ele reprezintă 
cea mai mare expoziţie artistică. Sunt pagini din cartea divină. 

Lumina exterioară, vizibilă, este rezultatul gândurilor 
entităților superioare. Ea provine din ochii lor. Animalele 
primesc lumina pe care o proiectăm noi. 

Efectele culorii depind de vibrația sa. Cu cât vibraţiile unei 
culori sunt mai intense, cu atât rezultatul va fi mai bun. Când 
sunteţi indispuși, trebuie să știți de ce, în ce culoare vă găsiţi și 
care vă poate alunga indispoziţia. 

Lumina se manifestă prin vibrații, dar vibraţiile nu sunt încă 
lumină. La fel, gândurile se manifestă prin creier, dar nu creierul 
creează gândul. 

Omul recunoaște numai șapte culori ale luminii, fără a bănui 
că există încă cinci de descoperit. Pe pământ, omul ar avea 
posibilitatea să vadă 12 culori ale luminii. 

Cu cât razele galbene sunt mai multe în creier, cu atât 
gândurile omului sunt mai sănătoase. Când nu are gândirea 
trează, omul este lipsit de raze galbene. Primele trei raze ale 
spectrului influențează viaţa fizică, următoarele trei influențează 
viaţa spirituală. Prin viaţa spirituală, înțelegem inteligența trează 


a omului care conștientizează ce se petrece în el, în viaţa lui 
fizică. 

Înainte de a fi bolnav, orice om ar trebui să se trateze cu 
raze luminoase. Cele șapte raze reprezintă șapte lumi ale 
inteligenţei cosmice, fiecare trimițând propria-i rază luminoasă. 
Toate șapte reprezintă spectrul solar. Cu cât mai puternică e 
culoarea, cu atât mai aproape de noi este lumea pe care o 
reprezintă. După cele șapte culori ale curcubeului se poate 
cunoaște spre ce domeniu ne îndreptăm. Care e culoarea 
dominantă pe pământ? 

Verdele. Toate ființele de pe pământ sunt cufundate în 
culoarea verde. În același timp, suntem legaţi de planete şi de 
Soare, ca și de fiinţele care le populează. 

Oamenii de știință încep să înţeleagă că fiecare culoare are 
un rol determinant. De exemplu, verdele este culoarea materiei. 
Roșul este o culoare activă; este mai legată de lumea animalelor. 
Portocaliul este culoarea individualismului extrem. Culorile care 
corespund evoluţiei oamenilor din epoca noastră sunt albastrul- 
deschis și galbenul-deschis. 

Pe de altă parte, raza roșie este și ea formată din șapte 
nuanţe, fiecare cu propria-i intensitate vibratoare și diferitele 
sale numere de vibrații. Omul care are un ochi bine dezvoltat 
poate să recunoască cele șapte nuanţe diferite ale culorii roșii și 
să le utilizeze în mod conștient. Când sunt negative, el știe să le 
transforme în pozitive. Nuanţele culorilor sunt o carte de 
descifrat și de interpretat. Cel care poate să diferenţieze cele 
șapte nuanţe de roșu și să le utilizeze pe fiecare dintre ele 
conform proprietăților sale va ajunge la o stare de bine perfectă. 

Sunteţi bolnavi? Boala este cauzată de o insuficiență de 
lumină în organism. Cum să vă vindecaţi? Primind lumina care vă 
este indispensabilă. Fiecare boală va fi vindecabilă cu ajutorul 
luminilor colorate în roșu, portocaliu, galben, verde, albastru, 
indigo, violet. Culoarea se alege în funcție de boală. Dacă suferiți 
de insuficiență sau de surplus de lumină în organism, sunteţi 


expuși la dezechilibrul care se va manifesta pe plan fizic sau pe 
plan psihic. 

Cele șapte raze ale luminii există în diferite lumi, la diferite 
octave şi se diferenţiază prin acțiunea și semnificaţia lor. În 
lumea fizică, ele înseamnă un lucru, în alte lumi, alte lucruri. În 
manifestarea sa de octavă joasă, lumina roșie oprimă lupta, 
violența elementelor. Toate ființele care, într-un fel sau altul, au 
stocat acea lumină în sânge sunt extrem de active și brutale. 
Frigul este semnul unei cantități mici de lumină. În spatele 
luminii obișnuite există energii de o origine mai înaltă și, în 
spatele lor, se află o inteligență. Culoarea roşie pură poate să 
producă viaţă, vitalitate și bucuria de a trăi. Culoarea portocalie 
pură conferă o nobilă individualizare în slujba lui Dumnezeu; 
impură, provoacă îndoială și incredulitate. 

Galbenul pur aduce echilibrul sentimentelor, pacea, liniștea, 
înțelegerea, dar. În sentimentele sale inferioare, generează 
sentimente interesate, cum ar fi cupiditatea. 

Verdele pur conferă creştere în toate privinţele. În 
manifestarea sa inferioară, favorizează atașament de lucrurile 
materiale și sentimente de conservare. 

Albastrul-deschis conferă încredere, elevaţie, o extindere a 
sentimentelor până la cele mai sublime. Dacă e lipsit de puritate, 
aduce îndoieli, vanitate. 

Culoarea bleumarin aduce calm, soliditate, stabilitate, 
hotărâre. Nuanţa sa impură induce instabilitate. 

Violetul pur este legat de forța de spirit necesară pentru 
realizarea scopurilor superioare. În manifestarea sa impură, 
această forță este utilizată în interese personale. 

Lumina îi vorbeşte omului simultan în șapte limbi diferite, 
care corespund celor șapte culori ale luminii. Cel care înţelege 
toate aceste limbi este sănătos, atotștiutor, plin de forță. Omul 
bolnav, ignorant, slab poate să se vindece cu ajutorul razelor 
luminii, căci fiecare dintre ele este legată de energiile specifice 
organismului. Astfel, raza roșie se află în legătură cu energiile 


inimii, portocaliul, cu energiile intelectului, verdele, cu energiile 
voinţei, galbenul, cu energiile sufletului, albastrul, cu puterile, 
forţele întregului cer, violetul, cu forțele spiritului. 

Mulţi oameni suferă și sunt dependenţi de droguri, de alcool, 
de tutun etc. În viaţa psihică, există şi lucruri ameţitoare, ca 
anumite gânduri și sentimente care au același efect asupra 
voastră ca alcoolul. Cei care nu le disting le absorb și se 
îmbolnăvesc. Și suferă până în momentul în care se eliberează de 
ele. Câteodată, bolile apar pur și simplu din lipsa unei anumite 
culori din om. Dacă îi lipsește culoarea roșie a iubirii, galbenul 
înțelepciunii sau albastrul adevărului, omul se îmbolnăvește cu 
siguranţă. Culorile pot să fie aduse la fel de bine în organismul 
fizic şi în psihic. 

Cu cât omul e mai inteligent, cu atât lumina lui este mai 
limpede. Dacă inteligenţa lui scade, lumina îi capătă o nuanţă 
albăstruie, apoi o nuanţă slabă gălbuie etc. După culoare se poate 
judeca inteligenţa omului. Când observați inima, unde este situat 
centrul iubirii, vedeți o culoare de o nuanţă trandafirie foarte 
plăcută. În același timp, se degajă o căldură plăcută și blândă. În 
fine, în cazul voinţei, din om emană o lumină albă, care este 
culoarea virtuţilor. Între cele trei culori principale (sclipitor, alb 
și roz) se întrepătrund celelalte culori. Acest amestec de culori 
este numit aură umană, prin care clarvăzătorul recunoaște 
nivelul de dezvoltare spirituală și intelectuală a omului. 

Culoarea roșie acţionează asupra aurei omului și îl face 
activ. Portocaliul influențează viaţa privată și-l face pe om 
individualist. Galbenul aduce spaţiu și calm intelectului. 

Devenind din ce în ce mai închise, culorile își schimă 
specificitatea. De exemplu, albastrul-deschis poate fi considerat 
baza vieţii spirituale, dar albastrul-închis incită la tristeţe și 
favorizează suferințele inimii. Culorile deschise, galben-deschis și 
albastru-deschis, liniștesc sistemul nervos. Culoarea verde, legată 
de creştere, regularizează curenţii magnetici și electrici din 
organismul omului. Cel care vrea să evolueze, să fie sănătos 


trebuie să fie conectat la culoarea verde. Violetul este legat de 
voinţă. 

lată ce vă recomand pentru vindecare și întinerire: 
cumpăraţi-vă o prismă lungă de 50 cm și lată de 20 cm, instalați- 
o în camera voastră și concentraţi-vă atenţia asupra unei culori 
în funcţie de boală. Dacă suferiți de anemie, izolați mental 
culoarea roșie a spectrului și impregnaţi-vă de ea vreo 10 zile. 

Dacă aveți stomacul deranjat, folosiți culoarea verde a 
spectrului. Dacă e vorba de sistemul nervos, concentraţi-vă 
asupra culorii albastru-deschis. Culorile luminii au puterea să 
vindece toate bolile. 

Lucraţi cu culorile, cu diferitele lor nuanţe, ca metode 
capabile să vindece bolile, dar și să furnizeze energiile de care 
are nevoie organismul. Nu toată lumea are nevoie de aceleași 
energii, de aceea suntem atrași de culori diferite. Dacă nu 
deţineţi obiecte care să vă lege de culorile respective, lucraţi cu 
gândul rostind cuvinte care să trezească în voi imagini evocând 
acea culoare. De exemplu, dacă ziceţi „albastru”, vă imaginaţi fie 
albastru-închis, fie albastru-deschis. Culoarea închisă este 
culoarea adâncurilor, de aceea, ea vă duce în jos, spre văile vieţii. 
Albastrul-deschis aminteşte cerul, înălțimile, vă duce gândurile 
foarte sus pe piscurile munţilor. Fiecare culoare induce stări de 
spirit diferite. 

Cel care a dezvoltat o sensibilitate prea mare va suferi de 
neurastenie. Să folosească așadar culoarea albastră a luminii, re 
vărsând mental în fiecare dimineaţă pe cap, piept şi stomac raze 
luminoase albastre. 

În general, omul trebuie să-și îndrepte spre organe razele 
luminoase colorate, ca să echilibreze curenţii energetici, căci în 
unele locuri ale organismului se produc blocaje de energie care 
duc la anomalii. Străduiţi-vă așadar să revărsaţi pe corp raze 
luminoase albastre, galbene sau de altă culoare. Le putem primi 
de la soare, dar trebuie mai întâi să folosim o prismă cu ajutorul 
căreia vom obţine culorile pure ale spectrului pe perete. Apoi, ne 


vom concentra atenţia, de exemplu, asupra culorii albastre și 
vom încerca s-o introducem în noi. După aceea, vom închide ochii 
și vom încerca să vizualizăm această culoare ca să ne impregnăm 
cu ea creierul. După ce am făcut mai multe exerciţii de acest fel, 
vom putea, prin voinţă, să reproducem culoarea aleasă și să 
reuşim vindecarea. Făcând toate aceste exerciţii, veți constata la 
început o mare obscuritate în intelect. După un moment, ca pe un 
ecran, asemenea zorilor care apar la orizont, în mintea voastră va 
apărea o luminiţă, care se va mări treptat până va deveni atât de 
intensă, încât va fi capabilă să vindece boala. 

Puritatea este cel mai bun remediu împotriva tuturor 
bolilor. Culoarea principală care stă la baza vieţii, roșul, nu se 
poate dobândi altfel decât prin puritate, care e conductorul ei. 
Culoarea roșie aduce materialele care servesc la construirea 
vieţii. Culoarea roşie vizibilă este doar o umbră a adevăratei 
lumini roșii. Roșul curcubeului nu este încă culoarea roșie de 
bază. Rozul vă va aduce bucurie, lumină, forță. Dacă îl puteţi 
capta, veţi obține un aport considerabil de forțe binefăcătoare. 

Lumina roșie proiectată asupra organismului unui anemic 
contribuie la înmulţirea globulelor sale roșii și la creşterea 
vitalităţii sale. Introduceţi lumina portocalie, și omul va deveni 
independent, va începe să gândească liber. Introduceţi verdele și 
va începe să construiască, să creeze. Natura a ascuns în fiecare 
culoare o anumită categorie de forțe deosebite. Știind aceasta, 
omul inițiat poate dobândi culorile care îi lipsesc. Prin receptarea 
culorii roşii, putem să-i conferim feţei noastre o expresie 
frumoasă și sănătoasă. Nu există cosmetică mai bună decât 
acţiunea luminii roșii asupra organismului, nici modalitate mai 
simplă şi mai naturală decât culoarea roșie pentru ameliorarea 
stării de sănătate şi dobândirea vitalității. În schimb, rujul, 
pomezile, pudrele, care doar îmbâcsesc porii, atrofiază celulele și 
le distrug. Putem folosi unele pudre numai pe pielea iritată a 
unui bebeluș, dar nu și pe pielea unui om sănătos. Faţa trebuie să 
fie frumoasă, expresivă și luminoasă. 


Cât timp nu reușește să integreze lumina roșie, omul este 
expus la multe stări maladive. Dacă nu e apt să primească lumina 
portocalie, își pierde autonomia. Dacă nu primește bine lumina 
verde, creşterea i se opreşte. Proasta receptare a luminii galbene 
stopează evoluția mentală. Când lumina albastră nu e bine 
primită, se deformează înţelegerea spirituală. Lipsa violetului 
generează scăderea voinţei. 

Culoarea albă, care stă la baza unei sănătăţi solide, îi aduce 
omului starea de bine, în timp ce culoarea neagră îi provoacă 
stări negative, pesimiste. Când omul e bolnav, trebuie să se 
îmbrace în alb. Să schimbe des culorile, căci ele conferă mișcare 
și viaţă și influenţează în mod diferit. Fiecare trebuie să treacă 
prin toate tonalităţile gamei colorate. În plus, trebuie să știm cât 
timp să rămânem în vibrația fiecărei culori, căci, depășind timpul 
necesar într-o culoare, riscăm să provocăm o anumită saturație. 

Negrul este culoarea repaosului, a concentrării. După ce a 
lucrat toată ziua, omul trebuie să se retragă în sine şi să nu mai 
dea nimic în exterior. Negrul nu e o culoare rea. Din punct de 
vedere psihologic, poate să aibă o acțiune benefică, deoarece 
protejează energiile. Când cineva este foarte nervos, i se 
recomandă să poarte haine negre ca să nu-şi risipească energiile. 
li punem pe copii să poarte haine albe și este bine, deoarece au 
multă energie pe care o proiectează în jurul lor. 

Dacă inima vă e bolnavă, dacă gândirea vă e perturbată, 
pentru recăpătarea echilibrului, străduiţi-vă să introduceţi în 
organism raza roşie. În caz de deranjare a ficatului, trebuie să 
știți să introduceţi raza verde. Toate culorile pot să fie captate 
prin prismă. În spatele fiecărei raze luminoase se ascunde o forță 
a spiritului naturii. 

Dacă lumina roşie este în exces și celelalte lipsesc, omul este 
predispus la furie. 

Când suferim de dureri de cap, de ochi, de reumatism şi de 
alte boli, trebuie să facem experienţe cu razele luminoase ca să 
constatăm cum acționează ele asupra organismului. Există multe 


moduri de vindecare a bolilor, dar vindecarea cu ajutorul razelor 
luminoase este una dintre cele mai eficiente. 

Dacă vreți să scăpaţi de un defect, treceţi prin minte culorile 
luminoase roz şi galben. Culorile strălucitoare, luminoase, de 
exemplu albastrul-deschis și galbenul-deschis, calmează sistemul 
nervos. Verdele luminos regularizează curenții magnetici şi 
electrici atât în natură, cât şi în organismul omului. 

Teama este o slăbiciune care provine din inteligența 
inferioară. Dacă e foarte intensă, se recomandă folosirea 
portocaliului ca modalitate de armonizare a forțelor. 

Dacă sunteţi descurajaţi, într-un impas sau în stare de 
confuzie mentală, folosiți-vă de culoarea galbenă. Faceţi să iasă 
raza galbenă din prismă și încercaţi să simţiţi că strălucește în 
intelect. 

Albastrul aduce calm. Albastrul azuriu e deosebit de benefic 
pentru sistemul nervos. Cel care are o încredere slabă trebuie să 
evoce culoarea albastră ca să elimine incredulitatea. 

Forţa caracterului provine din violet. 

Folosiţi lumina roz când sunteţi indispuși și roșul luminos ca 
să dobândiţi sănătate. 

Nu este recomandat să priviți prea mult o anumită culoare 
luminoasă. 

Ar fi bine să purtați cu voi un mic blocnotes și să strecurați 
între paginile lui șapte fire de mătase de culorile spectrului. În 
funcție de lipsa de dispoziţie, aruncaţi o privire la unul dintre 
firele colorate. Natura vindecă prin culori. 

Aşa cum oamenii se îmbracă cu haine de diferite culori, 
fiecare sentiment sau act îmbracă culori diferite. 


VINDECAREA CU AJUTORUL MUZICII 
În lumea fizică, muzica este indispensabilă pentru stabilirea 


ordinii materiei dezorganizate. Lumea fizică este dezorganizată. 
Prin muzică, materia vibrează în mod armonios. 


Muzica este o metodă divină pentru calmarea lumii. 
Entităţile superioare pot să ajungă la noi prin muzică. Dacă 
cântaţi, atrageţi entităţile evoluate care vin să vă ajute. Dacă nu 
cântaţi, nu se interesează de voi. 

Știința ezoterică recomandă cântatul ca metodă de 
transformare a energiilor negative în energii pozitive. 

Muzica organizează corpul omenesc și, pornind de la corp, 
gândirea. Celulele se organizează pornind de la gândire. Muzica 
creşte şi intensifică vibraţiile organismului. 

Muzica era folosită încă din vechime ca metodă de vindecare 
și de transformare a energiilor. Omul poate întrebuința și astăzi 
muzica pentru a se vindeca și a se transforma. Unele stări nu se 
pot schimba în niciun fel decât prin muzică. 

Cântecul este un apel al sufletului la natură. Aceasta fiind 
binevoitoare, își trimite în schimb forțele inteligente și creatoare 
la ora ca să-l însănătoșească. Dacă îi veţi cere bolnavului să cânte 
zilnic puţin, se va vindeca. În schimb, dacă omul sănătos nu mai 
cântă, se va îmbolnăvi. Muzica se află la frontiera dintre lumea 
fizică şi lumea spirituală. Omul poate să transforme energiile cu 
ajutorul cântecului, prin cântec, o energie vitală specifică 
pătrunde în organismul omului. Dacă sunteţi nervoși, iritaţi, 
prost dispuși, începeţi să cântaţi, şi starea vi se va ameliora 
imediat. Prin cântec, puteţi să vă dezvoltați capacităţi și talente 
aşa cum nu sunt accesibile prin nicio altă modalitate. 

Ca să fie sănătos, dezvoltat normal, omul trebuie să 
dobândească un echilibru interior între forțele materiei, din care 
e format corpul lui, și puterea gândurilor și sentimentelor sale. 
Muzica este un mijloc de întreţinere a acestui echilibru. Cel care 
cunoaște legile muzicii naturii poate să oprească acțiunea 
distrugătoare a paraziţilor din organism și să restabilească starea 
de bine. 

Cântecul nu este un divertisment, ci o metodă de armonizare 
a energiilor. Trebuie să cântăm ca să achiziționăm energii. Dacă 


bolnavul nu va cânta, va muri înainte de termen. Trebuie să cânte 
ca să-i furnizeze organismului energiile pierdute. 

Când omul cântă, sufletul și mintea trebuie să se implice. 
Astfel, vibraţiile se schimbă, intensitatea lor crește și totul se 
răsfrânge în mod binefăcător asupra organismului. 

Când cântaţi, iubirea, înţelepciunea și adevărul trebuie să ia 
parte la cântecul vostru şi să exprime tot ce Dumnezeu a Pus în 
voi. 

Astăzi, mulţi mediei occidentali își tratează bolnavii cu 
ajutorul muzicii. Muzica veselă acționează asupra sănătăţii. Unele 
cântece triste pot să pună la pat și un om sănătos. Melodiile 
dansurilor folclorice sunt benefice. 

Încă nu vă folosiţi de muzică deloc ca modalitate de 
vindecare și de dezvoltare a posibilităţilor și talentelor proprii. 
Cu ajutorul muzicii, puteţi să produceţi forțe în voi, să înlăturați 
descurajarea și durerile. Cântaţi o dată, de două, de trei, de patru, 
de cinci ori același sunet (aceeași notă) sau toată gama și veți 
vedea că starea vi se va ameliora. 

Aţi fost călcat de hoți. De ce să-i căutaţi pe hoţi sau să 
povestiţi în stânga și-n dreapta ce vi s-a întâmplat? Ca să depășiți 
starea de suflet perturbatoare, spuneţi-vă mai bine-, „Voi cânta și 
voi da un mic concert!” 

Sunetele muzicale sunt legate de organismul omului. 
Creierul are propriile sunete și vibrații, la fel și inima, stomacul, 
ficatul, mușchii, oasele. Totul are rezonanţă și vibrează în mod 
specific. Muzica va juca în viitor un rol esenţial în vindecare. 

Bolnavul trebuie să cânte toată ziua ca să se vindece, iar 
omul sănătos, ca să-și păstreze sănătatea. 

Exersând să luăm nota „re” și s-o cântăm din ce în ce mai 
bine, ne ameliorăm starea plămânilor. 

Inima are legătură cu nota „do”, sistemul respirator, cu nota 
„Te”, ficatul, cu nota „mi”, rinichii, cu nota „fa”, splina cu nota 
„SOl”, vezica biliară, cu nota „la”, sistemul digestiv, cu nota „si”. 


Când sistemul respirator reacționează muzical la toate 
notele gamei, înseamnă că este bine dezvoltat. La cel mai mic 
deranjament, nota proprie unuia dintre sistemele organismului 
se schimbă, trece în alta. Aceasta creează deja o anumită 
dizarmonie a organelor pe care o numim maladie. 

Bolile de stomac apar din cauza pierderii de intensitate a 
vibraţiilor sale, la fel în cazul plămânilor. Astfel, veți putea utiliza 
muzica pentru a crește vibraţiile corpului și a vindeca. 

Există melodii capabile să îmblânzească fiarele sălbatice. 
Altele pot să vindece și chiar să alunge moartea, care o ia la 
sănătoasa de frică. 

Cel care cântă e rareori bolnav. Dacă se îmbolnăvește, se 
vindecă ușor; de aceea, muzica e o bună metodă curativă. 

Uneori, vizitez un bolnav rămas singur. Plânge în 
singurătatea lui, dar constat că plânsetul lui seamănă cu un 
cântec, e ca o muzică. Atunci îmi spun că acest om se va vindeca. 
Dacă nu mai cântă, nu se va vindeca; dacă cântă, se va vindeca. 

Fără muzică, fără cântec corpul se demagnetizează. Și 
sufletul se armonizează cu ajutorul muzicii. 

Vă plângeţi deseori de bolile și suferințele voastre. Atunci, 
vă spun: „Cântaţi-vă bolile și suferinţele”. Dacă sunteţi bolnavi și 
nu puteţi să vă mișcaţi picioarele, cântaţi! Cântaţi toată ziua, tot 
anul, cântaţi-i bolii voastre şi veţi vedea rezultatul. 

Știind bine, cântaţi bine, puteţi să vă vindecaţi și să-i 
vindecaţi pe apropiaţi. Toate bolile, migrenele, bolile de plămâni 
pot să se vindece cu ajutorul unor cântece diferite. 

Lumea materială este născută din haos, de aceea nu este 
organizată. Lumea solară organizează materia haotică. 
Reumatismul este o materie dezorganizată acumulată pe 
articulaţii, care împiedică buna circulaţie a sângelui. Acestei 
materii trebuie să-i se cânte. Cântecul creează o mișcare care vă 
scapă de noroi. Este un curent puternic care curăță întregul 
organism, dar numai cântecul la care ia parte fiecare celulă, 


fiecare fibră. Natura cântă, păsările cântă primăvara, parfumul 
florilor este și el un cântec. 

Când simţiţi că vă veţi îmbolnăvi, să nu vă fie teamă, să nu 
căutaţi imediat ajutor în exterior, ci începeţi să dialogaţi cu boala 
voastră. Întrebaţi-o de unde vine şi ce vrea de la voi. După ce îi 
înțelegeţi intenţiile, n-o alungaţi imediat, începeţi să-i fredonaţi 
un cântec. Va mai rămâne puţin la voi în vizită și apoi va pleca. 
Toată lumea vrea să fie sănătoasă, dar nu știe cum să procedeze. 

Unii bolnavi se vindecă la sunetul viorii, alții, la sunetul 
chitarei sau al flautului etc. Diferitele instrumente au o influență 
specifică asupra fiecăruia. Dacă bolnavului îi place vioara, 
cântaţi-i la vioară, dar o muzică a cărei vibraţie este ascendentă, 
nu o muzică în gamă minoră. 

Palpitaţiile accelerate ale inimii sunt vindecate de cântecele 
care încep cu nota „do”, nu un „do” scos de diapazon, ci un „do” 
natural. Dacă îl luaţi foarte corect, veți simţi imediat o stare de 
calm, o mică bucurie interioară, ca şi cum aţi fi dobândit ceva. 
Deși mică, această bucurie aduce o lumină în sufletul vostru, o 
limpezire, ca şi cum soarele ar răsări în voi. Tonul principal „do” 
este o cheie pentru viață. Fiecare poate să verifice acest adevăr. 
Când cineva vrea să cânte, trebuie întâi să se acorde la sunetul 
natural, în cheia naturală. Trebuie să stea în picioare, destins, în 
jur de 10-15 minute, până la eliberarea de toate dificultăţile și 
contradicţiile din mentalul său. Să înceapă să mediteze la 
inteligenţa vieţii și după aceea să cânte! Dovedește că a reușit să 
folosească astfel cheia muzicală care i-a fost dată, că soarele a 
răsărit în el, că organismul lui are posibilitatea de a face să 
circule energiile naturii. Dacă nota „do” ar fi bine luată, omul ar fi 
în stare să primească energia vie a soarelui și s-o transmită 
tuturor organelor. 

Cel care are un caracter cam dur și brutal să cânte muzică de 
Chopin, ea îi transmite blândeţe. Cel care a pierdut sensul vieţii, 
să cânte Bach. Cel căruia nu-i place să citească, nici să gândească 
să cânte Beethoven. Cel căruia nu-i place poezia să cânte Mozart. 


Fiecare muzician este ca „un fruct bun” și trebuie să alegem unul 
în funcţie de starea noastră. Nu este același lucru dacă mâncaţi 
mere, pere, cireşe, struguri sau alte fructe. 

Totuși, muzica nu poate să vindece toate bolile. 

În viitor, medicii vor putea să vindece cu ajutorul muzicii şi 
cu cântece. Astăzi puteţi să râdeţi de cuvintele mele. Oamenii nici 
măcar nu bănuiesc ce ridicoli și deformaţi sunt fără muzică: adică 
muzică în relaţii, în mișcări, în sentimente, în gânduri, în fapte 
(Maestrul Peter Deunov a compus peste 200 de piese muzicale 
vocale sau instrumentale). 


VINDECAREA CU AJUTORUL GÂNDULUI 


Este posibil se ne vindecăm de boli cu ajutorul gândului. 
Gândul intens poate să alunge boala din organismul omului. 

Asemenea cuvântului, gândul este și el foarte puternic. Când 
omul vrea să-și încerce forța gândului, este de ajuns s-o aplice în 
mod conștient cu încredere. Dar, pentru asta, voința este 
indispensabilă. Dacă omul ajunge să creadă în puterea gândului, 
poate să facă minuni cu ajutorul lui, eu condiţia să aibă o voință 
foarte puternică şi hotărâtă. Oamenii care suferă de boli 
cumplite, incurabile, pot să se vindece cu ajutorul gândului. 

Dacă omul ar cunoaște legile care dirijează gândurile, și-ar 
domina toate infirmităţile. Nu există slăbiciuni pe care gândul să 
nu le poată corecta. 

Asupra pământului se exercită nu numai influenţa ființelor 
de pe alte planete, ci și a celor trei miliarde de oameni. 
Totalitatea creierelor omeneşti acționează asupra întregului 
pământ. Energia pe care o emană creierele oamenilor poate să 
distrugă o stâncă. Dacă oamenii și-ar concentra gândurile asupra 
unui anumit punct, ar putea să distrugă tot ce se află acolo. Ar 
putea să-și distrugă toate necazurile și toate bolile, dacă ar ști 
cum să-și concentreze gândurile. 


Dacă este sănătos, organismul are propria-i vibraţie. Fiecare 
boală o are pe a ei, dar o slăbește întotdeauna pe cea a 
organismului. În acest caz, trebuie să fie crescută căldura. 
Gânduri specifice, precum şi rostirea unor fraze şi formule pot să 
schimbe vibraţiile organismului. Acest lucru este accesibil prin 
contemplarea unor imagini și peisaje frumoase, a cerului înstelat, 
care sunt adevărate remedii. Omul descurajat sau bolnav să 
privească stelele scânteind pe cerul nopții; graţie luminii lor, va 
căpăta curaj și va face primii pași spre vindecare. 

Fiecare cuvânt are o anumită forță. Dacă vă concentrați 
atenţia asupra unui cuvânt, creierul se va conecta la vibrația lui 
specifică și vă veţi simţi înviorat sau slăbit, în funcţie de natura 
acelui cuvânt. Există cuvinte care, odată rostite, n-ar putea să fie 
pronunţate încă o dată. De ce? Pentru că au o influenţă nocivă 
asupra creierului. De exemplu, dacă repetaţi de mai multe ori 
„Mă voi îmbolnăvi”, veţi suporta efectul acestor cuvinte și, nu 
peste mult timp, organismul se va îmbolnăvi. În schimb, dacă, de 
exemplu, un tuberculos repetă cu convingere cuvintele „Mă voi 
vindeca”, o să se vindece cu adevărat. 

Omul poate să se vindece cu ajutorul gândurilor. Cu cât 
gândul îi e mai puternic și mai concentrat, cu atât mai ușor va 
depăși bolile. Pentru asta, este de ajuns să rostească doar un 
cuvânt. Există cuvinte a căror vibraţie exercită o acţiune magică 
asupra omului, dar trebuie să cunoaștem momentul potrivit să le 
rostim. Fiecare lucru trebuie să se împlinească în locul și în 
timpul cuvenit lui. 

Bolile sunt cauzate de acumularea de substanţe străine, dar, 
cu ajutorul gândului și cu voinţă, omul le poate respinge în afara 
corpului și se poate să se vindece. Cu cât gândul este mai elevat, 
cu atât posibilităţile lui sunt mai mari. 

În ştiinţa iniţiatică, fiecare cuvânt are propria-i cheie. Dacă 
găseşte cheia cuvântului „sănătate” și îl rosteşte de trei ori, 
bolnavul se va vindeca. Veţi verifica forța cuvintelor 
pronunţându-le așa cum trebuie. 


Gândul plin de forță vindecă toate bolile. După spusele 
cabaliștilor, gândul poate să modifice vibraţiile corpului 
omenesc. Când omul e bolnav, vibraţiile lui ajung la o frecvență 
foarte joasă, dar, cu ajutorul gândului, pot creşte și intensifica. 
Guturaiul, de exemplu, este provocat de anumiţi viruși care s au 
instalat în nas. Dacă vibraţiile corpului sunt reduse, găsesc 
condiţii să prolifereze, înmulţindu-se, irită mucoasa nasului și, ca 
să scape de această iritare și s-o respingă, glandele nazale secretă 
multe mucozităţi. Creșterea vibraţiilor organismului facilitează și 
accelerează respingerea substanţelor străine. Cu ajutorul 
gândului, omul poate și el să accelereze dezvoltarea unui guturai 
care, ajuns la maturitate, va începe să scadă în intensitate și să 
dispară. Un guturai n-ar trebui să dureze mai mult de o 
săptămână. 

Pe Pământ, materia lumii fizice se află sub dominaţia voinţei 
omului, ea însăși dirijată de unele legi pe care trebuie să le 
cunoaşteţi ca să le aplicaţi materiei, căci aceasta se supune 
gândului și, în consecinţă, forței voinţei voastre. Cu ajutorul 
gândului și eforturilor voinţei, ați putea să respingeţi toate 
elementele străine de organism. Cât timp rămân în voi aceste 
substanțe, veţi fi prost dispus fizic și psihic. Puteţi să obligaţi 
toate elementele străine să vă părăsească organismul sub formă, 
de exemplu, de furuncul, care, spărgându-se, va elibera materia 
impură. 

Ca discipoli, ar trebui să lucraţi cu gândul, să faceți încercări, 
experiențe ca să intrați în contact cu forțele ascunse ale 
organismului şi să le folosiți ca mijloc de vindecare. Organismul 
omului are celule curative care au misiunea de a vindeca. Este de 
ajuns să vă îndreptaţi gândul spre ele ca să intre în acțiune. 
Omului i se cere numai un gând pozitiv și concentrat. Fiecare 
gând negativ paralizează acţiunea acestor celule. Pe scurt, omul 
care vrea să se vindece trebuie să aibă gânduri pozitive. 

Aşadar, discipolul trebuie să se concentreze, să-și dezvolte 
gândurile, dar nu ca yoghinii. Aceștia folosesc numeroase 


mijloace și metode, dar, dacă nu le înţelegeţi, puteţi să vă 
echilibrați complet și să rămâneţi în afara legilor naturii. Legile 
naturii vii şi inteligente sunt implacabile. Metodele Pe care vi le 
ofer sunt mai puţin riscante pentru intelectul omului, spre 
deosebire de cele ale yoghinilor. 

Concentrarea trebuie făcută cu ochii deschiși. Cu ochii 
deschişi ar trebui să vă trataţi și să vă vindecaţi. Gândiţi-vă la 
mâini, la picioare, la gambe și, cu ajutorul mentalului, închipuiţi- 
vă că parcurgeţi sistemul nervos, stomacul, intestinele, toate 
părţile corpului, ca un stăpân care evaluează situaţia proprietăţii 
lui, care verifică în ce stare se găsește fiecare dintre părţi, una 
după alta. Aceasta este concentrarea. 

Când se concentrează, hindușii nu se gândesc la soție, la 
copii, la albine sau la lucruri secundare, ci la prana. Prin 
concentrarea gândului, puteţi să vă vindecaţi, să evitați un 
accident brusc care vine peste voi ca o bombă, să opriţi un animal 
sălbatic care vă pândeşte. 

Gândul omului este în relaţie cu electricitatea naturală a 
vieţii. Gândurile pozitive atrag forțe vitale, dar, când gândurile 
sunt negative, aceste forțe vitale se dispersează, se îndepărtează 
de om și apare boala. De exemplu, dacă gândul adversarului față 
de voi este foarte puternic, ar putea să vă facă negativ și să 
provoace astfel o boală. Legea e următoarea: dacă vă îmbolnăviţi 
din cauza lui, această boală se va răsfrânge asupra sa. 

Vă puteți trimite gândurile pozitive, sentimentele 
călduroase și dorința de bine spre un bolnav cu o credință 
absolută, fără nicio ezitare, fără nicio îndoială în privinţa 
vindecării. Așadar, ca să vindecaţi un om, trimiteţi-i un curent 
încărcat de forţe vitale. Când va primi gândul vostru, se va simţi 
mai bine. În acest gen de relaţie, prietenii buni reprezintă 
întotdeauna o protecţie benefică pentru sănătate, pe când cei răi 
aduc întotdeauna boli și suferinţe. 

Când intervine voinţa, puteţi să vă vindecaţi singuri. Când 
participă voinţa, vă puteţi expune ore multe la frig în haine foarte 


subțiri, fără să vă îmbolnăviţi. Cu ajutorul gândului, omul poate 
să creeze în jurul lui un veșmânt cald și magnetic în care nu va 
tremura nici pe cel mai mare ger. Fără un astfel de veșmânt 
magnetic și fără participarea voinţei, va răci oricât de gros ar fi 
îmbrăcat. 

Dacă cineva suferă de reumatism, trebuie să se ocupe serios 
de el, să-l scuture puţin și să-i spună că a greșit adresa și că 
trebuie să-i părăsească degrabă corpul. De exemplu, dacă 
reumatismul s-a instalat la umăr, trebuie ghidat spre cot, apoi, 
spre mână și, în sfârşit, trebuie făcut să iasă prin degete. lată cum 
putem trata bolile fără medicamente. Gândul poate să alunge 
fiecare boală, puterea sa de acțiune este puternică. 

Dacă o idee dă rezultate bune și aduce vindecare, înseamnă 
că această idee a început să se realizeze. Fiecare idee, fiecare 
virtute care se manifestă şi se realizează ameliorează întâi 
sănătatea omului. 

Ca să vindece rănile, hindușii știu cum să strângă Prana din 
natură și, cu ajutorul gândului, o dirijează spre locul bolnav, care 
se vindecă în maximum 20 de minute. 

Cât timp trăiţi în lumea contradicțiilor, ar trebui să știți că vă 
duceți existenţa sub legea sugestiei. Nimeni, muritor sau nu, nu e 
liber în faţa acestei legi. Știind aceasta, întrețineţi în intelect și în 
inimă gânduri şi sentimente pozitive ca să vă eliberaţi de 
multiplele stări maladive care nu sunt ale voastre. De exemplu, 
dacă aveți relaţii cu cineva care suferă de picioare, veți simți 
aceleași dureri ca el. 

Dacă vreţi să avansați în viaţă, aplicaţi legea sugestiilor. 
Când e vorba de apropiații voştri, o aplicaţi cu succes. Dar, dacă e 
vorba de voi înșivă, nu știți să profitaţi de ea. De exemplu, dacă 
unul dintre prieteni se descurajează și îi e teamă că dă greș la 
examen, începeţi să-l încurajați, să-l influenţaţi și să-i sugeraţi 
reușita şi astfel se simte liniștit. Dar, pentru voi, în aceeași 
situaţie, constataţi că nu sunteţi la fel de eficienţi. Totuși, învăţaţi 
să aplicaţi această lege atât pentru voi, cât și pentru apropiații 


voştri, dar întotdeauna spre binele tuturor. Această lege e 
valabilă peste tot. Animalele și oamenii se folosesc de ea 
conștient sau nu. Ca fiinţe inteligente, trebuie să vă folosiți de 
sugestie în fiecare moment al vieţii: pentru vindecare, pentru 
întărirea memoriei, ca să insuflaţi curaj, ca să suportaţi necazuri 
și suferințe etc. Sugestia este arma cu care omul poate să lupte 
împotriva răului, a forțelor negative din lume. Or, oamenii din 
ziua de astăzi trăiesc în iad. 

Ca discipoli, aplicaţi legile sugestiei ca să vă influențați în 
mod pozitiv. Dacă aveţi memoria slabă, folosiți sugestia ca s-o 
întăriți. Dacă unei persoane îi place să doarmă mult și nu 
reușește să se scoale devreme, în fiecare seară să se 
autosugestioneze ca să se trezească, de exemplu, la 5:00 
dimineaţa. Legea sugestiei capătă pe deplin sens când o aplicăm 
pentru a dobândi ceva creativ, pozitiv, de exemplu, o calitate sau 
o virtute. Conștient sau nu, toată lumea se folosește de sugestie 
ca metodă de lucru, chiar și animalele. 

Există zile şi ore în care sugestia exercită o influență nocivă 
asupra omului. În acel moment, nici el, nici ceilalți n-ar trebui s-o 
folosească, ci să-și închidă mintea pentru ea. Omul trebuie să se 
protejeze împotriva sugestiei așa cum soldaţii se baricadează 
contra dușmanilor. 

Dacă vă apare o tumoare în abdomen sau în alt loc al 
corpului, nu vă fie teamă. Asta înseamnă că s-a acumulat un 
surplus de energie și trebuie să fie evacuat. Trebuie să stimulăm 
celulele sănătoase din jurul tumorii cu ajutorul unui gând 
concentrat, intens, ca să le facem capabile să alunge această 
energie și să restabilească starea normală. Când nu există altă 
ieşire, se poate face și o operaţie. Un gând puternic și concentrat 
poate să facă tumoarea să dispară, oricare ar fi ea, chiar în 24 de 
ore. Punându-l pe bolnav în stare de somn magnetic, veţi putea 
să evacuaţi tumoarea în trei zile. Cu ajutorul gândului se poate 
aşadar lichida orice tumoare, dar totul depinde de calitatea 
gândului. 


În cursul vindecării unei maladii, trebuie să folosiți unele 
formule magice și, mai exact, în timpul descreșterii lunii. De 
exemplu, în caz de reumatism articular, luaţi o jumătate de 
kilogram de sare bucăţi, sare de mare sau gemă. Sculaţi-vă zilnic 
devreme, înainte de răsăritul soarelui, puneţi o bucată de sare 
într-un recipient plin cu apă de izvor și rostiţi: „Așa cum se 
dizolvă această sare în apă, aşa se va dizolva și va dispărea și 
reumatismul meu!” Dacă rezultatul nu se manifestă imediat, 
repetaţi experiența două săptămâni, pe când luna descrește. 
Totuși, dacă reumatismul stăruie, faceți aceeași experiență la 
apusul soarelui sau noaptea la lumina lunii. Experiențele de acest 
fel trebuie ţinute secrete. Nu vorbiți nimănui despre ele, nu 
înainte de a obţine un rezultat final. Important este ca omul să fie 
perseverent și tenace până la vindecare. 

Dacă aveţi guturai, gândiţi-vă la sănătate zicând „Sunt 
sănătos” şi guturaiul vă va părăsi curând. Când omul sănătos se 
gândeşte la boală, o atrage. Faceţi contrariul, gândiţi-vă la 
sănătate ca s-o atrageţi și s-o întăriţi. Inteligența trează, 
bunătatea, noblețea sufletească pot să combată 
microorganismele aflate la originea bolilor. Luaţi obiceiul să 
alegeţi și să folosiţi cuvinte și gânduri binefăcătoare, pozitive. 
Folosiţi-le ca pe formule prin care puteţi să vă sugestionați și să-i 
influenţaţi pe ceilalți. 

Ca să știm dacă voința voastră s-a dezvoltat și dacă sunteţi 
capabili să aplicaţi o formulă inițiatică, faceți o experienţă. În 
cazul în care vă doare abdomenul, aveţi spasme, încercaţi să 
reacționaţi prin voință. Așezaţi mâna stângă pe spate și mâna 
dreaptă pe abdomen, concentraţi-vă intelectul și rostiți: „Rog 
boala să se oprească”. Sau „Boala s-a terminat acum!” 

Cum sunt trataţi astăzi bolnavii de tuberculoză? Sunt puși în 
pat, nu li se permite să se miște și li se dă hrană specială, nimic 
altceva. Nu, bolnavul să fie lăsat liber! Dacă vrea să stea culcat, să 
stea culcat! Dacă vrea să se plimbe, să se plimbe! Dar, în cursul 
întregii zile, să rostească „Mă voi vindeca” ajungând până la 1000 


sau 2 000 de ori pe zi. În prima zi, poate să rostească aceste 
cuvinte de 100 de ori, a doua zi, de 120 de ori, a treia zi, de 150 
de ori, până la 1000 sau 2 000 de ori. Astfel se poate vindeca 
orice boală, fiecare descurajare, în acest fel, atmosfera 
apăsătoare şi sumbră care îi învăluie pe bolnavi se va ușura, se va 
lumina, va deveni plăcută și ei vor vedea cum totul se 
ameliorează de la o zi la alta. 

Să presupunem că aveţi o mică problemă, vă doare un deget 
și nu suportaţi asta. Ca să vă vindecaţi sau, mai exact, să reușiţi să 
suportaţi durerea, imaginaţi-vă că vi se înfige un cui mare în 
mână, o durere și mai mare ia locul durerii reale mai puţin 
intense. Dacă puteţi să recreaţi mental această lovitură în mână, 
în mintea voastră se va produce o transformare a durerii. 

Dacă sunteţi bolnavi, nu vă grăbiţi să chemaţi medicul. Întâi, 
puneţi în aplicare una, două, trei metode, concentraţi-vă gândul 
asupra durerii şi repetați de mai multe ori: „Mă voi vindeca”. În 
unele cazuri, rostirea acestor cuvinte numai de vreo 10 ori poate 
fi de ajuns ca să vă vindecaţi, dar, în alte cazuri, este 
indispensabil să le repetaţi de mai multe ori, chiar până la 1 000. 
Nu are importanță numărul, nu vă descurajaţi, continuaţi cu 
convingere şi veţi obține rezultate bune. În acest fel, puteți să vă 
vindecaţi singuri şi să-i vindecaţi și pe cei apropiați vouă. 

Dacă ştiţi cum să rostiți cuvinte precum viaţă, bunătate, 
iubire, înțelepciune, adevăr, izvor, Hristos, spirit, veţi crea în 
jurul vostru o atmosferă extraordinară. 

Nu aveţi vederea prea bună. Atunci, în fiecare seară, înainte 
să adormiţi, ziceţi-vă: „Mâine, când deschid ochii, voi vedea mai 
bine!” Cel care crede poate orice. 

Toţi vreți să fiți inteligenţi, sănătoși, buni, puri. Puteţi să 
obţineţi aceste calități dacă știți cum să rostiți cuvântul iubire. 
Acest cuvânt are o mare forță chiar în faţa lui Dumnezeu, a 
îngerilor sau a oamenilor, cu condiţia să știți să-l rostiţi. Este 
cuvântul magic care învie morții, valorează milioane și miliarde. 
Totul se înclină în faţa puterii sale. 


Trebuie să faceți experiențe. De exemplu, dacă zece 
persoane se adună și-și concentrează mintea asupra unui bolnav, 
pot să-l vindece prin forţa gândurilor și a rugăciunilor lor. 

Ca să puteți stăpâni curenţii de energie care trec prin voi, ar 
trebui să studiați regulile concentrării. Începeţi prin a vă 
concentra privirea asupra unui obiect, fără să clipiți timp de un 
minut. Repetaţi această experienţă crescând treptat timpul. Ajută 
și la întărirea vederii. Pe durata exerciţiului, mintea să vă fie 
calmă, concentrată și să nu permiteți nicio distragere: nici a 
gândurilor, nici a conștiinței. 

Încercați să vă vindecaţi mental cu participarea voinţei 
voastre. Aplicați mental o cataplasmă cu ceapă sau alt remediu 
pe furuncul și observați rezultatul. Dacă gândul este intens, 
furunculul se va sparge curând. 

Medicina convențională îi recomandă insomniacului 
medicamente, dar acesta nu se poate odihni eu adevărat. Dacă 
vrea să acționeze prin metodele științei inițiatice, își va spune: 
„îndată ce mă culc, voi adormi şi, după șase ore de somn profund 
și odihnitor, mă voi trezi!” Medicina de astăzi recomandă chinina 
contra febrei, dar știința iniţiatică recomandă utilizarea gândului. 
Ordonaţi microorganismelor febrei să plece: „Microbi, nu vă dau 
mai mult de 25 de minute ca să ieşiţi din corpul meu, pentru că 
sunt ocupat și trebuie să mă duc la treabă!” 

Omul poate să fie propriul său medic și să se vindece fără 
ajutorul bisturiului. Cu ajutorul gândului, se poate elibera de 
toate excrescenţele corpului. Cum? Deplasându-le dintr-un loc în 
altul și apoi în exterior. O excrescenţă internă poate fi canalizată 
undeva în exterior. Dacă e superficială, este și mai ușor. 

Dacă, bunăoară, cunoașteţi proprietăţile apei calde și pe cele 
ale apei reci, puteţi să vă trataţi cu ajutorul metodelor mai 
subtile. De exemplu, chiar fără să beți, dar prin imaginaţie și 
concentrarea gândului, puteţi să provocaţi dilatarea capilarelor 
și ameliorarea circulaţiei sangvine, ca și cum aţi bea apă caldă. 


Vreţi să vă întăriţi părul? Îndreptaţi-vă deseori gândul spre 
rădăcina lui. Într-un an, veţi fi câştigat mult, părul vă va deveni 
des, va creşte şi se va întări. Care e cauza căderii părului? O 
neliniște interioară și o lipsă de umiditate în organism. Pentru 
restabilirea culorii lui, este indispensabil să-i aduceţi intelectului 
gânduri luminoase şi inimii, sentimente nobile. În același timp, 
spălați-vă părul unu-doi ani cu un decoct de rădăcini de urzici ca 
să-l ajutaţi să-și recapete culoarea. Toate posibilităţile se găsesc 
în gând. El regularizează funcționarea organelor corpului. 
Gândurile negative provoacă o mulțime de stări maladive. 
Gândurile armonioase pot să transforme toate aceste stări. 

O persoană se îmbolnăvește și vreţi s-o ajutaţi să se vindece. 
În fiecare seară, în timp ce doarme, trimiteţi în direcția 
subconștientului ei gânduri bune de vindecare și veţi vedea că 
starea se va ameliora curând. 

Dacă sunteți bolnavi, imaginaţi-vă că lumina soarelui cade 
peste voi ca un duş luminos sau că vă scăldaţi într-o mare de 
lumină, de sănătate, de forță, de bunătate, ca și cum aţi fi 
cufundaţi în Dumnezeu însuși. Dacă boala e localizată într-o 
parte a corpului, trebuie să-i dați ordinul următor: „leşi de-aici, 
am treabă, trebuie să-l slujesc pe Domnul, pleacă!” Dacă boala 
afectează întregul corp, spuneţi: „leşi din mine!” însoţiţi aceste 
cuvinte cu pase de sus în jos executate cu mâna dreaptă, apoi, 
apropiaţi-vă mâna de gură și, expirând energic de trei ori, 
scuturaţi-o de trei ori la rând. 

Cel care înțelege forța ascunsă pe care o conţine cercul, o va 
folosi pentru vindecare. De exemplu, încercuindu-l, e posibil să 
faceți să dispară un neg de la mână numai într-o jumătate de oră. 
Aveţi un furuncul pe gât? Desenaţi un cerc în jur și concentraţi-vă 
gândul asupra lui. Forţa cercului va începe să acţioneze asupra 
furunculului și, la puțin timp după aceea, se va sparge și va 
dispărea. În acest fel, vă puteţi testa forța gândului și forța 
credinţei. Dacă ziceți că aveți credinţă și nu puteţi să vă vindecaţi 


nici cea mai mică afecțiune, înseamnă că astfel credinţa voastră e 
încă în stare embrionară. 

Vă voi explica o metodă prin care să acţionaţi în cazul în care 
vă supără ficatul. Așezaţi-vă mâna dreaptă pe abdomen, cu palma 
spre interior, și mâna stângă pe talie, cu palma spre corp, și 
dirijați mental energiile soarelui spre centrul pământului. După 
10-15 minute, starea vi se ameliorează, vă simţiţi mai bine, 
sunteți mai veseli. 

Este întotdeauna posibil să salvăm un bolnav chiar dacă 
pulsul îi scade până la o bătaie pe minut. Cu acest puls, poate să 
trăiască încă până la trei zile. Dacă apropiații se roagă pentru el și 
au permanent gânduri pozitive, pulsul se va accelera treptat și 
bolnavul va fi în afara pericolului. 

În caz de febră, medicii prescriu în mod obişnuit 30 cg 
chinină pe zi. Să presupunem că bolnavul e sărac și nu are destui 
bani pentru medicament. Ce trebuie să facă? Pentru a se vindeca, 
să aplice legea sugestiei. Să intre mental într-o farmacie ca să 
cumpere 30 cg de chinină, să-și imagineze că a luat această 
cantitate şi să aştepte apoi rezultatele. În acest fel, se va vindeca 
de două ori mai repede decât prin administrarea reală de 
chinină. Dar această experiență de sugestie necesită gânduri 
intense. Dacă acestea sunt lipsite de intensitate, chiar dacă el se 
deplasează de zece ori mental la farmacie, tot nu va avea rezultat. 

Dacă aș fi un medic care chiar vrea să-și vindece pacienţii, 
iată ce-aș face; l-aș prescrie bolnavului diferite lichide și prafuri 
care, intrând în interacțiune, ar începe să acţioneze în corp ca 
elemente vii, dar numai cu condiţia ca, după acea administrare de 
medicamente, bolnavul să repete: „Mă voi vindeca, mă voi 
vindeca!” Pe de altă parte, aș angaja vreo sută de persoane 
sărace, dându-le bani, ca să-l viziteze pe bolnav, să-l convingă că 
arată bine și că se va însănătoși curând. Sigur, bolnavul a dat bani 
pentru medicamentele prescrise de mine ca medic, dar, ca să 
audă cuvinte de încurajare, am dat de cinci ori mai mult (Luând 
aceasta în sens figurat, ca să-și vindece bolnavii, medicul trebuie să 


fie pregătit să cheltuiască mai mult decât primește și să lucreze cu 
energiile și gândurile lui (n.ed.)). 


VINDECAREA CU AJUTORUL MIȘCĂRII 


Fiecare manifestare exterioara este exprimarea a ceea ce se 
petrece în forul nostru interior la nivel subtil. 

Fiecare mișcare lipsită de armonie din lumea fizică se 
reflectă şi produce un dezacord în lumea astrală. După cum 
fiecare dizarmonie din în lumea astrală se reflectă în lumea 
mentală. Când lumea interioară se echilibrează, armonia 
mișcărilor, adică planul fizic, revine la normal. Astfel, gândul se 
răsfrânge asupra mișcărilor și mișcările se răsfrâng asupra 
minţii. 

Fiecare mișcare creează clișee în lumea invizibilă și fiecare 
clișeu este o amprentă ale cărei consecinţe se exprimă în lumea 
oamenilor prin bucurie sau tristețe. 

Omul regularizează energiile organismului prin mișcările 
sale fizice care, deplasând aerul din jurul corpului, creează unde 
vibratoare. Acestea sunt retransmise din nou unui corp fizic de 
dublul eteric. Dublul eteric este o antenă prin care organismul 
omului primește impresii din lumea exterioară. El este ea un 
înveliș pentru corpul fizic pe care îl protejează de influenţele 
nefaste. Cu cât corpul eteric este mai sănătos și mai echilibrat, cu 
atât mai bine sunt percepute impresiile din lumea exterioară. 
Știind aceasta, reglaţi-vă deseori antena eterică! 

Mișcările inspirate de gândurile luminoase și de 
sentimentele armonioase sunt întotdeauna frumoase. Cu cât 
echilibrul este mai prezent în minte şi pacea. În suflet, cu atât 
gesturile și mișcările omului devin mai frumoase. 

Gesturile mâinilor exercită o influenţa asupra creierului și 
sistemului nervos. Mișcările regulate, legate de scrierea literelor, 
se reflectă în mod benefic asupra memoriei și a dezvoltării 


intelectului. Ele dezvoltă blândețţea şi stabilitatea caracterului. În 
general, toate gesturile definesc starea și caracterul omului. 

__ Mişcările corecte sunt acelea la care participă întregul corp. 
In timpul mersului, picioarele și capul participă simultan și 
întregul corp evoluează într-o mișcare ondulatorie. Mergând 
astfel pe munte, nu veţi simţi niciodată oboseala. 

Mișcările conștiente îl ajută pe om să evite multiplele stări 
maladive. Ele îi regularizează sistemul nervos, purtător al 
energiei vitale pe care o primește de la natură. Când sistemul 
nervos e în stare bună, toate funcţiile organismului omenesc își 
fac bine treaba. Niciun medic nu poate să-l salveze pe om cu un 
sistem nervos defectuos. 

Dacă nu știți cum să mergeţi, cum să puneţi picioarele pe sol, 
cum să vă mișcaţi, pierdeţi condiţia bună pe care aţi dobândit-o 
prin respiraţie, aer și alimente. Putem vedea dacă 

un ora e deja condamnat după felul în care merge. Observaţi 
cum se mișcă animalele, păsările. Mișcările voastre trebuie să fie 
frumoase, regulate, naturale, estetice. 

Dimineaţa, când vă daţi jos din pat, piciorul pe care îl puneţi 
pe pământ primul este important. După cum atunci când mergeţi 
la muncă important este piciorul cu care plecaţi, felul în care 
mergeţi, lent sau rapid, cum vă deplasaţi braţele, picioarele, cum 
priviți. Pentru că nu sunteţi atenţi la toate astea, aveți multe 
necazuri. Sunteţi în stare să vă vindecaţi prin mișcarea propriilor 
mâini, prin atingere, dar, dacă sunteţi ignoranţi, puteţi să vă 
creați handicapuri. 

Învăţaţi cum să vă întindeţi braţele, cum să vă dezdoiţi 
picioarele. Puteţi să captaţi unii curenţi ai pământului prin 
întinderea picioarelor şi să vă transformați astfel dispoziţia. De 
exemplu, sunteţi trişti și disperaţi: întindeţi braţul stâng și 
piciorul stâng, pământul vă va absorbi toată greutatea și vă veţi 
simţi ușurat. Apoi, întindeţi braţul drept şi piciorul drept. 

Când merg, toți oamenii din zilele noastre așază întâi 
călcâiul și apoi vârful piciorului. Acest mers produce o 


scuturătură care zdruncină coloana vertebrală și partea din spate 
a creierului, răsfrângându-se în mod nefast asupra nervilor. De 
aceea e nervoasă astăzi toată lumea. Trebuie să mergem 
întinzând întâi vârful piciorului și menţinând regularitatea 
pasului. Mersul aerian, ușor, depinde de gânduri. Dacă ele sunt 
materiale, mersul va face să se cutremure pământul și va arăta că 
acel om este mai legat de centrul pământului decât de centrul 
soarelui. 

Toate mișcările sunt supuse unor reguli și legi, inclusiv 
mersul. De exemplu, ca să ne deplasăm undeva, trebuie să 
pornim cu piciorul drept şi să adoptăm apoi un mers ușor (vârf și 
apoi toc). E mai bine să începem să mergem lent, calm, apoi să 
accelerăm treptat ritmul. Respectând aceste reguli, veți ajunge să 
aveți un mers rapid și ușor, ca şi cum aţi zbura. 

Aspiraţi în mod conștient la armonia și la estetica mișcărilor, 
ca să vă acordaţi la fluxul și refluxul energiilor cosmice, căci 
starea sănătăţii voastre, ca și starea gândurilor și sentimentelor 
depind de ele. 

O persoană să comunice cu voi la nivelul sentimentelor dacă 
vă atinge cu mâna stângă, în timp ce, atingându-vă cu mâna 
dreaptă, comunicarea se face la nivelul gândirii. Cu ambele mâini, 
transmisia se realizează simultan prin gânduri și prin 
sentimente. Asta înseamnă că, în natură, fiecare mișcare, fiecare 
transformare are sensul ei profund. 

Dacă unul dintre voi e bolnav, să-și concentreze gândurile 
asupra bolii şi s-o conducă în exteriorul corpului. Dacă nu se 
poate elibera în acest fel, nu trebuie să se supună bolii stând în 
pat. Trebuie să se plimbe, să facă mișcare indiferent de vreme 
(ploaie, ninsoare) fără să-i fie teamă, căci la fricoși boala găsește 
o bază favorabilă de dezvoltare. 


VINDECAREA CU AJUTORUL GIMNASTICII 


În jumătate din corpul nostru se acumulează mai multă 
energie negativă, iar în cealaltă jumătate, energie pozitivă, pe 
care veţi reuși s-o menţineţi în echilibru cu ajutorul exerciţiilor 
de gimnastică de dimineaţă. La omul sănătos, care gândește și 
simte corect, energiile corpului se echilibrează de la sine. Dar la 
omul bolnav natura realizează reechilibrarea energetică 
provocând unele boli care generează diferite mișcări în 
organism. Când omul e bolnav, mișcările îi sunt dezordonate, el 
se agită permanent, se ridică, se culcă și energiile se 
regularizează astfel treptat. Dacă circulația energetică revine la 
normal, omul se vindecă, dar, dacă organismul nu reușește să-l 
echilibreze energetic, el moare. 

Când faceţi exerciţii de gimnastică, ca să stabiliți contacte cu 
lumea invizibilă, trebuie să vă întindeţi mușchii. Dacă întregul 
corp, braţele și picioarele sunt destinse, moi, nu primiţi nimic. 

Să ştiţi că vă conectaţi la curenţii naturii cu fiecare mișcare 
pe care o faceţi. Prin simpla întindere a braţului și menţinerea 
mentalului concentrat, sunteţi deja conectaţi la aceste curente. 
Întinderea membrelor corpului permite stabilirea unui circuit fie 
cu magnetismul terestru, fie cu magnetismul solar. Așadar, vă 
puteţi conecta clipă de clipă la energia pământului sau la energia 
soarelui. Magnetismul în general este legat de Prana. adică de 
energia vitală conținută în natură. Astfel, prin întinderea braţelor 
și picioarelor și prin concentrarea mentalului, omul folosește 
această energie vitală și devine sănătos și puternic. Cu o poziţie 
moale a braţelor, nu se poate profita de forțele naturii. Mișcările 
conștiente regularizează sistemul nervos purtător al energiei 
vitale. Toate funcţiile organismului lucrează corect când sistemul 
nervos este în stare bună, căci el primește forțele naturii. 

În toate exerciţiile fizice, implicaţi intelectul şi voinţa ca să 
atrageţi energiile indispensabile. Nu veţi câștiga nimic dacă vă 
mișcaţi mâinile mecanic; dar, dacă, de exemplu, vă treceţi gândul 
prin arătător, veţi putea dobândi mai multă nobleţe, mai multă 
bunăvoință, demnitate și compasiune. Dacă vreţi să vă creșteţi 


posibilităţile de discernământ și corectitudine, faceţi-o cu degetul 
mijlociu. Pentru frumusețe, simţ artistic, muzicalitate, treceţi-vă 
gândul prin inelar. Dacă vreţi să vă meargă bine afacerile, să aveţi 
relații bune și o comunicare ușoară cu interlocutorii, faceți-o cu 
degetul mic. Și, ca să dobândiţi ceva divin, faceţi-o cu degetul 
mare. Câtă bogăţie într-o mână! 

Îndepărtarea braţelor este o mişcare calmă. Mişcarea 
contrară, adică aducerea mâinilor una lângă alta, provoacă efect 
invers. Pentru echilibrarea efectelor celor două mișcări, trebuie 
să duceți apoi braţele în sus. 


CÂTEVA EXERCIŢII: 


Exerciţiul 1 

Ridicaţi braţele de fiecare parte a corpului până la înălțimea 
umerilor, cu palmele în jos. Apoi, duceţi lent braţul drept în sus la 
45 față de umeri, coborând simultan braţul stâng la 45°. În 
această poziţie, concentraţi-vă gândurile și îndreptaţi le spre 
partea frontală a creierului și executaţi lent șase exerciţii de 
lăsare pe vine. Acest exercițiu ajută la regularizarea circulaţiei 
energiei în partea frontală a creierului. 


Exerciţiul 2 
Executaţi-l ca pe primul, dar, de data asta, brațul stâng este 


ridicat la 45° și braţul drept este coborât la 45” față de umeri. În 
timpul celor șase ghemuiri, îndreptaţi-vă gândul spre inimă. 
Exercițiul serveşte la armonizarea sentimentelor. 


Exerciţiul 3 

Duceţi braţele în spate, cu palmele faţă în față şi, aplecându- 
vă înainte, duceţi-vă braţele cât mai în față. În această poziţie, 
faceți șase ghemuiri, îndreptându-vă atenția spre coloana 


vertebrală. Acest exerciţiu serveşte la regularizarea curenților în 
coloana vertebrală. 


Exerciţiul 4 

Îndreptaţi-vă braţul stâng spre est și înainte; simultan, 
coborâţi braţul drept în jos și în spate. Din această poziţie, 
efectuaţi o rotire a braţelor ca la stilul de înot crawl. Rotirea 
braţelor duce la rotirea corpului la nivelul taliei. Efectuaţi astfel 
șase mișcări concentrându-vă gândurile asupra stomacului. 
Exerciţiul regularizează funcționarea stomacului. 


Exerciţiul 5 

Stabilizaţi-vă corpul pe piciorul stâng-, cu mâinile pe șolduri. 
Duceţi piciorul drept în exterior și faceţi lent un semicerc de la 
dreapta la stâng-a în faţa piciorului stâng. Repetaţi mișcarea de 
șase ori. Apoi stabilizaţi-vă corpul pe piciorul drept și executaţi 
cele şase semicercuri cu piciorul stâng în faţa piciorului drept. În 
timpul exerciţiului, concentrați-vă gândurile asupra sistemului 
nervos, căci el îi regularizează funcționarea. 


Exerciţiul 6 

Duceţi braţele lateral la înălțimea umerilor, apoi ridicaţi-le 
încet deasupra capului până când se ating degetele. Ridicaţi-vă 
pe vârfurile picioarelor și, în această poziţie, ghemuiţi-vă lent, 
făcând braţele să coboare de o parte și de alta a corpului până 
jos. Repetaţi exerciţiul de șase ori. Se numește „imbrăcatul” sau 
„dezbrăcatul” magnetic și reprezintă sinteza primelor cinci 
exerciţii. În sus, vă îmbrăcaţi, în jos, vă dezbrăcați. 


Remarcă 

Executaţi aceste exerciţii o dată pe zi. Excelent e dimineaţa, 
dar e bine și la prânz, și seara. Dacă vreţi să aveţi rezultate bune, 
executaţi exerciţiile foarte lent, exact așa cum au fost descrise, cu 
braţele și picioarele bine întinse, dar fără contractarea mușchilor. 


Mișcarea braţelor și a mâinilor dezvoltă inima și regiunea 
pectorală. Concentrarea gândurilor întăreşte intelectul. 
Practicarea regulată a exerciţiilor întărește voința. 

Acestea sunt dintre cele mai bune exerciţii iniţiatice. 
Întipăriţi-vă în minte utilitatea lor profundă, dar aveți grijă să nu 
devină mecanice. Consideraţi că sunt o cunoaștere din trecut și 
că vă revin astăzi în minte. 


Exerciţii de armonizare a gândurilor, sentimentelor și 


acţiunilor 
1. Acum, vă voi descrie un exerciţiu care trebuie să fie 


însoţit de rostirea sonoră a vocalelor a şi o. Cele două braţe se 
află la orizontală și în față, iar mâna stângă apucă mâna dreaptă 
pe dedesubt. Din această poziţie, duceți ambele mâini până la 
umărul stâng cântând sunetul „a”. Apoi, apucaţi cu mâna dreaptă 
mâna stângă pe dedesubt și duceţi ambele mâini până la umărul 
drept cântând sunetul „o”. Faceţi acest exerciţiu în fiecare seară 
înainte de culcare, zece zile la rând, de șase ori în fiecare 
dimineaţă, în total 12 mișcări. Începeţi întotdeauna cu mâna 
stângă și alternaţi cu dreapta. 

Mișcările braţelor și ale mâinilor exercită o anumită 
influenţă asupra tuturor organelor și asupra voinţei. Dacă sunteţi 
foarte tulburaţi, faceţi exercițiul următor; așezaţi-vă mâinile în 
faţa pieptului și întindeţi braţele lent în lateral, într o mișcare 
ondulatorie și ușoară, rotind mâinile în jurul încheieturilor lor. 
Apoi, aduceţi mâinile în faţa gurii. Repetaţi exerciţiul de trei- 
patru ori, meditând la cuvintele iubire, veselie, voioşie. 
Indispoziţia va trece. Acest exerciţiu este o aerisire, un tratament 
psihologic și, împreună cu rostirea celor trei cuvinte, devine ca o 
cheie. 

2. Dacă stări confuze vă tulbură gândurile și sentimentele, 
faceţi exercițiul următor; șezând, cu coloana vertebrală dreaptă, 
așezaţi-vă mâna stângă liber pe genunchi, duceţi braţul drept la 
orizontală în lateral, apoi în sus, coborâţi-l în față până jos, apoi 


treceţi-l spre spate, ducându-l din nou la orizontală. Repetaţi 
această rotire a braţului de mai multe ori. Faceţi mișcarea în 
același fel cu braţul stâng, apoi cu amândouă braţele. Dacă aveţi 
gânduri confuze, executaţi exerciţiul cu braţul drept; dacă 
sentimentele sunt perturbate, faceţi-l cu braţul stâng. Terminaţi 
întotdeauna cu ambele braţe. 

3. Exerciţiul următor constă în ridicarea braţelor bine 
întinse până sus, cu vârful degetelor atingându-se. Concentraţi- 
vă gândurile și dirijaţi-vă mental energiile solare prin degete, 
mâini, braţe și facețţi-le să vi se scurgă în corp. În această poziţie, 
rostiți formula: „Sunt în armonie cu natura vie. Iubirea divină să 
circule prin mine!” Apoi coborâţi braţele. 

4. Cu braţul stâng întins în sus și braţul drept întins în jos, 
încercaţi mental să percepeţi cele două curente, cel al soarelui și 
cel al pământului. Prin braţul drept, primiţi curentul terestru și 
prin braţul stâng, curentul solar. Păstraţi trei minute această 
poziţie și încercaţi să simţiţi efectul curenților prin braţe. 

5. Ridicaţi braţul drept în sus, stângul este în jos, ghemuiţi- 
vă lent până atingeţi pământul cu vârful degetelor de la mâna 
stângă rostind cuvintele: „Prin contactul pe care îl fac cu centrul 
pământului, răul se scurge din brațul meu stâng!” Vă ridicaţi, 
păstraţi poziţia braţelor și ziceţi: „Intru în contact cu toate forțele 
inteligente, cu toate fiinţele luminoase, cu toate entităţile divine 
și cu Dumnezeu însuși! Energia divină să treacă prin corpul meu! 
Acest exerciţiu se repetă de trei ori rostind mental formulele în 
gând, cu un respect sfânt. 

6. Starea negativă gravă, mintea tulburată, emoţiile agresive 
se regularizează cu ajutorul exerciţiului următor: 

a) palmele sunt lipite una de alta, vârfurile degetelor se 
ating; 

b) lăsaţi să alunece degetele mâinii stângi pe palma dreaptă 
până la încheietura mâinii și apoi poziționaţi mâna stângă la 90° 
în raport cu mâna dreaptă, fără să întrerupeţi mișcarea; 


c) aşezaţi mâna dreaptă pe mâna stângă, aducând braţele în 
faţa pieptului în poziţie orizontală; 

d) lăsaţi să alunece palma dreaptă pe mâna stângă până la 
extremitatea degetului mijlociu; 

e) la sfârșit, îndoiţi mâinile în poziţia iniţială, cu palmele 
lipite; repetaţi de mai multe ori aceste mișcări și toate stările 
negative vor dispărea. 

Vă atrag atenția să executați alunecarea și poziţia 
unghiulară a mâinilor fără întreruperea mișcărilor. Naturii nu-i 
plac întreruperile. Repetaţi succesiv cu mâna dreaptă şi cu mâna 
stângă. Prin acest exerciţiu, vă puteţi polariza. 

7. Braţul stâng se află în fața corpului, puţin înclinat, cu 
palma în jos: 

Lăsaţi să vă alunece mâna dreaptă pe braţul stâng începând 
de la umăr, cântând sunetul „u”; 

a) ajungând la nivelul încheieturii mâinii, cântaţi vocala „a” 
mergând până în vârful degetelor; 

b) în fine, urcați din nou cu mâna dreaptă până la cot, 
cântând „i”. 

Partea dintre umăr și cot reprezintă lumea materială, fizică, 
stomacul. Partea dintre cot și încheietura mâinii reprezintă 
lumea spirituală, inima. Și mâna, începând de la încheietură, 
reprezintă lumea mentală, intelectul. 

Executaţi exerciţiul în același fel, dar inversând braţele: 
braţul drept înclinat în față și braţul stâng deasupra. Practicând 
acest exercițiu dimineaţa și seara, până la de 10 ori pe zi, timp de 
o săptămână, puteţi să amelioraţi funcţionarea stomacului, a 
plămânilor, a creierului și să le vindecaţi. 

Dacă doriţi să fiți sănătos, cântaţi! Cântaţi și când sunteţi 
trist sau prost dispus! Cântaţi și slăviţi-l pe Atotputernic în 
sufletul vostru. 

8. Cu piciorul drept în faţă, înclinaţi-vă ușor corpul înainte 
spre pământ, apoi începeţi să vă îndreptaţi, imaginându-vă că 
ridicaţi o greutate de 1 kg. De fiecare dată, creșteţi greutatea de 


la 1 kgla 50 kg. Dacă veți face în mod regulat acest exercițiu, veţi 
observa că forța mușchilor va crește. Și, dacă puteți să ridicaţi 
mental o greutate de 50 kg, chiar o veți putea face în mod real. 
Când sunteţi slăbit sau prost dispus, faceţi acest exerciţiu și veţi 
descoperi ce forţe sunt ascunse în voi. 

Trebuie să faceți exerciţii cu ochii ca să nu permiteți slăbirea 
vederii. Există exerciţii care pun în mișcare mușchii oculari. De 
exemplu, când faceţi excursii, vă grăbiţi să ajungeţi la ţintă, în 
vârful muntelui. Nu vă grăbiţi, mergeţi cu pas regulat, mai curând 
lent, și priviţi în jur: în jos, în sus, la stânga, la dreapta. Când 
răsare soarele, opriţi-vă puţin, priviți-i deplasarea și continuaţi- 
vă drumul. Dacă vă grăbiţi prea mult, veţi îmbătrâni repede. 

Una dintre cauzele slăbirii vederii este că nu-i mișcaţi. Când 
vreţi să vedeţi ceva, să întoarceţi gâtul. Vă recomand un exercițiu 
pe care să-l faceți dimineaţa şi uneori în cursul zilei dacă doriţi. 
Închideţi ochii şi începeţi să-i mișcaţi privind în interior cât mai 
sus posibil, apoi cât mai jos, cât mai la stânga și cât mai la 
dreapta. Repetaţi-l foarte lent de câteva ori. 

În cursul zilei, când vreţi să priviţi ceva, nu întoarceţi gâtul, 
ţineţi-l nemișcat, dar întoarceţi ochii și va deveni o modalitate de 
observare firească. Asta se referă la partea fizică, dar procesul 
interior este următorul: faceţi o greșeală și n-o corectaţi, apoi 
încă una, şi încă una, fără să le corectaţi. Căpătaţi astfel obiceiul 
să nu vă corectaţi greșelile și vederea începe să slăbească. Altă 
cauză: iubiţi o persoană, îi iertaţi greșelile sau le minimalizaţi, 
adică nu vreţi „să vedeţi” foarte departe și începe să se manifeste 
miopia. Sau n-o iubiţi, nu-i iertaţi greșelile și chiar le exageraţi, 
provocând astfel prezbiţia. Tulburările, neliniștile, stările 
interioare dizarmonice slăbesc și ele vederea. 

Prin exerciţiile pe care le faceți dimineaţa, primiţi energie 
solară ridicându vă mâinile în sus și energii terestre prin 
picioare. De exemplu, un prim simptom de neurastenie sunt 
picioarele reci. Se recomandă neurastenicilor să meargă cu 
picioarele goale pe nisip fin sau pe rouă de pe iarba moale. Se pot 


tonifica astfel și vindeca în contact direct al picioarelor cu forțele 
vitale ale pământului. 

Faceţi exerciţii de gimnastică dimineaţa și captaţi energiile 
solare. Seara, faceţi exerciţii de purificare ca să vă eliberaţi de 
energiile acumulate în cursul zilei. Dimineaţa, conectaţi-vă la 
forţele soarelui și seara trimiteţi surplusul spre pământ. 


VINDECAREA SPIRITUALĂ 


Există metode de vindecare veche și o metodă nouă. 
Oamenii din zilele noastre se tratează în general cu 
medicamente, băi etc. Aceste metode de vindecare sunt lente și 
dau rezultate microscopice. Eu însumi am practicat și am obţinut 
vindecări cu aceste metode, dar n-am aplicat-o încă pe cea nouă. 
De ce? Pentru că oamenii nu sunt încă pregătiţi. Metoda nouă va 
fi vindecarea spirituală. Dacă vindec astăzi o persoană prin 
mijloace spirituale, dar ea nu este încă pregătită să ducă o viață 
pură şi sănătoasă și încalcă legile, din cauza acestui 
comportament își va crea dificultăți și mai mari. Vindecarea 
spirituală dă rezultate imediate la omul care este pregătit. 

A reuși o vindecare spirituală înseamnă a putea să găsești 
întâi cauzele profunde ale bolii și să le îndepărtezi definitiv de la 
respectiva persoană. 

Tratarea și vindecarea cu ajutorul metodelor divine ne 
impune întâi să ne transformăm complet modul de viaţă ca să fim 
în acord perfect cu legile naturii. 

Când sunteţi bolnavi, adresaţi-vă întâi lui Dumnezeu, apoi 
sufletului și după aceea medicului. Dar voi procedaţi invers și de 
aceea nu reușiți să vă vindecaţi singuri. Ca să fiți sănătoși și să vă 
vindecaţi bolile, îndreptaţi-vă inima și gândul spre Dumnezeu, 
spre soare, spre întreaga creaţie. De acolo vă va veni ajutorul. 
Cataplasmele de argilă, compresele cu lapte, cu plămădeală, cu 
ceapă, toate acestea sunt metode bune, dar temporare. 


Iubirea este forța cosmică repartizată în tot universul, care 
poate să însuflețească și să intensifice vibraţiile organismului 
omenesc; ea este remediul tuturor bolilor. Chiar în manifestarea 
sa inferioară, iubirea este acea forță care armonizează 
funcţionarea organelor și dă un impuls de viață. Iubirea este 
cauza, sursa luminii, căldurii, științei, cunoştinţelor, bunelor 
relaţii creatoare dintre oameni. Este declanșatorul impulsurilor 
naturii întregi și pentru întreaga omenire. Numai impulsul iubirii 
ameliorează lumea. Nu există boală să nu poată fi vindecată de 
iubire, dar trebuie să credem în asta. Dacă nu credem, va veni 
medicina să ne trateze. Ne va ajuta temporar și, probabil, după 
trei-patru luni, vom avea iar nevoie de ea. 

Dacă Dumnezeu vă iubeşte și voi îl iubiţi, vă veţi vindeca 
imediat. 

Iubirea divină se manifestă prin aer, apă, lumină, plante, 
animale, dar și prin oameni, îngeri, arhangheli, stăpâniri, virtuţi, 
domnii, tonuri, heruvimi și serafimi. 

lubirea vindecă toate bolile, căci crește vibraţiile 
organismului, ceea ce îl face capabil să reziste la influenţele 
exterioare, la entitățile nefaste, la atacurile microorganismelor. 
Bolile sunt entităţi vii care vă ajută să vă înţelegeţi defectele, 
vinovăţiile, insuficiențele, dar, simultan, scad intensitatea 
vibratoare a organelor. Atunci, trebuie să știm cum să dialogăm 
cu ele. 

Când omul este demagnetizat, își pierde energia și se 
îmbolnăvește cu ușurință. Fiecare demagnetizare provoacă 
rupturi în unele părți ale corpului eteric, de unde se scurge o 
parte din energia vitală. Dacă reușim să închidem repede aceste 
rupturi, omul se vindecă. Fiecare cuvânt care provine din iubire 
acţionează ca o tencuială care închide cea mai mică fisură a 
sistemului nervos. 

Vă spun că acela care are sănătatea slabă trebuie să 
iubească! Legea este următoarea: iubirea face să dispară toate 
slăbiciunile, toate insuficiențele, toate bolile, este un curent 


cosmic care trece și circulă prin toate fiinţele vii. Cu cât această 
energie este mai bine primită și redată, cu atât omul este mai 
sănătos. Dacă suferiți de reumatism, de febră sau de alte boli, 
începeţi prin a iubi pe cineva. Cu cât vă veţi manifesta mai bine 
iubirea, cu atât vă veţi vindeca mai repede. 

Dacă vă doare stomacul sau pântecele, iubiţi-i pe oameni și 
vă veţi vindeca. Dacă vă doare capul, iubiţi-l pe Dumnezeu. 
Fiecare boală e provocată de încălcarea legilor lumilor fizice, 
spirituale și divine. Oamenii sunt conducători ale energiilor 
naturii care regularizează stomacul și tot sistemul digestiv. 
Îngerii sunt conducători ai energiilor naturii care regularizează 
sistemul respirator. Din lumea divină vin energiile care 
regularizează sistemul nervos. lubiţi-i așadar pe oameni, pe 
îngeri și pe Dumnezeu pentru ca sistemul digestiv, respirator și 
nervos să fie într-o stare perfectă. 

Dacă vreţi să vă recăpătaţi sănătatea, meditaţi la iubirea 
mineralelor, a plantelor, la iubirea stelelor și a sistemelor 
planetare. Meditaţi la iubirea spiritelor luminoase și, în sfârșit, la 
iubirea oamenilor. Meditaţi la iubirea voastră și la rezultatele pe 
care le poate produce asupra plantelor, a animalelor și a 
oamenilor. 

Dacă vă doare piciorul stâng și, mai exact, degetul mare, 
începeţi prin a vă gândi la el ca la o ființă individuală, iubiţi-l, și 
durerea va dispărea. Părţile corpului pe care nu le iubiţi suferă. 
Începeţi să le iubiţi! Durerile din organe arată o lipsă de iubire. 
Ilubiţi-vă corpul și toate părţile ca să le feriţi de boli. 

Primul efort pe care trebuie să-l facă o persoană bolnavă 
este să-i se adreseze lui Dumnezeu și să-l roage să-i arate o 
metodă bună de vindecare, să i-l trimită pe cel care poate s-o 
ajute să se vindece. 

Metodele de vindecare spirituală dau rezultate, dar cei care 
fac apel la ele trec întâi prin mai multe crize succesive. 

Aşa că, dacă vă aflaţi în faţa unei boli sau a unei suferinţe, nu 
vă grăbiţi să chemaţi un medic, nu filosofați prea mult, ci 


îndreptaţi-vă gândul spre Dumnezeu, spre intuiţia voastră și veţi 
primi de acolo sfaturi despre ce trebuie să faceţi, cum să 
procedaţi. Nu vă fie teamă de boli, ele sunt deseori privilegii care 
vă ajută să evoluați. 

Bolnavul care refuză vizita medicului, a mamei și a celor 
apropiaţi, dar care, în singurătatea lui, i se adresează lui 
Dumnezeu și îi făgăduiește că îi va îndeplini vrerea divină, dacă e 
pregătit să-i sacrifice totul Domnului, se va transforma interior. 
Va începe să se însănătoșească. Dacă e pregătit să îndeplinească 
fără ezitare voința divină, se va vindeca. Dacă se îndoiește şi dă 
înapoi în fața promisiunilor, va pleca în cealaltă lume. 

Ca să vă vindecaţi, rugaţi-vă cu sinceritate ! O rugăciune 
intensă îndreptată spre Dumnezeu poate să elimine fiecare boală. 

Ca să se trateze, discipolii obișnuiți pot să aleagă metodele 
pe care le doresc, dar discipolii avansați trebuie să fie capabili să 
se vindece prin forța rugăciunii și a gândului. 

Adresaţi-vă lui Dumnezeu prin rugăciune o dată, de două 
ori, de trei ori, de patru ori, şi el vă va trimite ce aveţi nevoie. Îi va 
spune soarelui să vă satisfacă nevoile. Dacă sunteți bolnavi, vă 
veți vindeca. 

In caz de boală gravă, adresaţi-vă lui Dumnezeu prin- tr-o 
rugăciune sinceră, fierbinte și ziceţi: „Doamne, în ceasul acesta de 
cumpănă, ajută-mă să mă eliberez de rău, ca să pot să te slujesc 
în bucurie. Vreau să-mi dedic viaţa slujirii iubirii și îndeplinirii 
voinţei tale!” Fiecare răspuns la rugăciunea ta arată că legătura 
dintre tine și Dumnezeu există. Rugăciunea ajută doar dacă 
lucrezi câmpul Domnului și atunci va lucra și el pentru tine. 

Dacă inima vă este curată, dacă cuvintele vă sunt pline de 
cele mai înalte vibrații, rugăciunile voastre se vor ridica dincolo 
de atmosfera Pământului și vor ajunge la destinaţie, adică „la 
Domnul”. 


RUGĂCIUNI 


Când vă rugaţi, aduceţi în mintea voastră imaginea lui 
Dumnezeu. 


ăciuni vindecarea a ui 

1. „în numele tău Doamne, Domn omniprezent și infinit de 
bun, care îi va vorbi slujitorului său, vindecă-l prin noi, slujitorii 
tăi, pentru slava numelui tău. 

Îți mulţumim că ne-ai auzit. Numai tu eşti Dumnezeul nostru 
și nu avem altul în afară de tine. 

Tu, Doamne, ești cel care a vindecat întotdeauna și 
vindecarea ta aduce sănătate sufletului și trupului. Readu în stare 
bună acțiunea simultană a intelectului și a sufletului, a sufletului 
şi a trupului. Îndreaptă elanurile inimii sale spre bine şi forțele 
corpului pentru o activitate benefică. Fie ca fratele nostru (sau 
sora noastră) care suferă să primească mila ta, ca să putem să ne 
bucurăm împreună de prezenţa forţei tale. Amin!” 

Această rugăciune trebuie să fie adresată în fiecare miercuri, 
sâmbătă și duminică, de la 7:00 la 9:00 dimineaţa. 

2. „Doamne Atotputernic, tu care ești mângâierea noastră 
din generaţie în generaţie, slăvim îndurarea ta din secol în secol. 
Ai lăsat putere aleșilor tăi, căci mâna ta e puternică, ca să acorde 
iertare celor care te cunosc pe numele tău. 

Doamne, întoarce ţi privirea spre fratele (sau sora) care 
suferă și acordă i atenţia ta ca să-i ușurezi suferințele. Credem în 
cuvintele tale când ai zis: «Cheamă-mă și am să-ţi răspund, căci 
sunt Domnul tău care îți susțin dreapta și-ţi zic: nu te teme de 
nimic, te voi ajuta. Nu te teme de nimic pentru că eu te-am ales, 
te-am chemat pe nume. Nu ești singur, când vei trece prin apă, 
voi fi cu tine; când vei trece prin foc, nu vei arde și flacăra lui nu 
te va atinge; nu-ţi fie teamă în neputinţa ta, căci sunt cu tine!»- 

Și acum, ascultă ruga noastră, Doamne, revărsă peste el 
(peste ea) mila ta nemăsurată! Amin!” 


Rugăciune pentru vindecarea proprie 


„Doamne, tu care ești izvorul vieţii, dă-mi forţa ta vie, Duhul 
tău, ca să-mi vindece mintea, sufletul, inima, voinţa și trupul. Să 
fiu vindecat de orice boală fizică sau psihică, de orice suferinţă. 
Dăruieşte-mi sănătate, putere și viaţă și înzestrează-mă cu virtuţi 
și calităţi ca să pot să trăiesc, să învăţ și să slujesc. Amin!” 

În afara acestor rugăciuni, fiecare i se poate adresa lui 
Dumnezeu cu propriile cuvinte. 

Cel mai mare medic se află în voi. Când vă îmbolnăviţi, ziceţi: 
„Vreau să trăiesc, am multă treabă de făcut. N-am făcut mare 
lucru până acum, trebuie să trăiesc ca să-mi termin treaba și voi 
pleca după aceea!” Așa trebuie să le vorbiţi ființelor superioare și 
ele vă vor ajuta, nu vă vor trimite la plimbare. Psalmistul a zis: 
„Doamne, nu mă părăsi în mijlocul existenţei mele! Dă-mi timp ca 
să-ți înțeleg legea și să merit binecuvântarea ta, ca să-mi repar 
greșelile și să trăiesc atât cât trebuie pentru slava ta!” 

Dacă sunteți trişti, bolnavi sau tulburaţi, rostiți deseori 
cuvântul „Aum”, chiar dacă nu-i înțelegeţi sensul. Este un cuvânt 
care aparține lumii spiritului, spiritul tău îl va înţelege și asta e 
de ajuns. În fața unei încercări, a unui moment dificil, de 
suferință, repetaţi: „Dir, Fur, Fen-Tao Bi Aumen”. Sau: „Fără 
teamă și fără întuneric, cu viaţă și lumină, înainte în iubirea 
infinită”. 

Iubirea vindecă bolile incurabile. Dacă suferiți de 
reumatism, încălziți apă, spălaţi-vă picioarele, gambele, vintrele 
şi ziceţi: „în numele iubirii divine, reumatismul să mă părăsească 
pentru totdeauna!” Apelând la iubire, fiecare boală, fiecare 
dificultate dispare. Ele vă sunt date drept condiţii ca să vă 
dezvoltați concentrarea și ca să stabiliți legături între sufletul 
omenesc şi Dumnezeu. 

Nu vă fie niciodată teamă dacă că îmbolnăviţi! Așezaţi-vă 
mâinile pe partea bolnavă și ziceţi: „inseamnă viaţă veșnică să te 
cunosc, pe tine, Unicul, adevăratul Dumnezeu și pe Hristos pe 
care ni l-ai trimis”. 


Dacă rostiţi așa cum trebuie cuvântul „iubire “, puteţi să vă 
vindecaţi. De exemplu, suferiţi de reumatism la picioare. Cu mare 
încredere și speranţă, adresaţi-vă Atotputernicului în gând și 
ziceţi: „Dumnezeu este iubire și în iubire bolile nu există”. După 
ce repetaţi de două sau de trei ori această formulă, durerile vor 
dispărea și vă veţi redobândi starea de bine ca niciodată înainte. 
Nu așteptați ajutor din exterior, căci el nu vă va rezolva 
problemele decât mecanic şi temporar. 


FORMULE PENTRU VINDECARE 

Câteva exemple de formule pe care le puteţi folosi în caz de 
boală sau de probleme 

1. „Doamne, cred în tine, ajută-mă, vino-mi în ajutor. 
Făgăduiesc să te slujesc, să-ți dedic viața pentru totdeauna!” 

2. „Doamne, de-acum înainte îți consacru toată viaţa, voi 
lucra pentru tine. Îngăduie mă pe pământ ca să te slujesc”. 

3. „Eu, care îl slujesc pe Domnul, vreau ca trupul meu să fie 
sănătos, pentru că îi aparţine lui Dumnezeu. Trebuie să fie pur și 
sănătos, căci este o celulă a Marelui Univers.” 

4. „Cred în Dumnezeu în afara mea şi în Dumnezeu 
înlăuntrul meu. Eu și Tatăl meu suntem Unu”. 

5. „Dumnezeu e iubire, Dumnezeu e lumină, Dumnezeu e 
viaţă. Numele lui fie binecuvântat astăzi și în veacul vecilor”. 

6. „Dumnezeu e iubire, Dumnezeu e viaţă, iubire sfântă, 
iubire preasfântă”. 

7. Aşezaţi-vă mâna stângă pe partea stângă a capului și 
ziceți cu credință: „Doamne, pentru slava ta, revarsă uleiul 
sfințeniei și vieţii în celulele mele ca să te pot sluji cu bucurie și 
vioiciune”. 

8. „Doamne, insuflă puritate în trupul, sufletul şi mintea 
mea”. 

Dacă ceva vă supără foarte tare, prindeţi-vă arătătorul 
mâinii stângi cu primele trei degete de la mâna dreaptă. Mijlociul 
și degetul mare al mâinii stângi se unesc. În același timp, rostiţi 


formulele „Cu iubirea de Dumnezeu totul e posibil!” (de trei ori) 
și „Prin iubirea divină care se manifestă în inima omului totul e 
posibil!” (de trei ori). 

Ca să practicaţi vindecarea spirituală și vindecarea mistică, 
iertaţi întâi pe toată lumea. Vedeţi calităţi la fiecare persoană, 
iubiți-i pe oameni și trimiteţi-le iubirea voastră, rugaţi-l pe 
Dumnezeu să le trimită binecuvântarea lui. Astfel, veţi cunoaşte 
iubirea lui Dumnezeu față de voi, veţi simți pacea și bucuria în 
deplinătatea lor. 


RECOMANDĂRI PENTRU PRACTICAREA VINDECĂRII 
MISTICE ȘI A VINDECĂRII PSIHICE 

1. Întâi, imaginaţi-vă soarele, lumina. Imaginaţi-vă că 
razele solare se revarsă asupra voastră ca un duș și că sunteți 
cufundaţi într-un ocean de lumină, de sănătate, de forță, de 
putere, de binecuvântare. Meditaţi la lumină, la razele luminoase 
ale curcubeului. 

2. Meditaţi la cauzele acestei boli, ridicaţi-vă gândul spre 
Dumnezeu și rugaţi-l să vă arate cauzele și legile care au fost 
încălcate. 

3. Recitaţi Tatăl nostru. 

4. Formula sacră a discipolului: „Doamne milostiv și sfânt, 
din toată bunătatea ta, arată te în lumina puterii tale, ca să-ţi 
îndeplinesc voia!” 

Formulele se rostesc în gând; cu sufletul plin de venerație. 
Această vindecare îi este posibilă numai aceluia care a ajuns la o 
mare puritate și sfințenie spirituală. 

„În numele maestrului meu care îmi arată drumul spre 
Dumnezeu, prin numele lui sfânt, trebuie să ieși din (organul 
bolnav); trebuie să-l slujesc pe Dumnezeu, pleacă!” Precizaţi 
locul dureros sau organul bolnav. Dacă boala e generalizată în tot 


corpul, ziceţi: „Părăsește-mi corpul!” Rostind aceste cuvinte, 
faceţi de trei ori la rând cu mâna dreaptă pase pe partea bolnavă 
de sus în jos, apoi apropiaţi-vă mâna de gură, scuturaţi-o în față 
și expiraţi simultan. Repetaţi formula cu pase de trei ori. 

Cel care crede va fi sănătos. Credinţa este legătura dintre 
Dumnezeu și sufletul omului. 

Fervoarea credinței este o forță care crește continuu și, 
crescând, se transformă în cunoaștere. Prin credință, omul se 
vindecă de toate bolile. 

Ca să vă curăţaţi toate reziduurile din organism și să vă 
eliberaţi de aciditatea care vă macină, gândiţi-vă intens la 
Dumnezeu. 

Ca să fiți vindecaţi de Dumnezeu, aveţi deplină încredere în 
el. Adresându-vă Domnului, dezbăraţi-vă de cea mai mică 
îndoială, căci cele mai mici ezitări pot să vă împiedice vindecarea. 
După ce v-aţi rugat lui Dumnezeu, spuneți: „Ridică-te și mergi!” 
Credinţa vindecă! 

Vă dor, de exemplu, picioarele. Vorbiţi-i reumatismului: „Aţi 
dau șapte zile ca să-mi părăseșşti picioarele”. Nimic mai mult. 
Spuneţi asta și uitaţi de reumatism. Dacă dispare, aveţi puterea 
credinţei, altfel, credința voastră e slabă. Hristos a zis: „Lot ce 
veţi cere în numele meu vi se va da”. Eu cred în puterea credinței 
care vindecă toate bolile. În timpul acestei experienţe, nu luaţi 
niciun medicament sau leac exterior. Aveţi încredere numai în 
credinţa voastră, indiferent de punctul de sprijin. De ea depinde 
sănătatea voastră, dar și dezvoltarea intelectului, starea inimii. 
De credință depinde chiar poziţia în societate și chiar viitorul 
vostru. 

Natura vindecă, nu oamenii. Nu e în totalitate corect să se 
spună că vindecarea se săvârşeşte cu ajutorul rugăciunii. Când se 
roagă, omul este doar un asistent. Hristos, care cunoștea legea, a 
zis= „Să ți se dea după credinţa ta!” Factorul principal este așadar 
puterea credinţei și nu există boală pe care credinţa să n-o poată 
vindeca. 


După ce v-aţi însănătoșit, nu fiți prea grăbiţi să povestiţi 
tuturor cum v-aţi vindecat; respectaţi un anumit timp de tăcere. 
Aplicaţi această regulă și pentru alte persoane pe care aţi reușit 
să le vindecaţi, altfel e posibil ca boala să revină. 

Nu toţi orbii își pot recăpăta vederea, nici toți handicapaţii 
putinţa de a se mișca. Numai cei cu gânduri și dorințe curate, 
liberi de legăturile trecutului își vor redobândi vederea sau vor 
merge din nou. 

Dacă persoana pe care doriţi s-o trataţi spiritual nu este 
conectată la lumea cauzală, n-o puteţi vindeca. Ca să obţineţi 
rezultate, numai credința contează. Copiii, care nu și-au dezvoltat 
încă credinţa, se vindecă prin magnetismul părinţilor: mama își 
poate vindeca fiica, și tatăl își poate vindeca fiul. 

Cât timp bolnavul se îndoiește, pune bariere în calea 
vindecării sale. Dacă nu se mai îndoiește, boala îl va părăsi. Legea 
e următoarea: omul este susținut de obiectul gândurilor sale. 
Dacă nu-l urmează constant, își pierde forța. În om se exercită 
forța a ceea ce crede. 

Ce faceți dacă aveţi reumatism la umăr sau la picioare? Dacă 
aţi înţeles metodele noi, vă veţi îndrepta faţa spre Dumnezeu cu 
recunoștință. Acest reumatism v a fost trimis să vă instruiască 
într-o anumită privinţă. Atunci, binecuvântaţi-l pe Dumnezeu, pe 
sfinți, pe îngeri, pe oamenii binevoitori și, conectându-vă la ei, 
nici măcar nu veţi observa cum va dispărea reumatismul. 

Fiecare om trebuie să aspire la unitatea minţii cu inteligenţa 
cosmică drept metodă de lucru asupra sinelui, dar și ca metodă 
de vindecare. Indiferent de boală, este de ajuns să restabiliți 
această unitate ca să vă ridicaţi din pat sănătos și bine dispus. 
Forţele superioare ale spiritului se îndreaptă atunci spre voi şi 
încep să acţioneze asupra organismului până când provoacă o 
transformare, graţie căreia toate energiile converg în aceeaşi 
direcție, în sus. În acel moment, elementele străine aflate la 
originea bolii dispar imediat, așa cum dispare praful de pe 
suprafaţa tobei la prima bătaie. 


Omului conectat la spiritul divin îi este de ajuns să-și așeze 
mâna pe capul unui bolnav ca să-l vindece şi să-l facă să se ridice 
din pat. 

Cu toate că, în Sfintele Scripturi, cuvintele nu sunt vii, 
conţinutul lor trezește în corpul omenesc energii însufleţitoare. 
Transformaţi aceste energii în viaţă și bolnavul se va vindeca. Cu 
bună dispoziţie şi cu iubire, aşezaţi-vă mâna pe capul bolnavului 
şi observați cura acest act se reflectă în starea lui. 

Omul care se îmbolnăvește, dar îndeplinește voinţa divină 
nu are nevoie de medici. Dacă e la unison cu legile divine, își va 
îndrepta gândurile spre toţi oamenii buni și generoși de pe 
suprafața pământului, spre spiritele luminoase din cer, care vor 
primi gândurile lui și se vor grăbi să-i vină în ajutor. 

Corpul omenesc suferind poate să fie vindecat prin adevăr. 
Cât timp omul nu iubeşte adevărul, corpul fizic nu poate fi 
sănătos. Când omul începe să iubească adevărul, își recapătă 
sănătatea corpului, care dobândeşte atunci un parfum specific. 
Dacă, în adâncul sufletului, hotărăște să iubească adevărul și 
exclude total minciuna din el, se va vindeca indiferent de boală. 

Dacă vă doare, de exemplu, pântecele, eu, în locul vostru mi 
aş prepara o mâncare bună, aș invita un om sărac și l-aș hrăni 
bine. În acest timp, n-aş mânca, dar aş observa și m-aş ruga în 
gând. Putem să facem apel și la un copilaș sau la câţiva oameni 
cărora le place să mănânce; contează să hrănim bine pe cineva. 
Nu cunosc în prezent pe nimeni care i-a hrănit pe ceilalți ca să-și 
trateze durerea de pântece. În ziua în care ați făcut guturai, faceţi 
un bine mic unui om nefericit pe care îl întâlniți și observați felul 
în care evoluează guturaiul. Acţionaţi la fel și pentru durerea de 
cap, de stomac. 

Gândurile luminoase, sentimentele elevate regularizează 
sistemele nervos, sangvin, respirator și digestiv. 


VINDECAREA CU AJUTORUL PLANTELOR 


Există plante care pot să vindece chiar și bolile incurabile 
cele mai periculoase. Cel care nu cunoaște aceste plante va suferi. 
De aceea, se spune că ignoranţa este cauza suferințelor. Studiaţi 
plantele și proprietăţile lor terapeutice! Unele pot să înlocuiască 
mari chirurgi, este de ajuns să le cunoașteţi și să știți să le folosiți. 
Studiaţi forța lor magică! 

Plantele ascund o forță enormă în frunze, rădăcini și flori. Vă 
puteţi folosi de ele pentru vindecare, dar, dacă nu le cunoaşteţi, 
pot să vă dăuneze involuntar. Astfel, dacă transpiraţi și vă 
întindeţi lângă rădăcinile unei plante sau ale unui arbore, de 
exemplu un nuc, deoarece acestuia îi place apa, va absorbi 
umiditatea, dar, în acelaşi timp, și sucurile vieţii. De aceea, nu 
adormiţi niciodată la umbra deasă a copacilor. Preferați umbra 
ușoară întretăiată de lumină. 

Recoltaţi plantele medicinale dimineaţa devreme în lunile 
mai și iunie, în zilele însorite. Apoi, uscaţi-le și puneţi-le în 
borcane de sticlă închise. Expuneţi-le încă un timp la soare. 
Uneori, o plantă foarte mică sau o floare mică poate să țină locul 
unor mari medici. 

În caz de tuse, beţi decoct de coada-șoricelului. Vara, toată 
lumea ar trebui să adune coada-șoricelului albă sau galbenă ca s- 
o aibă la dispoziţie. Dacă nu reușiţi să vă vindecaţi cu ajutorul 
voinţei, beţi această infuzie. Recoltaţi și gențiana albastră. Aceste 
plante sunt magnetice și aduc multe binefaceri. Recoltaţi și 
cimbru de câmp și cimbrișor, frunze verzi de fragă, precum și 
mușeţel. Sunt plante benefice. Astfel, vă puteţi crea o întreagă 
farmacie de flacoane bine închise. Nu le păstraţi într-un loc 
umed. 

Ca să întineriţi, este de ajuns să beţi infuzii de podbal, știind 
în ce zi a anului să-l culegeţi. În momentul înfloririi sau nu? După 
părerea mea, momentul e bine ales când plantele au ajuns la 
forţa lor maximă, când podbalul este fericit și pregătit să se 
dăruiască. Cel care recoltează plantele le va culege dimineața 
foarte devreme, la răsăritul soarelui, sub un cer fără nori. La cel 


mai mic nor, remediul se deteriorează. Dacă toate condiţiile sunt 
îndeplinite pentru cules, plantele vor conţine cele mai mari 
proprietăţi curative. 

Dacă cunoaşteţi arta culesului de plante, când vă apropiaţi 
de ele, simţiţi bucurie şi veţi fi într-o stare vibratoare 
armonioasă. Recunosc că este greu să găsim o zi ideală, în care să 
fie reunite toate condiţiile unui cules bun, dar să nu culegeţi în 
niciun caz plantele într-o zi noroasă sau ceţoasă. Va veni o zi în 
care aceste cunoştinţe vor fi la îndemâna voastră. Le veți dobândi 
numai prin iubire, iubirea care pătrunde în ființa omului și 
sălășluiește în el, adică iubirea divină. Această calitate poate 
reînnoi omenirea. 

Dacă vă doare stomacul, beţi infuzii de coada-șoricelului. 
Contra tusei, faceți infuzii de genţiană albastră. 

Dacă unul dintre prietenii mei trece prin momente dificile și 
suferă, îi recomand să ia între două degete floare de pelin, s-o dea 
în clocot cinci minute și să bea ceaiul obţinut fără zahăr, zece zile 
la rând, o ceașcă zilnic. Starea i se va ameliora 75%. 

Pentru inflamaţiile gurii, preparaţi un decoct din frunze de 
nuc și, înainte de a-l bea, plimbaţi i un moment în jurul gingiilor. 

Remarcaţi că toate florile cu cinci petale au proprietăţi 
laxative. Numărul cinci indică anumite proprietăţi. 

Părul își va redobândi culoarea dacă mâncaţi un an urzici. 

Dacă sunteţi prost dispus, luaţi pe vârful cuţitului cenușă de 
lemn de arțar, puneţi-o într-un pahar cu apă, așteptați să se 
depună cenușa şi beţi apa. Omul se poate vindece conectându-se 
la forțele magice ale florilor, plantelor, fructelor, arborilor și 
rădăcinilor lor. 

Recomand să se planteze în fiecare grădină un rând de 
usturoi, unul de ceapă și unul de pătrunjel. Sunt plante foarte 
benefice. 

Florile au o mare putere terapeutică. Pentru anemie, se 
recomandă cultivarea florilor roșii. Forţa lor tonifică sistemul 
nervos. Garoafa vindecă și bolile nervoase. Dacă este 


neîncrezător, omul trebuie să cultive flori albastre. Graţie 
calităţilor și virtuţilor lor, trandafirul, brândușa, ghiocelul, dalia 
şi alte flori vindecă diferite feluri de boli şi, în consecinţă, 
favorizează dezvoltarea calităţilor și virtuţilor corespondente. 

Ca să fiți sănătoși, cultivați flori în ghiveci sau în grădină și 
ocupaţi-vă de ele. Se recomandă și cultivarea arborilor fructiferi, 
a legumelor și studierea lor pentru a profita de forțele lor 
ascunse. Dacă aveţi la dispoziţie o grădină, puteți să scăpaţi de 
stările negative cultivând flori variate, precum și arbori fructiferi 
și legume. 

În caz de anemie se recomandă să cultivați cireşi şi, pentru 
întărirea încrederii, să aveţi varză în grădina de legume. Sunt 
mijloace exterioare pentru întărirea energiilor și armonizarea 
lor. 

Parfumurile și substanţele aromatice, îndeosebi garoafa, pot 
să fie folosite ca remedii, dar în cantităţi precise. Parfumul de 
trandafiri și de garoafe trebuie respirat de departe. Dacă aveţi 
vederea slăbită de neliniști și griji, priviţi florile galbene. 

Vara, mergeţi cu picioarele goale pe iarbă și pe pietre. 


VINDECAREA CU AJUTORUL MAGNETI ISMULUI 


Exista o școală de magnetism care recomandă vindecarea 
prin impoziția mâinilor. La început, acest tratament provoacă 
crize, care pot să se agraveze, dar, după un timp, se produce o 
ameliorare urmată din nou de o criză slabă. După aceea, survine 
o ameliorare mai mare, apoi o criză finală, înainte de vindecarea 
completă a bolii, care dă înapoi. 

Când medicul tratează un bolnav prin magnetism, trebuie 
întâi să fie el însuși puternic, bine dispus, să nu permită stării 
pacientului să-l influenţeze, nici bolii să se apropie, ca să nu se 
îmbolnăvească și el, căci, în timpul tratamentului, bolnavul îi ia o 
parte din energie. Urmează crizele, luptele care apar în 
organismul bolnav ca să ducă în cele din urmă la trezirea vieţii 


conștiente a celulelor. După receptarea și integrarea unor 
materiale constructive, celulele regenerate încep să sudeze între 
ele părțile bolnave ale corpului. 

Unii medici practică impoziția mâinilor ca metodă de 
regularizare a energiilor. Ca să fie utilizată în mod eficient, 
această metodă cere puritate totală. Gândurile și sentimentele 
pure sunt conducători excelenți ai forțelor vii ale naturii. 

De obicei, hipnotizatorii din „loja neagră” fac pase de sus în 
jos. Contrar acestei practici, discipolul trebuie să exerseze pase 
bilaterale, adică pornind de la centru spre exterior. Fiecare gest 
are sensul lui profund și provoacă o reacție asupra voastră și a 
celorlalți. 

Unii practică vindecarea prin magnetism, dar trebuie să se 
ştie că acest tratament prezintă pericole. Aducând vindecarea 
bolnavului, magnetizatorul îi poate comunica și altceva de la el, 
care nu este neapărat indispensabil și pozitiv pentru pacient. De 
exemplu, grație tratamentului cu ajutorul magnetismului, o 
persoană ce suferă de o problemă fizică a eliminat boala, dar, în 
acelaşi timp, a luat un defect pe care nu-l avea înainte: şi-a 
pierdut încrederea, a devenit neîncrezătoare, bănuitoare. 

Când vă aşezaţi mâinile pe capul unei persoane, trebuie să 
fiți conştienţi că îi luaţi sau îi daţi ceva. În primul caz, e nevoie să 
știți dacă ceea ce primiţi este profitabil sau nu. Și, dacă daţi, oare 
celălalt are nevoie de ce-i aduceţi? 

Ca să utilizați mai bine procesul de a da și a primi și a-i 
atribui un sens, gândiţi-vă întâi să mulţumiţi. Energia celui care 
dă și a celui care ia este energie divină. Trebuie să fie apreciată ca 
atare și să nu fie risipită în van. Natura este o centrală grandioasă 
de energii, ea ține o contabilitate exactă, ca să poată supraveghea 
rezultatele utilizării lor. 

O persoană îşi pierde cunoștința când dublul eteric îi 
părăseşte corpul fizic. Pentru a aduce înapoi dublul eteric, faceţi 
câteva pase pe coloana sa vertebrală. 


Dacă vă angajaţi să trataţi pe cineva, rugați-vă tot timpul, 
conectaţi la spiritele luminoase și la Dumnezeu! Numai cu 
această condiţie se poate face vindecarea. 

Fiecare poate să transforme o dispoziţie proastă într-o 
dispoziţie bună în cinci minute. Este de ajuns ca un bun 
magnetizator să-și treacă mâna peste partea stângă a corpului 
unei persoane ca să-i amelioreze starea. Însă, dacă 
magnetizatorul își trece mâna peste partea dreaptă a corpului, e 
posibil ea o dispoziţie bună să se transforme în una proastă. Ca 
să puteţi sugera o idee unui om, cuvintele voastre trebuie să aibă 
forță. Numai omul avizat se poate folosi de sugestie și de 
hipnotism, căci el cunoaște forța cuvintelor și a gesturilor, 
precum şi momentul în care se poate servi de ele, dar și 
responsabilitatea pe care și-o asumă. 

Dacă partea dreaptă a unei persoane este încărcată de 
electricitate pozitivă, trebuie să meargă la un prieten a cărui 
parte stângă e încărcată cu electricitate negativă, astfel încât cele 
două feluri de energie să se neutralizeze. Unul își așază mâna 
stângă pe partea dreaptă a celuilalt, care își pune mâna dreaptă 
pe partea stângă a capului prietenului său. Starea lor se 
ameliorează fără să-şi dea seama. Această transformare este 
posibilă prin simplul contact al mâinilor. 

În caz de agitaţie puternică şi de dereglare la nivelul plexului 
solar, mișcarea cea mai naturală este să așezați palma mânii 
drepte pe plexul solar al persoanei și mâna stângă pe talie, cu 
palma spre exterior. În această poziție a mâinilor, sistemul 
nervos se calmează. Așezând mâna pe plexul solar, facem să 
treacă excesul de energie cerebrală. Palma dreaptă este 
conducătoare de energie negativă, adică o energie calmantă, iar 
dosul mâinii este conducător de energie pozitivă, adică de 
energie stimulatoare. Aceste două curente electrice converg în 
același loc și-l calmează pe om. 

Puneţi-vă mâna pe capul unui bolnav cu toată dispoziţia 
bună și cu toată iubirea și observați efectele asupra stării sale. 


Iubirea și bunăvoința voastră devin astfel o forță puternică și 
însufleţitoare. 

Aş vrea ca voinţa voastră să fie atât de mare încât, atingând 
o rană, să reușiţi s-o vindecaţi în 20 de minute. Un om înzestrat 
cu voință puternică este în stare să facă acest lucru. De ce? 
Pentru că știe să concentreze Prana din aer şi s-o dirijeze spre 
rană. 

Dacă un om gras are abdomenul în suferinţă, trebuie să facă 
apel la un prieten slab, dar sănătos, și să-i ceară să-și așeze mâna 
pe plexul solar și s-o țină acolo 5-10 minute. Durerea va dispărea. 
In schimb, dacă o persoană slabă suferă de dureri de cap, să 
meargă la o persoană grasă, dar sănătoasă, și să-i ceară să-și 
aşeze mâinile pe tâmple, de o parte și de alta a frunţii; astfel 
durerile de cap vor dispărea. Așa se pot ajuta oamenii între ei. 

Dacă sunteţi furioși, remediul constă în a găsi un prieten 
pozitiv, adică încărcat cu energie contrară energiei voastre. 
Cereţi-i atunci să-și așeze mâna stângă pe partea dreaptă a 
capului vostru și va constata că, după puţin timp, surplusul de 
energie a trecut în mâna lui și că tensiunea voastră a scăzut. 

Dacă vi se masează coloana vertebrală în fiecare zi, 
indiferent de durerea pe care o aveţi, aceasta va dispărea. Asta 
înseamnă că unele locuri ale corpului conţin energie vitală 
ascunsă în măsură să vindece părțile bolnave. Este de ajuns să fie 
stimulată ca să se manifeste imediat și să-și exercite acțiunea 
benefică. De exemplu, dacă vreţi să calmaţi durerea unei 
persoane care s-a lovit rău căzând, masaţi-i coloana vertebrală. 

Dacă vă doare abdomenul, acoperiţi-l cu mâinile 4-5 minute 
și durerea va fi astfel învinsă. Conform legii, mâna stângă 
conduce curentul cosmic al iubirii, și mâna dreaptă, curentul 
cosmic al înțelepciunii, al cunoașterii. Împreună, restabilesc 
armonia. 

Dacă vă înfurie cineva, echilibrul vi s-a rupt. Faceţi atunci 
exercițiul următor: ridicaţi lent braţele trecându-le în faţa 
corpului până deasupra capului. Apoi, începeţi să le coborâţi tot 


foarte lent în jurul capului, după aceea în față, atingând ușor 
corpul. În același timp, imaginaţi-vă un fel de duş magnetic care 
se revarsă asupra voastră. În fine, scuturaţi mâinile în jos. 
Repetaţi exerciţiul de cel mult trei ori. 

În caz de indispoziţie, aşezaţi mâna stângă deasupra ochilor 
astfel încât să atingeţi nasul. Apoi, lăsaţi o să alunece lent 
trecând-o deasupra gurii și a bărbiei. Repetaţi mișcarea de trei 
ori la rând, apoi treceţi-vă arătătorul mâinii drepte peste nas, tot 
de trei ori. Efectuaţi aceste exerciții concentrați. 

lată un exercițiu pentru deranjarea ficatului. Așezaţi-vă 
mâna dreaptă pe pântece cu palma spre interior și mâna stângă 
în talie eu palma spre corp. Faceţi să treacă mental energiile 
solare spre centrul pământului şi lansați un apel interior către 
Cel care aduce în noi armonia. Ca să înţelegeţi în ce stare se 
găseşte ficatul, observați culoarea feţei, lumina ochilor, 
strălucirea și vioiciunea lor. Privirea nu trebuie să fie vagă, ci 
fermă, stabilă. 

Când sunteţi incomodat, apucaţi-vă cu mâna dreaptă 
degetele de la mâna stângă unul după altul: întâi degetul mare, 
apoi arătătorul, mijlociul, inelarul și degetul mic. Concentraţi-vă 
și observați schimbările care au loc în voi. 

Degetele sunt antene prin care comunicaţi cu lumea 
spirituală. Degetul mare înseamnă divinul din om. Trebuie să fie 
mobil. În caz de indispoziţie sau de boală, mişcaţi degetul mare. 
Ca să vă daţi seama de forța care se ascunde în el, faceți exercițiul 
următor: mângâiaţi ușor partea posterioară a degetului mare, 
începând de la baza celei de-a treia falange, urcați și apoi 
coborâţi, trecând prin interior spre Muntele lui Venus și 
observați dacă vă dispare indispoziția. Repetaţi mișcarea de 
câteva ori. 

Faceţi şi exercițiul următor: băgaţi degetul mijlociu, în 
prealabil bine spălat, în apă curată, ca aceasta să absoarbă 
energiile pe care el le emite. Dacă beţi această apă, starea vi se va 


ameliora. Sunt remedii aparte, așezate în interiorul fiinţei 
omenești. 

Ca să-și recapete sănătatea, omul să tragă de degetele de la 
mâini de câteva ori pe zi, începând cu degetul mare. Dacă boala e 
gravă, trebuie să tragă de toate degetele de la mâini și de la 
picioare. Procedând în acest fel de câteva ori pe zi cu mintea 
concentrată, poate să se vindece complet în 10 zile sau cel puţin 
îşi va ameliora starea. 

După o boală, energia este mai mică. În acest caz, faceţi 
masaje ușoare, trăgând lobul urechii în jos și masaţi osul situat în 
spatele ei. Acest masaj este întotdeauna benefic când aveţi 
mintea tulburată. 

În caz de neurastenie sau de tulburare a minţii, plimbaţi-vă 
prin pădure. Alegeţi un copac mare și viguros, un stejar, un ulm 
sau un pin de care să vă sprijiniți spatele și, stând cu faţa spre 
răsărit şi capul ușor înclinat lipit de copac, așezaţi-vă palma 
dreaptă pe piept și mâna stângă pe spate, cu palma spre copac. 
După o mică meditaţie, începeţi să vă gândiţi la influenţa pe care 
copacul o exercită asupra voastră și observați ce schimbare se 
produce în voi după 5,10,15 minute. Acest exercițiu va dura cel 
mult o oră. Luând anumite forțe din copac, starea voastră se va 
ameliora graţie schimbului dintre propriul magnetism și cel al 
copacului. Repetaţi experiența de câteva ori. Este o metodă 
naturală care se practică din vremurile vechi. 

Este recomandat să vă așezați pe pietre mari la ora amiezii, 
când sunt pline de soare. Energia solară pe care au acumulat-o 
este foarte binefăcătoare. Staţi întinși pe pietre cel mult o oră- 
două. Locurile acoperite cu pietre mari având forme rotunjite 
sunt foarte benefice pentru sănătate, căci, în același timp în care 
se întinde pe pietre, omul le magnetizează. Trebuie să evitaţi 
pietrele cu forme unghiulare, căci forțele magnetice ies prin acele 
colţuri. Pietrele sunt deosebit de benefice în septembrie. 


VINDECAREA CU AJUTORUL METALELOR SI AL PIETRELOR 
PREȚIOASE 


Pietrele prețioase şi metalele nobile sunt foarte benefice 
pentru starea de bine și sănătate. Influenţa cea mai puternică o 
are aurul, deoarece conţine o forță magnetică. 

Aurul este simbolul spiritului, al luminii solare condensate. 

Aurul are inteligenţă; nu aurul însuși, ci „maeștrii aurului”. 
Dacă îi iubiţi, inima ei se deschide și vă vor dărui ceea ce au. 
Trebuie numai să-i cunoașteţi! 

Aurul este energia solară cristalizată pe care hindușii o 
numesc Prana și de ea depinde sănătatea. Prana se găsește în 
Soare, care o răspândește în cantitate mare în natură, îndeosebi 
dimineaţa. De aceea este recomandat să ieșiți din casă foarte 
devreme, la răsăritul soarelui, ca să vă alimentaţi cu cât mai 
multă Prana. 

Aurul este cel mai bun conducător de viață, de Prana. de 
energie vitală. Cel care are mult aur în sânge se bucură de 
abundența vieții. Dacă organismul duce lipsă de aur, omul este 
deseori bolnav. Știința iniţiatică dispune de formule cu care 
putem atrage aurul. 

Fiind conducători de căldură și de electricitate, aurul și 
argintul pot fi folosite ca metode terapeutice. Daţi-i 1 g de aur 
pur unui om suferind şi veți vedea că îi va trece indispoziţia. La 
fel argintul, care purifică asemenea lunii. Prin argint, putem să 
scoatem afară toate impurităţile, în timp ce aurul aduce viaţă. 
Aurul e emblema vieții. 

Cufundaţi 1 g de aur natural într-o sticluță cu 100 ml de apă 
de izvor, închideţi bine sticluţa și expuneţi o la soare câteva zile. 
Când vă simţiţi rău, luaţi 10 picături din acea apă. Dacă sunteţi 
bolnavi, beţi această apă. În general, orice vi se întâmplă, tratați- 
vă problemele cu acea apă. 


În caz de boală, luaţi o monedă de aur bine spălată și puneti- 
o într-un pahar cu apă. Lăsaţi-o în apă una-două zile. Se bea zilnic 
1 lingură. 

Fiecare om are în el o anumită cantitate de aur. Bogăția sa 
exterioară poate deveni proporțională cu cantitatea de aur 
conținută în sânge. 

Neurastenia poate fi vindecată cu aur. Lăsăm câteva ore în 
apă curată o monedă de aur și particulele microscopice care se 
depun în apă devin curative și calmează nervii. Purtatul 
bijuteriilor nu este lipsit de sens. Vă sfătuiesc să aveţi 
întotdeauna la voi o monedă de aur. 

Argintul vindecă şi el. Dacă simțiți o durere, luaţi argint pur. 
Lăsaţi-l în apă 24 de ore şi beți apoi acea apă. 

Când amintesc despre calităţile aurului, mă refer la aurul 
primordial, apărut odată cu prima rază a luminii divine, care a 
trecut întâi prin Soarele adevărat, apoi prin Soarele negru, apoi 
prin Soarele nostru, de unde a ajuns pe pământ. Acest aur are 
calitățile preţioase ale sorilor prin care a trecut. Este purtător de 
viață. O persoană care intră în contact cu aurul trecut prin 
Soarele negru este în stare să omoare pe cineva, iar cel care duce 
o viață sănătoasă poate spera să intre în contact cu aurul care a 
trecut prin cele patru transformări. Această persoană cunoaște și 
înțelege calităţile aurului și le utilizează pentru creaţiile și 
lucrările ei grandioase. Omul care dobândește un astfel de aur îi 
cunoaște toate binefacerile și îl poate introduce în organism. 

Pietrele prețioase sunt purtătoare de viață. Dacă un bolnav 
poartă un diamant, se va vindeca. Ca și pietrele preţioase, 
metalele nobile aduc viaţă, de aceea vă recomand să le purtaţi - 
cel puţin un inel de aur sau alte obiecte, care vor servi drept 
conducători de viață. Oamenilor bogaţi le place aurul, dar nu știu 
să-l folosească așa cum trebuie; îl ţin închis în seifuri și devin 
sclavii lui. 

Pietrele preţioase descompun lumina într-un mod specific 
capabil să vă vindece. Dar trebuie să știți că nu toate sunt 


benefice. Nu au efect terapeutic asupra tuturor. Unele pietre emit 
vibrații în dezacord cu cele ale unei persoane şi pot chiar să 
producă o stare de dizarmonie. De aceea este bine să purtaţi 
inele din aur cu pietre prețioase, dar trebuie să știți care! 

Piatra prețioasă refractă lumina într-un mod specific foarte 
diferit de o piatră obișnuită, de oglindă sau de sticlă. 

De exemplu, lumina refractată de o piatră prețioasă 
îndreptată spre o rană o poate vindeca. Un om învăţat înzestrat 
cu o mare inteligență refractă lumina soarelui într-un fel aparte 
și poate vindeca bolnavi cu lumina lui. Un om obișnuit refractă 
slab lumina, de aceea nu poate nici să se ajute pe sine, nici să-și 
ajute apropiații. 

Piatra prețioasă este purtătoarea unei forme de viaţă 
specifice care exercită o acțiune curativă. Este de ajuns să știm 
cum să ne conectăm la aceste energii. Pietrele prețioase, ca și 
pietrele obișnuite, se pot îmbolnăvi, pierzându-și astfel 
proprietăţile și strălucirea. El vindecă atunci când sunt purtate 
de persoane bune, sănătoase și bine dispuse. 

Pietrele prețioase, amuletele, talismanele protejează de 
influenţele astrale nefaste. 

O putere grandioasă se ascunde în pietrele preţioase. Se 
recomandă ca fiecare să aibă un inel de aur cu o piatră prețioasă, 
să-l pună succesiv pe fiecare deget, rostind în fiecare dimineaţă 
formula: „Vreau să dau cale liberă divinului din mine, să devin 
nobil, drept, să vibrez muzical, să aspir la frumuseţe și să mă 
comport cu bunăvoință față de ceilalţi”. 


ALTE METODE 


În caz de guturai sau tuse, respiraţia este mai grea din cauza 
contracţiei capilarelor. Pentru restabilirea bunei funcționări, 
bolnavul trebuie să se maseze cu ulei de măsline sau cu camfor. 

Dacă ați răcit, cereți să vi se maseze spatele pentru 
ameliorarea circulației sangvine, dilatarea capilarelor şi 
restabilirea stării bune a organismului. 

În caz de proastă dispoziţie, desenaţi 100 de linii verticale 
paralele și indispoziţia vă va dispărea. Şi vă căliți și voinţa. Liniile 
paralele sunt un semn de rațiune. Păstrând distanţa egală între 
ele, vă adaptaţi în același timp la viaţa rațională conformă cu 
legile naturii inteligente. 

O vioară care a trecut prin mâinile unui mare virtuoz devine 
curativă. Se deosebește prin vibraţiile ei superioare, prin 
sunetele armonioase. Este de ajuns să fie atinsă de un bolnav ca 
să fie vindecat pe loc. 

Oamenii nervoși ar trebui să facă mai multe excursii la 
munte, căci acesta acționează ca un transformator de energii și, 
ca atare, poate să remedieze supraincărcarea sistemului lor 
nervos. La fel de bună este și practicarea unor exerciţii fizice, 
obiceiul de a asculta muzică sau de a cânta la un instrument, de a 
nu bea apă rece și de a mânca puţin. 

Înţepătura a două albine poate să ajute la tratarea 
reumatismului, dar o sută de înțepături aduc moartea! 

Ca să vă întăriţi vederea, ieșiţi între douăsprezece noaptea și 
unu dimineaţa, când noaptea e luminată de stele, și priviţi cerul. 
Se recomandă şi ieşirea în nopţi foarte întunecoase și furtunoase, 
ca să se stea în aer liber în jur de o oră. În acest fel, ochii fac un 
efort și sângele îi irigă într-o cantitate mult mai mare. Această 
metodă este bună și pentru temperarea sistemului nervos, cu 
condiţia să nu ne fie teamă noaptea! 

În caz de enervare, respirați adânc şi, după expiraţie, 
numărați de la 1 la 100. Dacă iritarea persistă, repetaţi exercițiul 
și numărați până la 200 şi chiar până la 300. Este o metodă 


pentru regularizarea energiilor. Puteţi la fel de bine să beţi un 
pahar cu apă foarte caldă, cu înghiţituri mici. Deoarece furia 
dezvoltă căldură, o putem trata prin ceva asemănător, bând ceva 
cald. 

Dacă sunteţi tulburaţi, depresivi, așezaţi-vă mâna pe frunte, 
concentraţi-vă 10 minute și starea vi se va schimba, în astfel de 
momente, scrieți cifre, trageţi linii drepte, desenaţi. Trasaţi un 
triunghi, colorați unul în roșu, altul în albastru, altele în verde, și 
veţi vedea că starea vi se va ameliora în câteva minute. Sunteţi 
dezgustaţi de ceva, nemulţumiţi, iritați? Mergeţi în pădure și 
strigaţi tare la copaci, la pietre! Poate că după aceea veţi râde de 
acest comportament, dar cel puţin v-aţi oxigenat și ozonat! 
Alimentaţi-vă din energia naturii! 

Vreţi să aveţi un comportament mult mai blând? Timp de un 
an, zi de zi, dimineaţa, la prânz și seara, mângâiaţi-vă palmele. Ca 
să dobândiţi mai multă fermitate, curaj, îndrăzneală, mângâiați- 
vă dosul mâinii. 


PENTRU COPII 


De materia pură sau impură de care dispune mama depinde 
copilul sfânt sau criminal pe care îl va aduce pe lume. In procesul 
de concepere a unui copil, divinul nu participă, este un proces 
inferior. Divinul intervine mai târziu, după naștere, când copilul 
se diferențiază ca materie și spirit. Cât e numai materie, nu există 
nimic superior. 

De ce moare omul? Pentru că n-a fost creat în acord cu legile 
naturii. Când se distruge o casă? Când n a fost construită conform 
regulilor tehnice ale construcţiei. Astfel, dacă copilul este 
conceput în condiţii nefavorabile, nu va trăi mult. Prima influenţă 
pentru om vine de la mamă și de la tată. Din momentul în care 
copilul se află în burta ei, mama îl influențează prin gânduri, 
sentimente și acte. Copilul în devenire depinde mai ales de viaţa 
spirituală a mamei. Hrana folosită de femeia însărcinată are mare 


importanță pentru dezvoltarea copilului, ca și cea de după 
naștere. 

O mamă care vrea să aducă pe lume un copil bun, inteligent 
și sănătos trebuie să aibă permanent în minte ideea că așa cum îl 
dorește, așa va veni pe lume. De mamă depinde cum vor fi copiii. 
Orice femeie care vrea să devină mamă, să aibă un copil slujitor 
al lui Dumnezeu, nu trebuie să admită niciun sentiment rău în 
inima ei, niciun gând negativ în minte, nicio tentaţie în suflet, 
niciun act distructiv. 

În timpul sarcinii, femeia devine extrem de impresionabilă 
și, din această cauză, totul este înregistrat de copil. Știind aceasta, 
va evita să întâlnească oameni cu probleme, cu defecte fizice sau 
psihice. 

Bărbatul şi femeia care trăiesc în iubire și puritate aduc pe 
lume copii sănătoși, plini de energie și de iubire. 

În timpul sarcinii, femeia va avea în minte şi în inimă dorinţe 
și gânduri pure, ca să nu polueze sângele copilului. Dacă îi 
transmite sânge impur, copilul va suferi consecinţele întreaga 
viaţă. Se vor întreba unii de ce acest copil e palid și bolnăvicios! 
Viciile părinţilor i se transmit copilului prin sânge. Cât trăim în 
această lume, nu putem scăpa de condiţiile propice transmiterii 
defectelor. 

În timpul sarcinii, viitoarea mamă trebuie să-şi aleagă foarte 
bine hrana şi să mănânce bine dispusă. Ea îşi va învăţa copilul 
aflat încă în uter cum să se hrănească în viitor. Hrana îl creează 
pe om, poate să-l înnobileze, dar și să-l degradeze. Pe de altă 
parte, femeia însărcinată n-ar trebui să accepte să mănânce în 
condiții proaste! 

Este foarte benefic să exerseze respirația profundă, 
gândurile și sentimentele pozitive. Deoarece femeia însărcinată 
este foarte impresionabilă, sensibilă și are multă imaginaţie, este 
necesar ca ea însăși și cei apropiaţi să trăiască în armonie și în 
cele mai bune condiţii, pentru ca imaginile create, ocupațiile și 
emoțiile exprimate să fie cele mai bune posibile. Pentru aceasta, 


femeia însărcinată va face plimbări matinale, mai ales când 
răsare soarele, ca să privească imaginile frumoase ale zorilor, sau 
în grădini pline de flori parfumate, în livezi ori pe câmp. Orice loc 
în care viaţa este foarte prezentă și în evoluţie va fi benefic. 

Pentru femeia însărcinată, puritatea fizică și interioară este 
o condiţie esenţială. Unde va găsi cea mai mare puritate? În 
natură, lângă izvoare, pâraie, râuri, lacuri. Apele cristaline 
exprimă viaţa în cea mai mare puritate a ei. Serile înstelate, 
liniștite, agreabile sunt și ele imagini de neînlocuit pentru 
viitoarea mamă. 

Cea mai mare nenorocire pentru femeile din zilele noastre 
este avortul. Dacă vrea să fie creștin, omului nu i este permis să 
avorteze copiii, care vin din intelectul, măruntaiele și inima lui. 
Vă apare un gând bun și vă ziceţi: „Îl voi elimina!” îl respingeţi, 
dar, pe urmă, sunteţi bolnavi! E mai grav să avortezi un gând bun 
decât să ai unul negativ. 

Gândurile rele care vă chinuie astăzi sunt copiii, gândurile și 
dorinţele avortate din trecut. Acum, vă frânează iniţiativele și 
prosperitatea. De aceea, pe viitor, nu avortaţi și rugaţi-l pe 
Dumnezeu să vă ierte pentru proasta folosire a gândurilor și 
dorințelor bune, pentru distrugerea tuturor copiilor voştri. 

Femeile care vor să scape de sarcină nu știu că violența 
fizică pe care și-o administrează are consecință și pe plan 
spiritual. Avortul este de zece ori mai periculos decât nașterea 
unui copil. Natura este inteligentă și o răsplăteşte pe fiecare 
femeie. De fiecare dată când aduce pe lume un copil, femeia se 
regenerează, devine mai inteligentă. Cea care avortează pierde 
din energiile inimii și din forţele fizice. 

După naștere, legătura interioară dintre copil și mamă 
continuă, chiar dacă în alt fel. Un copil pe care mama nu l-a purtat 
în braţe și nu l-a hrănit la sân pierde ceva esenţial și preţios. 
Între dublul eteric al mamei și cel al copilului există o legătură 
foarte puternică. De aceea, până la 14 ani, mama și copilul 
trebuie să trăiască împreună. 


Laptele mamei și suptul au o mare importanţă pentru copil 
nu prin calitatea și cantitatea laptelui, ci prin forța magnetică 
degajată de la sânul stâng și de la sânul drept al mamei în 
momentul alăptării. Rezultatul nu este același dacă îl hrănește 
altă femeie. Mama care dă sân copilului ei trebuie să fie în cea 
mai bună dispoziţie și deloc furioasă. 

Copilul care nu e alăptat de mama lui nu poate deveni om 
adevărat, nici geniu, nici sfânt. Când mama își hrănește copilul la 
sân, cel puţin un an, trebuie să ducă o viață pură, fără să-și 
permită niciun gând negativ. Nimic nu trebuie să-i întrerupă 
liniștea sufletească și calmul, căci, înfuriindu-se de câteva ori pe 
zi, poate să-l otrăvească pe copil prin lapte în câteva ore. Laptele 
matern conţine forțe şi energii inteligente care nu se găsesc în 
niciun alt aliment. 

Dacă mama este sănătoasă, cu cât își alăptează mai mult 
copilul, cu atât va fi mai bine. Copiii care au fost hrăniţi la sân 
unu, doi sau chiar trei ani vor fi mai sănătoși, și sănătatea îl face 
pe om mai bun. 

Fiecare mamă trebuie să ştie cum să-și vindece copilul și 
cum să-i acorde primul ajutor. În caz de febră sau de probleme 
digestive, să-i se dea întâi ulei de ricin, apoi să-i se dea să bea 
câteva cești cu lapte cald, după aceea, să-i se dea o supă de cartofi 
fără grăsime. Este și primul lucru ce trebuie făcut pentru un 
bolnav. Dacă întrebaţi de ce trebuie să bea apă caldă, răspunsul e 
simplu: hrana lasă pe pereţii stomacului grăsimi și reziduuri care 
împiedică o bună digestie, iar apa caldă le dizolvă și 
regularizează procesul digestiv. 

Dacă copilul este anemic, daţi-i mai multe pere și castraveți. 
Dacă are caracter recalcitrant, daţi-i mere. Dacă e lipsit de 
noblețe sufletească, daţi-i cireşe. Asiguraţi-le copiilor voştri 
hrană proaspătă, formată în mod esenţial din fructe, în viitor, 
educaţia copiilor va avea ca temă principală cum să-și controleze 
starea sistemului digestiv. Un sistem digestiv sănătos asigură 
normalitatea sistemului cerebral. Când cele două sisteme sunt 


sănătoase, sistemul respirator funcționează și el bine. Acestea 
sunt cele trei principale sisteme care regularizează gândurile și 
sentimentele omenești. Dacă funcționează corect, omul este 
capabil să ofere o bună exprimare gândurilor și sentimentelor. 

Un copil hrănit cu pâine coaptă pe jăratic are posibilități mai 
bune să devină o ființă excepţională decât un copil hrănit cu 
ciocolată, prăjituri şi dulciuri. 

Copiilor care se îmbolnăvesc des faceţi-le frecţii în spatele 
urechilor, unde se află centrul vitalităţii. Aceste mesaje îi conferă 
mai multă supleţe și rezistență organismului. 

Dacă un copil a fost bolnav mult timp, primul lucru ce 
trebuie făcut după ce se însănătoșește va fi să-l spălaţi bine, să-i 
schimbaţi toate hainele și să le ardeţi pe cele vechi folosite în 
timpul bolii. Nu daţi niciodată haine impregnate de stări 
maladive şi negative copiilor săraci, trebuie să fie arse. Daţi-le 
săracilor haine noi. 

Daţi i unei persoane să mănânce boabe de grâu uscat și îi 
veţi vedea transformarea. O mamă poate să aplice aceeași 
metodă 1-2 zile până la o săptămână, dacă copilul e neascultător. 

Dacă un copil e capricios, dificil, încăpățânat, trebuie ca 
mama să-i dea întotdeauna două nuci. Numărul doi e magnetic. 
Dacă copilul are temperament instabil, daţi-i trei nuci sau trei 
mere, căci numărul trei se bazează pe legea echilibrului. O mare 
cantitate de nuci poate să provoace efecte nedorite, căci conțin 
mult iod. Dacă vreţi să dezvolte simţul echităţii, dați-i copilului 
patru nuci. Pentru dezvoltarea sentimentelor în general, daţi-i 
cinci nuci; pentru simţul religios, șapte. Tot șapte nuci pentru o 
inteligenţă critică și filosofică. Nu daţi niciodată copiilor mai mult 
de nouă nuci. 


Cap. IV - PRESCRIPȚII PENTRU BOLI CONCRETE 
SENSIBILITATE NERVOASĂ ȘI NEURASTENIE 


De unde provine neurastenia? Dintr-o viață anormală, 
departe de natură, neconectată la sursa divină. Când pierde 
legătura eu divinul, omul devine neurastenic. În general, când 
suntem lipsiți de ceva esenţial, devenim neurastenici. Este grav 
să lipseşti sufletul de hrana lui, care este iubirea. Acest adevăr e 
cunoscut de toată lumea. În consecință, când omul este lipsit de 
esenţialul vieții, sistemul nervos este zdruncinat și deranjat. Care 
este remediul pentru această afecțiune? Numai iubirea divină 
poate să vindece neurastenia. Când iubirea divină vine la bolnav, 
acesta se vindecă pe loc. 

„lubeşte-ţi aproapele” este o lege care prelungește viaţa. A fi 
iubit și a iubi prelungește viaţa. 

Apa regularizează sistemul nervos. În caz de sensibilitate 
acută, fier beți apă și beţi-o foarte caldă, lingură după lingură. 
Faceţi asta de trei ori pe zi, dimineaţa, la prânz şi seara. 

Lipsa de apă din organism îl face pe om nervos. El începe să 
se irite, să devină tranșant, e tot timpul gata să se supere, să se 
certe cu toată lumea. Astfel, își deranjează liniștea interioară și 
face greșeli. Cum se poate acţiona împotriva nervozităţii? Cu apă 
caldă. Luaţi o cană de apă caldă, fiartă în prealabil, beţi-o cu 
lingura și observați după a câta lingură începeţi să vă calmațţi. 
Lăsându-vă luat de valul mâniei, risipiţi multă energie. 
Economisiţi energia organismului, transformaţi-o în muncă și 
veţi câștiga ceva foarte preţios. 


Recomandări 
1. Dimineaţa, vara, umpleţi o găleată sau un lighean cu apă 
și expuneţi-o la soare până la ora 13:00. Apoi, turnaţi lent apa pe 


corp. Această baie este recomandată atât bolnavilor, cât și celor 
sănătoşi. Bolnavii pot s-o facă de 2 ori pe zi. 

2. De 3 ori pe săptămână, seara, cu un prosop înmuiat în 
apă caldă, spălați părţile următoare ale corpului: spatele la 
nivelul taliei, abdomenul, regiunea inghinală și partea superioară 
a coapselor, dar, ca să provocaţi o reacţie, păstraţi uscată partea 
de deasupra genunchilor până la 25 cm. Această baie întărește 
circulaţia sangvină și activează forțele organismului. 

3. În fiecare seară faceţi o baie caldă la picioare (Anexa 1-C). 

4. Practicaţi zilnic respiraţia profundă. Dimineaţa, la prânz 
și seara, faceţi de fiecare dată 6 respiraţii și creșteţi-le numărul 
până la 9. Cei care suferă de sistemul nervos trebuie să încerce să 
rețină aerul cât mai mult, între 15 și 60 de secunde și până la 90 
de secunde. 

5. Consumaţi hrană vegetariană. 

6. Mâncaţi multe mere. Ele conţin o energie care alungă 
slăbiciunea nervoasă și durerile de cap. 

7. Dimineaţa, la prânz şi seara, înainte de masă, beţi cu 
înghițituri mici 2 pahare de apă caldă. 

8. La prânz, mâncaţi bob proaspăt și nap ras cu puţină 
lămâie și ulei de măsline. 

9. Beţi apă de porumb preparată astfel: clocotiţi 1%4 1 apă, 
fierbeţi 1 kg porumb și lăsaţi să se evapore ca să păstraţi doar 11 
apă de porumb. Beţi această apă de 3 ori în cursul unei zile. 
Repetaţi a doua zi și continuaţi așa câteva zile. 

10. Este recomandat consumul de morcovi și de ardei 
verde. 

11. În fiecare dimineaţă, faceți exerciţii fizice. 

12. În fiecare dimineaţă, foarte devreme, înainte de 
răsăritul soarelui și până la o oră după aceea, faceţi plimbări, căci 
în acel moment energiile solare sunt deosebit de benefice pentru 
sistemul nervos. Numai în cursul acestor ore matinale trebuie să 
se expună bolnavul la razele solare. 


13. Faceţi excursii și sejururi la munte, căci acestea 
revigorează și vindecă sistemul nervos. 

14. Când aveți gânduri divine, înseamnă că, orice s-ar 
întâmpla, gândiţi că totul e spre bine și că nu vă pierdeţi 
echilibrul interior, indiferent de problemă. Munca cu gândirea 
restabilește unitatea și armonia dintre corpul eteric şi corpul 
fizic. Deranjamentul relaţiei dintre aceste două corpuri este 
cauza a multiple boli. 

15. Consumaţi o hrană ușor de digerat și mestecaţi foarte 
bine. 

Dacă starea sufletească este perturbată și simţiţi o oarecare 
depresie, vă recomand experiența următoare: mergeţi de-a 
lungul unui pârâu în sensul curentului și veţi vedea că nu va trece 
o jumătate de oră, și indispoziţia vă va dispărea. Nu mergeţi 
contra curentului, ci în sensul lui. Dacă trebuie să vă întoarceţi de 
unde aţi plecat, luaţi-o pe alt drum. 

Când sunteţi depresiv, apropiaţi-vă de un om bun. De 
asemenea, luaţi o lucrare filosofică sau științifică bună ori 
lucrarea unui moralist de prim rang. Citiţi și veţi vedea că 
indispoziţia va dispărea. Când trebuie să citiți? Nu când sunteţi 
veseli și voioși, ci când sunteţi trişti sau deznădăjduiţi. Acesta 
este momentul exact în care cartea vă va ajuta. 

Sunteţi uneori iritaţi, chinuiţi de îndoieli? Luaţi un recipient 
plin cu apa curată de cea mai bună calitate și turnaţi apa pe 
partea superioară a braţului stâng. Ştergeţi apoi ușor, lăsând 
puţină umiditate. După un minut, repetaţi exercițiul pe brațul 
drept. Dacă starea nu se schimbă, repetaţi exercițiul și turnaţi 
apă timp de 2 minute. Dacă tot n-aţi obținut rezultatul dorit, 
continuaţi până la 10 minute. 

Dacă sunteţi nervos, irascibil, nerăbdător, atingeți-vă ușor 
vârful nasului. 

Teama provoacă uneori febră, dar o și vindecă, de exemplu, 
turnând o găleată cu apă pe persoana respectivă fără să fie 
anunțată. 


Câteodată sunteţi trişti, indispuși, nervoși. Ungeţi-vă ușor 
buzele cu dulceaţă. Apoi, treceţi-vă lent și ușor limba peste buza 
de sus. apoi peste buza de jos. 

Unele persoane extrem de sensibile au o senzaţie de apăsare 
și respiră greu înainte de furtună și de ploaie. Apoi, simt o 
eliberare şi o ușurare când izbucnește furtuna. În acele momente, 
ca să-și schimbe starea și înainte ca vremea să se strice, trebuie 
să bea apă fierbinte cu înghiţituri mici. 

Dacă o persoană este atât de nervoasă încât ajunge la 
convulsii și la pierderea cunoștinței, să înceapă să se intereseze 
de un subiect foarte important, de exemplu științific sau 
umanitar, care să-i ocupe intelectul și să-i schimbe astfel starea. 

Ca să schimbăm starea unei persoane nemulțumite atât de 
mult de viață încât să vrea să se sinucidă, e bine s-o punem să-și 
imagineze cum e spânzurat un individ și-i va trece gândul 
sinuciderii. Sau cumpăraţi puţină carne de porc, frigeţi-o bine, 
săraţi-o, piperaţi-o, adăugaţi puţină lămâie și daţi-o să mănânce. 
Depresia poate fi vindecată cu carne de porc. Dacă persoana este 
vegetariană, puteţi folosi această modalitate în cazuri extreme. 

În momentele grele în care sunteţi tulburat și nu găsiţi 
rezolvarea unei situaţii stânjenitoare și complicate, spălaţi-vă și 
pieptănaţi-vă bine zilnic, apoi fierbeți orez și beţi apa în care l-aţi 
fiert timp de o săptămână: 3 linguri dimineaţa, la prânz și seara. 
A doua săptămână, preparaţi o supă cu 1 kg mazăre și luaţi din ea 
zilnic 10 liguri dimineaţa, la prânz și seara. Apoi, preparaţi-vă 
pâine și mâncaţi-o zilnic până vă recăpătaţi buna dispoziţie. Este 
o nouă igienă de viață. În toată acea perioadă, de când vă treziti, 
îndreptaţi-vă gândurile spre Dumnezeu. Respiraţi de câteva ori 
începând prin a inspira pe nara stângă (curenţii din nara stângă 
sunt conectaţi la lună, care purifică), ţineţi aerul în piept și 
expiraţi pe nara dreaptă. După aceea, inspirați pe nara dreaptă, 
conectată la curentul solar, ţineţi aerul în piept și expiraţi pe nara 
stângă etc. Faceţi acest exerciţiu de trei ori pe zi înainte de masă. 


Pentru neurastenie și toate bolile nervoase, în lunile aprilie, 
mai și iunie, faceţi zilnic plimbări la munte, expunându-vă spatele 
la soare. Mergeţi de la est la vest, începând înainte de răsăritul 
soarelui și continuaţi puțin după. 

Neurastenia nu este nimic altceva decât rezultatul dis- 
funcţiei vaselor capilare. Fa provine dintr-o mare acumulare de 
electricitate în sistemul nervos. Surplusul exercită o mare 
presiune asupra nervilor, de unde nervozitatea. De aceea, trebuie 
„Să încuiaţi sistemul nervos ca să-l protejaţi de electricitatea 
exterioară. Când sistemul nervos simpatic este deranjat, omul se 
îngrașă și obezitatea generează alte stări maladive. 

Sistemul nervos simpatic trebuie să fie protejat de 
reziduurile care se depun pe vasele sale. Neurastenia provine din 
faptul că oamenii au pierdut un mediu de viață natural. Acest 
mediu este iubirea. 

Ca să vă vindecaţi de neurastenie, nu aveţi nevoie de medic. 
Găsiţi la munte un stejar tricentenar și începeţi să-l iubiţi. 
Mergeţi de câteva ori în jurul lui, apoi sprijiniți-vă cu spatele de 
trunchi, cu capul puţin aplecat în faţă, și vorbiţi i astfel: „Domnule 
profesor, ajutați-mă!” Meditaţi asupra faptului că a putut să 
reziste la furtunile multe și cumplite prin care a trecut. E de ajuns 
să vă sprijiniți spatele de trei-patru ori de un stejar mare și 
indispoziţia va dispărea ca zăpada la soare. Există copaci și 
plante care trăiesc 500,1000 şi chiar 2 000 de ani. 

Toate plantele trăiesc în miniatură în om. Există păduri 
întregi plantate în organismul omenesc. Când protejăm aceste 
păduri, totul merge bine; când le dezrădăcinăm, ne îmbolnăvim. 
Există în oameni stejari, fagi, aluni și mulţi alţii, dar care au 
dispărut deja. 

Le recomand persoanelor nervoase să se sprijine de un 
stejar, să urce pe una dintre crengile lui și să stea acolo o oră sau 
să se întindă pe o stâncă netedă, expusă la soarele sudului. Astfel 
de stânci conțin multă energie. Pietrele încălzite la soare sunt o 
binecuvântare. 


Dacă aveţi mintea tulburată, apucaţi-vă de plantat și de 
îngrijit pomi fructiferi, precum și garoafe, și aplecaţi-vă deseori 
spre ele ca să le respiraţi parfumul. Puteţi să cultivați și mușcate. 
Pomii și florile sunt conducători ai unei lumi superioare și de 
aceea vă pot ajuta în momentele dificile. 

Dacă sunteţi furios, mâncaţi un măr, o pară sau o nucă. 

Certurile dintre oameni provin din lipsa lor de judecată. 
Omul trebuie să înveţe să gândească și în acest fel va vindeca 
fiecare enervare. Dacă vi se întâmplă să vă supăraţi, să fiți 
ofensaţi, spuneţi-vă: „Chibzuieşte, gândește, meditează!” Veţi 
restabili astfel energiile inimii risipite prin ceartă. Când se 
acumulează un surplus de energie vitală, începeţi să vă enervaţi 
din nimicuri. Ca să evitaţi acea stare, păstraţi în minte culoarea 
albastră, care vă va calma. 

În momente de indispoziţie, beţi zeama a 2-4 lămâi, după ce 
aţi îndulcit-o, apoi sucul câtorva portocale. Sucul de lămâie și cel 
de portocală ne stârnesc buna dispoziţie şi, în plus, restabilesc 
starea bună a stomacului. 


DURERE DE CAP 


Cauzele durerilor de cap sunt multiple, cele mai obișnuite 
fiind îngrijorările, temerile și supărările. Ca să ne tratăm, trebuie 
să petrecem un anumit timp la munte. În acest sejur, trebuie să 
ne expunem spatele la razele de soare în momentul în care 
răsare și puțin după. Cel care are dureri de cap trebuie să bea 
numai apă caldă, să facă în fiecare seară o baie la picioare (Anexa 
1-C) cu apă fierbinte și să-și spele regiunea inghinală o dată pe zi, 
tot cu apă caldă. 

Beţi ceaiuri de frunze de fragă infuzate 5 minute. 

În unele cazuri, o persoană care are un magnetism puternic 
poate să-și apropie mâinile de tâmplele bolnavului. Se formează 
astfel un câmp magnetic care va îndepărta surplusul de energie 
acumulată în capul lui. 


Ca să trataţi durerile de cap sau de ochi, aplicaţi pe tâmple o 
cocă din făină integrală cu drojdie, proaspăt preparată în felul 
următor: folosiți făină integrală de grâu bogată în tărâţe, 
adăugaţi drojdie de bere diluată în apă călduţă, amestecați până 
obţineţi o cocă suplă. Lăsaţi-o să se odihnească două ore lângă o 
sursă de căldură, acoperită cu o cârpă. Înainte de a aplica această 
cocă, trataţi întâi partea bolnavă cu puţin ulei de măsline. Țineţi 
cataplasma între 10 și 14 ore, de 3-5 ori pe săptămână, în funcţie 
de gravitatea afecțiunii. Drojdia are o acțiune magnetică, de 
aceea o recomand nu numai în cazul durerilor de cap obișnuite, 
ci și în caz de meningită. Dacă un copil face meningită, radeţi-i 
pârul de pe cap, preparaţi o cocă cu drojdie și aplicaţi-o pe partea 
superioară a craniului și pe tâmple. Copilul se va vindeca după 
câteva aplicări succesive ale acestei cataplasme. 


NEVRALGIE A FEŢEI 


1. În fiecare seară, înainte de culcare, băgaţi picioarele până 
la genunchi într-o găleată cu apă caldă. Masaţi în apă fiecare 
deget de la picior unul după altul. Întreaga operaţie durează 5 
minute. După baie, ștergeţi-vă picioarele și puneţi-vă șosete de 
bumbac. 

2. Apoi, cu un burete sau cu o mănușă îmbibată de apă 
caldă, spălaţi partea corpului dintre diafragmă și șolduri până la 
25 cm deasupra genunchilor. Continuaţi cu spălarea regiunii 
inghinale. Timpul acestei proceduri este de 10 minute. Se 
practică 10 zile la rând, se face o pauză de cinci zile, și urmează o 
serie nouă de 10 zile. Faceţi baia de picioare (Anexa 1-C) în 
fiecare seară, fără întrerupere. 

3. În fiecare dimineaţă, când vă treziti, timp de 40 de zile, 
beţi cu înghiţituri mici o cană cu apă rece (150 g), de preferință 
de izvor. Nu folosiți apă stătătoare, ci întotdeauna apă curată. 
Țineţi fiecare gură de apă și mișcaţi-o cu limba, astfel încât să 


circule prin toată cavitatea gurii, pentru a absorbi cât mai bine 
Prana din apă. 

4. Adunați cenușa caldă a lemnului de stejar și diluaţi-o în 
puţină apă ca să obţineţi un amestec nu foarte lichid. Faceţi din 
ea o cataplasmă și aplicaţi-o 5-10 minute pe partea bolnavă a 
feței. După ce îndepărtați cataplasma, trataţi locul cu ulei de 
măsline pur. 

5. Mâncaţi în fiecare dimineaţă un ou crud proaspăt, bătut 
cu puţin zahăr. Mâncaţi multe mere și pere. 


COMPRESE CONTRA DURERILOR DE CAP ȘI A NEVRALGIILOR 


Se ia o bucată groasă de bumbac îmbibată cu apă fierbinte. 
Pe când bumbacul este încă foarte cald, dar la o temperatură 
suportabilă, fără să-l stoarceţi prea tare, îl aplicaţi pe faţă între 
un strat de tifon și, deasupra, o bucată de țesătură de lână groasă. 
Țineţi bucata de bumbac pe față 3-4 minute. O îndepărtați, o 
stoarceţi, o îmbibaţi din nou cu apă foarte caldă și repetaţi 
operaţia. Efectuaţi acest tratament de șase ori la rând, în fiecare 
seară. Aceste comprese provoacă o mare circulaţie sangvină în 
partea bolnavă, ceea ce favorizează vindecarea (Anexa 1-A). 

În timpul aplicării celor șase comprese, așezaţi-vă mâinile 
deasupra și rostiți formulele următoare: 

- prima: „Dumnezeu este în apa caldă și prin această apă va 
dispărea orice boală. Căci Dumnezeu este Unul și în Dumnezeu 
stă sănătatea; 

- a doua: „Principiul blândeţii va calma și va îndepărta boala. 
Ceea ce e blând are forța de a îndepărta tot ce e străin de 
organism. Dumnezeu se manifestă în forța acestei blândeţi”; 

- a treia: „Forţa stă în numărul 3. El aduce realizări, printre 
care și sănătate”; 

- a patra: „Sănătatea va veni și prin conflictul exprimat de 
numărul 4. Apa caldă o face posibilă”; 


-a cincea: „Succesul este în numărul 5. Cinci înseamnă 
unitatea celor cinci virtuţi, celor cinci forţe: forța nobleţei, forța 
dreptăţii, forţa tuturor cunoștințelor, forța tuturor virtuţilor și 
forța iubirii; această unitate va aduce sănătate; 

-a şasea: „Voi fi, cu siguranţă, sănătos căci gândul corect, 
sentimentul corect, acțiunea corectă exclud boala!” 

Dacă starea o permite, este preferabil ca bolnavul să 
rostească el însuși formulele. Altfel, persoana care îl îngrijește și 
aplică aşadar compresele le va rosti ea cu voce tare sau în gând, 
dar e și mai bine ca bolnavul și cel care îl îngrijește să le 
rostească împreună. În timpul aplicării și a rostirii formulelor, 
concentraţi-vă intens ca să faceţi gândul să acţioneze. 

După cele 6 aplicări de comprese, ungeţi partea bolnavă cu 
ulei de măsline și acoperiţi-o cu grijă cu o țesătură de lână ca să 
se păstreze căldura. Faceţi această operaţie 3 seri la rând sau mai 
mult dacă e necesar, dar întotdeauna înainte de apusul soarelui, 
ca să evitaţi răcirea. 

Respectaţi regula şi nu aplicaţi niciodată a doua zi bucata de 
bumbac folosită în ajun. După folosire, o înfășuraţi bine și o 
aruncaţi departe de casă, căci a absorbit deja vibrații negative. În 
caz extrem, dacă nu mai aveţi alta, spălaţi-o cu săpun în apă 
fierbinte, expuneţi-o la soare și folosiți-o a doua oară. 

În fiecare seară, timp de o săptămână, cu o jumătate de oră 
înainte de apusul soarelui, bolnavul va bea apă caldă, fierbinte, 1 
lingură la fiecare minut (în total, cam 30 de linguri). 


INSOMNIE 


1. Să vă culcaţi devreme. 

2. Să vă spălaţi picioarele cu apă caldă în fiecare seară 
înainte de culcare. 

3. Să vă împrieteniţi cu oameni sănătoși, căci influenţa lor e 
benefică. 

4. Să consumaţi hrană vegetariană. 


5. Să aveţi un punct de vedere detașat despre toate 
lucrurile. 

6. Dimineaţa foarte devreme, începând de la 5:00, faceţi 
gimnastică în aer liber. 

7. Beţi apă caldă înainte de cele trei mese. 

8. Cântaţi cât mai mult. 

Patul nu e un loc pentru visat. Când vă culcaţi, nu începeţi să 
revedeţi în minte evenimentele din cursul zilei. Când vă urcați în 
pat, dacă nu puteţi dormi, înseamnă că nu v-aţi terminat 
treburile: natura bate la ușă îndemnându-vă să vă ridicaţi și să 
terminaţi treaba din ziua aceea. După ce o terminaţi, veţi primi 
binecuvântarea divină, având un somn liniștit. 

Ca să dormiţi bine, gândiţi drept. Nu păstraţi în minte 
gânduri inutile, secundare și nocive. Mâncaţi devreme și 
întotdeauna la aceeași oră, astfel încât să imprimaţi un ritm 
constant procesului de nutriţie. 

Mulţi oameni se plâng în zilele noastre de insomnie sau de 
greutatea de a adormi. Trece o jumătate de oră, trece o oră sau 
trec chiar două între momentul culcării și cel în care adorm. 
Aceasta arată că nu s-au consumat îndeajuns fizic, într-un astfel 
de caz, trebuie să ne sculăm, să ne fricționăm corpul cu un 
prosop udat în apă caldă, să ne spălăm picioarele cu apă caldă și, 
fără să le ștergem, să ne culcăm şi să ne acoperim cu ceva 
călduros. Vom avea o senzaţie plăcută și somnul va veni odată cu 
restabilirea mișcării sângelui. 


INFLAMATIE NAZALĂ 


Luaţi mușeţel, fierbeţi-l și lăsaţi-l să se răcească. Spălaţi 
nasul prin inspirarea acestui decoct. Faceţi acest tratament 
dimineaţa și seara, timp de 10 zile, faceți o pauză de 10 zile și 
repetaţi tratamentul de 10 zile. Bolnavul va bea în fiecare 
dimineaţă o ceașcă de infuzie de mușeţel fără zahăr. 


MENINGITĂ 


Radeţi părul de pe capul bolnavului. Faceţi o cocă din făină 
integrală cu drojdie naturală (Anexa 1-A) și întindeţi-o într-o 
„pălărie” pregătită în prealabil în acest scop. Cataplasma din cocă 
cu drojdie are proprietatea de a absorbi febra. Schimbaţi 
cataplasma la fiecare 2-3 ore. 


TIUIT ÎN URECHI 


Țiuitul în urechi provine deseori din griji și temeri care 
împiedică circulaţia sângelui. Cel care suferă de el trebuie să 
renunţe la îngrijorări și să bea zilnic, timp de 10 zile, 6 căni de 
apă fierbinte: 2 dimineaţa, 2 la prânz și 2 seara, precum și 1 
ceaşcă de ceai de mușeţel, fără zahăr, în fiecare dimineaţă. Apoi, 
să facă o pauză de 10 zile şi să repete tratamentul 10 zile și așa 
mai departe, timp de 60 de zile. 


OTITĂ 


Spălaţi urechile cu decoct de mușeţel. Expuneţi coloana 
vertebrală la soare dimineaţa. Inflamarea urechilor este un 
simptom deseori legat de griji și neliniști. Bolnavul trebuie să-și 
expună spatele la soare V” de oră, în fiecare dimineaţă, timp de 
40 de zile. Dacă apare o inflamație, stoarceţi zeamă de praz, în 
prealabil copt la cuptor, și introduceţi-o caldă în ureche, cu 
pipeta. Aplicaţi apoi o cataplasmă din cocă cu drojdie (Anexa 1- 
A). Dacă o persoană își pierde auzul, trebuie să rostească apoi cu 
convingere deseori: „încep să aud din ce în ce mai bine”. Auzul i 
se va îmbunătăţi. 


INFLAMATIE A OCHILOR 


1. Tăiaţi cartofi cruzi în lamele fine şi aplicaţi-le pe tâmple 
ținute cu ajutorul unui bandaj. Cartofii au proprietatea de a 
îndepărta inflamaţia ochilor. În loc de cartofi, puteţi să puneţi şi 
cocă cu drojdie (Anexa 1-A). 

2. În fiecare seară, la culcare, aplicaţi o compresă preparată 
astfel: îmbibaţi în apă caldă două bucăţi de bumbac gros și 
acoperiţi-vă ochii cu ele, cu pleoapele închise, până la răcirea 
compresei. 

3. Spălaţi ochii cu decoct de mușeţel. 

4. Fierbeţi fructe coapte de corn și beţi apa fierbinte. 

5. La tăierea viței de-vie, recuperaţi seva care se scurge și 
păstraţi-o în sticluţe. Este foarte benefică. Puneţi câteva picături 
în ochi. 


DURERE DE GÂT 


Pentru durerea de gât, faceţi cataplasme cu lapte în felul 
următor: fierbeţi 11 lapte și, după ce l-aţi luat de pe foc, adăugaţi 
zeama de la 1 lămâie sau oţet ca să-l taie (Anexa 1-A). Cald încă, îl 
strecuraţi prin tifon și îl aplicaţi pe gâtul bolnavului. Înfășuraţi 
apoi această cataplasmă cu o pânză impermeabilă, apoi de mai 
multe ori cu o țesătură de lână și menţineţi totul pe gât cu un 
bandaj. Cel mai important este să realizați acest bandaj astfel 
încât să nu permită pătrunderea frigului, ca să păstraţi cât mai 
mult căldura pastei de lapte. Țineţi-o până dimineaţă. În 
principiu, trebuie ţinută 12 ore pe partea bolnavă. Repetaţi de 
mai multe ori dacă este necesar. 


AMIGDALE 


1. Dacă amigdalele s-au inflamat, puneţi pe gât o cataplasmă 
din cocă cu drojdie (Anexa 1-A). 


2. Puneţi 3 frunze de sumac în 14 l apă, luaţi de pe foc când 
dă în clocot și beţi 1 ceașcă din această infuzie dimineaţa, la 
prânz și seara. 

3. Dacă amigdalele au făcut infecție, aplicaţi pe gât o 
cataplasmă cu lapte ca mai sus. O ţineţi 1-2 ore și aplicaţi apoi 
coca cu drojdie. În plus, faceţi gargară cu un decoct de mușeţel. 


URCIOR 


Pentru urcior, se recomandă să se aplice pe ochi o compresă 
de flori de mușeţel. Le fierbeţi câteva minute în apă, le scurgeţi 
puţin, le puneţi într-un săculeț de pânză și aşezaţi compresa pe 
ochi (Anexa 1-A). Acoperiţi cu o pânză impermeabilă, apoi cu o 
țesătură de lână. Faceţi un bandaj ca să păstraţi cât mai mult 
căldura mușeţelului. 


INFLA MATIE A GINGIILOR 
Faceţi băi de gingii cu infuzie de mușeţel. 
CĂDERE A PĂRULUI 


Pieptănaţi părul umezit cu apă călduță de 4 ori pe zi. Masaţi 
pielea capului cu decoct din rădăcini de brusture. Pentru 
întărirea părului, beţi infuzie de rădăcini de urzică. Se poate 
ajunge chiar să-i se redea părului alb culoarea naturală. Părul se 
întăreşte când nu ne acoperim capul pe vreme bună. 


BÂLBÂIALĂ 


În mod obişnuit, oamenii care vorbesc foarte repede au 
tendinţa să se bâlbâie. Trebuie aşadar să căpătăm obiceiul de a 
vorbi lent. Ca să nu ne mai bâlbâim, e bine să urmăm câteva 
recomandări. 


1. Înspiraţi profund înainte de a începe să vorbiţi. 

2. Faceţi zilnic exerciţii de respiraţie. 

3. Învăţaţi să vorbiţi lent. 

4. În fiecare seară, spălaţi-vă picioarele cu apă caldă, dar 
foarte lent. Treceţi-vă mâinile peste picioare, masând degetele, 
gleznele, tălpile, obișnuindu-vă astfel să faceți mișcări lente. 

5. În timp ce faceți lucruri cum ar fi aranjatul camerei, 
făcutul patului, rânduirea cărților sau a obiectelor pe o masă, 
acționaţi în mod conștient cu calm, ca să învăţaţi, prin voinţă, să 
executați mișcări lente. Astfel, cel care suferă de bâlbâială își va 
antrena voinţa să rostească și să articuleze normal. 

6. Mama să vorbească aşadar cu copilul care se bâlbâie, să-i 
spună poveşti frumoase şi să-i vorbească blând și lent. În general, 
copilul trebuie să trăiască într-un mediu plin de blândeţe și de 
calm. 

7. Învăţaţi-l pe copilul care se bâlbâie să inspire profund 
rostind în același timp un cuvânt, de exemplu „blândeţe”. Să facă 
acest exercițiu de mai multe ori. Tot inspirând, să rostească în alt 
moment cuvântul „pace”, tot de mai multe ori. Mai târziu, să 
rostească, în timp ce inspiră, două cuvine: „blândeţe” şi „pace” 
sau „bucurie” și lumină”. 


PARALIZIE 


Se recomandă citirea psalmilor lui David, dacă e posibil, 
chiar de bolnav. Băile de soare pe coloana vertebrală și ieșirile în 
aer liber sunt benefice. 

Recomandări: 

- masaţi coloana vertebrală a bolnavului de sus în jos cu ulei 
de măsline; 

- dimineaţa, la prânz și seara, faceţi exerciţii de respiraţie 
profundă, ţinând aerul cât mai mult în piept, pentru ameliorarea 
funcţionării sistemului nervos; 

- beţi apă caldă; 


- expuneți coloana vertebrală la razele soarelui foarte 
devreme dimineaţa, îmbrăcaţi, cu capul la umbră; coloana 
vertebrală este un acumulator de energie solară; băile de soare 
vor începe de la 700 dimineaţa; durata va fi de o jumătate de oră 
la început și va creşte treptat de la o zi la alta, până la o oră şi 
jumătate; 

- adoptați un regim alimentar vegetarian; 

- preferaţi să trăiţi în calm și liniște, evitaţi grijile şi 
subiectele iritante; rugaţi-vă, citiți Evangheliile, conferinţe şi 
cărți cu subiecte spirituale; 

- cultivaţi-vă credința; 

- în fiecare seară, faceţi o baie caldă la picioare (Anexa 1-0); 

- spălaţi-vă regiunea inghinală cu apă caldă de 3 ori pe 
săptămână. 


BOLI ERUPTIVE INFANTILE 


Recomandări: 

- copilul bolnav trebuie să trăiască la căldură, într-o 
încăpere bine încălzită; 

- daţi-i ulei de ricin pentru purgaţie; 

- daţi i zilnic să bea, în 3 rânduri, 3 căni cu apă caldă; 

- daţi-i să mănânce în principal cartofi fierți în apă şi uneori 
în supă; fără pâine, fără lactate. 


SCARLATINĂ 
Beţi 4-5 căni cu apă caldă la rând ca să scadă febra. Nu 
mâncaţi pâine, nici lactate, care cresc febra. Se recomandă să 


mâncaţi numai cartofi fierți în apă. 


BOLI PSIHICE 


Spiritele inferioare care intră în om se află la originea bolilor 
psihice. Când spirite de acest fel intră în om, se produce o 
disfuncţie a intelectului și gândirea începe să devieze. Aceasta nu 
se poate numi nebunie, nebunia nu există. Din cauza unei 
sensibilități extrem de acute, bolnavul primește gânduri din toate 
părţile. Aude ceva, apoi altceva și e convins că totul îl priveşte pe 
el. Cauzele sunt variate. Una dintre ele este dezacordul, conflictul 
dintre intelect şi inimă, dintre gânduri și sentimente. Bolnavului i 
se recomandă să petreacă toamna la munte, la altitudine. Munţii 
înalți întăresc, vindecă, tonifică sistemul nervos. Vara, faceţi 
abluţiuni cu apă expusă în prealabil la soare, mâncaţi usturoi 
pisat și amestecat cu ulei de măsline provenind din prima 
presare. În plus, o metodă spirituală: 6-7 persoane se adună ca să 
practice împreună un post de 7 zile. Pot să mănânce puţin numai 
seara. Nimeni nu trebuie să cunoască existența acestui grup, nici 
măcar bolnavul, altfel forța se pierde. O armonie totală trebuie să 
domnească în sânul grupului care lucrează prin meditații, 
rugăciuni, cântece şi formule de vindecare a bolnavului. 


EPILEPSIE 


Apariţia epilepsiei se poate explica prin prezența unor 
spirite inferioare şi tenebroase care atacă bolnavul și îl fac să 
cadă în catalepsie. În timpul crizelor, aceste entităţi se hrănesc cu 
forțele vitale ale bolnavului, cu prana sa și apoi îl părăsesc. 
Stările cataleptice se repetă când spiritele revin. Ca să vă 
eliberaţi de epilepsie, se recomandă: 

- exerciţii de respiraţie profundă; 

- spălaţi regiunea inghinală în fiecare seară și faceţi masaje 
de la diafragmă până la 25 cm deasupra genunchilor, timp de 4 
luni; 

- beţi numai apă caldă; 


- folosiți numai hrană vegetală, nu consumaţi alimente 
excitante; luaţi masa de seară devreme și mâncaţi în fiecare seară 
1-2 căţei de usturoi; 

- în fiecare seară, înainte de culcare, faceţi o baie caldă la 
picioare (Anexa 1-C); 

- faceți zilnic mici plimbări; 

- copiii bolnavi de epilepsie vor fi tratați 40 de zile prin 
masaje cu ulei de măsline pe buric, plexul solar și puţin deasupra 
buricului. 


ABCES 


1. Ca să atrageți puroiul, aplicaţi pe abces o cocă formată 
dintr-un amestec de miere, făină și apă (Anexa 1-A). 

2. Fier beţi mălai în lapte şi aplicaţi pasta obținută pe abces. 

3. În fiecare dimineaţă, expuneţi-vă la primele raze de 
soare. Apoi, aplicaţi pe locul bolnav o tomată tăiată și faceţi un 
pansament. 

4. Se pot face şi băi de soc: fier beţi în 1-21 apă flori de soc şi 
trataţi locul bolnav fie prin imersie, fie local, cu o țesătură de 
bumbac îmbibată în acest decoct călduţ. 


ECZEMĂ 


Apariţia eczemei pe mâini și braţe arată că sângele nu e pur. 
Trebuie purificat astfel: 

- consumaţi un timp hrană vegetală și crudă (mere, pere, 
tomate, ardei gras și altele, dar crude); se recomandă să 
consumaţi grâu încolţit sau fiert, dar nu pâine; hrana crudă 
purifică sângele; 

- faceţi un decoct foarte tare cu o mare cantitate de frunze 
de sumac, pe care le fierbeţi mult timp; turnaţi decoctul într-un 
lighean și ţineţi un moment mâinile în acest lichid; procedaţi la 
fel și pentru picioare, dar folosiţi un recipient adânc; 


- puneţi 3-4 frunze de sumac în 1⁄4l apă; luaţi de pe foc în 
momentul în care clocotește, acoperiţi recipientul și lăsaţi să 
infuzeze; beţi o ceașcă din această infuzie dimineaţa, la prânz și 
seara. 


GUȘĂ 
Beţi infuzie de frunze tinere de nuc, culese primăvara. 
PETE ALBE PE UNGHII 


Petele albe de pe unghii arată că există o tensiune a 
sistemului nervos și că. În pofida voinţei, omul este chinuit de 
ceva; sistemul nervos și circulaţia sangvină nu sunt în stare bună. 
Aceste pete dispar când situaţia s a normalizat. Se recomandă; 

- turnaţi pe corp, timp de 1 lună, apă expusă în prealabil la 
soare; 

- expuneţi-vă la soarele din zori, o oră, maximum o oră și 
jumătate, dar cu capul la umbră. 


NISIP ȘI PIETRE LA VEZICA BILIARĂ 


1. Folosiţi un decoct de frunze de salcie albă ca pentru 
calculi renali (vezi și Depuneri renale). Fierbeţi în 11 de apă 60 
frunze de salcie albă timp de 10 minute. Beţi 1 cană din acest 
preparat de 3 ori pe zi înainte de masă, 10 zile. Faceţi pauză o 
săptămână şi, dacă e necesar, reluați tratamentul 10 zile. În 
cazuri greu de vindecat, repetaţi și a treia oară acest tratament. 

2. Faceţi comprese din vată îmbibată în apă fierbinte (Anexa 
1-A). 

3. Abdomenul trebuie ţinut întotdeauna la cald. Purtaţi în 
acest scop un brâu lat de lână. 


INCONTINENTĂ URINARĂ LA COPII 


1. Expuneţi coloana vertebrală a copilului la soarele 
dimineții. 

2. Menţineţi căldură pe abdomenul copilului. 

3. Faceţi-i masaje pe spate, în special pe coloana vertebrală. 


SCIATICĂ 


Sciatica apare când există contradicții între gânduri și 
sentimente, când energiile creierului și cele ale sistemului nervos 
simpatic se înfruntă. În acest caz, se recomandă: 

- comprese cu vată îmbibată în apă caldă (Anexa 1-A); 

- băi de soare matinale, mai ales pe coloana vertebrală; 

- excursii; solicitaţi întregul organism prin mișcare. 


REUMATISM 


1. Dacă aveţi reumatism la genunchi, loviți de dimineață 
genunchiul bolnav cu o mână de urzici și repetaţi de 4 și chiar 
până la maximum 10 ori pe zi. Reumatismul va dispărea. E bine 
să culegeți singuri urzicile, e și un act curativ. Mersul printre 
urzici procură senzaţii aparte, diferite de cele provocate de 
mersul printre alte plante. 

2. Faceţi comprese din vată îmbibată cu apă caldă pe locul 
dureros (Anexa 1-A). 

3. Pepenii verzi au acţiune curativă. Când e vreme 
frumoasă, expuneți un pepene roşu la razele soarelui și apoi 
mâncaţi-l. 

4. Faceţi băi de soare dimineaţa. 

Dacă suferiți de reumatism. Încălziţi apă, spălaţi-vă 
picioarele, regiunea inghinală și ziceţi: „în numele iubirii divine, 
părăseşte-mă reumatism!” 


Tăiaţi 7 căpăţâni de ceapă roșie și pisaţi-le bine, adăugând 
25 g sare. Aplicaţi cataplasma pe locul bolnav și ţineţi-o 10-12 
ore. Veţi simți mâncărimi. Dimineaţa, îndepărtați ceapa și veţi 
constata o ușoară ameliorare a stării picioarelor sau a braţelor. 
Faceţi încă două cataplasme identice în zilele următoare. 

Reumatismul articulaţiilor arată că omul a acceptat o viață 
inferioară şi de aceea suferă. Acum, alungaţi-l ordonând: 
„Stângamprejur, afară!” Spuneţi asta o dată, de două ori, de o mie 
de ori, tot anul dacă e necesar, și veţi scăpa de reumatism. 

Reumatismul este cauzat de acumularea unor substanţe 
organice sau semiorganice străine în articulaţii. Dacă circulaţia 
sângelui se accelerează în regiunea bolnavă, aceste substanţe 
sunt eliminate. Se poate încerca și metoda transpiraţiei, în acest 
caz, este necesar să provocaţi căldură prin masaje, mișcări sau 
comprese calde pe locul bolnav și fricționarea lui ușoară, ca să 
facilitaţi eliminarea substanțelor străine. 


ALBUMINĂ ȘI INFLAMAREA RINICHILOR 


1. Beţi apă caldă. 

2. Consumaţi o hrană ușoară și ușor de digerat. 

3. Evitaţi în primul rând hrana acidă, sărată sau 
condimentată, apoi, hrana bogată în proteine. Mâncaţi mai mult 
fructe: mere, pere, prune coapte etc. Întăriţi-vă credinţa, lucraţi 
la ea. Stabiliți zilnic legătura cu Dumnezeu, rugaţi-vă, citiți 
Evangheliile. 

4. Beţi de trei ori pe zi 1 cană de decoct de frunze de salcie 
albă (10-20 de frunze de salcie la 11 apă; se lasă să fiarbă 10-15 
minute, se scot frunzele și se bea ceaiul în 2 zile. După ce aţi băut 
10 zile la rând, faceţi o pauză de 10 zile și, dacă e necesar, 
repetați tratamentul alte 10 zile. În cazuri grave, repetaţi a treia 
oară tratamentul, după o pauză de 10 zile. 


DEPUNERII RENALE 


În funcţie de natura depunerilor renale, evitați să mâncaţi 
spanac. Faceţi în fiecare zi exerciţii de respiraţie. Mâncaţi multe 
fructe şi beţi minimum 21 apă caldă zilnic. Preparaţi un decoct 
din 50-60 frunze de salcie albă și fier- beţi-le în 11 apă 10-15 
minute. Beţi 1 cană (aproximativ 10 ml 1⁄2) dimineaţa, la prânz și 
seara sau numai dimineaţa și seara. Salcia albă ajută la 
eliminarea nisipului din rinichi și din vezica biliară. Preparaţi un 
nou decoct la fiecare două zile. După ce aţi băut 5 1 (cam 1⁄2 1 pe 
zi), faceți pauză 10-20 de zile, apoi repetaţi tratamentul. 


OREION 


1. Aplicaţi pe locul bolnav o cataplasmă cu măsline strivite 
și țineți-o toată noaptea (Anexa 1-A). 

2. Faceţi băi de soare pe locul bolnav, acoperind restul 
capului. 


DILATARE A FICATULUI 


Beţi decocturi de cicoare comună. Folosiţi întreaga plantă: 
rădăcina, tulpina și frunzele. Ficatul se îmbolnăvește când 
sentimentele omului sunt când pozitive, când negative. Această 
alternanță generează schimbarea curenților electromagnetici, 
ceea ce este nociv pentru ficat. Bolile ficatului și ale vezicii biliare 
sunt cauzate de o hiperactivitate a sentimentelor inferioare și de 
un exces de emoţii dizarmonice şi distrugătoare. În cazul bolilor 
vezicii biliare, alimentele acide sunt benefice, mai ales lămâile. 
Evitaţi alimentele grase și grele. Dacă e posibil, odihniţi-vă ficatul 
cu o alimentaţie ușoară. 

Dacă ficatul nu funcționează corect, dacă nu vă simţiţi bine, 
iată un remediu care vă va fi pe plac = tăiaţi 1 felie de lămâie și 
puneţi-o în gură. Observaţi efectul produs. Continuaţi experienţa 
cu a doua, a treia sau a patra felie. Fructul și culoarea lui vor 


acţiona asupra ficatului şi îi vor ameliora funcţionarea. Astfel, 
indispoziția se va atenua, nu veţi deveni optimişti, dar vor 
dispărea sentimentele negative generate de nemulțumirea 
voastră. Când sunteţi cuprinși de sentimente inferioare, sunteţi 
iritat, tentat să vă supăraţi, lumea vi se pare sumbră și credeţi că 
nimeni nu vă iubește, ca și cum aţi privi lumea cu ochelari puși 
invers. Această stare sufletească vă perturbă lucrul. 

Deranjarea ficatului generează un punct de vedere deformat 
despre toate lucrurile. Mă întrebaţi la ce folosește ficatul. Ajută la 
digestie. Secretă sucurile necesare pentru digerarea alimentelor. 
Toate toxinele trec prin stomac. Dacă nu sunt digerate în stomac 
și în aparatul digestiv, toxinele invadează sângele și produc astfel 
o disfuncție a corpului astral, care duce la o perturbate în corpul 
fizic. În fapt, cauza nu e ficatul însuși, ci prin el survine 
consecința. Necirculând liber până în planul fizic, energiile din 
corpul astral perturbă memoria, care scade și nu mai 
funcţionează corect. Gândirea devine dispersată, apar numeroase 
suferințe și dureri. Așa se declară neurastenia. Ficatul acționează 
indirect asupra sistemului nervos simpatic, care este strâns legat 
de stomac şi de digestie, ea însăși legată de respiraţie. În plus, 
respiraţia este legată de gândire și de creier. Dereglarea unui 
element din acest ansamblu se răsfrânge asupra celorlalte. Să 
luăm un exemplu. Dacă tenul unei persoane se îngălbeneşte, se 
spune că vine de la ficat. În realitate, cauza nu este ficatul însuși, 
ci prin el survine consecinţa. 

De ce anume este deranjat ficatul? De gândurile și de 
sentimentele voastre inferioare, de instinctele și pasiunile 
voastre. Dacă nu le controlați mental, vor provoca dereglări ale 
ficatului care se vor răsfrânge asupra întregului organism. 
Atunci, chemaţi un medic, apoi altul și s-ar putea să vă inducă în 
eroare. Medicii tratează așa cum au învăţat, şi au dreptate! 
încearcă să descopere răul și poate vă vor speria zicând că 
sistemul vostru nervos e complet dereglat și că, dacă nu luaţi 
măsuri urgente, răul va persista. Vă sperie, dar frica nu rezolvă 


nimic. De ce să vă sperie? Frica e un bici împotriva încăpățânării 
omului. 

Dacă sunteţi puţin „hârbuit”, înseamnă că şi ficatul vostru e 
la fel. Atunci, folosiți lămâile! Oriunde aţi trăi, mâncaţi lămâi și 
căutați cauza indispoziţiei. Poate provine și din condiţiile 
exterioare nefavorabile, dar asta e altă poveste. Nu putem 
suprima condiţiile exterioare, le găsim peste tot. Ajutaţi-vă cu 
lămâile, ele sunt un remediu inofensiv pentru ficat. 


ICIER 


1. Mâncaţi câteva lămâi în fiecare zi, fără zahăr, cu coajă, cu 
condiţia să nu fie stropite. 
2. Evitaţi cât se poate de mult grăsimile. 


APENDICITĂ 


Tratamentul trebuie să înceapă în perioada în care luna 
descrește. Bolnavul ia întâi ulei de ricin pentru curăţarea 
intestinelor. Apoi, ţine un post de patru zile, fără mâncare, fără 
băutură. În timpul lui, bolnavul trebuie să stea întins şi să 
menţină căldura abdomenului, la nivelul apendice- lui, cu 
cărămizi calde sau buiote. Chiar și după terminarea postului și 
când reîncepe să meargă, trebuie să continue să păstreze căldura 
pe abdomen. După post, bolnavul consumă o supă de cartofi sau 
de spanac, dar fără pâine. Înainte de această supă, poate să bea 
un pahar de apă caldă. A doua zi, supă de cartofi, tot fără pâine. A 
treia zi, puţină pâine şi apoi alimente moi, cum ar fi praz, cartofi 
sau bame și, treptat, se poate relua alimentația variată. 

Aplicaţi pe locul bolnav cataplasme cu lapte de oaie. Incălziți 
2] lapte de oaie. Când dă în clocot, adăugaţi zeama de la o lămâie 
și strecuraţi. Inainte să aplicaţi cataplasma cu lapte prins, trataţi 


locul bolnav cu ulei de măsline. Acoperiţi cu o pânză 
impermeabilă și înfășuraţi totul cu un fular de lână. Bandajul 
trebuie să fie solid, ca să se evite pătrunderea aerului. Țineţi 
cataplasma 12 ore, mai multe seri la rând. 


HEMOROIZI 


Cu puţin înainte de luna mai, beţi de 3 ori pe zi % ceașcă de 
decoct de dumbeţ. Acest decoct poate fi administrat în oricare 
moment al anului când apar hemoroizii, dar mai ales în luna mai, 
perioadă în care se dezvoltă cel mai mult. Când apar hemoroizii 
externi, trataţi-i cu cataplasme cu praz copt la cuptor (Anexa 1- 
A), aplicate seara la culcare. După fiecare scaun, faceţi-vă o 
toaletă minuțioasă. 


ÎNGUSTARE A PILORULUI 


Zilnic, dimineaţa, la prânz şi seara, cu o oră înainte de masă, 
beţi 1 ceașcă de ulei de măsline ca să permiteţi înmuierea și 
lărgirea pilorului. 


COLITĂ PURULENTĂ 


1. Mâncaţi 8 zile numai afine, nimic altceva. 

2. Expuneţi abdomenul la soare. 

3. Spălaţi regiunea abdominală cu apă înainte de a o expune 
la soare. 


CONSTIPAȚIE 


1. Mâncaţi pâine care conţine tărâțe de grâu. Pâinea 
integrală este foarte bună, accelerează tranzitul intestinal și evită 
constipaţia. 

2. Dimineaţa, la prânz și seara, beți un pahar cu apă caldă, 
cu 14 de oră înainte de masă. 

3. Puneţi într un pahar un obiect din aur bine spălat, 
umpleţi paharul cu apă de izvor, lăsaţi-l noaptea lângă pat și beţi 
apa dimineaţa la trezire. Se poate proceda astfel în fiecare 
dimineaţă. 


ULCER SIOMACAL SAU DUODENAL 


1. Prima zi: dimineaţa, înainte de micul dejun, beţi câteva 
căni de apă caldă, clocotită 4 minute, pentru curăţarea 
stomacului și a intestinelor; apoi, beţi o ceașcă de ulei de măsline. 
Seara, beţi o cană de apă caldă și după aceea o ceașcă de ulei de 
măsline. După 1-2 ore, beţi apă în care a fiert grâu (Anexa 1-B). 

2. A doua zi: faceţi același lucru în ceea ce priveşte apa caldă 
și uleiul de măsline, dar înlocuiţi apa în care a fiert grâu cu apă în 
care a fiert ovăz. 

3. A treia zi: faceţi ca în prima zi, dar înlocuiţi apa în care a 
fiert grâu cu o supă de cartofi preparată în felul următor: curăţaţi 
2-3 cartofi mari și, fără să-i tăiaţi, îi puneţi în apă rece puţin 
sărată şi fierbeţi bine, fără grăsime, nici altceva. Consumaţi supa 
întotdeauna proaspăt preparată, niciodată rămasă de pe o zi pe 
alta (Anexa 1-B). 

4. A patra zi: faceţi ca în prima zi, dar înlocuiţi apa în care a 
fiert grâu cu apă în care au fiert smochine. 

5. În ziua a cincea, reveniti la tratamentul din prima; în ziua 
a șasea, tratamentul din a doua etc. Continuaţi astfel 10 zile. 
După a zecea zi, nu mai luaţi ulei de măsline și beţi o infuzie, 
împreună cu pâine uscată și tare sau pâine prăjită cu unt. 


Maceraţi flori de sunătoare în ulei de măsline, lăsaţi 
preparatul într-o sticlă la soare 40 de zile. Luaţi o lingură din 
acest preparat zilnic, dimineaţa și seara, înainte de masă. 

Nu mâncaţi niciodată alimente acide, tari, picante sau sărate, 
nici fasole uscată, linte sau mazăre dacă nu li s-a îndepărtat 
pielița. În 4 1 apă, infuzaţi 3-4 frunze de sumac, acoperiţi şi lăsaţi 
să se răcească. Beţi această infuzie de 3 ori în cursul zilei, înainte 
de masă. 

Pentru ulcerul stomacal, e bine să amestecați 150 g ulei de 
măsline cu usturoi pisat, ca să obţineţi o pastă destul de groasă. 
Luaţi o linguriţă dimineaţa, la prânz și seara. 

Cu mulţi ani în urmă, unul dintre fraţii noștri m-a întrebat 
cum să se vindece de ulcer stomacal. l-am recomandat să-și 
expună abdomenul vara la soare și să bea zilnic 1 ceașcă de ulei 
de măsline. A făcut întocmai şi s-a vindecat. 


GASTRITĂ 


1. În primul rând, luaţi ulei de ricin. 

2. Beţi apoi apă fierbinte cu lingura, ca să nu vă frigeți. 

3. Beţi şi un decoct de mușeţel, 1 ceașcă, de 3 ori pe zi. 

4. De asemenea, pentru stomac, este recomandat să beţi din 
când în când apă în care a fiert porumb (inclusiv frunze și 
radicele). Are acțiune laxativă. 

5. Pentru regularizarea stomacului, beţi 40 de zile, 
dimineaţa pe stomacul gol, o cană de apă rece în care ați pus în 
ajun un obiect din aur. Această apă se bea cu înghiţituri mici, 
încălzind-o în gură. 

În caz de deranjare la stomac însoțită de dureri, provocată 
de alimente prost digerate, beţi un decoct de mușeţel sau o cană 
de infuzie de pelin, dimineaţa, cu înghiţituri mici. Sucul de ridiche 
neagră este și el recomandat. 

În caz de aciditate la stomac sau eructaţii puternice, mâncaţi 
praz, ceapă, morcovi, sfeclă sau conopidă fiartă în apă sau la 


aburi, sub formă de salată cu ulei de măsline și zeamă de lămâie. 
In general, consumaţi alimente ușoare și ușor de digerat. Faceţi 
în fiecare seară o baie foarte fierbinte (Anexa 1-C) la picioare 
până la genunchi. Spălaţi regiunea inghinală de câteva ori pe 
săptămână. 

Dacă aveţi dureri de stomac, aplicaţi o cataplasmă cu lapte 
(Anexa 1-A) cald încă pe stomac și înfășuraţi cu o pânză 
impermeabilă și faceţi un bandaj ca să păstraţi căldura. Păstraţi 
cataplasma câteva ore sau toată noaptea. Beţi numai apă caldă. 

Decoctul de flori de coada-șoricelului este recomandat 
pentru stomacurile sensibile și deranjate. Se bea o ceașcă înainte 
de masă. 


DIABET 


1. Rugăciune, cântat, credință. 

2. Uitaţi de boală. Incercați să fiți veseli, bine dispuși, căci 
neliniştea este una dintre cauzele acestei boli. Evitaţi toate 
gândurile care vă tulbură. 

3. Schimbaţi-vă de fiecare dată când transpiraţi, de câte ori 
este nevoie în cursul zilei, altfel toxinele se acumulează în corp. 

4. Faceţi o baie foarte caldă la picioare (Anexa 1-C) în 
fiecare seară înainte de culcare. 

5. Nu mâncaţi prea mult. 

6. Mâncaţi grâu integral, fiert o oră. Mestecaţi bine. 

7. Luaţi câteva spice de grâu verde încă, înainte să se coacă, 
și mâncaţi vreo 50 de boabe pe zi. 

8. Fierbeţi porumb verde cu frunze și filamente, mâncaţi 
porumbul și beţi apa în care a fiert. 

9. Întâmpinaţi răsăritul soarelui în fiecare dimineaţă şi 
faceți 6 exerciţii fizice (Capitolul IIl/ 10). 

10. Faceţi băi de soare numai dimineaţa. 

11. Consumaţi alimente fără grăsime şi fără zahăr. 

12. Folosiţi foarte puţină pâine, maximum 100-150 g pezi. 


13. Consumaţi mai multe legume: spanac, salată, fasole 
verde, ardei gras, tomate, morcovi etc. Evitaţi fasolea uscată. 
Consumaţi fructe mai curând acide, nu foarte dulci. 

14. Mâncaţi de preferință puţin cușcuș în loc de pâine. 

15. Nu folosiţi oţet și alimente foarte acide; înlocuiţi-le cu 
zeama de lămâie. 

16. Nu mâncaţi produse lactate precum brânza și laptele, 
doar din când în când lapte proaspăt, fără să-l amestecați cu alte 
alimente. 

17. Mâncaţi cât mai puţină sare. 

18. Beţi infuzii și alte băuturi calde fără zahăr, eventual cu 
lămâie. Ceaiul poate fi băut cu lapte. 


HIPERTENSIUNE ARTERIALĂ 


1. Faceţi o baie caldă la picioare (Anexa 1-C) în fiecare 
seară, ca să stimulaţi circulația sangvină. 

2. Bolnavul trebuie să mănânce și să bea puţin. Apa distilată 
reduce tensiunea sangvină: se bea 300-400 ml pe zi. 

3. Mâncarea trebuie să fie foarte puţin sărată. Evitaţi și 
alimentele acide și picante. 

4. Favorizaţi consumul de morcov ras, sfeclă (crudă sau 
fiartă), ca și urzicile foarte tinere, doar opărite și asezonate cu 
puţin ulei de măsline și lămâie. Nu mâncaţi pâine cu aceste 
alimente. 

5. Se recomandă înlocuirea pâinii cu grâu fiert. 

6. Consumaţi un timp alimente crude. 


HIPOTENSIUNE ARTERIALĂ 


1. Consumaţi mai multe alimente bogate în calorii, cum ar fi 
grăsimi, unt, ulei de măsline și ouă. Creşteți cantitatea de hrană 
lichidă (ciorbe și supe) și beţi multă apă caldă. 

2. Mâncaţi urzici. 


3. Amestecaţi 200 g unt și 200 g miere. Luaţi 1 linguriţă în 
fiecare dimineață la micul dejun. Acest remediu este deosebit de 
recomandat în lunile mai și septembrie. Acest preparat nu 
trebuie să fie făcut mai mult de 3 ori pe an. Dacă nu e păstrat la 
rece, se recomandă prepararea lui în tranșe de 100 g (50 g unt și 
50 g miere). 


VARICE 


Varicele sunt cauzate deseori de un mod de viață sedentar. 
1. Faceţi exerciţii fizice în fiecare dimineaţă. 

2. Faceţi în mod regulat exerciţii de respiraţie. 

3. Faceţi în fiecare seară o baie caldă la picioare (Anexa 1- 


4. La două seri o dată, spălaţi-vă regiunea inghinală. 

5. Mâncaţi 1 lămâie pe zi. 

6. Preparaţi un decoct din scoarță de stejar. Fierbeţi până 
obţineţi o culoare roșie-maronie. Băgaţi ciorapi groși în lichid și 
trageţi-i pe părţile varicoase. Faceţi un bandaj strâns și păstraţi- 
16-7 ore. 

7. Faceţi masaje. 

8. Faceţi băi de soare dimineaţa. 


FURUNCULE 
1. Fierbeţi seminţe de in în apă îndulcită şi aplicaţi pasta 
călduță pe furuncul (Anexa 1-A). 
2. Alt preparat fierbeţi bame în lapte îndulcit și aplicaţi pe 


furuncul. 


PECINGINE PE FATĂ SAU PE MÂINI 


Pecinginea apare și dispare periodic. De obicei, are o culoare 
roșiatică. Faceţi băi de soare nu numai pe micile pete, ci pe tot 
corpul, şi îndeosebi pe coloana vertebrală. 


SCROFULE 


Faceţi băi de soare dimineaţa, ținând capul la umbră. 
Scrofulele sunt întotdeauna vindecate de soare. Începeţi cu 
expuneri de 15 minute și creșteți treptat durata, dar întotdeauna 
înainte de amiază. 


ARTEROSCLEROZĂ 


1. Mâncaţi zilnic câţiva căţei de usturoi bine pisaţi, 
amestecați cu ulei de măsline. Se poate folosi și sucul usturoiului. 

2. Spălaţi-vă picioarele cu apă caldă în fiecare seară, ca să 
amelioraţi circulaţia sângelui. 

3. Nu consumaţi alcool. 

4. Duceţi o viaţă liniștită, fără griji. 

5. Adoptaţi pentru un timp un regim de crudități. 


GRIPĂ 


1. Luaţi ulei de ricin pentru eliberarea stomacului și a 
intestinelor. 

2. Dimineaţa, la prânz şi seara, beţi apă caldă, minimum 9 
căni pe zi. 

3. Ca alimentaţie, consumaţi cartofi fierţi în apă sau copţi la 
cuptor, cu puţină sare. Fără pâine, fără unt, fără zahăr, căci cresc 
febra. În schimb, apa caldă și cartofii scad febra. 


RĂCEALĂ 


Dacă aveţi febră, tremurături, puteţi indica febrei un punct 
pe corp pe unde să iasă, de exemplu, în spatele urechii sau lângă 
gură, unde va ieși sub forma unui mic furuncul. Așa se 
procedează! Bolile arată că în organism s-au acumulat impurități 
care pot fi evacuate în mod convenabil. 

Remediu contra tusei: luaţi frunzele uscate de la 10 căpăţâni 
de ceapă, fierbeţi-le câteva minute în 11 apă, strecuraţi și 
adăugaţi lichidului 500 g miere, 1-2 lingurițe muștar și 1-2 
linguri seminţe de in. Luaţi 1 linguriţă din acest preparat de 3 ori 
pe zi, dimineaţa, la prânz și seara. 

Natura a insuflat o forță considerabilă în cojile uscate de 
ceapă, şi voi le aruncaţi! 

Tușea este consecinţa lipsei de iubire. Cel care tușește vrea 
să fie iubit. Ca să combateţi tușea, începeţi prin a o accepta şi a o 
iubi. Când începeţi s-o iubiţi, vă părăseşte! Dacă două persoane 
ar începe să-l iubească pe cel care tușeşte, l-ar vindeca. Tuşea 
apare din cauza diminuării intensității vibraţiilor organismului. 
Dacă vom creşte această intensitate, tușea dispare. 

Iubirea este capabilă să crească vibraţiile organismului. Ca 
să vindecăm tușea, este indispensabil să curățăm plămânii de 
toate impurităţile și secrețiile mucoaselor care astupă bronhiile. 
Puteţi folosi cojile de ceapă ca să vă trataţi, dar vindecarea 
definitivă va veni întotdeauna prin iubire. 

Dacă vă doare în gât și aţi răcit, aplicaţi imediat o 
cataplasmă cu lapte sau ulei de măsline (Anexa 1-C). Vă 
recomand și alt remediu: preparaţi cușcuș presărat din 
abundență cu piper proaspăt râșnit de voi. Mâncaţi cald. Acest 
preparat va aduce multă căldură corpului și e și foarte antiseptic. 
Astfel, consumaţi o mâncare bună care este și remediu! Dacă 
cineva a răcit şi se simte incomodat, să mănânce de 2-3 ori la 
rând cușcuș proaspăt preparat şi va evita multe complicaţii. Nu 
faceți cunoscută această reţetă oricui. Dacă o vor auzi medicii, 
vor muri de râs. Vor spune: „Putem să acceptăm orice, dar nu o 
asemenea ignoranță!” 


Răcirea extremităților e cauzată de impuritatea sângelui. 
Sângele impur este factor de electricitate în organism și sângele 
pur, de magnetism. Electricitatea produce frig şi magnetismul, 
cald. În consecinţă, pentru ca mâinile şi picioarele să fie calde, 
introduceţi mai multă căldură în organism. Aceasta e posibil 
atunci când omul dă curs liber divinului înlăuntrul lui. Astfel, nu-i 
este teamă nici de frig, nici de sărăcie, nici de boală. Dacă aveţi 
febră sau ați răcit, puteţi conta doar pe credinţă. 

Când forțele din organism se echilibrează, omul dobândește 
o căldură normală naturală. Oriunde se află, e sigur că e bine. 

O metodă-, beţi apă caldă, 1-6 căni, până când provocaţi o 
transpirație abundentă (Anexa 1-C). Scoateţi-vă hainele ude și 
frecaţi-vă bine corpul cu un prosop uscat. Îmbrăcaţi alte haine şi 
beţi din nou 1-2 căni cu apă caldă. Apoi, masaţi-vă picioarele și 
mâinile cu puţin ulei de măsline şi mergeţi la culcare. Încercaţi şi 
veţi vedea că n-o să vă mai doară capul! 

Altă metodă dacă aţi răcit: în primul rând, luaţi un laxa- tiv 
ca să evacuaţi totul din stomac și intestine. Nu mâncaţi 2-3 zile, 
dar beţi multă apă caldă, 3-4 căni la rând. Puteţi lua două căni de 
supă de spanac sau de cartofi, fără sare sau 

foarte puţin sărată. Când sunteţi bolnavi, nu mâncaţi prea 
mult și totul va trece repede. 

Când răceala e prea puternică, luaţi imediat ulei de ricin. 
După ce acționează, beţi apă fierbinte de 2-3 ori. Ca să 
regularizaţi căldura corpului, staţi în pat bine acoperiţi. Dacă 
tușiţi, începeţi prin a vă regulariza respiraţia. Faceţi exerciţii de 
respirație profunde, imaginându-vă că tot sângele arterial se 
răspândește în corp, în membre, și revine armonios ca sânge 
venos. Imaginându-vă că funcţionarea întregului corp este foarte 
armonioasă, veți observa că tuşea va începe să se calmeze. Dacă 
nu puteţi opri tușea în acest fel, beţi puţină infuzie de coada- 
șoricelului. Recoltaţi vara toată coada șoricelului pe care o găsiţi 
în cursul plimbărilor. Omul care nu se poate vindeca prin propria 
voinţă trebuie să apeleze la plantele medicinale bând infuzii. 


Folosiţi şi gențiana albastră recoltată vara. Toate sunt plante 
binefăcătoare care pot să vă ajute și le puteţi folosi în infuzii: 
cimbru-de- câmp și cimbrișor, frunze verzi de fragi de pădure, 
mușeţel. Astfel, vă puteți forma o întreagă farmacie de borcane 
pline cu frunze și flori. Închideţi-le bine şi, ca să primească un 
supliment de energie solară, expuneţi-le la soare. Nu le păstraţi 
în locuri umede. Când beţi o infuzie, faceţi-o cu înghiţituri mici, 
reținând-o pe fiecare în gură și imaginaţi-vă cum a crescut, a trăit 
și acum vă absoarbe tușea și indispoziţia. 

Alt preparat: nucșoară rasă, miere și piper. Adăugaţi în 
mierea topită nucșoara rasă și piperul proaspăt măcinat. 
Amestecaţi aceste ingrediente și cereţi-i bolnavului să le păstreze 
în gură fără să le înghită. Astfel, se provoacă o căldură intensă în 
regiunea gâtului și tușea dispare. 

În caz de febră mare, după ce aţi luat ulei de ricin, beți apă 
fierbinte cu înghiţituri mici și apoi fierbeţi în apă cartofi mari 
întregi curăţaţi. Mâncaţi-i foarte calzi, beţi apa în care au fiert și, 
după o jumătate de oră, observați că febra a scăzut. Cartoful 
regularizează febra. 


HEMORAGII 


În caz de hemoragie din nas sau alte părţi ale corpului, se 
recomandă remediul următor: luaţi lână naturală de oaie, nici 
tratată, nici spălată după tuns. Ardeţi o mână într-un recipient și 
luaţi pe vârful unui cuţit puţină cenușă, pe care o păstraţi în gură 
până la dizolvarea completă în salivă. Faceţi aceasta de 2 ori pe 
zi, 5 zile la rând, dimineaţa pe stomacul gol și seara la culcare. 
Dacă hemoragia se oprește înainte de ziua a cincea, nu mai luaţi 
remediul. Acest remediu este foarte util în perioada de 
menstruaţie a femeii. 


URTICARIE 


1. Luaţi ulei de ricin ca să vă eliberați stomacul și intestinele. 

2. Trăiţi într-un loc aerisit, cu o temperatură moderată. 

3. Beți apă fierbinte eu lingura. 

4. Trataţi coşurile cu ulei de măsline provenit din prima 
presare la rece. 

5. Urmaţi un regim format numai din lactate: lapte proaspăt 
și iaurt. 

6. Sau un regim pe bază de ceapă coaptă la cuptor ori de 
cartofi fierți în apă. Beţi apa în care au fiert. Alegeţi una dintre 
aceste două diete. 

7. În fiecare seară, înainte de culcare, faceţi o baie caldă la 
picioare (Anexa 1-C). 


TUSE CONVULSIVĂ 
Beți un decoct de frunze de castan sălbatic. 
ANGINĂ PECTORALĂ 


1. Dimineaţa, la prânz și seara, faceţi șase respiraţii 
profunde (Cap. I/10). 

2. Faceţi plimbări și excursii în munţii magnetici cu coline 
rotunjite. 

3. Beţi 1 ceașcă de decoct de coji de ceapă dimineaţa, la 
prânz și seara. Cojile de ceapă conţin multă energie solară. 


PLEUREZIE 


Aplicaţi cataplasme cu lapte (Anexa 1-A) și faceți exerciţii 
respiratorii. În caz de lipire a pleurei de plămân, se recomandă 
aplicarea pe locul bolnav a unei paste de drojdie cu făină 
integrală, amestecată cu miere și presărată cu clorură de amoniu 
(Anexa 1-A). 


PNEUMONIE 


1. Aplicaţi cataplasme cu lapte (Anexa 1-A). 
2. Aplicaţi ventuze. 


DURERI VERIEBRALE 


1. Expuneţi coloana vertebrală la soarele de dimineaţă. 

2. Faceți masaje cu ulei de măsline pe coloana vertebrală de 
sus în jos. 

3. Aplicaţi comprese cu ulei de măsline pe locul bolnav. 


TUBERCULOZĂ 


1. Luaţi coji de mere, mestecaţi-le îndelung ca să absorbiți 
tot sucul și apoi scuipaţi-le. 

2. Cu ajutorul gândului, trimiteţi pe corp, îndeosebi pe 
plămâni, lumina tuturor culorilor curcubeului. Imaginaţi-vă că se 
revarsă pe corp un duș de raze de lumină albă, apoi portocalie și 
aşa mai departe, toate culorile curcubeului. 

3. Meditaţi singuri foarte concentrați la versete de o mare 
elevaţie din Evanghelii, precum: „Cei care se încred în Domnul își 
înnoiesc puterea”. Sau „Eu am venit să le dau viaţă și s-o aibă din 
belșug”. 

4. Consumaţi ceapă roșie dulce, mestecând-o îndelung, 
minimum una pe zi sau mai mult, ceea ce e și mai bine. 

5. Seara, faceţi o baie caldă la picioare (Anexa 1-C), ușor 
sărată. 

6. Faceţi exerciţii de respiraţie profundă. 

7. Faceţi mental plimbări în munţi înalţi. 

8. Fiţi bine dispuși și păstraţi-vă spiritul alert și netemător. 
Când o persoană se hotărăște și făgăduiește să-l slujească pe 
Dumnezeu, nu trebuie să-i fie teamă, căci Dumnezeu este alături 
de ea și o ocrotește. Celui care nu se află în slujba lui îi e teamă. 


9. Spălaţi-vă regiunea inghinală în fiecare seară cu apă caldă 
și ușor sărată. 

10. Citiţi în fiecare seară un psalm și învăţaţi versetele cele 
mai puternice. 

Care sunt remediile tuberculozei? Sunt aerul și lumina. 
Tuberculoşii sunt oameni nerăbdători și cu nervii sensibili, cu 
caracter dificil. Trebuie să se elibereze de răutate, căci și ea este o 
boală contagioasă. 

Plantaţi nuci și observați dezvoltarea plantelor. Este foarte 
benefic pentru persoanele predispuse la tuberculoză sau 
vindecate deja de această boală. 

Tuberculoza nu este o boală organică exterioară. Este în 
legătură cu gândurile și sentimentele. Omul ale cărui gânduri și 
sentimente sunt deformate creează condiţiile pentru dezvoltarea 
tuberculozei şi provoacă slăbirea plămânilor. În consecință, dacă 
introduceţi în intelect gânduri luminoase și corecte și în inimă 
sentimente nobile și dezinteresate, tuberculoza va dispărea de la 
sine. 

Dacă sunteţi bolnavi și medicul vă spune că nu veți rezista la 
boală, luaţi ca bază a vieţii voastre înţelepciunea și încredeţi-vă 
în ea. Faceţi eforturi ca să vă plimbaţi zilnic la munte și mergeţi 
minimum 1,5 km pe zi. După trei luni 

veţi avea o ameliorare de 75%, după un an, de 85%. În 
maximum doi-trei ani, veţi fi complet vindecat. Urcând pe munte, 
mulțumiți-i lui Dumnezeu. Practicaţi mersul vara, iarna și 
primăvara, bine îmbrăcaţi și întotdeauna cu un termos cu apă 
caldă, ca să beți din când în când. Faceţi această experienţă ca să 
vedeţi dacă vă puteţi vindeca singuri. Reușita va fi rezultatul unei 
cunoașteri adevărate, a unei experienţe vii. Apoi, veţi fi convins 
că există o forță inteligentă în lume capabilă să ne ajute în fiecare 
caz în care ajutorul omenesc se dovedește ineficace. Această 
cunoaştere este mai prețioasă decât cunoaşterea a numeroase 
tratate filosofice. 


În prima perioadă a bolii, când nu este încă foarte avansată, 
bolnavul își poate expune spatele la soarele din zori, îmbrăcat în 
haine subțiri, potrivite cu temperatura aerului și cu propria 
sensibilitate. Nu faceţi băi de soare după ora 9:00 dimineaţa. 
Dacă bolnavul are febră mare, nu trebuie să facă baie de soare. 

Recomandări suplimentare 

1. Beţi zilnic zeama de la 1-2 lămăi. 

2. Practicaţi alimentaţia vegetariană. 

3. În luna mai, adunaţi cam 100 de mlădiţe de pin, fier- beţi- 
le într un recipient mare cu apă 1 oră sau 2. Adăugaţi 1 kg zahăr 
şi fierbeţi mai departe până la evaporarea completă a apei. Luaţi 
1 lingură din acest preparat de 3 ori pe zi, dimineaţa, la prânz și 
seara, înainte de masă. 

4. Bolnavul poate să doarmă câteva luni la o stână. Se va 
alimenta astfel cu magnetism viu de la oi. Să-și instaleze patul 
printre oi, undeva la înălțime. Magnetismul oilor este benefic și 
terapeutic. 

5. Bolnavul trebuie să mănânce usturoi crud, cu condiţia să 
fie compatibil cu restul alimentelor. De exemplu, usturoiul și 
laptele sunt incompatibile. 

6. Beţi apa în care aţi fiert grâu (Anexa 1-B). 

7. Fierbeţi porumb 1 oră și beţi apa. 

8. Faceţi duș zilnic. 

9. Faceţi în total două ore de plimbări pe zi. Dacă bolnavul a 
mers suficient dimineaţa, poate să renunţe la plimbarea de seară, 
dar să crească treptat zilnic durata plimbărilor astfel încât, după 
o lună, să fi parcurs cel puţin 10-15 km. Plimbaţi-vă de preferință 
în păduri ca să primiţi emanaţiile magnetice ale copacilor. Evitaţi 
cu orice preț inerția și pasivitatea, căci ele generează gânduri și 
stări negative. 

10. Bolnavul trebuie să-și dezvolte credinţa. Trebuie să 
studieze textele Evangheliilor, să-și schimbe felul de a gândi și să 
creeze o atmosferă de speranţă în jurul lui. 


11. Dimineaţa și seara înainte de culcare, luaţi 1 lingură de 
ulei de măsline. 

Dacă apar hemoragii la nivelul plămânilor, nu faceţi exerciţii 
respiratorii, ca să nu se spargă capilarele. 


ANEMIE 


1. Bolnavul vizualizează cele șapte culori ale spectrului: 
roșu, portocaliu, galben, verde, albastru, indigo și violet, întâi, ca 
un duș, revarsă asupra lui razele roșii care îi pătrund în corp. 
După ce a procedat în acest fel cu toate celelalte culori, ca 
exerciţiu final, să-şi imagineze razele albe scânteind ca lumina 
diamantului. Să facă acest exerciţiu o dată pe zi. 

2. Purtaţi la gât un fular roșu-deschis, atingeţi-l des și 
priviţi-l din când în când. 

3. Faceţi cu gândul excursii în munţi înalţi. Făcând aceste 
călătorii cu gândul, persoana se deplasează cu adevărat cu o 
parte din dublul ei eteric. Din acele locuri, va primi energie și, 
revenind, îşi va reînsufleţi organismul. 

4. Când e vreme însorită, luaţi o prismă și, zilnic, proiectaţi 
pe voi culorile curcubeului. Lumina reflectată de prismă se 
descompune în mai multe culori. Concentraţi-vă intens asupra 
luminii roşii și proiectaţi-o mental ea un duș pe creier și pe 
întregul corp. Faceţi întâi experienţa cu o prismă, ca să vizualizaţi 
bine lumina roșie, apoi continuaţi în închipuire și, dacă nu e 
soare, nu opriţi exerciţiul, faceți-l mental. 

Practicând exerciţiul cu spectrul, i se recomandă bolnavului 
să citească primele 10 versete din cartea Testamentul razelor 
colorate ale luminii. Anemia este cauzată de o lipsă de culoare 
roşie, de o predominanță a frigului care trebuie să fie 
transformat în căldură. Practicarea exerciţiului cu raza roşie este 
însoțită de lectura următoarelor versete: 

„Dumnezeu e iubire” (loan IV, 7); 

„Eu sunt Domnul Dumnezeul tău” (Deuteronom V, 6); 


„Sunt un trandafir din Saron” (Cântarea cântărilor 2,1). 

Lectura acestor versete ajută vizualizarea culorii roșii. 

Persoana care suferă de anemie trebuie să mănânce toate 
fructele roșii cum ar fi cireşe, pepene verde etc. Va privi culoarea 
roşie a florilor și va medita la ele. Unele flori au fost create de 
razele roşii. Culoarea roșie este emblema vieţii. 

Apoi, bolnavul va practica exerciţii respiratorii, reținând 
aerul inspirat cât mai mult timp ca să primească Prana. Va bea 
apă fierbinte cu înghiţituri mici. În fiecare seară, îşi va spăla 
picioarele până deasupra genunchiului și va ţine picioarele în apa 
caldă 4-5 minute. 

Faceţi plimbări la munte zilnic, dacă e posibil. Vara, petreceţi 
vacantele în cort, la munte, la o altitudine medie (130(H 500 m). 


CONTI UZII 


Aplicaţi pe locul suferind o cataplasmă din ceapă pisată cu 
sare sau o cataplasmă cu făină integrală cu drojdie (Anexa 1-A). 
Ca să vindecaţi o rană, amestecați făină cu un gălbenuș de ou și 
ulei de măsline (Anexa 1-A). Formaţi cu această pastă o clătită pe 
care o veţi aplica pe locul rănit. 

În caz de inflamare a degetelor, unghiilor sau a unui mic 
abces, mestecaţi o smochină și cu ceea ce obţineţi înfășuraţi 
degetul. Ca să obţineţi mai mult preparat, fierbeţi smochinele în 
apă și aplicaţi pasta pe locul inflamat. Smochina este un remediu 
foarte bun. În caz de infecţie la picioare sau la gambe plus 
umflătură, faceţi o cataplasmă cu lapte tăiat cu câteva picături de 
lămâie (Anexa 1-A). Aplicaţi de mai multe ori pe locul bolnav 
până la dispariţia umflăturii. 


BOLI DE INIMĂ 


Foarte des, bolile de inimă sunt provocate de angoase, de 
neliniști, de stres. Bătăile inimii rezultă dintr-un curent 


electric care o traversează. Când încercăm emoţii precum 
teama, neliniștea, angoasa, acest curent devine neregulat și 
perturbă activitatea inimii și răspândirea sângelui în corp. Ritmul 
cardiac este și el perturbat și provoacă palpitaţii sau alte 
deranjamente. Este una dintre cauzele principale ale acestui tip 
de boli. 

Uneori, bătăile neregulate ale inimii sunt provocate de 
poziția diafragmei. Din cauza unei respiraţii superficiale, 
incomplete, se ridică foarte sus și exercită o presiune asupra 
inimii. Prin practicarea respirației profunde, se creează condiţii 
pentru utilizarea maximă a volumului pulmonar. Plămânii, 
umplându-se cu aer, permit revenirea diafragmei la locul ei, 
adică în poziţie joasă. Astfel, diafragma nu mai deranjează 
activitatea inimii. 

Pentru restabilirea bunei funcționări a inimii, omul trebuie 
să trezească în el forțele interioare, forțele spirituale, ca să-și 
controleze și să-şi transforme neliniștile, temerile și îngrijorările. 
De evoluţia vieţii sale interioare, de forța sa spirituală depinde 
victoria asupra bolilor cardiace. Evident, trebuie luate și măsuri 
exterioare. 

Recomandări 

1. Faceţi zilnic exerciţii de respiraţie. Inspiraţi lent, 
umplând bine plămânii de jos în sus, ţineţi aerul cât mai mult și 
expiraţi lent. Stabiliţi un ritm respirator în acord cu bătăile 
inimii. Dacă palpitaţiile sunt cauzate de diafragmă, după numai 
cinci-șase exerciţii, ritmul va redeveni normal. 

2. Beţi apă caldă. 

3. Faceţi în mod regulat plimbări, de preferință pe coline 
împădurite. 

4. Puneţi-vă în fiecare seară picioarele în apă caldă până la 
genunchi, 5-10 minute. 

Alte recomandări 

1. Învăţaţi să vă așezați turceşte, cu piciorul drept peste 
piciorul stâng, cu coloana vertebrală dreaptă. În caz de oboseală, 


schimbaţi poziţia, puneţi piciorul drept dedesubt. În această 
poziţie, efectuaţi exercițiul respirator cu reținerea aerului și 
expiraţia lentă. 

2. Spălaţi regiunea inghinală de cel puţin trei-patru ori pe 
săptămână. 

3. Expuneţi-vă moderat la soare, puţin timp, dimineaţa, 
protejând pieptul cu o pânză. 

4. Duceţi o viaţă liniștită, fără îngrijorări. 

5. Cântaţi și faceţi exerciţii vocale. 

În caz de palpitaţii, ignoranţii se vor duce la medici, care le 
vor prescrie medicamente, injecții, dar palpitaţiile vor reveni. 
Omul înţelept va înţelege că altul e motivul și că injecţiile nu sunt 
eficiente. În realitate, cauzele sunt mai ales psihice, au format 
reziduuri şi toxine în sânge, în consecinţă, inima și întregul 
organism sunt blocate. Aceste substanțe străine semiorganice 
trebuie să fie eliminate, expulzate. Natura nu acceptă nicio 
impuritate, nicio otravă, niciun element străin. 

Palpitaţiile sunt provocate de gânduri, sentimente, dorinţe 
contradictorii și nocive pentru creier și inimă. Ca să-și 
redobândească sănătatea, omul va trebui să se elibereze de toate 
acele substanțe străine. Există diferite metode, dar muzica și 
cântul sunt metodele noi de vindecare. Unii bolnavi se pot 
vindeca dacă li se cântă la vioară, alții, dacă li se cântă la chitară, 
alții, la flaut etc. Instrumentele acţionează diferit asupra 
fiecăruia. Bolnavului căruia îi place sunetul viorii să-i se cânte o 
melodie cu vibrații ascendente, nu melodii în gamă minoră. 
Palpitaţiile, de exemplu, pot să fie vindecate cu melodii care 
încep cu „do”, nu cu „do” al diapazonului, ci cu sunetul „do” 
natural. Câţi muzicieni contemporani iau corect sunetul „do”? 
Dacă reușiţi, veţi simţi imediat în adâncul vostru un fel de calm, 
de bucurie, ca și cum aţi fi primit un cadou. Deși mică, această 
bucurie va introduce o lumină în sufletul vostru, un licăr, ca și 
cum v-ar lumina soarele. Sunetul principal „do” este cheia vieţii. 


Pentru inimă, nu aveţi nevoie de medic! Dacă vă trataţi 
inima cu medicamente, să nu vă așteptați la rezultate bune! Nu 
este o ofensă adusă medicilor. Cei mai multe boli de inimă și de 
creier nu sunt vindecate cu medicamente. Inima omului este 
vindecată cu iubire, amabilitate, blândeţe, calm și prin folosirea 
unor alimente specifice. Inima are nevoie de o hrană excelentă. 
Lângă inimă, există mulţi ganglioni care sunt numiţi „creierul 
stomacului” sau plexul solar, legaţi direct de soare, de unde își 
iau energiile. Creierul este legat de lună. Inima este un centru 
prin care trece viaţa și creierul este un dinam electric. De aceea, 
omul care funcționează numai cu creierul lui se usucă. Omul care 
devine prea intelectual îşi pierde bunătatea și blândeţea inimii. 
Redobândindu-și bunătatea, nu ajunge „lemn mort” și începe 
imediat să se dezvolte, liniile feţei îi devin mai rotunjite și 
expresia mai frumoasă și mai plăcută. Dacă daţi curs liber 
compasiunii, bunătăţii, inima voastră nu se contractă și-și 
recapătă ritmul natural. 


TUMOARE 


Uneori, o tumoare apare în abdomen sau în alt loc al 
corpului. Nu vă fie teamă! Aceasta arată că acolo s-a localizat o 
acumulare de energie. Trebuie trimisă din acel loc. Pentru 
aceasta, stimulaţi celulele sănătoase din jurul formaţiei ca să 
poată expulza surplusul de celule bolnave și să le aducă la 
echilibrul natural. Dacă nu există altă cale, se poate opta pentru 
operaţie, dar e posibil, printr-o concentrare foarte intensă a 
gândurilor, să facem singuri să dispară acea tumoare. Prin 
sugestie, putem să-l îmbolnăvim pe om cel mai sănătos, dar 
putem și să expulzăm din corp orice tumoare chiar în 24 de ore, 
totul depinzând de forța gândurilor. Dacă bolnavul e cufundat 
într-un somn magnetic, tumoarea poate să dispară în trei zile. 


CANCER 


Această boală apare din cauza dizarmoniei dintre creier și 
sistemul nervos simpatic. Astfel, unele celule ale corpului încep 
să se individualizeze, să se multiplice de la sine și nu mai 
participă la nevoile întregului organism. În acest fel apar 
formațiunile canceroase. 

Recomandări 

1. Faceţi băi de soare dimineaţa. 

2. Culoarea violet acționează favorabil asupra cancerului. 
De aceea, bolnavul se va înconjura cu obiecte violete. Poate să 
poarte un fular violet, să folosească lenjerie violetă: prosoape, 
fețe de masă şi alte obiecte. Poate să pună perdele violete în 
dormitor, precum și bibelouri la care predomină culoarea violet. 

3. Faceţi zilnic un duş mental cu raze de lumină violetă. 

4. Mâncaţi în fiecare zi ceapă crudă, de preferinţă violet. 

5. Pentru a restabili armonia dintre creier și sistemul 
simpatic, ca şi dintre intelect și inimă, dezvoltați iubirea față de 
Dumnezeu, față de ceilalți, credința, speranţa, gândurile 
luminoase, sentimentele dezinteresate, faptele drepte. Bolnavul 
trebuie să ajungă la o transformare interioară completă, să 
devină altă persoană și să dea o nouă direcție vieţii sale. Se poate 
vindeca dacă se orientează complet spre Dumnezeu. 

6. Luaţi rădăcini de spânz, înfigeţi-le într-un măr pe care îl 
coaceţi la cuptor. Scoateţi apoi rădăcinile din măr și fierbeţi-le în 
apă. Beţi această apă. 

7. Beţi apă expusă înainte la soare. 

8. Folosiţi ca materie grasă uleiul crud de măsline, rezultat 
din prima presare la rece. 

9. Suprimaţi consumul de carne. 

10. Adoptaţi o alimentaţie foarte simplă, disociată și, o dată 
pe săptămână, ţineţi un post complet de 24 de ore. 


Cap. V - MOD DE VIAȚĂ ÎN CONCORDANȚĂ CU LEGILE 
NATURII VII 


ALIMENTAŢIA PE BAZĂ DE CARNE ȘI VEGETĂRIANĂ 


Fructele sunt primele alimente ale omului. Alegerea altor 
alimente, precum carnea și peştele, este rezultatul unor 
interpretări omenești morale și religioase. 

Viitorul omului este determinat de alimentele pe care le 
consumă. Cu cât hrana lui e mai sănătoasă și pură, cu atât își 
construiește un viitor mai mare şi mai luminos. De aceea, trebuie 
să-și curețe hrana de toxine, care provin pe de o parte de la 
pământ și, pe de altă parte, de la animale. Cea mai mare cantitate 
de toxine psihice este conținută în alimentaţia pe bază de carne 
și, pentru eliminarea lor, nu există o mai bună metodă fizică sau 
chimică decât forța gândurilor și a sentimentelor omenești. 

Într-o vreme, Pământul, cu vegetaţia lui abundentă, semăna 
cu raiul, bogat în mii și mii de fructe. În acea epocă, oamenii se 
hrăneau numai cu fructe. Dar, din anumite motive geofizice, a 
venit o perioadă glaciară, care a redus fertilitatea pământului. În 
consecință, oamenii au început să mănânce carne, să doboare 
animale și chiar să se omoare între ei ca să se hrănească. 

Pentru animalele inferioare, hrana pe bază de carne este 
indispensabilă, dar pentru o viață superioară cum este cea a 
omului, carnea e nocivă, deoarece împiedică procesul evoluţiei. 
Omul aduce în sânge ceea ce consumă. Carnea mamiferelor cu 
care se hrănește nu este astăzi nici sănătoasă, nici bună. Știind 
aceasta, ar trebui să vă protejaţi puritatea sângelui, căci de ea va 
depinde sănătatea fizică și psihică. 

Alimentaţia pe bază de carne aduce necazuri, suferinţe și 
boli. Ca să vă feriți de ele, este preferabilă alimentaţia 
vegetariană. În consecinţă, hrana vegetală nu este nimic altceva 


decât o metodă de vindecare. În perioada tratamentului, trebuie 
să mâncaţi întâi frunze de legume și apoi fructe, cu care s au 
hrănit primii oameni în grădina Edenului. Dacă o persoană spune 
că este deseori bolnavă, prima măsură pentru ameliorarea 
sănătăţii sale este schimbarea alimentaţiei. Dar cu ce să se 
hrănească? Cu fructe! 

Gândurile luminoase, sentimentele elevate și faptele nobile 
sunt hrana adevărată. Ele sunt roadele vieţii pe care oamenii le 
vor folosi ca să se hrănească în viitor. 

Ce să alegem astăzi: o alimentaţie pe bază de carne sau una 
vegetariană? Alimentaţia vegetariană este preferabilă. De ce? 
Explicaţiile științifice care apără alimentaţia vegetariană 
demonstrează că animalele omorâte au o conștiință relativ 
dezvoltată. Vor să trăiască și refuză să fie masacrate. Cu toate 
acestea, omul se poartă violent cu ele și sentimentele de teamă, 
de ură pe care le provoacă generează întotdeauna formarea de 
toxine în organismul animalelor. Acestea, prin intermediul cărnii 
consumate, trec în organismul omului. Într-o zi, oamenii de 
știință vor confirma, pe baza cercetărilor, veridicitatea acestor 
afirmaţii. 

Teama, spaima care pun stăpânire pe animale la abator 
dezvoltă toxine care stau la baza neurasteniei oamenilor care le 
consumă carnea. 

Structura omului contemporan nu-i permite să ia din carne 
mai multă energie decât din altă hrană considerată mai puţin 
nutritivă. De ce? Astăzi, oamenii sunt foarte lacomi și nu știu că 
forța nu constă în cantitate, nici măcar în calitatea hranei, ci în 
felul în care o consumăm. 

Carnea nu este chiar atât de hrănitoare pe cât se crede. Când 
mănâncă, animalele asimilează elementele cele mai preţioase, 
dar reziduurile depuse în organismul lor sunt exact ce mănâncă 
omul, adică surplusul acumulat ca grăsime și carne, bune pentru 
viaţa animalului, dar inutile pentru om. 


Când consumă carne de porc, omul pune la muncă lucrătorii 
din corp, adică celulele, ca să transforme această carne. Dar, ca să 
tragă profit dintr-o celulă a cărnii de porc, trebuie să angajeze 
trei „valeţi”! Aceasta înseamnă că, pentru organismul omenesc, 
energia consumată pentru asimilarea acestei celule de carne este 
mai mare decât aportul ei energetic. 

In prezent, alimentaţia pe bază de carne nu favorizează 
evoluția omului. Vibraţiile ei nu corespund cu dezvoltarea 
calităţilor și virtuţilor omenești noi, căci entităţile conţinute în 
carne au o evoluţie inferioară şi coboară omul în materia densă. 
Cel care are o alimentaţie pe bază de carne pregătește deja 
condiţiile pentru distrugerea și regresul său. De aceea, trebuie să 
ne găsim și să ne alcătuim alimentaţia potrivită pentru viaţa 
nouă. 

Oamenii din rasa nouă, cea de-a șasea, se vor hrăni cu 
vegetale și fructe. Carnea, ca hrană brută şi dăunătoare, nu va 
mai fi menţionată în viitor. Ea este cauza cruzimii și brutalităţii 
omenești, precum și a neurasteniei. 

Organismul omului va fi recreat de o nutriţie nouă. Dacă 
omul nu acceptă fructele ca hrană principală, va trăi încă mult 
timp cu aceste tendințe animalice. Toţi oamenii care consumă 
carne se îndreaptă spre centrul pământului. Cel care e atras spre 
soare mănâncă fructe și legume. Cele două direcţii definesc ce 
hrană alegem să consumăm. Atâta timp cât omul nu alege 
direcţia spre soare, este imposibil să devină vegetarian. 

Pentru unii. pericolul alimentaţiei vegetariene constă în 
faptul că sunt dominați încă de impulsuri animalice, dar că vor să 
trăiască totuși ca oameni. La astfel de persoane apare o anumită 
confuzie la nivelul stomacului și ele zic; „Nouă nu ni se potrivește 
alimentaţia vegetariană!” Omul trebuie să devină vegetarian din 
convingere. Numai așa va putea să asimileze bine alimentele. 

Alimentaţia pe bază de carne a introdus atâtea toxine în 
corpul vostru, încât acesta reprezintă astăzi un ansamblu de 


impurități. Dacă v-aţi proteja simțul mirosului, aţi păstra distanța 
între voi şi cei care consumă carne ca să nu le simţiţi duhoarea. 

Ce dobândește omul cu carnea? Devine mai puternic, dar, 
când mănâncă hrană vegetală, devine mai pur. Animalele 
carnivore sunt mai puternice, mai crude, mai rapace. Dacă ați fi 
lupi, aţi consuma carne; dacă aţi fi miei, ați mânca iarbă. 
Dorinţele lupului sunt dorinţele „lojii negre” și dorinţele mieilor 
sunt dorințele „lojii albe”. 

Alimentaţia pe bază de carne este o încălcare a legii divine. 
Oamenii devin muritori când încep să mănânce carne. 

Ca să înţelegeţi ce hrană este cea mai benefică pentru 
sănătate şi pentru evoluţia personală, faceţi o experienţă. Daţi-i 
unei persoane să mănânce trei luni (dimineaţa, la prânz şi seara) 
numai carne de porc și vin. In același timp, daţi-i altei persoane 
să mănânce numai fructe şi să bea numai apă caldă. În cele trei 
luni, observați cele două persoane: manifestare corporală, 
comportament și relaţii cu ceilalți. 

Omul care nu poate să se elibereze de alimentaţia pe bază de 
carne nu se poate elibera nici de rău. Sângele se purifică prin 
hrană. Puteţi consuma carne și brânză, dar nu vă vor conferi 
condiţii ca să creați un corp pur şi un intelect nobil! Un 
vegetarian adevărat este acela ai cărui strămoși erau vegetarieni 
de patru-cinci generații. 

Masacrul excesiv al mamiferelor creează o anomalie în 
natură. Cele mai multe boli au drept cauză acest masacru, care 
blochează evoluţia animalelor. Forţele care constituie starea lor 
de bine rămân astfel nefolosite și formează stări haotice care 
sunt cauza diferitelor boli ale omului. Cunoașteţi consecinţele 
curgerii unei cantităţi atât de mari de sânge de animal? 
Evaporarea lui va genera formarea unui ser și culturi de bacili 
foarte nocivi, prin care vin toate nenorocirile din lumea organică. 
Este imposibil să devii nobil dacă te hrănești cu carne de porc și 
de capră. Sfântul Ioan Botezătorul se hrănea cu miere și lăcuste. 


Era plin de energie. Mierea îi îmblânzea caracterul și lăcustele îl 
făceau vesel și bine dispus. 

Porcul este animalul cel mai puţin pur, la fel şi carnea lui. 
Celulele porcului sunt excesiv de individualizate și, ca să fie 
asimilate de organism, cer de două ori mai multă energie. Extrem 
de leneșe, ele cer angajarea unor muncitori pentru a-și face 
treaba. Cartofii, grâul, morcovii, varza, ridichile, perele, cireșele 
nu cer utilizarea unor forțe suplimentare, ei sunt muncitori 
formidabili care lucrează fără simbrie. Nu luaţi muncitorii 
porcului ca să facă treabă în organismul vostru. Hrana cea mai 
sănătoasă e grâul. 

Dacă omul ar fi conștient de elementele nocive din carnea de 
porc, de iepure, de broaște, nici măcar nu le-ar putea suporta 
mirosul, dar să le mai și mănânce! Credem că scăpăm de aceste 
impurități eliberându-ne intestinele! Sângele se purifică prin 
hrană. 

Peștele are o forță magnetică specifică de care organismul 
are nevoie, dar găsim aceeași forță magnetică în plante, și chiar 
într-o cantitate mai mare. Puteţi să mâncaţi peşte în cazuri 
excepționale. 

Igiena vieţii începe cu o bună utilizare a luminii depuse în 
vegetale. Dacă lumina înmagazinată de plante nu se transformă 
în energie vitală în organismul omului, se spune că alimentele nu 
sunt bine asimilate, adică această hrană nu este adecvată pentru 
persoana respectivă. 

În zilele noastre, specialiștii în igienă şi nutriţioniştii 
recomandă fie o alimentație pe bază de carne, fie una 
vegetariană. Dar, uneori, un amestec de câteva vegetale cu unele 
uleiuri vă poate deranja stomacul mai mult decât carnea. Pentru 
evitarea acestor neplăceri, fiecare trebuie să găsească hrana pe 
care natura a prevăzut-o special pentru el. Acesta este punctul 
cel mai important la care ar trebui să meditaţi. Ce e scris în cărţi 
nu e chiar atât de important. Fiecare trebuie să găsească 
alimentaţia care i se potrivește aşa cum fac animalele. Natura l-a 


înzestrat pe om cu un simţ care îi permite s-o recunoască pe cea 
potrivită lui. Dacă omul revine la starea sa de puritate originară, 
va şti să deosebească hrana bună de cea rea și mai ales s-o 
identifice pe cea care îi este destinată. Nu mâncaţi niciodată prea 
mult, nu-i daţi orice stomacului! 

Numai când sunteţi vegetarieni din convingere profundă 
hrana este bine asimilată. Omul care se hrănește exclusiv cu 
carne devine mai grosolan. Cu ce putem înlocui carnea? Fasolea 
uscată (Anexa 1-B) este un foarte bun substitut, dar, ca să fie mai 
ușor de digerat, trebuie să-i se înlăture pielița. Mâncaţi cel puţin 
o dată pe săptămână. 

Caracterul, stabilitatea organismului și convingerile omului 
depind de hrana pe care o consumă. Alimentele bune sunt acelea 
care sunt capabile să stabilească ordinea în circulaţia forțelor și 
energiilor. Fiecare celulă din organismul omului trebuie să fie 
organizată, vie și în stare să participe în mod inteligent la 
funcţionarea organelor. Altfel moare și devine nocivă pentru 
organism. 


Cei mai mulţi dintre oameni cred că, optând pentru o 
alimentaţie bogată și amestecată, vor deveni puternici și 
sănătoși. 

În funcţie de alimentaţie, oamenii se împart în două 
categorii: vegetarienii şi nevegetarienii. Există vegetarieni din 
naştere, alții de zece, de douăzeci de ani. Când vorbim despre 
adevărații vegetarieni, ne referim la prima categorie. Morfologia 
capului vegetarienilor este diferită de a carnivorilor; mai 
prelungă și mai îngustă la vegetarieni, mai scurtă și mai lată, 
îndeosebi în jurul urechilor, la nevegetarieni, ceea ce arată că 
dominante sunt capacităţile distrugătoare. Hrana are o influență 
atât asupra vieții fizice, cât și a celei psihice și spirituale. 

In prezent, alimentaţia cea mai pură şi mai igienică este cea 
vegetariană, dar va veni o zi în care plantele, ca să-și protejeze 
propria viaţă, vor începe să secrete otrăvuri care îi vor afecta pe 


oameni. Există și astăzi plante nocive, ale căror otrăvuri intră 
uneori în compoziţia unor medicamente. 

Ce folos e să fii și vegetarieni dacă nu vă schimbaţi simultan 
gândurile și sentimentele? Este imposibil să ne ameliorăm viaţa 
fără să ne schimbăm alimentaţia, gândurile și sentimentele. 
Vegetarianul adevărat trebuie să se întrețină nu numai cu o 
hrană sănătoasă, ci și cu gânduri, sentimente și fapte curate. 

În viitor, oamenii se vor hrăni numai cu fructe, ca îngerii. 
Nici hrana vegetală de astăzi nu este chiar atât de pură, nefiind în 
măsură să aducă elemente de nemurire. Într-un viitor şi mai 
îndepărtat, nu vom mai mânca nici vegetale și ne vom hrăni ca 
îngerii, cu nectarele pure ale naturii. 

Credeţi că natura aprobă bucatele din ziua de astăzi? Ea a 
creat fructele și legumele ca hrană direct utilizabilă, dar mulţi 
oameni nu știu să le folosească; le fierb, le coc, adaugă diferite 
mirodenii și atunci, în loc să le ofere avantaje, le dăunează. 

Învăţaţi arta culinară a naturii. Observaţi cum sunt formate 
fructele! Și cum le găsim astăzi? Tăiem carnea, adăugăm ceapă, 
mirodenii, unt, sosuri și totul devine un terci! 

E preferabil să folosiți mai puţină sare când gătiţi. Cel care 
simte nevoia de mai multă, să-și pună singur în mâncare. Apa 
aduce viață, nu sarea. Să nu credeţi că, punând mai multă sare, 
mai mult piper, mai mult unt, mâncarea va aduce mai multe 
binefaceri stomacului. Îi aduc doar ceva mai mult gust. Ca să 
testaţi calitatea unei mâncări, trebuie să observați dispoziţia 
stomacului la o jumătate de oră după masă. Dacă simţiţi cea mai 
mică apăsare, mâncarea aceea nu vi se potrivește. 

Ca să profitați mai bine de calitățile nutritive ale fasolei 
uscate, fierbeţi-o în apă curată, cu una-două cepe, fără nimic 
altceva, nici măcar ulei sau piper. Fasolea conţine un ulei specific 
ce nu se potrivește cu altul, nici măcar cu uleiul de măsline, care 
poate să-l altereze. 

Plantaţi fasolea pe un teren curat și bine expus la soare. Nu 
mâncaţi niciodată fasole uscată neîndeajuns de fiartă, nici mai 


veche de un an. Simbol al egoismului omenesc, ea e nutritivă și 
dăruiește mult, dar și ia mult. 

Dacă vreţi să gătiți bine, gătiţi ceapa la cuptor sau în apă, dar 
n-o frigeți niciodată. Are calităţi terapeutice când e crudă, coaptă 
la cuptor, la aburi sau fiartă în apă. Cel care vrea să fie sănătos, 
nu trebuie să mănânce niciodată ceapă friptă. 

Prăjirea în general provoacă o evaporare a tuturor esenţelor 
subtile conţinute în alimente și le înlătură o mare parte din 
valoarea nutritivă. 

Preferați mâncarea preparată de persoana care vă iubeşte, 
vă va aduce sănătate și stare de bine. 


GRÂUL ȘI PÂINEA 


Bobul de grâu este emblema sufletului omenesc. El rezumă 
dezvoltarea grandioasă a naturii. Forțele, posibilităţile, spiritul 
de abnegaţie pe care le conţine sunt o hrană pentru grâul însuși 
și pentru oameni. Există o mare enigmă într-un bob de grâu! 

Bobul de grâu este copilul iubit al îngerilor. Cu cât îl 
mestecăm mai mult, cu atât reținem mai multe elemente 
benefice. Grâul este hrana cea mai pură. Deocamdată, nu există 
aliment mai sănătos decât grâul. Totuși, felul în care este măcinat 
și în care e preparată pâinea îl face să-și piardă o mare parte 
dintre elementele nutritive. 

Soarele a introdus în grâu enorm de multe lucruri și, dacă aţi 
putea să extrageți acest conținut preţios, nici n-aţi mai avea 
nevoie de o altă hrană. Schimbându-vă starea de spirit, veţi putea 
să absorbiți elementele nutritive conţinute în grâu. Alte alimente 
completează grâul și pâinea. 

Să presupunem că vreți să beneficiaţi de elemente pentru 
intelect. Ce trebuie să faceţi? Puneţi la treabă substanţele azotate 
și gândiţi-vă permanent la lumea spirituală, la iubirea divină. 
Numai așa veţi extrage elementele necesare pe care soarele le-a 
depus în grâu. Dacă vreţi să extra- geţi energie ca să vă hrăniţi 


sentimentele, inima, trebuie să puneţi la lucru oxigenul din grâu. 
În realitate, dacă am ști cum să utilizăm toate energiile sale 
nutritive, 100 g grâu iar fi de-ajuns omului ca să trăiască o 
săptămână. În zilele noastre, ce cantitate mare de alimente 
mănâncă omul peste 100 g grâu! Şi ce puţină energie extrage din 
ceea ce mănâncă! 

Grâul crud este mai bun decât pâinea caldă, căci o mare 
parte din vitamine îi dispar la coacere. Măcinatul îl face de 
asemenea să-și piardă o parte din puteri. Măcinatul grâului este o 
invenţie a omului. E preferabil să-l pisaţi și să-l mâncaţi așa. 

E preferabil să mâncaţi grâul crud, dar, deoarece oamenii nu 
au dinţi buni, trebuie fiert și mâncat cât e cald. Nu mâncaţi 
niciodată grâu fiert cu o zi în urmă, preparaţi de fiecare dată 
cantitatea necesară. 

Grâul e copt deja o dată de soare, ea para și toate celelalte 
fructe. În natură există un proces intern prin care se manifestă 
viaţa. În timp ce creşte și se coace, bobul de grâu înmagazinează 
viaţă în el. Când îl fierbem, viaţa lui nu sporeşte. Totuși, puteţi 
mânea grâul așa cum îl oferă natura, dar și sub formă de pâine. 

Eu recomand să nu se mănânce mult, pentru ca hrana de 
care omul are nevoie să fie bine digerată și să nu stagneze în 
stomac. Buna asimilare a mâncării evită formarea oricărui 
surplus și a gazelor nocive. 

Pâinea este alimentul cel mai important pentru om, căci 
conţine toate elementele nutritive. Este o binecuvântare pe care 
ne-a dat-o Dumnezeu. 

Omul ar putea să trăiască perfect numai cu pâine, fructe și 
apă. Cel mai important este să mănânci cu iubire, bine dispus, să 
mulțumești și să mesteci bine. Cei mai mulți oameni fac tot ce le 
creează handicapuri nerefuzându-și niciun aliment, satisfăcându- 
și lăcomia, înghițind repede fără să mestece. Pe scurt, nu știu nici 
să mănânce, nici să respire și vor să fie sănătoşi! 

Pâinea din grâu are mai multe elemente nutritive decât 
toate celelalte feluri. În pâinea cu drojdie, fermenţii vii se 


înmulțesc și produc elemente inutile. De aceea, Moise le-a 
interzis vechilor evrei să facă pâinea cu drojdie. E mai bine să 
faceţi pâine cu grâu proaspăt pisat sau măcinat și să fie bine fiert. 
Astăzi, pâinea pe care o mâncăm nu aduce destule elemente 
profitabile, deoarece este preparată de oameni nemulțumiți, 
prost dispuși, care se încaieră și se înjură. Pâinea e un aliment 
sfânt și trebuie preparat cu grijă, într-o ambianță sănătoasă, cu 
gânduri și sentimente curate. 

Aşadar, dintre toate alimentele, cele mai bune sunt grâul și 
pâinea. Restul sunt o completare. 


POSTUL 


Postul este o forță care prelungeşte viața. Nu suferințele și 
necazurile, ci postul prelungește viaţa şi o face mai intensă. 

Omul care vrea să facă ceva important trebuie să postească 
și să mănânce puţin. Toţi oamenii buni, conștienți și mari au 
postit ca să fie puternici și sănătoși. Fiecare ar trebui să se 
supună din când în când din proprie voință unui post, dar fără să 
aibă totuși senzaţia că e înfometat. Natura se folosește de post ca 
de un motor puternic, căci toate procesele chimice sunt ascuţite 
din cauza lipsei de hrană. Postul conștient prelungește viaţa și 
întăreşte organismul. 

Postul adevărat este o metodă de regularizare a emoţiilor și 
gândurilor. În afară de a nu bea şi a nu mânca, a nu consuma 
grăsimi și nici carne, postul constă și în a ne hrăni în același timp 
cu gânduri și sentimente elevate, în a fi gata să ne împăcăm cu 
toți dușmanii și a ne plăti toate datoriile. Dacă vreţi să vă 
îndepliniţi toate îndatoririle și să vă alungaţi necazurile, postiţi 
cinci, zece, douăzeci de zile, dar cu condiţia ca inima și intelectul 
să fie de acord cu această decizie. În unele momente ale vieţii, 
când trebuie să vă întăriţi voinţa, s-o uniţi cu voinţa divină, 
trebuie să postiți. 


Dacă descoperiţi unele anomalii în organism, postiți câteva 
zile, beţi mai multă apă caldă, respiraţi profund și staţi la lumină. 

Inainte de a începe postul, trebuie să vă curăţaţi bine 
stomacul, să luaţi un laxativ sau să faceţi o clismă. Un post e 
foarte benefic, dar cu condiţia de a purifica în același timp 
gândurile și sentimentele, altfel utilitatea lui va fi limitată. Pe de 
altă parte, postul este indispensabil ca odihnă pentru organism, 
odihnă interioară şi exterioară. În timpul postului, arderile din 
organism devin mai intense, iar elementele nocive aflate la 
originea diferitelor boli, indispoziţii și nemulțumiri sunt arse. 

Ce înseamnă să postim la nivel fizic? Nu înseamnă să slăbim, 
să devenim sfrijiți, palizi, fără vlagă, nici să ne torturăm 
partenerul de viață, aproapele. Adică, de exemplu, să nu-i dăm 
soțului să poarte haine şi încălțări uzate, murdare, oarecare, ci 
să-i pregătim cu cea mai mare grijă cele mai bune haine curate și 
confortabile, să nu-l mai bănuim că aleargă după alte femei sau 
că e necinstit, ci să credem că e ca un sfânt, înzestrat cu mari 
calități. 

În zilele de vineri, nu gătiţi și nu consumaţi mâncare gătită. 
La limită, puteţi mânca fructe, pâine cu măsline. Alegeţi o zi de 
vineri dintr-o lună și nu mâncaţi nimic. Dacă sunteţi obligaţi să 
mâncaţi în ziua aceea, postiți două zile de vineri la rând luna 
următoare. Nu anunţaţi pe nimeni când urmează să postiţi sau 
când postiţi şi nici că ați postit. Postiţi 40 de ore dacă e posibil, 
dar cel puţin 24. Fiecare om să postească! O zi pe lună nu e mult! 
Câte zile de vineri are anul? 

Consacraţi cea de-a noua zi din lună în întregime lui 
Dumnezeu. Hrăniţi-vă în ziua aceea cu fructe. 

In timpul postului, respirați permanent intens, căci, prin aer, 
puteţi să primiţi o cantitate suficientă de energie nutritivă. Ne 
putem hrăni numai cu iubirea care, trecând întâi prin aer, poate 
să producă toate binefacerile din om și să-i confere o gândire 
corectă și puternică. Proiectat spre cel care n-a mâncat un timp, 
un gând de această calitate poate să sature. 


Cel care face o excursie pe jos nu trebuie să postească. Să ia 
cu el pâine, să bea apă şi să-i mulțumească lui Dumnezeu. În 
timpul excursiilor, toată lumea trebuie să se simtă sătulă. Ideea 
principală a postului este să trezească energia ascunsă în celule 
și să revigoreze organismul. 

Dacă hotărâți să postiţi fără să știți de ce, postul nu va fi 
foarte util. De asemenea, este important să respectați exact ce ați 
decis: ziua de început a postului şi durata. Începând lunea, 
obţineţi un rezultat; dacă începeţi marțea, obţineţi alt rezultat, 
miercuri, altul, și așa mai departe. Rezultate diferite se obţin și 
când începeţi dimineaţa, la prânz sau seara. Respectaţi anumite 
reguli, altfel experienţa va fi deviată de la scopul ei. 

Se spune în Biblie că profetul Ilie a postit 42 de zile ca să se 
magnetizeze. Postul este un mijloc de a elimina teama, conferind 
capacitatea de a controla circulația sangvină și funcţionarea 
creierului. Deoarece în acest timp omul devine foarte sensibil și 
atrage forţele dinamice ale naturii, trebuie să rămână vigilent ca 
să le controleze. 

Starea de bine este dobândită nu numai prin postul fizic, ci și 
prin cel spiritual, care călește voinţa: deveniți mai inteligenţi, mai 
rezistenți la muncă și la studiu. 

Este bine ca omul să-și satisfacă dorinţele, dar e mult mai 
bine să și le educe. Când o persoană își dă seama de o trăsătură 
negativă a caracterului său ori remarcă evoluția unui gând sau a 
unui sentiment distructiv, poate să postească două sau trei zile ca 
să se elibereze. Unii postesc și-și torturează corpul fără să 
înțeleagă sensul postului. Trebuie să știm să postim conștient. 

După părerea mea, 24 de ore de post bine făcut este egal cu 
10 zile de post făcut în mod mecanic. În 24 de ore, putem reînnoi 
celulele din corp. În acest timp, fiți veseli, cântaţi și mulțumiţi-i 
lui Dumnezeu pentru toate. Apoi, mâncaţi și mulţumiţi pentru 
pâine și apă. Numărul 24 este armonios, corespunde cu o rotaţie 
a Pământului pe axă și vă va pune în armonie cu vibraţiile sale. 


Postul nu este prevăzut ca să tortureze corpul, ci să-l 
armonizeze cu forțele sufletului, să regularizeze curenții 
energetici în voi și să-i utilizaţi bine. Postul excesiv provoacă 
procese contrarii, cum ar fi lăcomia. 


NUTRIȚIA 


Nutriţia este un act sfânt. Nu este doar un proces fizic, ci şi 
spiritual. Starea de sănătate a organismului depinde de ea. 

Când știe cum să se hrănească și cum să-și aleagă bine 
hrana, omul ajunge în stadiul de a cunoaște legile lumii fizice și a 
le aplica treptat în viaţa sa interioară. 

Multe lucruri depind de nutriţie. Dacă știe cum să se 
hrănească, omul a rezolvat deja una dintre problemele cele mai 
importante din viaţa lui. 

Mâncaţi numai când vă e foame. Dacă nu vă e foame, nu 
mâncaţi. Dacă oamenii respectă acest instinct interior, vor fi mai 
sănătoși. 

Felul de a se hrăni arată cum este în realitate omul pe plan 
intelectual și spiritual. 

Se poate spune că a mânca bine include participarea 
gândurilor și a sentimentelor. Trebuie să iubești alimentele pe 
care le mănânci și să te gândești atât la hrana pe care o primești, 
cât și la digestie. Dacă gândurile și iubirea nu participă, omul se 
va lovi de diferite stări maladive. 

Vedeţi o persoană mâncând, dar, în acel moment, gândurile 
îi sunt în altă parte. E preocupată de alte lucruri, nu se gândește 
la ce mănâncă și nu mulţumeşte pentru binefacerile pe care le 
primeşte în acel moment. Gândiţi-vă la ce mâncaţi şi mulțumiți. 


Lumea invizibilă supraveghează felul în care omul se hrănește. 
Dacă mănâncă lent, cu grijă, dacă mulțumește, fiinţele luminoase 
îl ajută în toate celelalte activităţi. Fără cunoașterea sensului 
profund al nutriţiei, al respirației, al gândirii, viața rămâne de 
neînțeles. Așa cum inteligența, simţirea și acțiunea sunt 
indisociabile, gândirea, respiraţia și nutriția trebuie să fie și ele 
legate. 

Nutriţia este un proces muzical. 

Trebuie să mestecăm încet, dar energic, ca să transformăm 
hrana într-un fel de terci înainte de a o înghiţi. Durata unei mese 
este de aproximativ 50 de minute, 

Omul cu inteligenţa trează se poate sătura cu numai 100 g 
de pâine pe zi, cu condiţia să știe cum să profite de ea. Totul stă 
în gândire. Intelectul este conducătorul vieții. Nu este de-ajuns să 
aduni bogății și forțe, ci să ştii și să le organizezi. Omul sănătos se 
distinge prin buna organizare a energiilor din corp. 

Cel care a studiat mult timp legile nutriţiei poate utiliza doar 
50 sau 100 g orez pe zi și să fie sănătos. Cu 100 g unt, se poate 
trăi un an întreg; cu 150 g brânză, la fel. lisus cunoștea această 
știință a nutriției și a putut să hrănească 5 000 de persoane cu 
cinci pâini. De unde a venit acea pâine? Din aer. Cunoștea legea 
transformării materiei. Putea, credea, iubea, căci trăia în acord cu 
legile iubirii, ale înțelepciunii și ale adevărului. Cel care trăiește 
conform acestor legi poate să ajungă la același rezultat. 

Prin cuvântul „nutriţie”, în sensul larg al termenului, se 
înțelege procesul de receptare a forţelor vii ale naturii. Aceste 
forțe sunt primite ca hrană, prin aer, prin lumină, prin căldură și 
prin gândirea vie. Sunt conductori care trebuie să treacă prin 
organism pentru ca omul să se poată folosi de ele. Omul cu 
inteligența trează cunoaște metode, modalităţi să extragă din 
acestea forțe vii. Este o întreagă artă să știi să te hrănești, să știi 
să transformi energia dobândită prin hrană, să știi s-o dirijezi de 
la stomac la inimă și de la inimă la creier, adică s-o faci să urce 
din planul inferior în planul superior. 


Nutriţia este știința de a transforma energiile unei stări în 
alta, din energie brută în energie mentală. După ce aţi mâncat, 
începeţi să cântaţi. Astfel veți putea să transformați energia 
mentală în energie spirituală. Și ce este rugăciunea? Este legea 
transformării energiilor mentale. 

Cel care mănâncă așadar corect se bucură de un corp 
frumos. 

Ideea că doar cu puţină hrană organismul nu poate să 
supraviețuiască este falsă. O cantitate mică de hrană bine 
asimilată conferă mai multă energie decât o mare cantitate prost 
transformată. 

A ne hrăni corect înseamnă a ști să asimilăm bine energia 
vitală conținută în hrană. Dacă procesul nu e bine respectat, ne 
îmbolnăvim sau suntem prost dispuși. Mâncând prea repede, 
introduceţi mult aer în stomac. Faceţi să intre cât mai puţin aer, 
altfel stomacul se lărgeşte şi veți suferi de colici. În acest caz, beți 
două-trei pahare de apă caldă și faceţi-vă un masaj. 

Trebuie să mâncăm la momentul potrivit, adică nu neapărat 
la aceeași oră, ci atunci când se manifestă forțele organismului și 
simțim o foame interioară. Unii mănâncă mult oricând și, 
bineînţeles, fără rezultat. Alţii mănâncă puţin, dar la momentul 
potrivit, când organismul e bine dispus și obţin rezultate bune. 
Omul trebuie să se hrănească deplin conștient, să mulțumească 
pentru hrana dată, ştiind că plantele, fructele, animalele s-au 
sacrificat pentru oameni și trebuie să li se mulțumească. Altfel, 
nu va exista profit pentru ei și suferințele plantelor și ale 
animalelor vor crește şi mai mult. Oamenii trebuie să 
răscumpere sacrificiul lor! Cum? Prin muncă și recunoştinţă. 

Reţineţi că nutriția se bazează pe legea iubirii. Dacă veţi 
consuma o hrană faţă de care nu aveţi afecțiune, nu vi se poate 
potrivi. Fiecare aliment ascunde în sine viaţă, pe care o primiţi 
doar dacă îl iubiţi. Nu vă gândiţi că hrana vă aduce forță, ea este 
doar conducătoare a vieţii care îi dă forță omului. Dacă iubiţi 
viața ascunsă dintr-un anumit aliment, toate celulele voastre se 


vor deschide pentru el și-l vor primi. Dacă nu iubiţi un aliment, 
nu iubiţi nici viaţa pe care o conţine. Adică acest aliment va intra 
și va ieși din celulele voastre, fără să puteți primi viața specifică 
pe care o aduce. 

Există o lege care guvernează buna nutriţie și care spune că 
omul poate să mănânce orice, dar cu condiţia s-o facă în bună 
dispoziţie, cu iubire și conștient. 

Eliberaţi-vă de orice nemulțumire! Este prima condiţie ce 
trebuie respectată când începeţi să mâncaţi. Chiar dacă aveţi 
doar pâine, iubiţi-o pentru ca energia pe care o conţine să 
pătrundă în organism. 

Ce se întâmplă în realitate? Femeia a gătit ore întregi, a pus 
în mâncăruri diferite ingrediente ca să le facă savuroase, și acele 
mâncăruri preparate chiar sunt suculente. Dar iată că soţul se 
întoarce acasă nemulțumit, posac. Femeia rămâne înmărmurită 
și iată că magia mesei a dispărut. 

Nu mâncaţi niciodată dacă nu sunteţi bine dispuşi. Nu 
mâncaţi nici când sunteţi furioși. Hrana este vie și, când 
particulele ei pătrund în organism, prin recunoștinţa voastră, ele 
pot să-l revigoreze. Așezaţi-vă la masă bine dispuși, calmi și 
începeţi să mâncaţi lent, mestecând bine. Masa poate să dureze 
între 40 de minute și o oră, dacă nu e nicio grabă. Nutriţia este o 
muncă grandioasă, de aceea, nu trebuie s-o neglijăm, să mâncăm 
repede făcând altceva. 

Este preferabil să mâncaţi puţin și astfel încât să păstraţi 
permanent o ușoară senzaţie de ușurință în stomac. Opriţi-vă 
după înghiţitura cea mai delicioasă și mulţumiţi. 

Oamenii de știință încă n-au analizat și n-am comparat 
sucurile din stomac și din sângele unui om care mănâncă bine 
dispus și al altuia care mănâncă iritat și înfuriat. 

între cele două cazuri, există o diferență considerabilă în 
compoziţia biochimică a sucurilor din stomac și din sânge. 
Dispoziţia cea mai puţin bună generează toxine care se 
răspândesc în corp prin sânge. De aceea, dacă sunteţi furios, nu 


mâncaţi înainte de a vă schimba starea. Asta este valabil pentru 
omul conștient. Dar, pentru omul inconștient, se recomandă 
contrariul: când are starea de spirit perturbată, negativă, să 
mănânce bine, şi energiile primite prin hrană îi vor restabili 
echilibrul. 

Deși nutriția este unul dintre procesele comune tuturor 
fiinţelor vii, nimeni nu știe să se hrănească așa cum trebuie. 
Omul, ființa cea mai evoluată, nu se hrăneşte nici el bine. Înghite 
repede, fără să mestece bine, ceea ce are drept consecință o 
digestie defectuoasă. Înainte de orice, hrana ţinută destul de mult 
în gură aduce energie. Energiile subtile din alimente nu pot să fie 
absorbite altfel decăt prin limbă. Exact din acest motiv trebuie să 
mâncaţi liniștiți, fără îngrijorări, concentrați, fără grabă, astfel 
încât să primiţi de la hrană ce e mai important: esenţa ei. 

În timpul procesului de masticare, energia vie, prana, trece 
prin limbă și se depune în sistemul nervos. Cu cât hrana este 
mestecată mai mult, cu atât aduce mai multă Prana în sistemul 
nervos şi în creier. Din gură, alimentele trec în stomac, unde sunt 
supuse altor procese. Cu cât e mai mare energia care vine de la 
creier, cu atât mai bine se face digestia. De aceea, trebuie să 
mestecaţi îndelung, ca să primiţi mai multă energie cerebrală. 
Astfel, aportul de energie indispensabilă mușchilor și oaselor 
este și el asigurat. Numai hrana bine digerată este binefăcătoare. 

Intre gânduri, sentimente și masticat există unele 
corespondențe. În acest sens, felul de a mesteca arată felul de a 
gândi, de a simți și de a reacţiona. 

Omul care are dinți buni și mestecă bine alimentele în 
ambele părţi, în stânga și în dreapta, nu se îmbolnăvește. Nu 
mestecaţi cu gura deschisă, căci aerul care intră împiedică o bună 
digestie. Nu puteţi fi sănătoși dacă în timpul meselor aveţi 
gânduri negative și sunteţi nemulțumiți de viaţă. Bine dispuși, 
acordaţi o jumătate de oră pentru micul dejun dimineaţa și 
pentru masa de seară şi 40-50 de minute pentru masa de prânz. 
Nu vă umpleţi prea mult farfuria și nu tăiaţi bucăţi mari de pâine. 


Dacă vă pregătiţi să mâncaţi un fruct, de exemplu o pară, nu 
începeţi imediat. Opriţi-vă, observaţi-o, gândiţi-vă o clipă la ea, 
treziți în voi un sentiment de iubire față de ea și priviţi ce a 
înscris natura în acel fruct. Fiecare fruct este o scrisoare a 
Creatorului. În el sunt impregnate raze de soare. Fiinţele care au 
creat acel fruct au condensat în el raze, energii solare. Vreți să 
primiţi această lumină și să faceţi organismul să profite de ea? 
Atunci, mulțumiţi-le! 

După ce aţi mâncat fructe, nu beţi niciodată apă, nici caldă, 
nici rece. Beţi întotdeauna apă înainte de masă, nu după aceea. 

Puteţi asculta muzică în timpul mesei, o muzică plăcută, nici 
foarte dansantă, nici foarte tristă, căci aceasta din urmă ar putea 
să vă perturbe procesul nutritiv. 

Cu cât e mai bogată gândirea, cu atât va fi mai rafinată 
hrana. Ea determină construcţia intelectului și a corpului; 
calitatea și alegerea hranei depind de gândire. Chiar dacă e 
scumpă, nu vă lipsiţi de o hrană de bună calitate, căci ea va aduce 
mai mult organismului decât cea pe care o mâncaţi fără poftă. Nu 
se pune problema să nu mâncaţi nimic, ci mai curând să știți ce şi 
cum să mâncaţi. Nu este de-ajuns să vă potoliți foamea, de o 
importanță majoră e să știți de ce anume aveţi nevoie. În 
consecinţă, omul spiritual trebuie să consume cea mai bună 
hrană și să nu mănânce niciodată peste măsură. Dacă respectaţi 
aceste două reguli, veţi avea o viață excelentă. Omul își poate 
dezvolta capacitatea de a discerne care sunt cele mai bune 
alimente pentru el. Fiecare organism are nevoie de alimente 
specifice și, dacă știți să le recunoașteţi, puteţi contribui mult la 
evoluţia voastră fizică, mentală, emoțională și spirituală. 

Capacitatea de a recunoaște care hrană e bună sau nu 
pentru el îi permite omului să integreze legile lumii fizice și legile 
spirituale în raport cu viaţa sa interioară. Omul aflat pe drumul 
evoluţiei alege și mănâncă alimente care îl ajută să dezvolte 
anumite calităţi, virtuţi și talente. De exemplu, intelectualul va 


mânca mai multe fructe indispensabile pentru dezvoltarea și 
întărirea inteligenţei. 

Celor care vor să devină frumoși, rafinaţi, delicaţi le spun să 
mănânce cele mai bune mere! Pentru evoluţia inteligenţei și a 
rațiunii, trebuie să mâncaţi pere bine formate, nu atât de 
rotunde, având o frumoasă culoare galben-roza- lie, cu miezul 
dens. Cel care vrea să-ți amelioreze funcţionarea rinichilor 
trebuie să mănânce fasole uscată. Pentru ochi, mâncaţi linte, dar 
nu în cazul ochilor deja bolnavi. 

Mâncaţi în zilele de luni alimente care dezvoltă imaginaţia; 
marți, care dau energie; miercuri, alimente care favorizează 
dezvoltarea inteligenţei; joi, care întăresc ficatul și întreţin 
bunăvoința și demnitatea. 

O hrană prost aleasă este cauza acumulării surplusului din 
mușchi. Frumuseţea se bazează pe textura țesuturilor musculare, 
a căror compoziţie armonioasă, împreună cu o bună plasticitate, 
conferă o bună expresivitate corpului și feţei. 

Un chip e frumos când a fost desenat de Dumnezeu și e urât 
când e şters de om. 

În funcție de zilele săptămânii, părinţii trebuie să știe ce 
alimente să le dea copiilor, căci hrana îl creează pe om. Dacă le 
daţi o hrană grosolană celor mai cultivați dintre oameni, viaţa lor 
se va transforma. Daţi 10 ani o hrană rafinată și delicată unui om 
grosolan și veţi constata că își va schimba modul de viață. Natura 
a creat și a pus la dispoziţie tot felul de alimente și fiecare poate 
să le aleagă pe cele care i se potrivesc, care dau cele mai bune 
rezultate pentru el. Deseori ne orientăm prin intuiție. De 
exemplu, sucul de grâu este recomandat ca băutură, fără să se 
știe ce conţine, nici măcar cui să-i fie recomandat. Putem să 
consumăm alimentele ale căror energii corespund cu ale noastre. 
Cel care are o dispoziţie bună faţă de sucul de grâu sau de ovăz, 
sau de praz le poate folosi ca hrană. Acest aspect este partea 
interioară a nutriţiei. 


Unele alimente sunt legate de creier, altele, de plămâni, 
altele, de stomac. De ce are nevoie organismul? De alimentul care 
îl atrage. Pentru animale e la fel, dar, deoarece ele n-au nevoie să 
întrețină activităţi intelectuale, caută hrana care le va da forță. 
Hrana omului trebuie să fie variată şi în funcţie de nevoi. 
Uniformitatea și monotonia sunt periculoase, la fel și hrana 
nevariată. 

Ca să întreţinem frumuseţea vieţii, este indispensabil întâi 
să consumăm alimente bune, sănătoase și simple. Le găsim peste 
tot. Cei mai mulți oameni cred că mâncarea bună e scumpă. Nu, 
cele mai bune alimente sunt simple și ieftine. 

In timpul cruciadelor, trăia un eremit. Și-a petrecut 40 de 
ani pe un trunchi de copac, hrănindu-se doar o dată pe 
săptămână. Mânca oare fripturi, unt sau prăjituri? Oamenii din 
împrejurimi veneau la el să-i vindece. Acel om înţelesese legea 
credinţei. 

Există alimente specifice cu care se poate restabili memoria; 
există altele care pot să ajute la restabilirea simțului frumuseţii 
sau la dezvoltarea simțului artistic, a simțului poeziei, al muzicii, 
al științelor etc. Dar, ca să ajungă să recunoască alimentele care 
pot să-i restituie omului ce a pierdut, trebuie întâi să dezvolte 
gândurile și sentimentele potrivite. Care sunt ideile aflate în 
relație cu cireșele, cu merele, cu prunele sau cu perele? Fiecare 
fruct simbolizează un gând divin și, dacă omul cunoaște 
corespondenţele, va putea să folosească forțele din fructe. 

Lumina este hrana cea mai potrivită pentru om, dar, 
deocamdată, este încă foarte densă, trebuie diluată puţin. 
Fructele, plantele, toate sunt lumină condensată. 

Un aliment este binefăcător dacă are lumină, dacă aduce 
căldură organică și conţine forţa vieţii. Lipsit de lumină, el nu 
permite dezvoltarea inteligenţei; dacă îi lipsește căldura, inima 
nu se poate dezvolta bine: dacă nu aduce destulă forţă, voința va 
rămâne slabă. 


Fiecare aliment organic pe care îl consumaţi, deși curat și 
sănătos, lasă în organism reziduuri și toxine. Omul a devenit 
muritor de când mănâncă o hrană organică, deoarece fiecare 
creatură organică se polarizează în parte pură și în parte impură. 
Alimentele bune sunt acelea care se digeră ușor și lasă puţine 
deșeuri. 

Dulciurile fac caracterul plăcut. Fiecare fruct, fiecare aliment 
îi aduce caracterului calitatea elementelor pe care le conţine. De 
exemplu, cartofii vă fac mulțumit; de aceea, în condiţii dificile, 
omul trebuie să mănânce cartofi. Unii mănâncă ani de zile fără să 
sufere influenţa lor. Merele vă fac blânzi, indulgenţi, fața capătă 
prospeţime. Ca să deveniți blânzi, mâncaţi și struguri. Cireșele 
aduc bucurie și veselie. 

Grâul, perele, toate fructele s-au copt la soare şi nu există 
motiv să fie coapte iar de om. Mâncaţi-le în starea lor naturală. În 
schimb, nu le mâncaţi prea coapte. Prin fructe, natura ne oferă 
posibilitatea de transformare. Copiilor le plac fructele, de aceea, 
caracterul și stările lor sufletești se transformă cu ușurință. 

Influenţa fructelor asupra noastră este și mai mare când le 
mâncăm cunoscându-le proprietăţile. 

Alimentele pe care le mâncaţi trebuie să fie proaspete, altfel 
produc toxine care distrug organismul. În coaja boabei de 
strugure există multe vitamine pe care le obținem numai cu 
condiția de a o mesteca mult. E preferabil să nu înghiţiţi 
sâmburii. 

Dacă mâncaţi prea multă miere, deranjaţi stomacul. Nu e 
bine nici să nu mâncaţi deloc. Ca să fiți veseli și dinamici, mâncaţi 
miere. 

Uleiul de măsline reţine o cantitate importantă de energie 
solară condensată. Cinci-șase nuci pe zi sunt de ajuns ca aport de 
grăsime. Alunele, migdalele, nucile: grăsimi bune! Renunţaţi la 
uleiurile rafinate. Semințele de floarea soare- lui sunt preferabile 
uleiului de floarea-soarelui. Luaţi 150 g seminţe, măcinaţi-le și 


este îndeajuns ea aport de materie grasă pentru prepararea 
mâncărurilor. 

Ardeiul iute se foloseşte contra febrei, dar nu îi este 
recomandat omului sănătos, nici alimentele prea acide sau prea 
dulci. 

Mulţi întreabă care este sensul vieţii. Unii spun că sensul 
vieţii se găseşte în mâncare. Dacă e așa, știu ei ce conţin 
alimentele și de ce le folosesc? O persoană a mâncat un măr fără 
să cunoască elementele pe care le conţine. Sub influența cărei 
planete e? Ar trebui să studiem problema an de an. Merele din 
anul trecut nu au aceeași compoziţie, nici chiar aceleași 
proprietăți precum cele de anul acesta, deoarece nu primesc 
aceleași influenţe planetare. Astăzi, toate astea nu vă interesează, 
pentru că nu știți încă să profitaţi de ele. Conștiinţa voastră abia 
se pregătește pentru o mai bună cunoaștere a alimentelor pe 
care le consumaţi, în scopul de a profita mai bine de proprietăţile 
lor în viitor. Fiecare fruct conţine o forţă terapeutică aparte. 

Ceea ce este bun pentru adult nu este neapărat bun și 
pentru copil. Laptele este bun pentru copil, dar rău pentru adult 
care, dacă îl consumă mult timp, își deranjează sistemul digestiv. 
Supele deranjează și ele stomacul; diluează sucurile digestive și, 
în plus, nu sunt bune pentru voce. Nu am supă în meniul meu. 
Există mere și alimente solide pentru ca dinţii să lucreze. 

Conservarea alimentelor indică o degenerescenţă a omenirii 
de astăzi. Fa produce reziduuri care provoacă diferite boli. 
Cultura nouă nu permite folosirea de extracte sau de esențe de 
fructe. Totul trebuie să fie utilizat în stare naturală, cum a fost 
creat de natură. 

Pâinea trebuie să fie bine coaptă, dar nu prea mult. 
Mâncărurile trebuie să fie gătite la foc mic. După ce încep să 
fiarbă, focul trebuie să fie mic și timpul de fierbere să nu 
depășească niciodată o oră. 

Nu mănânc niciodată dovlecei și ceapă friptă, nici 
brânzeturi. Puţină ridiche rasă, cu ulei de măsline, lămâie sau 


oţet, puţină pâine, nimic mai mult. Puteţi mânca ceapă, dar, ca în 
cazul merelor, nu o tăiaţi în bucăţi miei. Nu faceţi lucruri care nu 
vă aduc nimic. Chiar dacă alimentaţia e bogată, fără iubire nu veţi 
avea niciun profit. 

Sănătoasă este hrana de pe urma căreia omul are mult timp 
după aceea bucurie și bună dispoziţie. Dacă, după ce aţi mâncat, 
simţiţi o greutate și o dispoziţie proastă, înseamnă că mâncarea 
nu a fost sănătoasă. La fel și cu locuința. Bună și igienică este 
locuinţa în care omul se simte bine și e veselie întotdeauna. 

Pe vremuri, copiilor le plăcea mult să mestece mastic. Astfel, 
fără să ştie, îşi curăţau dinţii și întăreau masticaţia, favorizând 
afluxul de sânge spre gingii. 

Nu amestecați alimentele, dacă vreţi să vă păstraţi 
sănătatea! Mâncaţi unul și, după ce s-a digerat, puteţi să mâncaţi 
altul. După părerea mea, o hrană bună e digerată într-o oră și 
douăzeci de minute. Fiecare aliment care cere mai mult timp ca 
să fie digerat e nociv. Nu amestecați produsele alimentare. Dar ce 
nu băgaţi în stomac! Orez, unt, ulei, fasole, tot ce aveţi la 
dispoziţie. E o crimă! 

Nu consumaţi mâncare prea caldă sau prea rece. Respectaţi 
aceste reguli ca să fiți puternic, viguros şi bine dispus. 

Nu trebuie să mâncaţi produse lactate cu alimente vegetale. 
Dacă aţi mâncat usturoi, fructele sau dulciurile consumaţi-le 
numai după trei ore. Repet, nu amestecați alimentele. Nu mâncaţi 
diferite feluri de fructe în același timp; numai unul o dată, și 
lăsaţi să treacă o oră înainte de a mânca altul. 

Dacă folosiţi untul, trebuie să fie pur și proaspăt. Extragerea 
uleiului de floarea-soarelui trebuie să fie făcută cu maximum o 
lună înainte de utilizare, ca să nu producă reziduuri care să 
deranjeze stomacul. Mulţi se plâng de uleiul de floarea-soarelui 
rafinat. Vă pot oferi o metodă de purificare a uleiului. Puneţi într- 
o cratiţă 21 apă și 11 ulei pe care vreți să-l rafinaţi. Daţi în clocot 
5-10 minute. Adăugaţi 1£ l1 oţet și lăsați să se liniștească, 
aşteptând ca elementele nocive, acizii și sărurile să se depună pe 


fundul cratiţei. Apoi, separați încetișor uleiul de apă. Astfel, veţi 
avea un ulei mai pur. De asemenea, puteţi folosi direct semințele 
de floarea-soarelui sau sâmburii de nuci, de alune. Nucile 
măcinate sau vreo 100 de seminţe de floarea-soarelui pot foarte 
bine să înlocuiască uleiul pe care îl puneţi în mod obișnuit în 
mâncare. Utilizate în acest fel, materiile grase nu sunt nocive. 

O hrană prea lichidă îngrașă repede. Pentru revenirea la 
starea normală, începeţi prin a mânca alimente acide şi apoi 
dulci. Apa trebuie să fie furnizată în principal de produsele 
alimentare. 

Când schimbaţi regimul alimentar și modul de viaţă, 
observaţi-vă ca să vedeţi rezultatul acestei schimbări. Dacă nu vă 
simțiți bine, este preferabil să reveniţi la vechiul mod de viaţă și 
de nutriție. Căutaţi regimul care vă aduce bucurie și stare de 
bine. 

Forţa alimentelor constă în calitatea lor, nu în cantitate, dar 
și în felul în care sunt utilizate. Pentru omul de astăzi, a mânca 
puţin înseamnă o modalitate de vindecare. Modul de viaţă și 
regimul alimentar definesc durata de viaţă și controlul corpului. 
Dacă trăieşte inconştient, omul este condamnat la o îmbătrânire 
prematură. 

Conform învăţăturii noi, omului îi este dat să trăiască 120 de 
ani rămânând independent și sănătos. Excesul de mâncare 
epuizează organismul, frugalitatea prelungește viaţa. Felul de ne 
hrăni nu trebuie să lase deșeuri mari; trebuie să fie microscopice. 

Fiecare saturare epuizează. Chiar este preferabil să nu se 
ajungă niciodată la saţietate. Lăsaţi gol un sfert din stomac. Este o 
regulă importantă pentru igiena vieţii voastre. Suntem saturați 
nu numai de mâncare, ci şi de cunoștințe. 

Există o lege a naturii care definește cantitatea de hrană 
necesară. Dacă omul din ziua de astăzi ar cunoaște-o, ar fi 
sănătos. Feriţi-vă de excese! Toate excesele aduc necazuri și 
probleme în viaţă. Știind aceasta, nu vă permiteţi excese nici pe 
plan fizic, nici pe plan afectiv sau mental. 


Cu cât omul mănâncă mai mult, cu atât mai slabă îi e 
memoria. Stomacul muncește mult, dar memoria scade. Dacă 
inteligenţa se încarcă așadar cu lucruri inutile, îngrijorările sau 
problemele care împovărează intelectul slăbesc și memoria. 
Natura e generoasă, dar inteligentă și exigentă. Folosiţi de 
preferință o alimentaţie vegetariană. 

Dacă omul mănâncă prea mult, moare. Dacă posteşte prea 
mult, moare. De aceea, trebuie să consumăm exact cât e necesar 
pentru întreţinerea organismului, fără să producem multe 
deșeuri. Mâncaţi cu moderație! După 15-20 de înghiţituri, opriți- 
vă! Dacă nu respectaţi această regulă, saturaţia care va veni va fi 
cauza multor dereglări ale organismului. Când mâncăm prea 
mult, e mai bine să vomităm sau să folosim o modalitate ca să ne 
eliberăm decât să ne intoxicăm sângele prin acest exces. 

Va veni un timp în care veţi avea condiţii să mâncaţi doar o 
dată sau de două ori pe săptămână. De aceea, trebuie să vă 
pregătiți de pe-acum. 

Femeia poartă corset ca să aibă o talie mai fină, dar ar trebui 
mai curând să ştie să se abțină de la mâncare. În prezent, 
mănâncă de trei ori pe zi. Să încerce să mănânce numai o dată 
sau de două ori, și astfel va avea trăsături mai frumoase și mai 
nobile. 

Există legi care regularizează nutriția. Dacă, uneori, nu aveţi 
poftă să mâncaţi, nu mâncaţi, mai aşteptaţi. Animalele nu 
mănâncă atunci când sunt prost dispuse. 

Mâncând de patru-cinci ori pe zi, vă îngrășaţi și gâfâiţi, iar 
intelectul se îngreunează și el. Trebuie să transformați grăsimea 
în energie. Aţi remarcat că oamenii care muncesc mult intelectual 
sau au activităţi spirituale nu sunt niciodată grași? Și vă spun: 
„Omul virtuos mănâncă o dată pe zi. omul obișnuit mănâncă de 
două ori pe zi şi cei care seamănă cu animalele mănâncă tot 
timpul”. Întrebaţi de câte ori să mâncaţi pe zi. O dată! 


Astăzi avem surplus. Există conserve, tot felul de făinuri, 
moduri diferite de conservare. Toate acestea sunt un surplus pe 
care omenirea îl plăteşte foarte scump și l va plăti și mai scump. 

Natura nu acceptă conservele. Tomatele nu trebuie să fie 
fripte sau fierte; doar îndepărtați seminţele, dar fără să le 
fierbeţi. Festinurile noastre sunt deseori o piedică în calea 
evoluţiei altor entităţi. De aceea, în toate religiile și în știința 
ezoterică, se recomandă întotdeauna abstinenţa. Prin abstinenţă, 
nu înțeleg abţinerea totală de la mâncare, ci fără excese. Și pentru 
puţinul pe care îl mâncaţi, mulțumiţi-i întotdeauna lui Dumnezeu 
din adâncul sufletului. 

Dacă aţi face o cercetare în privinţa oamenilor de astăzi, aţi 
constata că sângele venos predomină, că porii sunt astupaţi. În 
consecință, suferă de multe boli. handicapuri, necazuri și 
suferinţe. Cauza principală este o mare ignoranță, neînţelegerea 
legilor naturii și lăcomia în exces. Toată lumea e grăbită mai ales 
ca să mănânce și acea hrană nu este bine digerată. 

Păcatul nu constă în faptul că mâncăm, ci că o facem excesiv. 
Când supraîncărcăm stomacul, excesul rămas nedigerat în 
stomac și intestine începe să fermenteze și produce gaze toxice. 
Sistemul digestiv trebuie să fie păstrat în stare bună. 

Un lucru e adevărat: toți marii compozitori, poeţi, scriitori, 
oameni de știință, creatori de opere sublime sunt ființe aflate în 
contact cu iubirea divină. Consumă puţine alimente fizice, 
deoarece deţin o „cheie”, un mijloc aparte care le permite să se 
hrănească prin pori, direct din aer. 

Când e prânzul în natură? În culmea foamei voastre, când 
primiţi un impuls ca să mâncaţi, soarele se găseşte atunci la zenit. 
Este momentul cel mai propice să vă hrăniţi și pentru o foarte 
bună digestie. 

Alimentele sănătoase precum grâul, orezul, cartofii nu au 
nevoie de zahăr, nici de lapte, nici de nuci. Omul care consumă o 
hrană simplă și sănătoasă, fără mirodenii, va avea diabet? 
Animalele din pădure nu suferă de diabet! în afară de diabet, 


omul civilizat suferă de multe alte boli, care sunt capete de 
acuzare împotriva lui. 

Nu îi este permis unui discipol să bea vin, bere, limonadă 
sau alcool. În cazuri extreme, poate să bea puţin vin sau must ca 
să-şi încălzească stomacul. 

O forță puternică este ascunsă în modul de a primi hrana. 
Dacă știți cum să stabiliți un contact cu ea, cum s-o mestecaţi, veți 
înțelege ce forţă conţine. 

Când femeia găteşte, trebuie să cânte. Dacă mai multe femei 
adunate să gătească cântă preparând masa, mâncarea va fi 
gustoasă și binefăcătoare. Ideea pe care v-o propun este să 
introduceţi elemente divine în tot ceea ce faceți. 

Omenirea viitoare va avea o alimentație mai bună, mai 
sănătoasă decât cea de astăzi. Folosirea cuţitelor, furculiţelor, 
recipientelor din metal va dispărea; acestea vor fi confecționate 
din materiale mai nobile decât cele de azi. Trebuie să introducem 
în organism elemente care să crească vibraţiile energiilor sale 
nervoase. 

Omul nu trebuie să taie pâinea cu cuțitul. În general, 
furculițele, lingurile, cuţitele nu au o influență bună asupra 
sănătăţii sau ar trebui să fie din aur ori din argint, nu din fier. La 
fel și cratiţele. Farturiile trebuie să fie din porțelan fin. 
Recipientele din staniu nu sunt recomandate. Aceasta înseamnă 
că omul trebuie să introducă în el calităţile şi virtuțile noi care au 
stabilitatea și noblețea aurului sau argintului, căci stabil este cel 
care, cu toate suferinţele și dificultățile, nu-și pierde prezența de 
spirit. 


RESPIRAȚIA 
Respirația este prima condiţie în dobândirea virtuţilor și 


talentelor. După ce a învăţat să respire bine, omul trebuie să 
înveţe să se hrănească bine. 


Dacă există aer, există și viață intelectuală, căci aerul este 
legat de inteligenţă. În lumea fizică, omul primeşte aer prin 
plămâni, dar există persoane care au dobândit o respiraţie 
interioară prin corpul astral și mental. 

Creierul foloseşte materiale făcute din substanțe superioare, 
mai subtile, mai rafinate. Nu vă puteți schimba respiraţia fără să 
vă schimbaţi gândurile și viceversa. Respirația este măsura prin 
care se poate defini nivelul evoluţiei unui om. Cel care știe să 
respire bine poate să-și schimbe starea sistemului digestiv și 
astfel putem spune că sistemul respirator devine stăpânul 
forțelor interioare. Altfel, controlul stomacului și regularizarea 
forțelor legate de sistemul respirator sunt imposibile. 

În Sfintele Scripturi stă scris: „I-a suflat în nări suflare de 
viaţă și omul a devenit un suflet viu”. Dumnezeu a însufleţit omul 
introducându-i aer pe nas şi a făcut din el un suflet viu. În sens 
figurat, sufletul se situează în piept, în sistemul respirator. De 
aceea se spune că plexul solar este sediul sufletului. 

Respirația bună nu depinde de cantitatea de aer inspirată, ci 
de prelungirea timpului de reţinere a ei. Există discipoli, inițiați 
care au ajuns să ţină aerul în piept o jumătate de oră și chiar o 
oră. Cu cât reținem mai mult aerul, eu atât mai mult putem 
călători în spaţiu. Va veni o zi în care omul va respira nu numai 
prin plămâni, ci prin tot corpul. Toate celulele vor primi aer 
exterior, vor filtra impurităţile și vor dirija spre plămâni numai 
aerul pur. Pentru un astfel de om, nimic nu va fi imposibil! 

În primele zile de primăvară, plimbaţi-vă afară în fiecare 
dimineaţă. Cu cât ieşiţi mai devreme, cu atât e mai bine. Respiraţi 
profund. Înainte de a începe munca, purificaţi-vă întâi „mașina”, 
reglaţi-o bine, altfel vă poate surprinde în mod neplăcut când vă 
aşteptaţi mai puţin şi atunci vă va trebui nu o oră, ci zeci de ore 
ca s-o readuceţi în starea normală. 

Respirația completă cuprinde nu numai plămânii, ci și pielea 
și întregul corp. Fiecare celulă trebuie să respire. Organismul nu 
suportă nicio impuritate, nicio substanţă străină și dacă, cu toate 


acestea, nu poate să le elimine, apare boala ca să-l elibereze de 
surplusul acumulat. Măduva spinării are proprietatea de a capta 
hrana din aer și de a o transmite întregului organism. Dacă 
survine o obstrucție la unul dintre micile canale ale coloanei 
vertebrale, omul își pierde vitalitatea. 

În viaţă, respiraţia este un subiect esenţial. Ea se face prin 
nas și prin plămâni, dar și prin piele. Șapte milioane de pori 
participă la procesul de respiraţie și, dacă se blochează, omul 
moare. Respirând, ţineţi-vă capul și coloana vertebrală drepte, 
perpendiculare cu pământul. 

Se poate observa că unele persoane pot fi sănătoase fără a fi 
totuşi puternice. De unde provine forța omului? Din plămâni. 
Dacă o persoană nu respiră bine, nu poate să fie puternică. 

A fi sau nu om spiritual depinde de plexul solar și de 
funcționarea sa; a fi om puternic depinde de sistemul respirator, 
de funcţionarea plămânilor. Stomacul face mișcări verticale și 
orizontale, în timp ce plămânii se dilată. Asta înseamnă că hrana 
provoacă o anumită mişcare a stomacului, iar aerul, alta în 
plămâni. Omul nu trebuie să mănânce decât după ce a simţit o 
atracție spre mâncare. Când se hrănește bine, respiră bine și, 
dacă respiră bine, gândește bine. Acesta este mecanismul 
gândirii. 

În aer există un element de nemurire. În realitate, acest 
element provine de la soare. Oamenii au cunoștințe, învaţă multe 
lucruri, dar nu știu să profite de acest elixir care trece prin ei, dar 
nu rămâne. Hindușii, deşi cunosc multe metode de respiraţie, nu 
au deslușit încă acest mare secret al naturii. 

Toată lumea respiră, dar fiecare absoarbe aerul diferit și, 
evident, rezultatele sunt diferite. Cei mai mulți dintre oameni 
respiră cu partea superioară a plămânilor. Asta se numește 
respirație superficială. Ca să fie sănătos, omul trebuie să respire 
profund, cu capacitatea totală a plămânilor. Cu cât respiraţia e 
mai profundă, cu atât mai mare este cantitatea de energie care 


pătrunde în plămâni. Prin aer, ea ajunge la toate celulele 
pulmonare și ajută la buna purificare a sângelui. 

Totul depinde de buna respiraţie, care presupune puterea 
de a extrage toată energia din aer. Când n-a primit destulă hrană 
din aer, omul se simte slab, chinuit, fără viaţă și fără puteri. 

Respirând, gândiţi-vă la iubirea divină; expirând, gândiţi-vă 
la înţelepciunea divină. 

În coloana vertebrală se găsesc trei canale. Două sunt 
deschise, unul în legătură cu creierul și celălalt, cu sistemul 
nervos simpatic. La omul contemporan, al treilea, canalul 
adevărului, este închis și de aici provine tot răul. Când se va 
deschide, aerul va intra liber în creier, acolo pe unde trec 
celelalte două curente. Apoi, ele vor trece în partea frontală și în 
partea superioară a capului. Astfel va dobândi omul conştiinţă 
cosmică. Aspectul fizic se va schimba și va dispune de forțe noi. 
Deși omul a evoluat mult în multe domenii, e jalnic și neputincios 
în altele. Unul dintre aceste două canale este mai dezvoltat la 
femeie, iar celălalt, la bărbat. Al treilea canal, cel mai important, 
se va dezvolta la copii. Omul nou care încolțește astăzi este 
copilul nostru. De altfel, toate gândurile superioare care ne vin 
sunt copiii noștri. 

Metodele bune de respirație sunt numeroase, dar le lipsește 
un element esenţial, un element care depinde de voinţă. 

De mii de ani, hindușii se ocupă de respiraţie ca de o știință. 
Ba chiar au deschis școli în care au obţinut rezultate. Dar, oricât 
de bune sunt ele, aceste metode nu li se potrivesc europenilor. 
Aceştia din urmă nu au acea stare interioară, acea spiritualitate, 
acea viață interioară, acea profunzime și acele relații cu 
divinitatea proprii hindușilor. Toate aceste calități sunt foarte 
importante pentru realizarea unei respiraţii bune și complete. 

Vă ofer o metodă de respiraţie. Ţineţi aerul inspirat 
aproximativ 20 de secunde zicându-vă: „Doamne, pentru marele 
bine dăruit de tine, sunt gata să îndeplinesc voinţa ta”. Aceste 
cuvinte, transportate de aer, pornesc în spaţiu, unde sunt 


înregistrate. Aerul pe care îl primiți se adaptează bine la 
organism. Şi ființele din cealaltă lume, auzindu-ne vorbind astfel, 
simt o mare binefacere. În același timp, primesc şi se hrănesc cu 
binele conţinut în aer. Rostiţi această formulă nu numai o dată pe 
zi, ci de fiecare dată când faceţi exerciţii de respiraţie. Respirația 
însoțită de formule vă eliberează de toate apăsările. 

Puteţi să luaţi din aer tot ce vă este necesar, calciu și chiar 
unt, tot ce nici nu vă puteţi imagina; e de-ajuns să știți cum. 

Nu puteţi să respiraţi bine dacă nu aveţi o gândire activă şi 
pură. Gândul curat atrage aerul pur. Merită ca omul să-și 
consacre întreaga viață învăţării respirației corecte. Bolile, 
suferinţele, eșecurile provin și din proasta respiraţie. Cel care 
respiră bine gândeşte bine și, când gândește bine, toate treburile 
îi merg bine. Ca discipoli, ar trebui să fiți atenţi la respiraţia 
voastră. Cel care respiră corect cântă bine. Prin cântec, vă 
conectaţi la natură, de unde vă alimentaţi cu forțe vii, dezvoltați 
organe receptoare ale aerului și ale energiei vitale. Primim 
energia vitală a aerului şi când vorbim. Cântecul și vorbitul sunt 
legate de gândire. 

Durata vieţii depinde de gânduri și de sentimente. 
Respirația corectă și profundă prelungește viaţa. Dacă știm să 
respirăm corect, asta ne ajută la formarea caracterului, întărește 
lumina intelectului și face chipul frumos. Ridurile de pe faţă și 
mâini sunt cauzate de proasta respirație și de dereglarea 
ficatului. 

Fiecare respiraţie are ca scop regularizarea și purificarea 
sentimentelor, iar fiecare expirație este legată de purificarea 
gândurilor. Sângele pur este o condiţie prealabilă pentru un corp 
sănătos, iar un corp sănătos este condiția unei bune distribuiri a 
energiilor în organism. Plămânii reprezintă sita prin care se 
purifică viaţa intelectuală și viața emoţională. 

Reţineţi că respiraţia obișnuită cuprinde 10-12 respiraţii pe 
minut, dar, când faceţi exerciţii, faceţi 4 respiraţii într-un minut. 


Începeţi cu 4 şi progresaţi, ajungând la 1 inspiraţie-expiraţie pe 
minut. Dacă veţi putea, veţi avea mult de câștigat. 

Omul sănătos face 10 respiraţii pe minut. Dacă o să crească 
numărul de respiraţii până la 20 pe minut, plăteşte scump și nu 
se poate spune că viaţa îi e bună. 

Există o relaţie între memoria proastă şi respiraţie. Când 
respiraţia e superficială și slabă, când respirăm incorect, foarte 
puţină Prana ajunge la creier. 

Posibilitatea de concentrare a gândului și forța memoriei 
depind înainte de orice de respiraţia profundă. Omul trebuie să 
iubească pentru ca în viitor să se dezvolte bine organele sale 
respiratorii, receptorii de aer și eter. Iubirea organizează, 
ameliorează structura dublului său eteric. Răbdarea este și ea 
legată de respiraţie. Cu cât respirăm mai bine, cu atât devenim 
mai răbdători. Practicaţi respirația profundă și rețineți aerul 
10,20,30 de secunde și mai mult. Astfel, răbdarea voastră va 
crește proporţional cu timpul reţinerii. Dacă o persoană practică 
un an sau doi respiraţia profundă, va dobândi unele posibilităţi, 
aptitudini și talente, va deveni mai răbdător, mai rațional, își va 
dezvolta imaginaţia și va obţine o mare pace sufletească. 

Vreţi să vă întăriți voința? Respiraţi lent. Cel care respiră 
repede are o voinţă slabă. Când respiraţi, implicaţi-vă voinţa, ca 
să diminuaţi numărul de respiraţii pe minut; de la 20, treceţi la 
19,18,17,16 etc. Când ajungeţi la 10 respiraţii pe minut, acest 
lucru se va reflecta într-un mod benefic asupra organismului și 
veți putea face față cu ușurință tuturor dificultăţilor și 
contradicţiilor. 

Omul obișnuit face 20 de respiraţii pe minut, omul de talent, 
10, omul de geniu, 4 și sfântul face 1 respiraţie pe minut. 


APA 


Elixirul vieţii noi este apa caldă. Ca să fie sănătos, omul 
trebuie să utilizeze o cantitate suficientă de apă. Pe de o parte, ea 
este indispensabilă pentru umezirea hranei și, pe de altă parte, ca 
să spele organele interioare. Nicio reacţie biochimică nu se poate 
face fără apă. Apa conţine forța vitală indispensabilă 
organismului. Toate siropurile, deși foarte bune, sunt invenţii ale 
omului care nu pot să potolească setea. Dacă aţi ști să folosiţi apa 
fierbinte, aţi putea introduce în organism elemente care ar face 
să dispară 90% dintre crizele care fărâmiţează societatea 
contemporană. 

Dacă beți apă rece, e necesar să vă păstraţi conștiința trează, 
căci multe boli provin din absorbirea rapidă a apei reci. Veţi 
petrece mai mult timp să reparaţi consecințele negative și să 
vindecaţi bolile provocate de graba voastră decât dacă aţi fi avut 
răbdare unu-două minute în plus ca să vă beţi apa. Gândirea și 
conștiința trebuie să participe ca să puteţi aprecia calităţile apei 
la temperatura momentului. 

Băutul apei și spălatul trebuie să devină acte sfinte. Când 
intraţi în contact cu apa, faceţi-o lent, cu concentrare, implicând 
gândirea și rostind formule. Căutaţi locurile unde se găsesc 
izvoarele cele mai pure și luaţi de acolo apă pentru acasă. 

După ce aţi băut cald, nu beţi niciodată rece. Naturii nu-i 
plac schimbările bruște. Aceste variaţii de temperatură vă strică 
smalțul dinţilor. 

În fiecare zi, beţi pe stomacul gol 150 ml apă caldă, cu 
înghițituri mici, apoi, în cursul zilei, minimum V«- 11 apă caldă, 
pentru aport de elemente nutritive pentru artere. Nu beţi 
niciodată apă cu gheață, deoarece contractă excesiv capilarele 
gâtului și ale stomacului. Apa care conţine amestecuri organice 


acționează negativ asupra organismului. Apa distilată 
ameliorează starea de sănătate. 

A face baie e nu numai o plăcere, ci și o necesitate pentru 
organism. Băile contribuie la deschiderea porilor pielii, care 
participă la buna funcţionare a respirației şi a nutriţiei, dar nu 
trebuie să staţi în apă mai mult de 5 până la 15 minute. 

Cataplasmele reci și dușurile reci sunt valabile pentru 
persoanele rezistente, care au o circulație sangvină foarte bună. 
Unii fac băi calde şi imediat după aceea intră în apă rece, ca apoi 
să se întrebe de ce starea li se degradează. Schimbările bruște de 
temperatură sunt nefaste pentru organismul omului. 

Cineva spune că face băi reci ca să se călească. El crede 
poate că devine mai robust, dar aceste schimbări generează 
reacţii bruște, îi întăresc corpul şi îi aduc un surplus de 
electricitate care va fi greu de transformat. 

Totuși, referitor la băile reci, le recomand tuturor băile de 
ploaie îndeosebi în mai, iunie și chiar până la jumătatea lui iulie. 
În aceste luni, picăturile de ploaie sunt deosebit de încărcate de 
electricitate și de magnetism. 

Dacă nu puteţi să faceţi băi de ploaie, e bine să vă scăldaţi în 
apă apropiată de temperatura corpului, 35-40C maximum. Este și 
temperatura izvoarelor naturale. Mai caldă, apa conţine o forță 
dilatatoare neplăcută pentru corp. 

E bine să stăm în ploaie, dar protejaţi de o îmbrăcăminte 
subțire; astfel, picăturile de ploaie eliberează o energie specifică 
foarte benefică pentru organism. 

Când ne spălăm, o parte din apă este absorbită prin porii 
pielii. De aceea, trebuie să ne spălăm des faţa, ca să facem să 
pătrundă apa eu magnetismul pe care îl conţine. Dar, pentru 
aceasta, apa trebuie să fie caldă. Există o relaţie între puritatea 
fizică şi puritatea spirituală. 

Ca să obţineţi o respirație corectă, deschideţi-vă porii 
corpului. E posibil prin utilizarea apei. Respirația deplină se face 
nu numai prin plămâni, ci și prin piele. Fiecare celulă trebuie să 


respire. Cel care va ajunge la acest nivel de respiraţie se poate 
numi „om sfânt “. 

Cel puţin de două ori pe săptămână, provocaţi transpiraţia 
(Anexa 1-C) bând câteva căni de apă fierbinte. Este bine să 
adăugaţi puţină zeamă de lămâie. După ce aţi provocat o 
transpiraţie în toată regula, frecaţi-vă bine corpul cu un prosop 
umed și îmbrăcaţi haine uscate. Apa caldă pură ajută la 
eliminarea acidului lactic acumulat în mușchi după un mers 
prelungit. Ea ajută la eliberarea sângelui de aciditate, de uree. 

Spălaţi-vă mâinile cel puţin de trei ori pe zi; spălaţi-vă de 
câteva ori pe zi și picioarele, faţa, subsuorile și păstraţi pielea 
puţin umedă ca să-i daţi organismului posibilitatea de a absorbi 
umiditatea. Aceasta vă va conferi tonus și prospețime. Apoi, 
ștergeţi-vă cu un prosop moale, mulțumiţi-i lui Dumnezeu și 
numai după aceea mâncaţi și mergeţi la lucru. 

Vara, spălați-vă cu apă încălzită la soare. Faceţi cel mult 
două-trei băi pe săptămână. Zilnic, vă puteţi spăla parţial, de 
exemplu, fața, mâinile, picioarele. 

La plimbare şi la munte, nu beţi niciodată când sunteţi 
obosiţi și aţi transpirat. Dacă vă aflaţi în apropierea unui izvor, 
opriţi-vă lângă el şi așteptați 15-20 de minute înainte să beţi. 

Dacă vinul i-ar fi fost indispensabil omului, i l-ar fi furnizat 
natura. Apa curăță organismul, dar vinul introduce depuneri, de 
care trebuie să ne curățăm ca să lăsăm calea liberă energiei 
divine. Această energie intră prin creier și traversează inima și 
tot corpul. Ajunsă în circulaţie în organism, îl reconstruiește. 

Picăturile de rouă conțin electricitate și magnetism, pe care 
le puteţi utiliza. Știind aceasta, nu scuturaţi picăturile de rouă, 
nici picăturile de ploaie de pe picioare și haine. Picăturile pure de 
rouă aduc binecuvântări. Persoanele cu simţul mirosului foarte 
dezvoltat simt parfumul picăturilor de rouă. 

Când ieşiţi la plimbare sau plecaţi în excursie, alegeţi să beți 
apă din izvoarele expuse spre sud; sunt pline de energie 
creatoare foarte benefică. In schimb, nu beţi niciodată apă de la 


izvoarele expuse spre nord, căci energia ei are o încărcătură 
pozitivă. 

Începând din mai și până la jumătatea lui iulie, de fiecare 
dată când plouă, expuneţi-vă ploii până când vă udă. Aceste băi 
de ploaie sunt mai valoroase decât oricare altă apă termală și 
minerală. Sunt foarte benefice pentru sistemul nervos și contra 
multor boli cronice. Eu numesc dușurile de ploaie „băile îngerilor 
“. Rugaţi 1 pe Dumnezeu să vă purifice astfel și mulțumiți pentru 
binecuvântarea cerului pe care v-o trimite. Energiile din 
picăturile de ploaie îi permit celui care știe să le capteze să aibă 
acces la substanţa căutată de alchimiști. Când faceţi astfel de băi, 
veţi vedea ce somn odihnitor veţi avea! După o baie de ploaie, 
ștergeţi-vă corpul cu un prosop curat și uscat, schimbaţi-vă și 
beţi l-£ căni cu apă caldă. Nu vă fie teamă că veţi reci, lunile mai, 
iunie și iulie sunt pline de viață. 


SOARELE 


Omul trebuie să se trezească dimineaţa devreme și să iasă în 
aer liber. În întâmpinarea primelor raze de soare, care conţin o 
energie deosebită pentru organismele vii. Cel care se expune la 
soarele după-amiezii nu primește nimic. 

Indiferent de starea voastră, bună sau rea, expuneţi-vă 
spatele la soare, contactaţi-vă la energiile lui și observați 
rezultatul. În plus, trebuie să ştiţi în ce moment al zilei razele 
solare sunt binefăcătoare, deoarece există ore în care îl obosesc 
pe om și devin nocive. Le recomand agricultorilor să poarte 
pălării multiunghiulare ca să refracte aceste raze periculoase. 

Nu stau niciodată la umbra unui copac sau a unui om.E o 
regulă pe care o puteți experimenta. Fiecare rază solară care-l 
atinge pe om este absorbită de organism și iese în parte sub 
formă de lumină moartă. Umbra unei flori, a unui copac sau a 
unei case conţine un fel de lumină numită „lumină moartă”. În 
consecinţă, fiți atenţi să staţi sub influența directă a razelor 


soarelui, nu sub razele indirecte, adică razele umbrei. Aceste 
reguli pot să fie generalizate, experimentate și transformate în 
știință. 


GÂNDURILE 


Gândurile și sentimentele vă determină situaţia în lume: 
prietenii, locul în societate, starea de sănătate, totul depinde de 
felul în care gândim. 

Gândirea şi comportamentul determină destinul și modul de 
viață al omului: va fi sărac sau bogat, bolnav sau sănătos, fericit 
sau nefericit? Dacă gândurile lui nu sunt nici luminoase, nici 
corecte, nu poate spera să fie sănătos. 

Prin gânduri, omul face sinteza a trei feluri de energie cu 
care își construieşte corpul mental. Acest corp mental îl ia cu el în 
lumea cealaltă. Corpul mental conţine nemurirea. 

Forţa omului se găsește în gândire, care îl hrănește ca 
pâinea. Dacă nu are gânduri sănătoase, indiferent ce ar mânca, 
merge spre declin. Cel care trăiește conform legilor iubirii, ale 
credinţei și ale speranţei va fi sănătos și vesel, chiar dacă 
mănâncă pâine uscată. Cuvântul divin este pâinea vie despre care 
vorbea Hristos. Este energie divină condensată. 

Ceea ce omul gândește în permanenţă se va realiza. Dar și 
ceea ce neagă în permanenţă. Dacă vă gândiţi să deveniți bogaţi, 
o să vă îmbogăţiţi. Dacă vă gândiţi că veţi ajunge la ananghie, o să 
ajungeţi. Dacă vă gândiţi că veți fi bolnav, va veni şi boala. 

Omul nu creează gândurile, le primește doar și le transmite. 
Gândurile care trec prin intelect provin de la fiinţe inteligente din 
lumea mentală. Ele umplu tot spaţiul și fiecare ființă omenească 
le primește numai pe cele care sunt la unison eu propriul „aparat 
mental”. 

Să nu credeţi că un om poate să creeze un gând el însuși: 
atrageți gândurile armonioase ființelor superioare. În ceea ce 
priveşte sentimentele, lucrurile stau la fel. Gândul divin se 


transmite prin lumină, aer, pământ, pietre. Cei care înțeleg legile 
pot să le ia de peste tot. 

Aşa cum vă sunt gândurile, sunt și entităţile care sălășluiesc 
în voi. 

Un gând luminos, nobil, dezinteresat, repetat des cu 
sinceritate aduce lucruri bune. Natura răsplăteşte fiecare cuvânt 
bun, fiecare gând bun adresat cuiva. Astfel, puteți să vă ajutaţi în 
caz de boală şi de dificultate. Chiar sănătos, omul atrage boala 
dacă se gândește mereu la ea. Faceţi contrariul. Gândiţi vă la 
sănătate ca s-o atrageţi și să vă întăriți. Omul inteligent, rațional, 
bun poate să combată bolile. 

Nu există niciun organ al corpului omenesc care să nu fie 
guvernat de un fel de gânduri sau de sentimente specifice. Știind 
acest adevăr, păstraţi-vă intelectul și inima în perfectă stare, ca 
să fie apte să perceapă cât mai bine gândurile și sentimentele 
care provin din lumea superioară. 

Pentru ca să aveţi creierul în stare perfectă, feriţi-vă de 
gândurile contradictorii. Dacă vreţi să aveţi plexul solar în stare 
bună, nu admiteţi niciodată sentimente negative în inima 
voastră. Unele gânduri ale omului sunt foarte electrice și 
provoacă în sistemul nervos explozii mari, care distrug treptat 
organismul. Feriţi-vă de astfel de gânduri! 

Gândul poate să producă minuni. Blocurile mari care au 
servit la construirea piramidelor din Egipt au fost deplasate de 
gânduri puternice. Cu gândul, puteţi să ajutaţi mii de persoane. 

Gândurile circulă şi, înainte de a fi realizate de o singură 
persoană, trec printr-un lanţ de 10 000,20 000 de persoane sau 
Chiar mai mult. După ce au trecut prin numeroase intelecte și 
chiar după ce au călătorit în cer, toate gândurile corecte care v-au 
trecut prin minte se vor întoarce într-o zi la voi cu toate bogăţiile 
lor Dacă a fost greșit, va reveni cu tarele sale și, bineînţeles, îi veţi 
simţi toată apăsarea. 

Un gând proiectat ţâșnește ca un curent și evoluează în 
spaţiu cu o mișcare ondulatorie. Intensitatea lui creează forme 


splendide. Prin forma undelor lor, veţi reuși să cunoaşteţi 
gândurile prietenilor. 

Fiecare gând produce o culoare specifică. 

Un gând greșit, nedrept influențează circulaţia sangvină și, 
prin asta, activitatea tuturor organelor. Cel ale cărui gânduri sunt 
puternice poate chiar să intre în contact cu bolnavii de holeră și 
de ciumă și totuși să rămână sănătos, pe când teama generează 
boli chiar în absenţa bacililor. 

În jurul persoanei care admite gânduri negative în intelectul 
ei se formează o aură încărcată de forţe negative și contradictorii. 
Astfel se formează stări apăsătoare și acumularea anormală de 
energie care însoțește aceste stări va trebui să găsească 
modalități de transformare, căci nu are proveniență divină. 
Gândurilor negative trebuie să le opunem imediat gânduri 
luminoase, pure, divine. 

Unele cuvinte produc unde reci, altele produc căldură, altele, 
lumină. Există cuvinte care produc în noi obscuritate. 

Întreţineţi-vă creierul şi sistemul nervos simpatic în stare 
perfectă și protejaţi-le armonia. Vor fi astfel în stare să vindece 
toate bolile. Infiltrarea unui singur gând negativ generează 
tulburări, boli, deranjamente, care sunt cauza slăbirii memoriei și 
confuziei mentale. 

Când omul gândește greșit, sângele vine în cantitate mare în 
cerebel, sediul pasiunilor și al instinctelor. Astfel, el incită 
activitatea sexuală și formarea unor sentimente anormale. 
Sentimentele inferioare, precum iubirea personală, obișnuită, nu 
vă aduc nimic, doar duc spre un fel de beţie cauzată de spiritele 
inferioare. 

Gândurile impure provoacă astfel creşterea gazului 
carbonic. Când ne sporim puritatea gândurilor, creștem și 
oxigenul din organism, iar gazul carbonic scade. Când inima e 
curată, oxigenul abundă. 

Când începe să gândească negativ, omul simte că se sufocă și 
respiraţia îi devine neregulată. Când conștiința e trează, nicio 


boală nu poate să-l atace, căci fiecare element străin, fiecare 
răceală este respinsă în afara organismului. Feriţi-vă nu numai 
de propriile gânduri și sentimente negative, ci și de cele ale 
fiinţelor din jur. 

Legea spune că omul care duce o viață chibzuită are un 
sânge pur. În momentul în care o persoană introduce un gând 
impur în intelect și un sentiment impur în inimă, sângele își 
pierde puritatea, după cum fiecare înghiţitură neînsoţită de un 
gând bun aduce otravă în stomac. Fiecare gând negativ atrage 
elemente otrăvite care introduc disonanţe atât în om, cât și în 
natură. 

Cum să faceţi față stărilor negative și sumbre? Așezaţi-vă 
calmi, destindeți-vă 5-10 minute, relaxaţi-vă toți mușchii, până 
nu mai simţiţi tensiune, și începeţi să vă gândiţi la lucruri 
frumoase. Imaginaţi-vă tablouri și imagini splendide, până când 
vă veţi simţi într-o stare bună de spirit. 

Se poate întâmpla ca un gând rău și un gând bun să 
restabilească echilibrul energetic. În consecință, dacă în minte vă 
apare un gând rău, nu vă chinuiţi să-l alungaţi, ci, imediat, 
opuneţi-i un gând bun. Dacă acţionaţi violent asupra unui gând 
rău, acesta își dublează forţa și provoacă și mai multe neajunsuri 
decât la început. Răului și răutăţii răspundeţi-le cu bine, după 
cum spune Evanghelia: „Nu vă împotriviţi răului”. Diversificaţi-vă 
gândurile. Nu există nimic mai fast decât gândul repetitiv și 
monoton. E ca un ciocan care loveşte în același loc. Elevaţia 
gândirii depinde de ora. Prin urmare, dacă intraţi într-o stare 
monotonă și somnolentă, apelaţi la un evantai de gânduri care vă 
vor aduce diversitatea de care aveţi nevoie. E mai bine să vă 
sugestionaţi și să vă influenţaţi singuri decât să vă lăsaţi 
influenţaţi și sugestionaţi de ceilalți. Sugestia este o modalitate 
de a vă întări sănătatea, de a vă dezvolta calităţile și talentele, de 
a vă ameliora memoria etc. Indiferent de condiţiile de viață, 
păstraţi permanent în minte gânduri pozitive. Pe aceste gânduri 
vă puteţi baza munca. 


Fiecare gând rău este o disonanţă. Corectaţi-l imediat. 
Disonanţa provine din gamele în dizarmonie, mai exact, care nu 
se acordă între ele. Înlocuiți imediat gândul rău cu un gând 
luminos și armonios. 

Ar trebui să vă dezvoltați glandele. Când aveţi o dificultate, 
îndreptaţi-vă atenţia spre glanda gâtului sau cea a plexului solar 
și veţi primi un răspuns la probleme. Meditaţi zilnic două minute 
la cuvintele iubire” și „acord” și veţi vedea rezultatele. Clipă de 
clipă, năzuiţi la armonie în mintea voastră, obișnuiţi-o să se 
concentreze. În prezent, intelectul vostru se lasă deturnat de la 
obiectivul lui, dar, dacă ajungeţi măcar 1-2 minute la o stare de 
armonie şi de pace interioară, se va obișnui să se concentreze. 
Prin repetarea acestui exerciţiu, celulele, nervii vor începe să se 
antreneze și, chiar dacă aveţi vreo indispoziţie, o durere de cap, 
ea va trece. Fiecare vindecare este o purificare. Fiecare purificare 
este sănătate. Această restabilire a armoniei purifică totul în voi. 

Aerul, apa, focul și pământul sunt cele patru elemente 
esenţiale care formează diferitele categorii de materie din care 
este creat omul. Aceste elemente conţin inteligenţă și viață. Dacă, 
prin gânduri, o persoană atrage o anumită substanţă, va dobândi 
stări și dispoziţii cu această substanţă. Atrăgând materie solidă, 
în ea se produce o anumită întărire. Oamenii sunt foarte 
preocupaţi de ceea ce vor deveni îmbătrânind şi se întreabă cine 
se va ocupa de ei. Așa atrag materia densă, încep să dobândească 
o oarecare rigiditate şi suferă de arterioscleroză. Această boală 
provine din lipsa de încredere. 

Când gândiţi, remarcaţi deseori mici puncte luminoase 
lucitoare care apar când la dreapta, când la stânga și apoi dispar. 
Dacă aceste puncte luminoase se deplasează de la stânga la 
dreapta, gândul pe care sunteţi pe cale să-l captaţi este de un 
grad înalt, e benefic și util. Dacă punctele luminoase se 
deplasează de la dreapta la stânga, gândul are un grad inferior, 
este inutil și poate fi periculos pentru voi. 


Ca să vă păstraţi sănătatea, legaţi-vă gândurile de oameni 
puternici, buni, sănătoși, lipsiţi de slăbiciuni și tare, ca să primiţi 
o parte din energia lor. 


MUZICA 


Muzica este o forță. Prin muzicalitate în sentimente, în 
gânduri, în acte, totul e posibil. Acolo unde participă intelectul, 
inima și voința, muzica se manifestă ca o mare putere. 

Nimic nu e accesibil fără muzică. În viitor, muzica trebuie să 
se înscrie ca o metodă ştiinţifică consacrată mai ales în educaţia 
copiilor. De aceea, Biblia spune: „Cântaţi și slăviţi-l pe Dumnezeu 
în inimile voastre!” 

Este imposibil să gândiţi corect dacă nu cântaţi. Și nici nu 
puteţi simţi cu adevărat dacă nu știți să cântaţi nici din gură, nici 
la un instrument. Dacă sunteţi muzician, asta e cu totul altceva, 
dar fiecare trebuie să aibă un simț muzical bine dezvoltat. Se 
poate spune că muzicienii au în ei o mică baghetă magică, o forță 
extraordinară prin care multe lucruri devin posibile. 

Prin muzică, o muncă se face cu eforturi mai mici; ea este 
calea mai ușoară și se obțin rezultate mai bune. 

Muzica este cel mai bun conductor al forțelor divine. 

Ca „artă a îngerilor”, muzica reprezintă una dintre verigile 
lanţului dintre lumea îngerilor și lumea oamenilor. 

Muzica este ritmul și măsura vieții: prin ea este posibilă 
modelarea tuturor organelor. Vă puteţi modela sprâncenele, 
nasul, gura, urechile, părul, vă puteţi controla stomacul, puteţi ști 
cât și cum să primiţi alimentele, reușind astfel să vă faceţi viața 
sănătoasă și plăcută. 

De la cap la picioare, omul trebuie să devină o ființă 
muzicală. Mâinile, picioarele, ochii, mișcările, totul trebuie să 
vibreze muzical. 


Un gând armonios este întotdeauna bine primit de celulele 
corpului. Nici starea de bine, nici creşterea corpului, nici evoluția 
intelectuală nu sunt posibile fără muzică. Fără ea, inima nu bate 
cum trebuie și creierul nu poate fi bine structurat. 

În viaţa de astăzi, temerile, stresul sau marile amplitudini 
din schimbarea stărilor voastre, care vă fac să treceţi rapid de la 
veselie la tristeţe, sunt condiţiile ideale pentru formarea unor 
reziduuri şi toxine. Muzica este folosită ca mijloc de transformare 
a acestor toxine. 

Când muzica se va răspândi peste tot în lume, nu vor mai fi 
boli și, chiar dacă ar mai fi, oamenii vor şti să se elibereze ușor de 
ele. 

Când cântaţi, lumea divină se deschide în faţa voastră și 
viaţa divină se revarsă peste voi. Voi pierdeţi dacă nu cântaţi! 
Orice s-ar întâmpla, cântaţi! Omul nou trebuie să cânte tot 
timpul. 

Toată muzica clasică, mantrele hindușilor, ca şi psalmii și 
cântecele religioase ale europenilor, toate sunt legături pentru a 
trece dintr-o lume în alta: lumea fizică, lumea mentală, lumea 
spirituală. 

Muzica acționează foarte bine asupra digestiei, încercaţi și 
veţi constata singuri. Starea bună de sănătate se recunoaște prin 
dispoziţia de a cânta. 

Gama majoră corespunde cu intelectul. Gama minoră 
corespunde cu inima. Gama armonică corespunde cu voința. 

Omul a fost creat prin muzică și acum trebuie să vă 
întoarceţi în urmă ca să găsiţi sursa de unde aţi fost creați. 
Dumnezeu a fixat fiecare sunet în corpul vostru. Atunci, trebuie 
să începeţi să cântaţi, să gândiţi, să simţiți cum v-a creat 
Dumnezeu, ca să puteţi auzi cântecul florilor, adică parfumul lor, 
și cântecul stelelor, care e muzica universului. Acum, înţelegem 
numai muzica statică, definită. Dar cântecul florilor nu este supus 
regulilor acestei muzici, nici muzica apelor, a stelelor, a îngerilor. 
Cântecul lor nu este ca al nostru. Trebuie spus că urechile 


noastre nu sunt adaptate încă la acea muzică pe care o veţi auzi 
în viitor. 

Când un om are muzica în el, posedă capacitatea de a gândi 
bine, de a simţi corect. Gândurile și sentimentele corecte 
reprezintă o bună combinaţie de sunete muzicale, o compoziţie 
armonioasă. 

În viitor, se va scrie pe şase linii de portativ şi chiar pe mai 
multe, deoarece există o muzică pe care nu o putem scrie pe cele 
cinci utilizate astăzi. 

Vă vorbesc mult despre muzică, dar voi ziceţi întotdeauna: 
„Noi suntem deja bătrâni, cântecele sunt pentru tineri!” Cum e 
cântecul tinerilor și cum e cântecul bătrânilor? Tânărul exprimă 
prin cântec că stă în picioare, că se ridică. Bătrânul exprimă că e 
deja adus de spate și linia curbă arată că are două centre de 
gravitate. Păstraţi-vă tinereţea ca să aveţi întotdeauna doar un 
singur centru de greutate. 

Dacă vă cântaţi durerile concentrându-vă, facilitaţi venirea 
sângelui și creaţi condiţii bune ca să le vindecaţi. Fără cântec, 
capilarele se îngustează și circulația sângelui este defectuoasă. 
Oamenii care au sentimente rafinate au muzica înlăuntrul lor, 
sunt capabili să cânte din gură și la instrumente și evoluţia lor 
spirituală este mai avansată. 

Universul este o compoziție muzicală. Sunetele sunt legate 
de plante și de corpurile cerești. Fiecare planetă are propriul 
sunet. Toate nenumăratele universuri cântă pe tonalități aparte. 
Toate ființele luminoase, toate ierarhiile cerești cântă. 

Fără muzică, este exclus să fim fericiți. Fără muzică, nu veţi 
putea să înţelegeţi știința lui Hristos. Cântecele primilor creștini 
erau simple și triste, căci ei erau persecutați, și muzica nu era 
atât de accesibilă. 

În natură există entități care nu permit cântecul, iar bulgarii 
cred că o persoană în vârstă nu trebuie să cânte. In cântecele pe 
care vi le-am oferit sunt introduse mantre care provin din cea 
mai îndepărtată Antichitate. Dacă le cântaţi corect, veţi profita. 


Sunt create conform cu muzica viitorului. Sunt cântece care nu 
mor. Credeţi că au fost compuse astăzi? 

Adresaţi i un cântec lui Dumnezeu! Dacă n-aţi cântat bine, 
nu fiți supăraţi. Trecând prin îngeri, acest cântec va fi corectat și 
transmis Domnului perfecțiunea lui. Astfel, va reveni la voi sub 
forma celei mai frumoase simfonii. 

Când fratele sau sora voastră vă roagă să-i cântaţi ceva, nu 
refuzaţi, ci cântaţi-i cât vor vrea Nu spuneţi niciodată c-o să vă 
stricaţi vocea. În domeniul muzicii, trebuie să fiţi generoși și 
pregătiți întotdeauna să dăruiţi. Când cântaţi, primiţi. Cel care 
cântă dobândeşte. În lumea îngerilor, nu există îngeri căzuţi 
printre cei care cântă, iar cei care cad sunt îngerii care n-au mai 
cântat. 

În lumea invizibilă, toate notele muzicale sunt fiinţe vii. „Do” 
este sunetul specific al unei anumite categorii de fiinţe, „re” este 
sunetul altei categorii și așa mai departe. Când cântăm gama, 
suntem în legătură cu aceste ființe, le atragem și facem schimburi 
cu ele. Inima și intelectul sunt baza legilor muzicale. Dacă am 
reuși să le punem la muncă simultan, în acord, am ajunge la ceea 
ce așteaptă Dumnezeu de la noi. Astfel, când o mulţime de fiinţe 
cântă împreună, gândurile lor capătă o direcție bună și corectă. 
Este foarte greu ca fiecare persoană să fie singură cu gândurile ei, 
dar, dacă cântă, fiți siguri că duhurile muzicii îi vor veni în ajutor 
să-i îndrume gândirea pentru îndeplinirea muncii sale. Numai în 
acest fel ar putea lumea de astăzi să se elibereze de dificultăți. 
Când oamenii vor începe să cânte, nu vor mai avea gânduri 
incorecte, disonante. 


SOMNUL 


A şti când să te culci și când să te trezești este factorul unei 
stări bune de sănătate. Dacă ne culcăm devreme, la momentul 
potrivit corpul se odihnește și mintea e pregătită de studiu. 

Pe pământ, în timp ce nutriția este un proces fizic și munca 
este legată de viaţa intelectuală, somnul e un proces fiziologic și 
astral. 

Numai în timpul somnului își recuperează omul energiile. 
Prin nutriţie, le mobilizează și prin muncă le utilizează. 

Va veni o zi în care omul se va putea lipsi de somn. 

Somnul este un repaus adevărat, rezervat numai bărbaţilor 
și femeilor asupra cărora lucrează fiinţe inteligente din lumea 
invizibilă. În acest fel se înalță conștiința. Ca să se ridice la un 
nivel de conștiință superior, oamenii trebuie să dobândească un 
echilibru între intelect și inimă. Când se va instala acest echilibru, 
procesele fiziologice din organism se vor derula corect. 

Somnul s-a impus ca o necesitate, deoarece oamenii au 
încălcat anumite legi divine. La început, somnul și moartea nu 
erau prevăzute. 

Cu cât ne culcăm mai devreme, cu atât suntem mai sănătoși. 
De ce? Cei care se culcă devreme absorb toată Prana acumulată 
în atmosferă, adică energia vitală. Cei care se culcă târziu adorm 
cu greu, căci pentru ei nu mai rămâne destulă Prana. Nu vă 
culcați mai târziu de miezul nopţii. În general, orele favorabile 
pentru culcat sunt 20:00,22:00 și 2400. 

Oamenii de azi își provoacă multe probleme dormind peste 
măsură. Nu se culcă la timp și nu se trezesc la momentul potrivit. 
Ştiţi de ce nu reușiți să dormiţi? E foarte simplu! La ce oră se 
culcă găinile? Fle știu că, de la apusul soarelui, multe „trenuri 
pleacă spre lumea cealaltă” și că toate comunicațiile sunt 
facilitate; dar, mai târziu, după 22:00, 2300 sau 2400, trenurile 
devin rare, trebuie să le așteptăm. Urcaţi în primele trenuri, altfel 
nu veți ajunge la ora potrivită în lumea de dincolo! 


Oamenii din zilele noastre ar trebui să se culce cel mai târziu 
la 22:00 şi să se scoale cel mai târziu la 5:00. Cel care vrea să 
trăiască sănătos, să fie într-o stare bună de sănătate ar trebui să 
se culce devreme și să se trezească devreme. 

Seara, înainte de culcare, luaţi obiceiul să treceţi în revistă 
ce-aţi făcut peste zi și nu lăsaţi un gând rău să vă chinuiască 
mintea, căci vă va împiedica evoluţia și le va dăuna și celorlalți. 
Răul crește în mod mecanic, binele, în mod organic. 

Inainte să vă culcaţi, adresaţi-vă lui Dumnezeu astfel: 
„Doamne, îți mulțumesc pentru viață și pentru tot ce mi-ai dăruit. 
Îți mulţumesc pentru ochi, braţe, picioare, urechi, gură, inimă, 
pentru tot ce-mi dăruiești!” Mulţumiţi, atingându-vă ușor fiecare 
parte a corpului, apoi mergeţi la culcare. Graţie gurii și limbii, 
vorbiţi și rostiți cuvinte pline de blândeţe: mulțumiţi-le! Aveţi un 
creier bun, urechi, ochi care vă slujesc, mulțumiți pentru toate! 

Dacă nu știți cum să dormiţi bine, nu veţi fi în stare să 
studiaţi ştiinţa iniţiatică. A dormi înseamnă să intri într-o stare în 
care, atunci când dublul eteric se separă de corpul fizic, să puteţi 
ajunge la maestrul vostru spiritual ca să fiți instruiți de el. 
Îndepărtarea temporară a spiritului îi permite organismului să se 
revigoreze. Fără această separare, omul n-ar putea să se 
odihnească. Somnul este un repaus, o regenerare, o purificare. 
După îndepărtarea spiritului, sosesc muncitorii să facă apoi curat 
în corp. La întoarcere, găsește un corp curăţat, pregătit pentru 
muncă. Trebuie să ieșim din corp ca să ne lăsăm slujitorii să-și 
facă treaba. Omul intră și iese din corp și alții lucrează pentru el. 
Nici măcar nu bănuiţi cât de numeroase sunt aceste ființe! 

În timpul somnului, dublul eteric, care călătoreşte în spaţiu, 
rămâne legat de corpul fizic numai printr-un mic fir. Dacă treziţi 
brusc o persoană, e posibil ca dublul ei să nu revină în corpul 
fizic şi să rămână încurcat cu altele în spaţiu. Dacă nu știe cum să 
scape din această situaţie, e posibil chiar să-și piardă minţile. 

Oamenii din zilele noastre sunt bolnavi fiindcă nu știu nici 
cum să se hrănească, nici când să se culce, nici la ce oră să se 


trezească. Unii se scoală la 4:00 dimineaţa. Această oră nu este 
potrivită, căci îi aparține planetei Pământ; 2:00 este ora Lunii, și 
nici ea nu este potrivită. Orele bune sunt 12:00 noaptea, 
1:00,3:00. 5:00 şi 6:00. Unii dorm până târziu, până la 9:00 sau 
10:00 dimineaţa, și este foarte nesănătos. 

A dormi după răsăritul soarelui este ca și cum te-ai afla sub 
revărsarea de apă a unei cascade: acesta este efectul energiei 
solare asupra sistemului nervos. Dar e periculos și să dormim în 
timpul zilei. 

Oamenii sfinţi și inițiaţii dorm puţin, una-două ore le sunt 
de-ajuns. În prezent, vă sunt necesare şapte ore de somn. Cu 
condiţia să dormiţi profund și fără să vă treziţi, cinci ore ar trebui 
să fie destul. Pentru un om evoluat, nu este necesar să doarmă 
mai mult de șapte ore. Numai trei ore de somn profund sunt de- 
ajuns pentru o persoană care duce o viață sănătoasă ca să-și 
împrospăteze forțele. Lucru valabil și pentru cei care înţeleg 
legile naturii. Omul care își înțelege munca poate s-o facă trei ore, 
dar, pentru ignorant, nici 12 ore nu sunt de-ajuns. 

Unele persoane dorm 8-10 ore și cred că e bine pentru ele. 
Un timp mai scurt și mai multă profunzime sunt preferabile. 
Somnul este o binecuvântare pentru cel care știe când, cum și cât 
să doarmă. Respectaţi anumite reguli privitoare la somn, ca să 
profitați de el. 

Să dormi bine înseamnă să stai culcat pe aceeaşi parte până 
dimineaţă, fără să te întorci de pe-o parte pe alta, fără să sforăi, ci 
respirând într-un ritm regulat și nezgomotos. Cel mai bine ar fi să 
dormiţi pe partea dreaptă, mai puţin bine pe partea stângă, prost 
pe spate și mai rău pe burtă. 

Putem să dormim pe partea dreaptă, dar și pe cea stângă. 
Când energiile de la suprafaţa terestră sunt pozitive, trebuie să 
ne culcăm pe partea stângă, care e negativă, pentru ca 
schimburile dintre polaritatea pozitivă și cea negativă să se facă 
în mod corect. Când energiile de la suprafața pământului sunt 
negative, ar trebui să ne culcăm pe partea dreaptă. În consecinţă, 


omul trebuie să ştie când energiile pământului sunt pozitive sau 
negative. In plus, energiile de pe suprafaţa terestră nu sunt la fel 
peste tot. În viitor, omul le va cunoaște şi se va armoniza cu ele. 

Ca să fiți în armonie cu curenţii cosmici, orientaţi-vă patul cu 
capul spre nord sau spre est. 

Căscatul arată că unele forțe și energii din organism sunt 
imobilizate. Este un procedeu natural destinat să restabilească 
ordinea lucrurilor, deoarece, cu fiecare căscat, vine un flux de 
energii noi. 

Nu vă culcaţi pe spate decât dacă vreţi să staţi treji și să vă 
păstraţi mintea concentrată. Nu adormiţi, căci în acea poziţie 
forțele vitale care străbat coloana vertebrală nu circulă bine și 
nervii sunt puţin presați. 

Culcându vă seara îmbrăcaţi întotdeauna într-o cămașă 
curată, nu păstraţi hainele din timpul zilei, impregnate de 
influenţe și impurități din exterior. Înainte să adormiti, 
înconjuraţi-vă mental de o protecţie, la fel casa, patul, corpul. 
Este o regulă care vine din timpuri străvechi, în care oamenii 
practicau acest ritual cântând sau rostind rugăciuni. Astăzi rostiţi 
cel puţin formule ca acestea: „Nu există iubire ca iubirea de 
Dumnezeu, numai iubirea de Dumnezeu este iubire!” Sau: 
„Doamne, ocroteşte-mă în lumina Ta albă și înconjoară trupul 
meu cu un adăpost de cristal!” 

Plimbându-vă pe munte, ca să vă odihniţi, întindeţi-vă, dar 
nu adormiţi. Alegeţi de preferinţă versanţii expuși spre sud sau 
est, care acumulează mai mult din energia foarte benefică a 
culorii albastre. 

Când discipolul a făcut o greșeală, e bine să doarmă un timp 
pe scânduri de pin, fără pernă, ca să se impregneze de calităţile 
lemnului. Pinul dă un impuls spre înălțimi și în același timp 
îmblânzeşte caracterul. 

Cei care practică știința inițiatică își regenerează și își 
dezvoltă corpul spiritual. Seara, își lasă corpul fizic și corpul 
spiritual, ies din zona terestră ca să facă o plimbare în planurile 


înalte. Și acolo primesc forţe și cunoștințe. Apoi, se întorc în corp. 
Este o metodă de odihnă care poate fi folosită și în cursul zilei. 
Astăzi, oamenii pleacă în vacanţă, la plimbare, dar, dacă ar 
cunoaște acest mod de regenerare și l-ar practica, s-ar simți mai 
bine. De asemenea, apropiaţi-vă de un copac, sprijiniți-vă cu 
spatele de el, încercând să uitaţi de corp. Plecaţi la plimbare și, la 
întoarcere, veţi fi regenerat, plin de forțe noi și de sănătate. 


ÎMBRĂCĂMINTEA 


Fiecare haină este conducătoare a unei energii aparte, în 
consecință, trebuie să știm de ce energie are nevoie omul, cu 
ajutorul cărei haine o va atrage, care sunt hainele conductoare de 
lumină și de căldură şi care nu sunt. 

Omul cu inteligența trează poartă de preferință haine din 
materie vegetală. În unele cazuri, hainele de lână sunt și ele 
recomandate, dar cele mai bune sunt făcute din in și bumbac. 

E mai bine să confecționăm hainele fără căptușeală. Dacă 
sunteţi sănătoși și purtaţi o haină de lână, în locul căptușelii, 
între corp și haină se formează o membrană care nu lasă frigul să 
pătrundă. O haină chiar foarte subțire, dar impregnată cu 
magnetism ţine de cald. 

Hainele de in sunt cele mai bune conductoare de 
electricitate și de magnetism. In condiţiile actuale, hainele de 
lână sunt cele mai sănătoase, apoi cele de bumbac, dar cele mai 
bune sunt de cânepă și de in. 

E mai bine să evitaţi pălăriile din blană și încălţările din 
cauciuc. 


Când sunteţi prinși într-o activitate spirituală, purtaţi haine 
de in sau de cânepă, care e și ea foarte bună. Hainele trebuie să 
fie largi și ușoare ca să permită buna aerisire a corpului și o 
circulaţie liberă a curenților electrici și magnetici. 

Fiţi atenţi cu ce vă acoperiţi capul. Când cumpăraţi o pălărie, 
aveţi grijă să aibă o formă rotunjită, fără multe cute sau 
înflorituri, nici îndoituri. O pălărie eu forme unghiulare 
influențează rău caracterul și îl face dificil. 

Este imposibil să captăm energii superioare purtând o haină 
de blană sau din piele de animal. Creierului îi va fi greu, prin 
pălăria de blană, să perceapă energiile nobile din lumea 
superioară. Nu purtaţi niciodată haine noi peste haine vechi. 

Purtaţi haine de o sigură culoare, deschisă, evitaţi 
împestrițările. Puteţi să purtaţi pânză dungată sau cu picăţele, 
dar estetice și modeste. 

În stadiul actual de dezvoltare a omenirii, ar fi mai bine să 
purtaţi haine în culori pastel, agreabile, ca să domoliţi 
sentimentele și pasiunile. Mulţi poartă cravate și haine în culori 
vii, care nu li se potrivesc și acționează dăunător asupra 
sistemului nervos. 

A purta două zile la rând aceeaşi haină este incompatibil eu 
învăţătura Nouă. Trebuie să purtăm zilnic haine de culori 
diferite, dar unicolore, de preferință cu mâneci lungi. Femeile vor 
purta mai mult rochii lungi. 

Știind că hainele vechi sunt deseori impregnate de 
impurități, de gânduri, de sentimente și de stări negative, 
aruncaţi-le, ardeţi-le, dar nu le daţi niciodată săracilor. 

O regulă: nu vă daţi hainele vechi altora. Dacă vreţi să faceţi 
un cadou, cumpăraţi-le unele noi. 

Dacă, în cursul bolii, aţi purtat mult timp o haină, chiar dacă 
e frumoasă și scumpă, aruncaţi-o! Omul bolnav trebuie să se 
îmbrace în principal cu haine albe. Omul sănătos va schimba 
deseori culorile hainelor, ca să pună în mișcare energiile 
însuflețitoare. 


Între pantofi şi picior, lăsaţi un spaţiu liber de cm. Tocul 
nu trebuie să depășească niciodată 3-4 cm. 

În viitor, cămășile vor fi tricotate sau confecționate cu 
andrele de aur. Andrelele din fier nu aduc vibrații armonioase 
caracterului. 


PĂRUL ȘI MODUL DE A-L PURTA 


Fiecare fir de păr este un conductor de lumină. Nici măcar 
nu bănuiţi ce relaţie există între păr şi forțele naturii! De aceea, 
părul trebuie să fie întotdeauna bine pieptănat și aranjat, ca să 
permită accesul și libera circulaţie a forţelor înlăuntrul vostru. 

Dacă sunteţi prost dispus, descurajat sau dacă treburile nu 
vă merg bine, nu vă duceţi dintr-o casă în alta ca să vă plângeţi, ci 
treceţi-vă degetele prin păr, din faţă spre spate. Este un gest util, 
pe care să-l faceţi de cel puţin trei ori pe zi. 

Părul scurt reține electricitatea, părul lung, mai mult 
magnetismul. Îl putem purta lung sau scurt. Dacă vreţi să vă 
dezvoltați intelectul, în anumite condiţii, puteţi să vă purtaţi 
părul mai scurt. Părul lung, viguros vădește o stare bună de 
sănătate. 

Părul lung atrage și energia electrică, și energia magnetică. 
Persoana care își taie părul se lipsește de aceste energii. Nu sunt 
de acord eu o tunsoare foarte scurtă. E bine ca părul să atingă cel 
puţin partea de jos a urechilor. 

Dacă aţi acumulat mult magnetism, ar fi bine să vă tundeţi 
părul, ar fi chiar benefic pentru sănătate, căci părul scurt aduce 
mai multă electricitate în organism. 

Aveţi grijă ca părul să fie legat din când în când. După cum 
vă aranjaţi părul, acesta formează unghiuri care reflectă diferit 
lumina. Credeţi, cu siguranţă, că sunt detalii, dar să știți că din 
astfel de detalii e ţesută viaţa. 


Natura ne-a înzestrat cu păr ca să ne protejeze de soare; el 
reflectă lumina care ajunge pe cap și o face astfel inofensivă. 
Umbrelele de soare vă vor lipsi de acțiunea directă a soarelui. 

E bine să ne udăm deseori părul cu apă curată de munte, dar 
nu-l spălați cu săpun care conţine grăsimi animale. Purtaţi la voi 
un pieptene ca să vă aranjaţi părul din când în când. Dacă vă 
gândiţi deseori la păr şi, mai exact, la rădăcina lui, după un an, 
părul se va întări și va crește frumos. Căderea părului e cauzată 
de griji şi de lipsa de umiditate din organism. 

Când vă spălaţi pe cap, folosiţi săpun curat și faceţi o singură 
săpunire. Altfel, puteţi să vă spălaţi pe cap mai des, utilizând când 
apă curată, când argilă în prealabil expusă la soare, la care 
adăugaţi puţin oţet și diluaţi totul în multă apă. Aplicaţi de câteva 
ori această pastă pe păr, masând rădăcina, apoi clătiți cu apă 
curată. Părul devine astfel moale și-și păstrează magnetismul. 
Grăsimea este necesară părului, dar, dacă îl spălaţi mult, devine 
uscat, electric; pielea capului respiră bine, dar sunteţi lipsiți de 
căldură, și activitatea creierului e mai slabă. Odată cu pierderea 
magnetismului, capacitatea de reflecţie scade. Nu purtaţi pălărie, 
ca să nu creaţi un obstacol pentru aerisirea capului. 

Dimineaţa, când vă spălaţi, udaţi-vă puţin părul cu apă 
călduță sau rece, în funcţie de temperatura corpului, apoi 
pieptănaţi-l1. Dacă puteţi, realizați-vă singuri șamponul cu uleiuri 
de calitate și veți putea atunci să vă spălaţi părul mai des. 
Săpunurile din ziua de astăzi nu sunt pure. Sunt fabricate pe bază 
de animale moarte. Argila este preferabilă săpunului. Nu vă 
spălați capul cu apă prea caldă sau prea rece. Mătreaţa va 
dispărea dacă duceţi o viață sănătoasă. 

Oamenii sunt iritaţi când le cade părul și, ca să le crească la 
loc, încearcă tot felul de metode. Ar fi bine pentru ei să înveţe să- 
și concentreze gândurile mărturisindu-se şi rostind fraze ca 
acestea: „Doamne, fă ca părul să-mi crească și să fie puțin mai 
des!” Ar obţine rezultate mai bune. Căderea pârului este cauzată 
de cele mai multe ori de neliniște, îngrijorări, spaime și tulburări. 


Părul albește uneori din cauza unei mari acumulări de 
cunoștințe, dar deseori şi în urma unor mari neliniști. Părul 
devine alb ori din cauza unei mari stupidităţi, ori din cauza unei 
mari înțelepciuni. El poate să albească în 24 de ore, dar şi să-și 
recapete culoarea tot în 24 de ore. 

De ce creşte și cade părul? Când căldura organismului e 
mare, părul creşte: când ea scade, părul începe să cadă. Pierderea 
magnetismului duce la căderea părului. Dacă 

există un surplus de căldură, părul se încrețește. Oamenii al 
căror păr e aspru și foarte creţ sunt încăpățânaţi. 

Dacă duceţi o viaţă liniștită și senină, părul va fi în starea în 
care trebuie să fie. Când sunteţi prost dispus, mângâiaţi-vă părul 
și vă veți simţi imediat mai puternic și liniștit. Atingeţi părul unui 
om sănătos sau al unui iniţiat, iar asta vă va aduce calm, căci a 
acumulat energie solară. Dacă gândurile sunt frumoase, părul e și 
el frumos. Să aveţi gânduri bune ca să vă amelioraţi starea 
părului. 


VIAȚA SPIRITUALĂ 


Ca să evite bolile, omul trebuie să se hrănească cu roadele 
spiritului: iubire, pace. bucurie, răbdare, blândeţe, sobrietate și 
compasiune. Altfel, se va lovi de forțele nefaste ale naturii, va trăi 
cu ura și bănuiala în suflet, va suferi și se va îmbolnăvi. Când își 
ridică nivelul intelectual și spiritual, ajunge și la o stare de bine 
fizică. Știind aceasta, străduiţi-vă să dobândiţi puritatea 
interioară a intelectului, inimii și a acţiunilor voastre. 

Mulţumiţi pentru toate darurile și binefacerile pe care le 
primiţi. Nemulțumirea este o impuritate spirituală care astupă 
porii corpului omenesc. Eliberaţi-vă de ea! Așa cum apa curăţă 
cele șapte milioane de pori prin care respiraţi, așa vă curăţaţi 
sufletul multumind. 

Nu puteţi să fiți sănătoși, să aveţi mâini și picioare frumoase, 
ochi buni, un sistem nervos bun dacă nu sunteţi bun. Fiţi bun, 


daţi cale liberă iubirii în voi, ca să menţineţi starea bună a inimii. 
Altfel, funcţia inimii și circulaţia sangvină vor fi împiedicate. 

Dacă nu e inteligent în sensul că are o gândire slabă, omul va 
avea dureri de cap. În unele locuri ale creierului se acumulează 
un surplus de energie neutilizată, dar, dacă această energie e 
pusă la treabă răul dispare. Aproape toate bolile sunt generate de 
lipsa de iubire. Nu există igienă fără iubire. 

Forța omului nu se bazează pe mușchii săi, ci pe acel 
sentiment blând și delicat capabil să dezvolte toate celelalte 
forțe. Dumnezeu a făcut lumea în așa fel încât natura este 
obligată să se supună iubirii, forță atât de slabă în aparenţă, dar 
capabilă să regularizeze căldura și lumina din viața noastră 
interioară, precum și acțiunea forţelor din organism. 

Dacă mergeţi pe calea iubirii, a înţelepciunii și a adevărului, 
veţi domina totul, moartea, sărăcia, bolile. 

Mulţi se plâng de răcirea membrelor și caută o soluţie. 
Există mai multe metode: să vă spălaţi picioarele cu apă caldă, să 
faceți mișcări, să faceţi marșuri rapide, dar toate sunt metode 
exterioare. Ca să se trateze, omul trebuie să găsească întâi cauza 
stării maladive. Răcirea membrelor e cauzată de impuritatea 
sângelui. Sângele impur produce electricitate și sângele pur, 
magnetism. Electricitatea produce frig și magnetismul, căldură. 
În consecinţă, ca să evitaţi răcirea mâinilor și picioarelor, trebuie 
să-i aduceţi mai multă căldură organismului. E posibil când omul, 
deschizând calea, dă cale liberă divinului înlăuntrul lui și îl 
exprimă. Astfel, nu va suferi nici de frig, nici de sărăcie, nici de 
boli. 

Dimineaţa la sculare  rostiți formula: „Doamne, 
binecuvântează tot ce e în mine și în afara mea, că lucrăm pentru 
Mărirea și Slava Ta. Dă-ne lumină ca să-Ți înțelegem voia și s-o 
împlinim!” 

Celulele omului sunt ființe inteligente și raționale, înzestrate 
eu cunoștințe, dar, ca să știe cum să le conducă, stăpânul lor 
trebuie să fie și el inteligent. Ele s-au depersonalizat în mod 


conștient ca să poată intra în organismul omenesc. Scopul este să 
se sacrifice pentru stăpânul lor și să-l ajute să crească. Omul e 
fericit să trăiască atunci când aceste ființe inteligente acceptă să 
colaboreze cu el pentru binele său. Când refuză colaborarea, 
viața devine un pustiu. 

În Școala iniţiatică, nimeni nu are permisiunea să corecteze 
ceva. Credeţi că aveţi dreptul să închideţi canalele de unde ies 
toate impurităţile? Nu! în acest fel provocaţi o nenorocire și mai 
mare în jur. O persoană furioasă este un canal, așa că lăsaţi-l să-și 
evacueze toate impuritățile, daţi-i pace! Faptul că-și lasă furia să 
explodeze îi ajută pe ceilalți, pentru că prin ea se evacuează 
multe impurități. Astăzi, ea este canalul, mâine poate sunteţi voi. 

Rugăciunea ridică vibraţiile aurei și astfel omul devine 
inaccesibil la influențele negative din jur. 

Primim energie din lumea divină prin rugăciune. Legea 
rugăciunii este aceeași ca a nutriţiei. Nu există rugi care să nu fie 
îndeplinite de Dumnezeu și chiar la momentul potrivit. Așa cum 
omul rămas fără hrană simte o lipsă, sufletul lipsit de rugăciune 
simte și el lipsa ei. 

Când vă treziţi dimineaţa, mulțumiţi-i lui Dumnezeu că aveţi 
toate membrele la locul lor, precum și capul, inima și corpul 
pregătite să lucreze. 

Mergeţi spre Dumnezeu ca un copil și adresaţi-vă Lui: 
„Doamne, dă-mi binecuvântarea Ta! îți mulțumesc pentru 
darurile pe care mi le faci. Ajută-mă să-mi pot mări libertatea 
sufletului, forța minţii, lumina intelectului și bunătatea inimii”. 

Concentrarea gândurilor şi rugăciunea sunt doi factori 
benefici ca să ne protejăm de influenţele exterioare nefaste. Unii 
cred că rugăciunea este o metodă ușor de aplicat. Da, dar totul 
depinde de felul în care vă rugaţi și vă concentrați. Dacă vă rugaţi 
în mod mecanic, nu veți obţine niciun rezultat. Când omul este 
protejat de rugăciune, nu răcește, nimic nu-l agresează. 

Vă propun să spuneţi Tatăl nostru astfel: întâi, umpleţi-vă 
plămânii mulțumind Domnului pentru aerul pe care îl primiţi. 


Începeţi să recitaţi în gând: „Tatăl nostru care eşti în ceruri...” La 
sfârșitul fiecărui vers, inspirați din nou și observați cât vă trebuie 
ca să rostiți toată rugăciunea Tatăl nostru. Când o rostiţi, 
indiferent că e dimineaţa, la prânz sau seara înainte de apusul 
soarelui, gândiţi-vă să respiraţi. Veţi spune că nu aveţi timp. Cum 
doriţi, dar să nu fiți surprinși dacă medicii vă vor opera la 
stomac, vă vor scoate un rinichi, amigdalele, vă vor opera la colon 
sau vă vor extirpa o tumoare. 

Orele cele mai potrivite pentru rugăciune sunt între 21:00 şi 
24=00 și de la 3:00 la 4:00 dimineaţa. 

Cel ce se poate conecta la lumea divină va putea să profite 
de energiile sfinte și benefice ale naturii. Ele ridică vibraţiile, 
factor de întinerire a organismului. 

Minciuna, furia, ipocrizia, neîncrederea conţin o substanţă 
explozivă în stare să ruineze organismul. Forţele pe care le 
degajă rigidizează omul și-l fac să îmbătrânească înainte de 
vreme. 

Fiecare poate să obțină o sănătate perfectă cu condiţia ca 
gândurile, sentimentele, faptele sale să fie unificate. Dacă survine 
vreo contradicție, puteţi să vă rugaţi, de exemplu, așa; „în numele 
Domnului, toate contradicţiile și toate obstacolele care îmi stau 
în cale și mă împiedică să înaintez să dispară!” 

Minciuna este o otravă violentă, și mai puternică decât o 
otravă înghițită. Se transmite urmașilor prin sânge și îi duce la 
degenerescenţă. Când e mulțumit de viaţă, mereu bine dispus și 
recunoscător, omul se deschide către forțele cereşti şi se închide 
în faţa răului. Când are credință și iubire de Dumnezeu, se 
conectează la lumea cerească, de unde primește tot ce e necesar 
dezvoltării sale. 

Dacă studiaţi natura cu iubire și puteţi să vă conectaţi la 
frumuseţea formelor și culorilor ei, asta ajută la buna funcționare 
a capilarelor, le favorizează dilatarea și contracția. 

Impulsurile instinctive puternice sunt legate de ficat, pe care 
îl influenţează. Dacă nu vă controlaţi impulsurile 


inferioare, vă supraincărcaţi ficatul, ceea ce duce la o 
dereglare a tuturor celorlalte sisteme. 

Certurile continue, iritările, avariția, vanitatea dereglează 
funcționarea ficatului. O mare neliniște interioară, o decepţie 
puternică blochează curentul energetic; o descurajare mare 
poate să distrugă omul. Astfel de sentimente negative îi provoacă 
cele mai rele boli, dereglarea funcționării mai multor organe, 
scăderea vibraţiilor lor, schimbarea proceselor lor chimice și 
chiar a structurii lor atomice. Numai gândurile corecte sunt 
benefice. Un gând pur și bine dirijat poate să facă minuni. 


OMUL ŞI MEDIUL ÎNCONJURĂTOR 


Aerul, apa. hrana, lumina și căldura sunt elementele de care 
se foloseşte știința nouă ca să răspundă complet la întrebările 
vieţii. Cel care înţelege puterea acestor elemente și știe să le 
utilizeze va putea să-și redobândească sănătatea doar în cinci 
minute. 

Trăiţi aproape de natură, dar nu știți să beneficiaţi de ea. De 
ce? Nu-i cunoașteţi legile. Dacă vreţi să fiți în armonie cu ea și să 
vă folosiţi de bogăţiile ei, începeţi prin a-i învăţa limbajul și, ca să 
reușiți să-l descifraţi, studiaţi formele, conţinutul și sensul a tot 
ce vă înconjoară. 

Fiecare primeşte din bogăţiile naturii în funcţie de gradul de 
evoluţie. 

Oamenii trebuie să trăiască potrivit ordinii și legilor naturii. 
Dacă nu înţeleg asta și nu le aplică de bunăvoie, natura îi va 
obliga s-o facă. 

Lumea divină acționează asupra omenirii cu mijloace ce 
provin din trei surse: hrana care vine din lumea vegetală; lumina, 
căldura, magnetismul și electricitatea din aer; gândurile și 
sentimentele provin din lumea invizibilă. 


Aceste trei principale aporturi vin în permanenţa din lumea 
divină și, dacă le puneţi obstacole în cale, veţi ajunge în stare de 
mari contradicții. 

O energie formidabilă este închisă în pietre, în mări, în 
cosmosul întreg, dar omul, deoarece n-a dezvoltat încă toate 
posibilităţile creierului, n-a învăţat să utilizeze aceste surse 
energetice extraordinare. 

A vorbi despre o viață sănătoasă, normală însemnă a 
consuma corect energiile din lumea exterioară și din natură, care 
e plină de bun-simt. Omul eu judecată are mijloace necesare ca să 
extragă forţele vii din aceste medii diferite. 

Să nu credeţi că e ușor să controlaţi acțiunea forţelor naturii 
asupra fiinţelor vii. Contactul cu o persoană ale cărei energii se 
opun energiilor voastre vă dereglează echilibrul; după aceea va fi 
nevoie de un timp ca să vă reechilibraţi. Alegerea persoanei 
însărcinate să vă confecționeze hainele nu e un lucru anodin. 
Alegeţi un croitor ale cărui energii are afinități cu ale voastre. 
Altfel spus, cultivați prietenia persoanelor cu care sunteţi în 
armonie și aveţi afinități și recurgeţi la serviciile persoanelor 
care vibrează în acord eu voi. În acest sens, păsările au rezolvat 
problema, au dezvoltat arta de a-și confecționa hainele, de a le 
vopsi și de a le aranja ele singure. Omul trebuie să fie atent la 
alegerea bucătarului, a croitorului, precum și la alegerea cărților. 
E important să vă alegeţi bine autorii cărţilor, indiferent că sunt 
științifice sau literare, numai să fiți pe aceeași lungime de undă 
cu autorul. 

Când sunteţi prea apropiaţi unii de alții, se produce o 
interacțiune între aurele voastre care, în loc să vă ajute, vă 
limitează. Păstraţi cel puţin 1 m distanţă între voi, ca să evitaţi 
întrepătrunderea acestor aure. Uneori, este suficientă una de 2-3 
mm ca asta să devină insuportabil. Corpurile subtile sunt foarte 
sensibile, simt repede vibraţiile opuse. 

În afara mirosului urât al transpiraţiei, omul degajă uneori o 
altă emanaţie invizibilă formată din materie impură, ceea ce vă 


face să ziceţi: „Nu ştiu de ce, dar nu pot să suport această 
persoană!” Alteori, ochii proiectează o emanaţie dezagreabilă. 

Dumnezeu a stabilit o distanță bună pe care s-o respectaţi 
între voi. Poziţia naturală și corectă echivalează cu lungimea 
braţului sau intervalul dintre două persoane care dau mâna. 

O strângere bună de mână nu necesită o apropiere inutilă, 
nici o strânsoare exagerată; apăsarea va fi ușoară și scurtă, cu 
degetul gros ridicat în sus, nu îndoit în jos, cu braţul întins, dar 
suplu. Deschideţi toată mâna. Unii vă strâng mâna întinzându-vă 
doar câteva degete, ceea ce e respingător. Ori o strângere de 
mână sănătoasă, ori nimic! Puteţi saluta ridicând pur şi simplu 
mâna. În acest caz, braţul va fi îndoit la nivelul cotului, palma va 
fi îndreptată spre prieten și degetele vor fi apropiate. 

Când întâlniți pe cineva ale cărui vibrații magnetice și 
electrice sunt îngreunate de „noroi”, această apăsare vă 
invadează și nu e ușor să vă eliberaţi. Așa se ajunge la durerea de 
cap! 

O singură privire a unor persoane este de ajuns ca să 
deveniți victima a ceea ce se numește „deochi”. Este un mesaj din 
lumea invizibilă pe care trebuie să-l studiaţi ca să cunoașteţi 
forțele care acționează asupra voastră. 

Din păcate, studiați numai rezultatele. De exemplu, antipatia 
față de o persoană este un rezultat. Păstraţi între voi o distanță 
de cel puţin 1 m și nu vă apropiaţi prea mult. Aplicaţi, vă rog, 
această regulă! 

Piscurile munţilor sunt centre dinamice. Rezervorul de forţe 
pe care îl reprezintă va fi utilizat în viitor. Vârfurile munţilor 
înalți sunt legate de centrul soarelui. În același timp, sunt pompe 
care absorb toate impurităţile. De exemplu, dacă sunteți prost 
dispus şi urcați în vârful unui munte, indispoziţia va dispărea și 
vă veţi simţi reîmprospătat și cu bateriile reîncărcate. În vale ne 
simțim apăsaţi, încordaţi. Când urcați pe munte, starea proastă 
dispare. 


Excursiile sunt bune de fiecare dată când se iveşte ocazia, 
dar mai ales între 14 ianuarie și 14 iunie, pentru că în această 
perioadă a anului natura este încărcată cu Prana vitală. 

Natura nu este singura care îi dă forță omului. Viaţa e 
sănătoasă și normală când schimburile de energie dintre 
organism și lumea exterioară sunt bune. Există ceva în omul care 
tinde să comită greșeli, de aceea, natura a introdus în materie o 
calitate, aceea de a se transforma în permanenţă. După spusele 
oamenilor de știință, corpul omului se transformă la fiecare șapte 
ani. După al şaptelea an, sistemul osos, muscular, nervos, precum 
și materia cenușie se regenerează. Dar alţii spun că, în funcţie de 
calitatea gândurilor și a sentimentelor, ne putem regenera în trei 
luni. Un singur delict este de ajuns ca să murdărească materia 
corpului. Ca să-și restructureze corpul, omul trebuie să ducă o 
viață curată ca apa de izvor care țâșneşte continuu și purifică 
totul în calea ei. 

De la jumătatea lunii mai până la mijlocul lunii iulie, lucraţi 
în grădină în fiecare dimineaţă înainte de răsăritul soarelui, 
măcar o jumătate de oră, și veţi fi perfect sănătos, în acel 
moment, o energie terestră provenind din emisfera sudică 
circulă îndreptându-se spre emisfera nordică, ca apoi să se 
întoarcă spre emisfera sudică. Creșterea, înflorirea, crearea 
formelor și fructelor depind de ea. Oamenii suferă de insuficiența 
ei. Este necesar ca omul să facă schimburi de energie cu energiile 
pământului. Impurităţile, noroiul, buruienile organismului 
trebuie să coboare în centrul pământului, ca să poată urca forțele 
noi. 

Unii spun că n-au nevoie de cunoștințe din domeniul 
biologiei, fizicii, chimiei, matematicii, psihologiei etc. Nu este 
adevărat! Toate științele vă sunt utile și ar trebui să le studiaţi pe 
toate, inclusiv electricitatea și magnetismul, pentru că aceste 
forțe acționează asupra organismului. 

Oamenii de astăzi au nevoie de o compensație nouă cu 
ajutorul căreia își vor restructura creierul, plămânii, stomacul, 


precum și sistemul muscular. Atâta timp cât organele nu sunt 
restructurate, omului îi este imposibil să capteze pe deplin 
lumina și energiile solare. 

Cu cât creşte energia solară înlăuntrul vostru, cu atât mai 
mari vă vor fi blândeţea și magnetismul. Atunci, indiferent de 
casa în care veţi intra, toată lumea vă va iubi. 

Ca să aveţi inima sănătoasă, aveţi grijă de buna funcționare a 
creierului și a plexului solar, unde circulă curenţii magnetici și 
electrici ai naturii. 

Primele raze de soare sunt cele mai benefice. În soare există 
un mare transformator care își trimite energiile pe întregul 
Pământ, dar și oamenii au fiecare un transformator, care 
captează lumina și căldura ce le sunt destinate. 

Cu cât sunt mai mari ferestrele unei case și cu cât sunt 
deschise mai des, cu atât mai bună este sănătatea celor care 
locuiesc în ea. Ferestrele casei voastre ar trebui să fie mari, 
pentru ca lumina să pătrundă din abundență. 

Dormiţi într-o cameră care vă place. Când vă daţi jos din pat, 
coborâţi întotdeauna pe partea dreaptă. Dormiţi pe partea 
dreaptă, cu capul spre nord sau spre est. Mâncaţi alimentele care 
vă plac și beţi apă sănătoasă, nu calcaroasă. Apa prea dură lasă 
multe depuneri. 

Nu aruncaţi oriunde apa cu care v-aţi spălat pe față. Poate 
faceţi bine locului unde vărsați apa, dar nu vă faceți bine vouă. 
Aruncaţi această apă mai degrabă la flori, la copaci, dar în niciun 
caz pe unde trec oamenii sau în locuri nesănătoase. Respectaţi 
această regulă fără să întrebaţi de ce și veţi observa la voi o 
ameliorare. 

Intraţi în contact cu întreaga Creaţie divină, cu florile și 
pomii fructiferi. Ca să fiţi în condiţie fizică bună și ca să depășiți 
suferinţele, cultivați flori! Ele vindecă, însuflețesc, întineresc. De 
exemplu, a uda și a respira parfumul florilor roșii este benefic 
pentru omul nervos. Plantaţi și pomi fructiferi, dar și legume, ca 
să le studiațţi și să beneficiaţi de forțele lor ascunse. Chiar bolnav 


fiind, dacă iubiţi plantele, vă veţi vindeca mai repede. Plantele 
regularizează sistemul nervos. Nu uitaţi să comunicaţi cu ele. 

Pădurile și plantele sunt rezerve de forțe de unde omul 
poate lua tot ce îi este necesar. lubiţi-le ca să vă conectaţi la ele și 
la forțele dinlăuntrul lor. Totuși, nu plantați copaci prea aproape 
de casă. Vegetalele au o nevoie naturală de apă și, fără să vrea, 
pot fi cauza unor probleme. De exemplu, dacă vă întindeţi sub un 
nuc sau sub un alt copac mare și adormiţi, veţi vedea rezultatul! 
Sustrag energia vitală. 

Nu trebuie să evitați munca pământului. În fiecare sistem 
religios, se recomandă ca metodă de lucru aratul pământului și 
cultivarea plantelor. Omul se vindecă graţie plantelor. Ocupându- 
se de ele, învaţă să le cunoască, să intre în contact cu forțele lor 
magice. Fiecare ar trebui să aibă în grădină câteva rânduri de 
ceapă, usturoi, pătrunjel, pe care să le cultive cu grijă și multă 
iubire. 

Fiecare plantă, fiecare fruct de care omul se ocupă introduce 
în el propriile i calităţi. De exemplu, e benefic să ai și să întreții 
un cactus în casă. Nu face fructe, dar creează o atmosferă bună, 
aduce calm și stare de bine. E benefic pentru intelectuali și aduce 
abundență și bogăţie. Dacă vreţi să deveniți activi, dinamici, 
cultivați cireși, în virtutea culorii roșii a fructelor. Dacă vreţi să vă 
întăriţi ficatul, cultivați prune violete. Plantele și fructele sunt 
purtătoare de forțe magnetice și, prin ele, vă puteţi vindeca. 

Vara, mai ales la începutul lunii mai, mergeţi cu picioarele 
goale cât mai mult timp, ca să fiți în contact eu electricitatea și 
magnetismul terestru. Cei care n-au obiceiul să meargă cu 
picioarele goale ar putea să exerseze un timp dimineaţa, după 
răsăritul soarelui. Este foarte plăcut și recomand asta tuturor, 
dar în afara orașelor. Picioarele sunt ca niște antene prin care 
putem să intrăm în contact eu pământul și să stabilim schimburi 
între energiile lui și curenţii energetici ai corpului nostru. Totuși, 
aceste schimburi nu sunt recomandate tot timpul. Unele ore ale 
zilei şi unele zile ale anului sunt foarte benefice, dar există zile și 


ore în care nu trebuie sub niciun motiv să mergem eu picioarele 
goale. 

De felul în care staţi jos depinde viitorul vostru. Cei mai 
mulți dintre voi își schimbă tot timpul poziţia picioarelor sau a 
braţelor, adică vă așezați piciorul stâng peste cel drept și invers, 
sau nu știți ce să faceți cu mâinile și vă întoarceţi mereu curbând 
astfel coloana vertebrală. Nu acordaţi mare importanţă acestui 
lucru, dar eu vă spun că felul în care vă așezați, vă mișcaţi, vă 
ridicaţi ca să plecaţi are o importanţă esenţială. Putem să definim 
caracterul omului după felul în care stă așezat. 

De ce ramurile unor copaci se răsucesc? Proprietarii 
grădinilor în care cresc astfel de copaci au gânduri și sentimente 
deviate. Proiectează unde dizarmonice care sunt absorbite de 
eterul plantelor și astfel ramurile se răsucesc. La fel și în cazul 
animalelor. De exemplu, la munte și în păduri, cruzimea 
animalelor sălbatice este întărită de gândurile rele și pline de 
cruzime ale oamenilor. Animalele le primesc în corpul lor astral 
aşa cum sugativa absoarbe cerneala. Omul este așadar de vină 
pentru toate astea. 

Primiţi lumina, aerul, apa și hrana în mod conștient și cu 
iubire, ca să profitaţi cât mai mult de ele şi să obţineţi rezultate 
bune. Dacă acceptaţi aceste bogății în mod mecanic, rezultatele 
vor fi slabe. Când respiraţi, gândiţi-vă că, în afară de oxigen și de 
azot, aerul conţine și alte elemente dătătoare de viață. Când beţi 
apă, gândiţi-vă că, în afară de oxigen și hidrogen, primiţi și alte 
lucruri însufleţitoare. În fond, nu uitaţi că fiecare element, fiecare 
compus al aerului și al apei este purtător de viaţă. 

Feriţi-vă de curenţii de aer şi de vântul prea puternic. Unele 
vânturi și unii curenţi calzi sunt periculoși, pentru că usucă 
trupul. Dacă vreţi să faceţi băi de aer, expuneţi-vă unor adieri 
ușoare foarte plăcute. 

Omul trebuie să fie curat din toate punctele de vedere. 
Fiecăruia i se cere să fie curat fizic, psihic și sufletește. Indiferent 
că pe stradă, în casă sau la munte, peste tot trebuie să menţinem 


o curăţenie absolută. Cel care menţine în mod conștient 
curăţenia fizică va putea să aibă și mintea, și inima curate. Este 
oare posibil să vorbim despre idealuri înalte, despre credinţa în 
Dumnezeu dacă, în plan fizic, nu este respectată cea mai 
elementară curățenie? Pentru ca viața și sănătatea oamenilor să 
se amelioreze, este indispensabil ca toată lumea să devină curată 
interior și exterior. Curăţenia și puritatea pot să păstreze starea 
bună de sănătate, să conserve energia și astfel să prelungească 
viaţa. 

Nu-i permiteți niciunei persoane să intre în casa voastră cu 
încălțările pline de noroi sau de praf. Înainte de a o lăsa să intre, 
cereţi-i să se descalțe ca să nu aducă în casă influenţe nedorite. 

Pe Pământ, deoarece trăieşte pe plan fizic, omul trebuie să 
înceapă cu curăţenia fizică. Hainele, încălţările, corpul trebuie să 
fie perfect curate. Ar trebui să ne spălăm faţa, mâinile de zece ori 
pe zi, la fel și dinţii, dar fără să-i periem exagerat cu periuța, 
riscând să zgâriem smalţul. E de ajuns să ne spălăm cu apă 
călduță şi puţină pastă de dinţi. Multe boli sunt cauzate de 
microbii care se dezvoltă în gură şi dinţi. Dacă omul nu e pregătit 
să menţină curăţenia corpului, cum ar putea să menţină puritatea 
planului spiritual? 

Fără curăţenie și puritate, sănătatea e inaccesibilă. Fiecare 
celulă ar trebui să fie pură interior și exterior, căci de curăţenia 
totalităţii celulelor depinde starea întregului corp. 

Cel care se ocupă de impurităţile celorlalți se degradează. 
Când critică greşelile aproapelui, omul ajunge în stadiul de a 
atrage impurităţile din lumea astrală. A te ocupa exclusiv de 
greșelile celorlalți înseamnă a te conecta la ele și a-ți însuși 
consecinţele rătăcirilor lor. 

Puritatea fizică este una dintre condiţiile dobândirii purității 
spirituale. Este indispensabilă pentru crearea unei atmosfere 
favorabile gândirii. Pe de altă parte, impuritatea mentală, 
gândurile negative demagnetizează și poluează întotdeauna 
atmosfera bună. 


Îndoiala este o formă de impuritate care pătrunde în corpul 
astral al omului. În consecință, provoacă invidia, gelozia şi 
lăcomia. Cel care vrea să-și construiască un corp nou trebuie să 
aibă grijă de curăţenie și de relaţia dintre corpurile sale (fizic, 
astral și mental). 

Când spunem că omul trebuie să fie absolut pur, înzestrat cu 
o mare moralitate, înțelegem că aceste condiţii favorabile îl 
protejează de microbi. Puritatea este protecția contra 
dușmanilor invizibili ascunși care introduc în organism cele mai 
tari otrăvuri. Morala nouă le cere tuturor puritate absolută: 
curăţenia corpului, a organelor interne și externe, precum și 
puritatea gândurilor, a sentimentelor și a actelor. Ducând o astfel 
de viaţă, ne asigurăm puritatea sângelui și, având sânge perfect 
pur, suntem protejaţi de toţi microbii. 

Organismul oamenilor din ziua de astăzi este contaminat cu 
carne, alcool, vin, tot felul de alimente și medicamente, în același 
timp, corpurile spirituale sunt contaminate de  avariţie, 
ranchiună, ură, teamă, gânduri distructive. Iubiți o persoană, dar 
e de ajuns să vă spună o vorbă nepotrivită că începeţi deja s-o 
urâţi. Ştiţi ce otravă cumplită e ura? În acest caz, răul se va 
întoarce împotriva voastră. Și orgoliul este otravă. Fiecare gând 
rău, fiecare sentiment râu atrage fiinţe din lumea inferioară. lată 
de ce igiena minţii, a inimii, a sufletului și a corpului este atât de 
importantă. 

lisus a zis să ne păstrăm puritatea privirii pentru ca tot 
trupul să ne fie curat. Curăţenia, sfințenia și iubirea sunt 
adevărata igienă a sufletului. Aplicarea lor în viață înseamnă o 
stare de bine care îi permite omului să-și îndeplinească misiunea 
pe pământ. 

Nu vă duceţi la ceilalți ca să le împărtășiţi grijile și 
suferințele voastre vrând să vă ușuraţi! Nu le duceţi celor 
apropiaţi necazurile și deșeurile voastre! Nu-i copleșiți cu 
poverile voastre. Nu folosiţi serviciile oamenilor nervoși, greoi, 
indiferent de activitate: croitorie, cizmărie, construirea unei case 


etc. Nu permiteți unei persoane slabe și nervoase să vă facă de 
mâncare, adresaţi-vă mai degrabă unei persoane înfloritoare, 
sănătoase și vesele. Oamenii prea slabi nu au o înţelegere 
spirituală foarte ridicată a lumilor subtile, deoarece marea 
cantitate de aciditate din organism provoacă hiperaciditate, pe 
când persoanele bine făcute sunt de natură bazică. 

Evitaţi apropierea fizică de o persoană bolnavă sau de o 
persoană rea. Dacă un om sănătos își așază mâna pe voi, vă 
transmite ceva pozitiv. Există persoane care n-ar trebui să se 
apropie unele de altele, căci unele sunt ea fierul care se poate 
încălzi până la 1000*C și altele ea lemnul, care se vor aprinde 
alături. Ca să evitaţi necazurile, nu vă aşezaţi aproape de ele, nici 
lângă persoane care nu ţin la voi sau nu ţineţi voi la ele. 

Calitatea gândurilor și a sentimentelor se ameliorează grație 
lecturii biografiilor sfinţilor și ale unor personaje excepționale. 

Dacă sunteți descurajaţi, nu vă fie teamă: vă aflaţi temporar 
într-o regiune în care ființele vă primesc fulgerându-vă cu 
gândurile și sentimentele lor, în scopul de a vă jefui. Sunt hoți și 
bandiți care vor să vă slăbească forțele. Prin urmare, fiți tot 
timpul vigilenţi ca să nu vă poată atinge. 

Așa cum avionul sau automobilul este un mijloc de transport 
dintr-un loc în altul, cântecul, de exemplu, poate și el să 
servească drept vehicul. O ființă poate să iasă sau să intre într-un 
cântec aşa cum intrăm sau ieşim dintr-un autovehicul. Animalele 
sunt mijloace de locomoţie pentru sufletele omenești mai 
întârziate în evoluţia lor. 

Protejaţi-vă corpul de arsuri, de frecţii prea puternice cu 
produse pe bază de petrol, de iod sau alte medicamente prea 
agresive. 

Unele persoane, simțindu-se slăbite și anemice, au recurs la 
cosmetice artificiale ca să-și aranjeze înfățișarea. Femeile 
folosesc ruj și pudre, dar pielea face astfel riduri și, în loc să 
devină frumoase, se urâţesc. Există o cosmetică interioară: 
gândurile și sentimentele curate, precum și faptele nobile. De 


altfel, nu e necesar să vă daţi cu săpun pe față mai mult de o dată 
pe lună. Faţa are proprietatea de a se spăla singură, deoarece din 
fiecare celulă și din fiecare por se scurg energii electrice și 
magnetice care au capacitatea de a o curăța. 

Pentru discipol, munca fizică, intelectuală și spirituală 
trebuie să fie la fel de sfântă. Pentru un om sfânt, trebuie să luăm 
în calcul o oră de muncă fizică pe zi, trei ore de muncă pentru 
inimă şi şapte ore de muncă intelectuală. În schimb, unii dintre 
voi nu muncesc și, ca rezultat al inacțiunii, apar indispoziţiile și 
deformările organismului. Începe să vă doară capul, burta 
picioarele, brațele. E bine să aveţi o grădină ca să vă eliberaţi de 
energiile inutile. Dacă vreți să aveți o stare bună de sănătate, 
lucraţi pământul eu un hârleţ și astfel energiile negative vor intra 
în pământ. 

Orice exces de hrană în lumea fizică, intelectuală și 
spirituală duce la saturație. Excesul nu e permis nici în muncă, 
fiindcă saturaţia duce și ea la stări maladive. 

O hrană sănătoasă vă e necesară, dar nu băuturi alcoolizate 
sau siropuri, ci numai apă, haine perfect curate, locuințe cu 
ferestre largi, lumină din belșug și zilnic, cel puţin două ore, 
exerciţii fizice. Untul să fie aruncat, și cratiţele la fel! O femeie 
care stă patru-cinci ore la gătit e un adevărat sacrilegiu! Asta e 
cultură? O oră e de ajuns pentru prepararea mesei. Restul 
timpului va fi consacrat muncii spirituale: lectură, muzică, 
pictură și tot ce poate să înnobileze inima și sufletul. 

Oamenii din ziua de astăzi au început să fie bolnavi în 
momentul în care nu s-au mai plimbat în mijlocul naturii. Trăim 
ca niște deţinuţi! Credeţi că o clădire de patru, cinci sau șase etaje 
e benefică pentru sănătate? 

Să luăm exemplul unei persoane care trăiește mult timp în 
munţi. Va câștiga poate mult, dar va și pierde. În munţii înalți, 
viaţa îi va fi mai dură și va deveni și el mai aspru. Dar nici trăitul 
mult timp în vale nu e bun. Trebuie să alternaţi: când să urcați, 
când să coborâţi. 


La munte, mergeţi încet, liniștiți, fără grabă. Opriţi-vă la 
fiecare 100 m și faceți o scurtă pauză, sprijinindu-vă alternativ, 
aproximativ 30 de secunde, pe fiecare picior. Cu cât veţi urca mai 
sus, cu atât mai mult vă veţi încetini mersul. În acest fel, vă veți 
obişnui cu forțele naturii și veţi beneficia la maximum de 
contactul cu ele. 

Aruncaţi-vă ochelarii negri! Omul ar trebui să privească fără 
barieră în faţa ochilor. Sufletul să fie deschis și liber şi să se 
bucure de toate! 

Florile, copacii, vița-de-vie, lanurile de grâu au o influență 
benefică asupra omului. Vă recomand să le vizitaţi. 

Copacii sunt puri, florile sunt pure. În spatele fiecărei flori 
stă o ființă inteligentă, de aceea nu trebuie să culegem florile. În 
unele cazuri, culesul e permis, de exemplu, pentru a face un 
remediu, dar cereţi atunci voie acelei ființe ascunse. 

Dacă aveţi grijă de pomi fructiferi, vă vor insufla calităţile 
lor. Omul s-ar fi stins demult fără influența prunelor, cireșelor, 
perelor și a tuturor celorlalte fructe. Vegetalele sunt copiii 
îngerilor și, având grijă de ele, stabiliți un contact cu îngerii. Dacă 
aveţi grijă de animale, vă îngrijiţi de heruvimi și de serafimi. 

Când agricultorul ară și strânge recolta de pe ogorul lui, nu 
rosteşte niciun cuvânt negativ, ci cântă și se bucură. Astfel, 
boabele de grâu se vor umple de energie însufleţitoare. Există o 
pâine care vindecă. 

Dacă găsiţi o omidă în drum, de ce călcaţi pe ea? Destinul ei 
este să fie într-o zi fluture, îi frânaţi evoluţia oprindu-i procesul 
de dezvoltare și vi l opriți astfel puţin și pe al vostru. 

Sănătatea este determinată de igiena în planul fizic, 
emoţional și mental. Igiena în planul fizic cere să știm cum să ne 
hrănim, cum să bem apă, să respirăm și să dormim. Omul care se 
hrăneşte bine, respiră bine și gândește întotdeauna sănătos. 
Omul care e nemulțumit de ce mănâncă nu respiră bine, nu face 
mișcare și gândeşte rău. Va trece întotdeauna prin perioade de 
boală. 


Pentru o igienă bună în plan fizic, fiți atenţi la trei lucruri: 
locuința, alimentaţia, hainele. Pentru o igienă bună în plan 
spiritual, fiți atenţi la alte trei tipuri de elemente: gândurile, 
sentimentele și acţiunile. 

Există în lume oameni puri și sfinţi care emană o forță 
interioară atât de mare, încât hrăneşte la fel ca hrana fizică, în 
afară de alimentele solide, omul se hrănește și cu aer și lumină. 
Aerul este captat de pori și, pentru deschiderea lor, omul trebuie 
să postească și să transpire. 

Viaţa divină nu se găsește în post, în tortura corpului, în 
manipularea gândurilor și sentimentelor, ci în armonia absolută. 
Mâncaţi fără să vă îndopaţi, dormiţi bine, dar sculaţi-vă devreme, 
nu staţi în pat până târziu; îmbrăcaţi-vă bine, dar simplu și fără 
accesorii inutile; trăiţi în locuinţe sănătoase și luminoase. 

În prezent, locuințele cele mai sănătoase sunt cele 
construite din lemn, urmează cele din cărămidă și apoi cele din 
piatră. O casă făcută din copaci centenari îi transmite omului 
ceva foarte prețios. În viitor, casele cele mai benefice vor fi 
fabricate din sticlă. 

O casă trebuie să aibă cel puţin trei ferestre (la est, la sud și 
la vest), care să măsoare cel puțin 1 %2 m lăţime, ca să lase să 
intre multă lumină. Este preferabil ca locuinţele să nu fie pătrate, 
nici cubice, ci cu colțurile rotunjite, ca să creeze o atmosferă 
plăcută. 

Ce poate să-i aducă omului o casă din piatră? Numai 
necazuri și suferinţe. Ar trebui să trăiască în ea cel puţin 20 de 
ani ca abia să reușească să transforme vibraţiile materiei sale. Nu 
e ușor să acționezi asupra materiei grosolane ca s-o faci mai fină. 
Corpul e ca o casă, cu cât materia lui e mai lucrată și mai bine 
organizată, cu atât omul e mai sănătos. 

Dacă o mâncare e impregnată de un gând rău proiectat de 
persoana care a preparat-o, îl veţi simţi și riscaţi să vă 
îmbolnăviţi. Pe vremuri, oamenii cunoșteau aceste secrete ale 
naturii și refuzau să mănânce o pâine frământată de persoane 


rele, deoarece știau că ceva nociv a fost introdus în ea. La fel în 
cazul cadourilor. Dacă un cadou nu vă plece și inima îl refuză, nu- 
l acceptaţi. 

Constat uneori că oamenii evită anumite străzi și, chiar dacă 
trebuie să facă un ocol, preferă să apuce pe alte drumuri mai 
plăcute. Poate inconștient, simt că acolo curenţii telurici nu 
corespund cu vibraţiile organismului lor sau gândurile 
locuitorilor lor nu au afinități eu ale lor. Oricum, e ceva. Nu e o 
superstiție, ci o avertizare. Dacă învăţaţi să-l ascultați, glasul 
interior vă va spune pe unde să mergeţi, în ce moment să plecaţi, 
când să vă opriţi etc. Oamenii din zilele noastre nu-și ascultă 
glasul interior, dorm, mănâncă, se deplasează mecanic, în 
contratimp și vor să fie sănătoși! 

Fiecare popor joacă un anumit rol în ansamblul Creaţiei 
divine. 

Oamenii bolnavi nu sunt primiţi în cer. Acolo sus, vor fi 
întrebaţi: „De ce ești bolnav? Ce ţi-a lipsit? Banii, mâncarea, aerul 
sau apa? Ți s-au dat de toate din abundență, dar n-ai știut să le 
foloseşti așa cum trebuia. Acum, întoarce-te pe 

Pământ ca să înveţi să foloseşti corect toate aceste bunuri!” 
Spiritualiștii trebuie să aibă neapărat sănătoase corpul, inima și 
gândirea. 

Pentru această lumină care v-a fost dată din lumea 
invizibilă, credeţi că nu vi se va cere vreodată socoteală? Credeţi 
că nu vi se va cere niciodată socoteală pentru pâinea pe care aţi 
mâncat-o sau pentru energia de care aţi beneficiat? Veţi fi 
consideraţi răspunzători pentru fiecare cuvânt rostit în van. 
Filmul vieţii voastre vă va fi proiectat în detaliu, ca să înţelegeţi 
cum v-aţi pierdut timpul sau v-aţi risipit energiile. 

Totul e scris în analele lumii invizibile. 


ANEXA 1 


A. REMEDII NATURALE PENTRU UZ EXTERN 


Cataplasme și comprese 


Cataplasmă din cocă de făină integrală cu drojdie 

Intr-un recipient adânc, amestecați făina integrală 
(adăugând, dacă e posibil, tărâțe) cu drojdie naturală (drojdie de 
brutărie) prealabil diluată în apă călduţă, până se obţine o cocă 
moale. Acoperiţi cu o pânză, lăsaţi să se liniștească aproape 1 oră 
lângă o sursă de căldură. Preparaţi o cataplasmă cu o grosime de 
aproximativ 1 cm şi aplicaţi-o pe partea bolnavă. Înfăşuraţi cu 
pânză impermeabilă și bandajaţi ca să se păstreze căldura. 
Înainte de aplicarea cataplasmei, ungeţi partea bolnavă cu puţin 
ulei de măsline. Folosiţi întotdeauna cocă proaspăt preparată. 

Cataplasmă cu lapte 

Fierbeţi 11 lapte, tăiaţi-l cu zeama de la 1 lămâie și 
strecuraţi-! înainte de a aplica cataplasma cu lapte prins, ungeţi 
locul bolnav cu ulei de măsline. Acoperiţi cu pânză impermeabilă 
și înfășuraţi totul cu un fular de lână. Bandajul trebuie să fie solid 
ca să se evite pătrunderea aerului. Ţineţi cataplasma 12 de ore, 
câteva seri la rând. 

Cataplasmă cu lapte de oaie 

Încălziţi 21 lapte de oaie. După ce dă în clocot, adăugați 
zeama de la 1 lămâie şi strecuraţi. Înainte să aplicaţi cataplasma 
cu lapte tăiat, ungeţi locul bolnav cu ulei de măsline. Acoperiţi cu 
pânză impermeabilă și înfășuraţi totul cu un fular de lână. 
Bandajul trebuie să fie solid ca să nu intre aerul. Țineţi 
cataplasma 12 ore, câteva seri la rând. 


Cataplasmă cu mălai 


Fierbeţi mălai în lapte și aplicaţi pasta obţinută pe abces. 
Faceţi un bandaj ca să păstraţi căldura. Țineţi cataplasma toată 
noaptea. 

Cataplasmă cu măsline 

Zdrobiţi măsline nesărate, puneţi-le între două straturi de 
tifon şi aplicaţi cataplasma pe locul bolnav o noapte. Repetaţi, 
dacă e necesar, câteva nopți la rând. 

Cataplasmă cu ceapă 

Luaţi 7 căpăţâni de ceapă (roșie sau albă) și, înainte să le 
curăţaţi, striviţi-le în coaja lor. Curăţaţi-le și tăiaţi-le bucăţi. 
Frământaţi cu 25 g sare. Aplicaţi cataplasma pe locul bolnav, 
faceți un bandaj şi țineţi-o 10-12 ore. 

Cataplasmă cu miere, făină şi apă 

Luaţi în părți egale făină și apă. Amestecaţi bine şi, după ce 
obţineţi o pastă netedă, adăugaţi aceeași cantitate de miere 
lichidă. Aplicaţi acoperind cataplasma cu pânză impermeabilă și 
faceţi un bandaj subţire. Durata aplicării: între 3 și 10 ore. 

Cataplasmă cu praz 

Tăiaţi bucățele 1-2 fire de praz, coaceţi-le în cuptor, 
înfășuraţi-le într-o compresă și aplicaţi seara pe partea bolnavă. 
Înfăşuraţi cu pânză impermeabilă, bandajaţi și ţineţi cataplasma 
o noapte. 

Cataplasmă cu cartofi cruzi 

Spălaţi cartofii, tăiați i lamele fine, aplicați-i pe partea 
bolnavă, acoperiţi cu pânză impermeabilă și faceţi un bandaj. 
Țineţi cataplasma o noapte. 

Cataplasmă cu tomată 

Aplicați pe abces o tomată tăiată, acoperiți cu pânză 
impermeabilă și faceți un bandaj. Țineţi o noapte. 

Cataplasmă cu cenuşă caldă 

Adunați cenușă caldă de lemn de stejar, umeziţi-o cu puţină 
apă până obţineţi o pastă nu foarte lichidă. Faceţi din ea o 
cataplasmă și aplicaţi-o 5-10 minute pe partea bolnavă. După ce 
îndepărtați cataplasma, ungeţi cu ulei de măsline pur. 


Cataplasmă cu gălbenuș de ou 
Pentru tratarea unei răni, amestecați făină cu 1 gălbenuș de 


ou și ulei de măsline, faceţi o clătită și aplicaţi-o pe rană. 

Cataplasmă cu bame 

Ca să trataţi un furuncul, fierbeţi bame în lapte îndulcit și 
aplicaţi această cataplasmă. 

Cataplasmă cu seminţe de in 

Fierbeţi seminţe de in în apă îndulcită și aplicaţi pasta 
călduță. Menţineţi bandajul toată noaptea. 

Comprese cu vată 

Îmbibaţi cu apă fiartă o bucată mare de vată şi, fără s-o 
stoarceţi, aplicați-o caldă încă pe locul bolnav 3-4 minute. 
Repetaţi operaţia de 6 ori la rând. Apoi, ungeţi cu ulei și acoperiţi 
cu un fular de lână ca să se păstreze căldura. 

Comprese cu flori de muşeţel 

Fierbeţi câteva minute, în apă, flori de mușeţel, scurgeţi-le, 
puneţi-le într-un tifon, acoperiţi cu o pânză impermeabilă, apoi 
cu un fular de lână. Faceţi un bandaj și ţineţi o noapte. 


B - REMEDII NATURALE PENTRU UZ INTERN 
Preparate diverse 


1. Cum să preparaţi și să beţi apă caldă 
Se recomandă să beți apă curată, luată de la izvor. Fierbeţi 


apa 4 minute, beţi 1 cană dimineaţa înainte de micul dejun. 
Această apă curăţă reziduurile din stomac și din intestine. 

2. Apa rămasă de la fierberea grâului 

Spălaţi 100 g grâu. Fierbeţi-l la foc mic în 11 apă, 30-40 
minute. 

3. Supă de cartofi 

Curăţaţi 2-3 cartofi şi, fără să-i tăiaţi, puneţi-i în apă rece și 
ușor sărată. Fierbeţi-i bine, fără grăsime sau alte adaosuri. 
Mâncaţi supa întotdeauna proaspăt preparată, niciodată rece sau 
păstrată de pe o zi pe alta. 

4. Preparat de fasole uscată 

Ca să profitați mai bine de calitățile nutritive ale fasolei 
uscate, fierbeţi-o în apă curată, cu 1-2 cepe, fără să mai adăugaţi 
nimic, nici ulei, nici piper. Bobul de fasole conţine un ulei specific 
care nu se potrivește cu niciun alt ulei, nici măcar cu uleiul de 
măsline, care îl poate altera. Ca să faceţi fasolea uscată mai uşor 
de digerat, trebuie să înlăturați cojile. 

5. Decoct de salcie albă (Salix alba) 

Fierbeţi în 11 apă 50-60 frunze de salcie 10-15 minute. Beţi 
1 cană (cam 10 ml 12) dimineaţa, la prânz și seara sau numai 
dimineaţa şi seara. Salcia albă ajută la eliminarea nisipului de la 
rinichi şi din vezica biliară. Preparaţi un decoct nou la fiecare 
două zile. După ce ați băut aproximativ 5 1 (cam 17 1 pe zi), faceţi 
o pauză de 15-20 de zile, apoi repetaţi. 


C.ALIE METODE 


1. Cum să faceţi o baie la picioare 

Băgaţi picioarele în apă foarte caldă minimum 10 minute și 
creşteți treptat temperatura adăugând apă mai fierbinte. 

2. Cum să provocaţi o transpiraţie: 

- beţi cu lingura între 3 și 10 căni de apă fierbinte, fiartă 4 
minute; 

- faceţi baie la picioare în apă foarte caldă și adăugaţi treptat 
apă şi mai fierbinte, ca să creșteţi temperatura: 

- în cursul acestei proceduri înveliţi-vă bine cu o cuvertură, 
până vă provocaţi o transpiraţie abundentă; 

- frecaţi corpul cu un șervet uscat și schimbaţi-vă de haine; 
după fiecare transpirație, schimbaţi hainele, și de mai multe ori 
dacă e necesar; 

- nu mai folosiţi hainele ude decât după ce le-aţi spălat și 
uscat. 


ANEXA 2 


PLANIE ȘI ARBORI MEDICINALI 
Arțar, Acer arbor Bamă, Okra 
Brusture, Lappa Bardana 
Castan sălbatic. Aesculus Hippocastanum 
Cânepă, Herba Cannabis sativa 
Cicoare comună, Cichorium intvbus 
Cimbrișor, Thvmus Serpvllum 
Cimbru de câmp, Thymus vulgaris 
Coada șoricelului, Achillea millefolium 
Corn, Cornus sanguina 
Crețișoară. Alchemilla vulgaris 
Dnmbăt, Teucrinum Chamaedrvs officinalis 
Fragă, Fragaria vesca 
Genţiană albastră, Gentiana 
Mușeţel, Matricaria Chamomilla 


Nuc (frunze), Juglans regia (folia) 


Pelin. Artemisia Absinthium officinalis 
Pod bal. Tnssilago farfara 

Ricin (ulei), Ricinus 

Salcie albă (frunze), Salix alba (folia) 
Soc negru, Sambucus nigra (florea) 
Spânz, Elleborus 

Stejar alb (frunze), Quercus albus (folia) 
Sumac (frunze). Folia Cotvni 
Sunătoare, Hypericum perforatum 
Urzică, Urtica dioica 

Viță de-vie, Vitis vinifera 

